MARIANO FERNÁNDEZ URRESTI | 


Í CHIPUL 


FNESTIUT 


AL LUI 


Kisus. 


MITURILE EGIPTENE, MARIA MAGDALENA 
SI ENIGMA DE LA RENNES-LE-CHÂTEAU 


w 


mss 


MARIANO FERNÁNDEZ URRESTI 


CHIPUL NESTIUT 


AL LUI 


[ISUS 


MITURILE EGIPTENE, MARIA MAGDALENA 
ŞI ENIGMA DE LA 
RENNES-LE-CHÂTEAU 


bestseller 


MARIANO FERNÁNDEZ URRESTI 


MITURILE EGIPTENE, MARIA MAGDALENA 
SI ENIGMA DE LA RENNES-LE-CHÂTEAU 


Ab 


LITERA? 


La cara oculta de Jesús: 
Los mitos egipcios y María Magdalena, su origen esenio 
y el enigma de Rénne-le-Cháteau 
Mariano Fernández Urresti 
Ediție publicată pentru prima dată în limba catalană 
Copyright O 2007 Ediciones Nowtilus SL, Madrid, Spania 
www.nowtilus.com 


. Copyright O 2007 Mariano Fernández Urresti 


Abr 
LITER > 
Editura Litera 
O.P. 53; C.P. 212, sector 4, Bucureşti, România 
tel.: 021 319 63 90; 031 425 16 19; 0752 548 372 
e-mail: comenziélitera.ro 


Ne puteți vizita pe 


Chipul nestiut al lui lisus. 
Miturile egiptene, Maria Magdalena și enigma 
de la Rennes-le-Château 
Mariano Fernândez Urresti 


Copyright O 2012 Litera 


pentru versiunea în limba română 
Toate drepturile rezervate 


Traducere din limba spaniolă: 
Graal Soft 


Editor: Vidrașcu și fiii 
Redactor: Mona Apa 
Corector: Cristiana Miu 
Copertă: Andrei Gamart 
Tehnoredactare și prepress: Ofelia Cosman 


Descrierea CIP a Bibliotecii Nationale a Romániei 
FERNÁNDEZ URRESTI, MARIANO 


Chipul nestiut al lui lisus/ Mariano Fernández Urresti; trad.: 
Graal Soft. — Ed. a 2-a. — Bucureşti: Litera International, 2012 


ISBN 978-606-600-766-5 
I. Fernández Urresti, Mariano 
232.9 


MONITO! 
OFIC 


MO Tipárit la R. A. „Monitorul Oficial“ 
RUL 
IAL 


Lui Miriam, pentru magie 
Lui Lorenzo, pentru prietenia si increderea sa 


„Mulţi se apropie de fântână, 
dar nici unul nu coboară în ea.“ 
Versetul 74 atribuit lui lisus în Evanghelia după Toma 


CUPRINS 


În loc de imtroducere...oooooccoonocococononnnnonocncnnononannonconononnonanacnoncons 9 


PARTEA ÎNTÂI. lisus şi miturile egiptene 


Mitul lui Isis:Osiris. iii lll 15 
Evangheliile şi mitul egiptean ..........o.oooocccoonoonnonncooncnonconanonoos 35 
lisus şi Maria Magdalena, înainte de mitul egiptean............. 63 


PARTEA A DOUA. Enigma pergamentelor de la Qumran 


Descoperirea pergamentelor .....ooconccooonncnnonionnnoncnonanoncnononnnnos 83 
Consensul echipei internaționale ......oooonononnonnnnncnnnnnconoomooo. 95 
Manuscrisele de la Marea Moartă ..coonoonocncnconconcccncnncnccnoncnnono 103 
lisus şi esenienii. ii ata aaa ed caca Da a ee d aaa 119 


PARTEA A TREIA. lisus și Rennes-le-Château 


Cel mai misterios sat din lume .......o.ooonnonicnicnnoncoccncncnnonnnnnoos 161 
Francois Bérenger şi tulburătoarea sa descoperire .............. 167 
Doi preoţi misteriogi .........ooooonomomsocmonmsssss* 171 
Care:a; fost: comoara! apese iata oara ca aaa aa da eat 205 
Mormantul lui lisus? iio au arta ceai a ol aio 215 
Epilog: Corin se A bea Uau, cea Soo ae 231 


ÎN LOC DE INTRODUCERE 


Fárá indoialá, putine figuri au fost privite din atátea unghiuri 
ca cea a lui lisus din Nazaret. Însăși existenţa — pusă sub sem- 
nul intrebárii in documentele istorice de cátre unii si sustinutá 
aproape prin aceleași surse de către alții —, viața si moartea Lui 
au servit deopotrivă celor mai iluștri cercetători și celor mai 
josnici traficanţi de documente, care s-au intersectat continuu 
de-a lungul secolelor. 

Misterele creștinismului sunt atât de profunde, încât dacă 
am vrea să le adunăm pe toate — după cum spunea evanghe- 
listul în legătură cu învăţăturile și pildele lui lisus —, s-ar dovedi 
a fi o sarcină imposibilă pentru orice autor și, cu atât mai mult, 
pentru autorul acestei cărți. Așadar, propunem spre dezbatere 
trei aspecte îndelung discutate cu referire la acest om (?) sau 
la acest Zeu (?), care de-a lungul secolelor a sădit iubirea în 
sufletele a milioane de oameni. Am încercat să rezumăm cele 
mai vehiculate păreri și cele mai întemeiate argumente în legă- 
tură cu acest subiect. 

Vă propunem, așadar, o călătorie prin ermeticul Egipt în 
căutarea acelor date care, potrivit părerii unor cercetători, 
stabilesc o asemănare indiscutabilă între pildele lui lisus si 
miturile țării piramidelor. Există persoane care au văzut în 
însăși tradiția iudaică o moștenire a secretelor egiptene, fapt 
datorat șederii evreilor sub umbra faraonului, cu toate că nu 
prea există mărturii istorice cu privire la acest subiect. Una 
dintre cele mai cunoscute teorii îl identifică pe Moise cu un 
inițiat în misterioasele ritualuri egiptene. 

Ne-am putea gândi la lisus ca la o reflectare simbolică a 
lui Osiris si la Maria Magdalena ca la o întruchipare a zeiței 
Isis? Cum să susţinem această teză? Dar, pe de altă parte, cum 
o putem nega? 

Ne vom limita la a expune câteva dintre aceste teorii, 
care poate îi vor permite cititorului să reclădească în inima 


9 


MARIANO FERNÁNDEZ URRESTI 


și în mintea sa o nouă arhitectură în legătură cu figura lui 
lisus din Nazaret. 

În al doilea rând, ne vom concentra atenţia asupra loca- 
litátii Qumran și a sulurilor care dormeau tăcute înăuntrul 
câtorva amfore aflate în plin deșert al ludeii, până când, în 
anul 1947, destinul, ironic, l-a purtat până într-acolo pe un 
păstor beduin din tribul Ta'amire. Vom încerca să discutăm, 
cât mai impartial posibil, tot ceea ce s-a întâmplat după aceea: 
pirateria, falsurile, vânzările ilegale de manuscrise, lipsa de 
etică profesională și, mai ales, ceea ce pare a fi un studiu păr- 
tinitor al conținutului acestei descoperiri. 

Pentru mulți specialiști în domeniu, nu a existat niciodată 
vreun dubiu că textele făceau referire la comunitatea religi- 
oasă eseniană, despre care vorbea Plinius cel Bătrân în cartea 
sa, Istoria naturală, situând-o pe țărmurile desertice ale Mării 
Moarte. Şi pentru multi alţii, legătura lui lisus din Nazaret 
cu această sectă evreiască este incontestabilă; ajunși în acest 
punct, toţi își îndreaptă privirile către loan Botezătorul, în 
căutarea legăturii perfecte dintre vărul său, lisus, și sacerdotii 
esenieni. 

Totuși, ar putea fi aceasta versiunea corectă? Era lisus un 
esenian sau a fost inspirat de ei în vreun anumit fel? Și cum ar fi 
dacă am afla că lucrurile nu s-au petrecut deloc așa cum credem 
noi astăzi și ne aflăm în fața moștenirii unui grup evreiesc, na- 
tionalist și războinic, căruia poate că îi aparțineau creștinii? 

lisus este asemenea unui chip de plastilină pe care fiecare îl 
modelează după bunul său plac, de aceea, trecerea timpului nu 
a împiedicat apariția de noi interpretări, inclusiv la sfârșitul 
secolului al XIX-lea, când protagonistul a fost un preot enig- 
matic, pe nume Francois Bérenger Saunière. 

De fapt, parohul satului Rennes-le-Château, din sudul 
Franţei, a făcut o descoperire arheologică extraordinară, în 
timp ce începea renovarea bisericii locale, purtând hramul 
Mariei Magdalena. După această întâmplare, preotul s-a îmbo- 
gátit peste noapte. Despre ce descoperire a fost vorba oare? 
De ce în acest sat micut, cocotat pe crestele unui loc uitat de 
lume, sosesc în fiecare an mii de vizitatori? 

Ce s-a descoperit ín realitate la Rennes-le-Cháteau? 
De ce, ín zoná, sosesc anual mii de vizitatori? 

S-au cáutat rapid legáturi cu lisus din Nazaret: au fost 
găsite oare documente provenind de la cavalerii templieri care 
au trecut prin acea zonă, documente prin care se demonstra 
existența unei descendente a cuplului format de lisus cu 
Maria Magdalena? Sau poate că a fost o comoară, cine știe? Și 
dacă s-ar dovedi existența unor documente compromițătoare 
pentru Biserică, pe care preotul le-a folosit pentru a șantaja 
însăși Roma? Sau, mai mult decât atât, dacă s-a găsit chiar locul 
unde se află mormântul lui lisus? În acest caz, ar fi evident 
că lisus fie nu a murit pe cruce, fie, dacă s-a întâmplat așa, 
nu L-au îngropat în nici un mormânt aparținând lui Iosif din 
Arimateea, iar acest lucru incomodează destul, deoarece, în cel 
mai bun caz, ar rezulta că nici măcar nu a înviat. Un moment 
de mare impas pentru credințele impuse ca literă de lege! 

Din toate aceste motive, cătunul numit Rennes-le-Château 
a devenit un fel de Mecca! pentru cercetători și curioși. Vom 
vizita și noi, împreună, acest obiectiv care, sperăm, va servi 
într-o oarecare măsură la aprofundarea acestei enigme care 
pare să le însumeze pe toate celelalte: lisus din Nazaret. 


1 Centru al credinţei islamice și loc de pelerinaj (n. tr.) 

lisus şi miturile egiptene 


MiruL LUI ISIS şi OSIRIS 


„In aspectul său cel mai elevat, creştinismul reprezintă, 
în realitate, recuperarea şi continuarea Misterelor egiptene. “ 


Lewis Spencer 


Secole de-a rândul, figura lui lisus din Nazaret i-a unit și i-a 
dezbinat pe oameni, a stârnit războaie și a motivat jertfe, 
a creat și a distrus. De aceea, nu putem să abordăm unele 
dintre teoriile care au fost propuse fără să precizăm că nu 
încercăm decât să oferim, cu ajutorul lor, diferite puncte de 
vedere. Uneori, vom analiza un punct de vedere care aparent 
ar proiecta lumină, iar apoi o perspectivă diametral opusă 
care aruncă umbre asupra întregii imagini. Să rezulte, oare, că 
lisus nu poate fi înțeles cu adevărat și că Biserica este singura 
deținătoare a sistemului de plată pentru „vizionare“? Sincer, 
noi nu împărtășim această opinie. 

Oricum ar fi, scopul nostru este doar cel precizat mai sus. 
Nu ne permitem să sugerăm, după cum au făcut-o unii autori, 
că dezbaterea nu se concentrează pe întrebarea dacă lisus era 
un om sau un Zeu, ci în jurul controversei legate de existența 
reală a lui lisus. De exemplu, lui Albert Churchward i se atri- 
buie fraza următoare: „Se poate demonstra că Evangheliile 
canonice nu sunt decât o colecție de proverbe ale mitului și ale 
escatologiei! egiptene“. Aceeași direcție ideatică este urmată și 
de Joseph Wheless, pentru care „Evangheliile sunt toate niște 
falsificări sacerdotale scrise la un secol după evenimentele 
descrise“ 

Ei bine, nu aderăm cu înflăcărare nici la acestea, nici 
la alte păreri, însă, în prezentul capitol, scopul nostru va 
fi să reamintim pe scurt anumite aspecte legate de religia 
egipteană, mai precis de figurile a doi dintre zeii săi cei mai 


1 Totalitatea concepțiilor religioase referitoare la soarta finală a lumii 
și a omului (n. tr.) 

Ruinele templelor sacre din zona Nilului. Conform anumitor cercetători, lisus ar fi putut 
să primească învățături secrete într-unul dintre aceste temple. 


reprezentativi, Osiris și Isis, pentru a explica, cel puţin într-o 
formă succintă, bazele pe care se întemeiază comparatiile ce 
au fost stabilite între tradiția creștină și cea egipteană. 


lisus și zeii 


Tezele care încearcă să-l compare pe lisus cu anumiţi zei solari 
sunt numeroase. Cercetătoarea Francisca Martin-Cano Abreu 
amintea, în nr. 22 al revistei Boletin del Temple, din data de 
22 decembrie 2000, afirmaţiile lui Guichot, pentru care nu 
există nici o urmă de îndoială că Hristos reprezintă imaginea 
vie a lui Krishna, inclusiv prin numele său. Zeul s-a născut și el 
tot dintr-o fecioară, Maya, al cărei nume, după părerea respec- 
tivei cercetătoare, ar aminti de cel al Mariei. 

Dar Krishna nu ar fi altcineva decât unul dintre cei mulți 
pe care lisus i-ar fi imitat, fie conștient, fie inconștient - dacă 
se admite realitatea Sa istorică — sau de la care autorii textelor 
evanghelice au împrumutat caracteristici ale lui lisus - dacă 
preferăm să credem că existenţa Sa a fost pură ficţiune. 

Reprezentári picturale care reconstituie învierea faraonului. Misterioasa sărbătoare Heb Sed? 
a permis, de asemenea, ca riturile egiptene să fie înrudite cu învierea lui lisus. 


În acest sens, putem aminti ceea ce ne spune Mircea Eliade 
în legătură cu prezența în creștinism a numeroase simboluri 
și elemente culturale solare sau cu structura mistică a cres- 
tinismului, care i-au determinat pe mulți autori să creadă că 
lisus nu a existat din punct de vedere istoric. În anumite cazuri, 
se preferă să se vorbească despre un mit „istoricizat“. Și diverși 
autori, precum Arthur Drews, Peter Jensen sau P. Couchoud, 
au încercat să reconstruiască „mitul originar“ din care ar fi 
putut lua naștere această legendă, numită lisus. În orice caz, 
ar fi oportun să ne referim la faptul că în acest context sunt 
menționați, în mod regulat, Adonis, Mithra, Zarathustra si 
urmează o listă lungă de nume, în care sunt incluși zeii egipteni, 
îndeosebi Osiris și Horus. De aceea, vom lăsa deoparte restul 
panteonului universal și ne vom îndrepta atenția asupra 
acestora din urmă. 


1 Festival care se celebra în Egiptul antic, după o perioadă de 30 de ani de 
domnie a unui faraon, reluându-se apoi la fiecare trei ani; scopul acestei 
manifestări era ca, în cadrul ei, conducătorul să dovedească faptul că era 
încă sănătos și în putere. (n. tr.) 

Isis, Osiris și Horus 


Înainte de a-l invita pe cititor să mai facă un pas înainte, 
ni se pare oportun să-i prezentăm pe cei care au fost percepuți 
drept modele din care tradiția creștină s-ar fi putut inspira 
sau din care este posibil să fi copiat povestea lui lisus. Nu 
vom intra în detalii, deoarece o analiză minuțioasă a acestui 
subiect ar depăși posibilitățile noastre și ceea ce încercăm 
să realizăm aici. 

Isis este numele grecesc care i-a fost atribuit zeiței egiptene 
Iset, care însemna, după cum ne spune Sebastiân Vâsquez în 
cartea sa, Tarotul zeilor egipteni, „personificarea tronului“. La 
egipteni, conceptul de „tron“ era de gen feminin. Din acest 
motiv, autorul menţionat propune o traducere mai adaptată 
realităţii, și anume aceea de „loc unde se așază stăpânul. 

Fără îndoială, Isis era zeița principală din panteonul egip- 
tean. În jurul ei s-au țesut nenumărate mituri, ritualuri si 
mistere la care vom face referire, pe scurt, mai târziu. Dar mai 
înainte, trebuie adăugat faptul că Egiptul reprezenta pentru 
locuitorii săi antici imaginea spectaculoasă a ceea ce se afla în 
cer. Fiecare lucru de pe Pământ își găsea reflexia între astre. 
Și invers. De asemenea, zeii săi erau identificați adesea cu 
astrele. De exemplu, Isis, cu steaua Sirius, dar și asupra acestei 
chestiuni vom reveni mai încolo. Conform legendei, Isis era 
fiica lui Geb și a lui Nut, sora lui Osiris (căruia îi va deveni apoi 
soţie), a lui Nephtys, a lui Seth și a lui Horus „cel Bătrân“ Cel 
mai adesea, era reprezentată ca o femeie cu aripi mari, întinse. 

La rândul său, Osiris, fratele acesteia, își datorează numele 
traducerii grecești a denumirii zeului egiptean Usire. În gene- 
ral, îl găsim reprezentat ca un om mumificat care ţine pe piept 
un baston și un îmblăciu. Și, după cum s-a spus, având în 
vedere că, la egipteni, zeii sunt asociați constelatiilor, Osiris 
a fost asemănat cu steaua Orion. 

Sebastiân Vâsquez privește spre Abydos, atunci când ne 
spune unde se afla principalul centru de cult al lui Osiris. 
Acolo, ne spune el, „conform tradiției, se păstra capul său 
și (...) se ascundeau faimoasele mistere osiriene. Acest templu 

Reprezentarea zeului Anubis, cel care juca un rol esenţial în procesul de cántárire a sufletul 
defunctului şi, de asemenea, în mitul lui Osiris. 


a reprezentat un important centru de pelerinaj tocmai pentru 
că acolo se păstra respectiva relicvă.“ 

Există aici o curiozitate de care autorii înclinați să vadă 
reminiscente din tradiția egipteană în faptele care au surve- 
nit ulterior în creștinism ar putea, eventual, să țină seama. 
Legenda susține că existau numeroase temple egiptene în care 
se spunea că ar fi păstrată câte o relicvă a lui Osiris. Aceste 
afirmaţii le vom discuta în continuare. 

Am decis acest lucru pentru că, odată cu trecerea secolelor, 
numeroase relicve, despre care se presupunea că ar avea legă- 
tură cu lisus, au apărut în zeci de temple ale creștinătății: 
lintolii care l-ar fi acoperit trupul mort, rămășite ale crucii 
pe care a fost răstignit, lănci care l-au străpuns coasta etc. 
lar ulterior, poate prin analogie, obiceiul s-a extins asupra 
sfinţilor creștini. Dar aceasta este o altă poveste. 

Osiris era un zeu binevoitor care i-a învățat pe supușii săi 
devotați agricultura. Acesta constituie primul indiciu pentru 
cei care vor să vadă în el și în lisus un mit agrar, așa cum se va 

constata ulterior. După cum citim în opera lui Plutarh, Misterele 
lui Isis si ale lui Osiris, într-o bună zi, Osiris a hotărât să-și 
transmită cunoștințele altor popoare - cei care caută exemple 
creștine ar putea să se gândească la faptul că a ieșit să-și pre- 
dice propria „veste bună“ - și, pentru a nu-și neglija regatul, 
a încredințat conducerea acestuia surorii și soției sale, Isis. 

Respectiva decizie nu a fost deloc pe placul fratelui său, 
Seth, care se credea, poate, capabil să exercite această funcție 
și care îl invidiase întotdeauna pe Osiris. Acesta este motivul 
care l-a determinat să caute șaptezeci și doi de complici pentru 
a-i întinde o cursă lui Osiris, atunci când acesta avea să se 
întoarcă. Şi ocazia s-a ivit rapid, deoarece, odată revenit acasă, 
Osiris a decis să dea o petrecere. 

Plutarh povestește cum, printr-o metodă care ne scapă, 
Seth află „în secret lungimea trupului lui Osiris“ și, pe baza 
acestei informaţii, comandă realizarea unui coșciug de lemn 
după forma exactă a trupului fratelui său. Atunci, în toiul 
petrecerii, Seth anunţă că va dărui valorosul cufăr celui care, 
dintre toți cei prezenţi, va putea să intre în el, astfel încât 
măsurile candidatului să coincidă perfect cu cele ale cufărului. 
S-ar putea vorbi astfel despre o versiune egipteană a poveștii 
Cenusáresei, locul pantofului fiind luat de un cosciug. 

Numeroși conspiratori au intrat în joc pentru a-l incita pe 
Osiris să încerce și, în cele din urmă, au reușit. Urmarea? Seth 
și complicii săi au zăvorât numaidecât cufărul și l-au aruncat 
în râu. Acest lucru a pricinuit, firește, moartea lui Osiris, 
care a călătorit în sicriu, purtat de ape, până la țărmurile din 
Byblos”, Fenicia. 

Existá cercetátori care compará intámplarea aceasta cu trá- 
darea pe care o suferá si lisus tot din partea unui apropiat de-al 
Sáu, luda Iscarioteanul. Dar ceea ce este relevant pentru ce ne 
preocupá pe noi abia acum urmeazá. 

Începând din acest moment, Isis va juca un rol esenţial 
pe care-l vom analiza în capitolul al treilea al acestei cărți, 
atunci când vom pune față în față personalitatea sa cu cea 
a Mariei Magdalena. Acum este suficient să amintim că, după 


1 Denumirea grecească a orașului fenician Gebal (n. tr.) 


21 


MARIANO FERNÁNDEZ URRESTI 


Reprezentári ale artei amarniene!, impusă de Akhenaton prin adoptarea cultului zeului Aton, 
naturalismul fiind una dintre trăsăturile sale specifice. 


1 Denumire provenind de la orașul Tell El-Amarna (n. tr.) 

Potrivit unor autori, arta reuseste sá facá luminá asupra miturilor, dacá este privitá 
cu o minte deschisă şi dintr-o perspectivă mai puţin academică. 


multe vicisitudini, reușește să recupereze trupul neînsuflețit 
al soțului ei și să-l aducă acasă. Dar acolo o așteaptă implacabil 
Seth, care ordonă ca trupul fratelui său să fie tranșat în pai- 
sprezece părți — cap, inimă, piept, ochi, brațe, picioare, urechi, 
tibii, coapsă, pumn, deget, șira spinării, falus și ceafă — și ca 
resturile să fie împrăștiate prin tara Nilului. 

Neobosita și devotata Isis pleacă din nou în lume, însoțită 
de sora ei, Nephtys, pentru a aduna rămășițele soțului ei și 
reușește acest lucru cu o singură excepţie, falusul. Atunci, 
cu ajutorul lui Thot, Nephtys și Anubis, săvârșește o serie de 
ritualuri magice, care nu sunt descrise atât de detaliat pe cât 
ne-am dori, îl reînvie pe cel mort și, mai mult decât atât, zămis- 
lește cu el un fiu. O adevărată zămislire virginală, se vor grăbi 
să afirme cei care stabilesc asemănările la care ne referim. 

Faptele sale au consecințe de un merit incontestabil: 
nașterea unui copil, Horus, care va răzbuna moartea tatălui 
său, și îi va face pe egipteni să creadă în reînvierea morților. 
Ne apropiem din nou de lisus din Nazaret și nu vorbim 
doar despre înviere, ci și despre Horus, fiul unei fecioare, 

reprezentat în diverse statui unde apare în poala mamei sale, 
Isis, într-un model iconografic atât de asemănător celui pe 
care-l vom vedea mai târziu în statuile creștine ale Fecioarei cu 
Pruncul. O informație ce nu poate fi omisă. 

Să completám trinitatea — din nou se ivește o tulburătoare 
comparație cu creștinismul, pentru cei care cercetează aceste 
aspecte - vorbind pe scurt despre Horus, despre care știm 
esentialul: era fiul lui Osiris și al lui Isis și fusese conceput 
într-o manieră supranaturală, magică. Existența sa va fi mar- 
cată de luptele împotriva lui Seth, unchiul său. Unii compară 
aceste lupte cu confruntările simbolice pe care le-a purtat Iisus 
cu Satana - se spune chiar că numele acestuia din urmă ar 
reaminti de cel al lui Seth, deși, poate că este prea mult spus. 
Totuși, nu vorbim despre o luptă oarecare. Se întâmplă lucruri 
înspăimântătoare: Seth îi scoate un ochi lui Horus, dar Thot 
i-l pune la loc. În cele din urmă, Horus îl omoară pe Seth 
după ce îl castrează, amintind astfel de ceea ce i s-a întâmplat 
tatălui său. 

Sebastiân Vâsquez ne spune că, pentru egipteni, cei doi ochi 
ai lui Horus corespundeau Soarelui — ochiul drept - și Lunii — 
ochiul stâng. Există atâtea reprezentări egiptene ale celebrului 
Ochi al lui Horus, încât nu este necesar să le menționăm aici, 
la fel cum nu este necesar să amintim nici că, de obicei, acest 
zeu este înfățișat ca având cap de șoim. 


Misterele egiptene 


Acum că protagoniștii au fost prezentaţi pe scurt și cunoaștem 
o parte din destinele lor, trebuie să adăugăm că în jurul 
acestora s-a format un cult secret, cu privire la care s-au făcut 
tot felul de speculaţii. Unele dintre aspectele pe care le conțin 
respectivele mistere servesc, poate, pentru a arăta că religia 
creștină ar rămâne treptat cu mai puţine concepte originale, 
dacă cititorul ar imbrátisa teoriile pe care aici doar le schitám. 
Dar analiza lor prezintă o problemă deloc de neglijat: existau 
ritualuri secrete. Cu toate că nu se ştie cu certitudine ce se 
întâmpla în timpul lor, anumite aspecte se cunosc. 

Paznici imperturbabili ai unor 
secrete milenare care incá mai 
fac sá curgá ráuri de cernealá 
despre insási natura lor. 


Lewis Spencer ne spune, în Misterele Egiptului antic, că 
aceste ritualuri se împart în două faze: Majore și Minore. Pri- 
mele erau asociate cu Isis și celelalte, cu Osiris. Ce se dorea 
prin aceste ritualuri de inițiere? Deși nu știm cu certitudine, 
este posibil ca Spencer să se apropie de interpretarea corectă, 
atunci când afirmă că „orice act de inițiere era considerat ca 
reprezentând moartea omului vechi și nașterea celui Nou“. 
Poate de aceea spune Plutarh: „În clipa morții, sufletul pri- 
meste aceeași atingere pe care o simt cei inițiați în Mistere“ 

Cuvântul moarte se asociază încă o dată cu învierea. 
Devine astfel imposibil să evităm asocierea de idei cu ceea ce 
i se va întâmpla lui lisus, secole mai târziu. În plus, și acesta 
este un lucru despre care vom vorbi și în capitolul următor — 
evenimentul legat de învierea lui lisus are loc în mare taină: 
nu există martori sau, cel puțin, aceștia nu sunt menţionaţi 
nicăieri, dacă îi includem în această categorie pe „îngerii“ 

despre care ne vorbesc Evangheliile. Dar nici asa nu putem fi 
siguri cá au asistat, intr-adevár, la miracol, deoarece ne sunt 
infátisati prima oară abia atunci când sosesc și femeile. 

Ce legătură are acest lucru cu Misterele? Ei bine, pe lângă 
înviere — care este un aspect esențial al discuţiei —, mai există 
un element nou: secretul. Nici în Mistere, secretul nu se 
menține inutil, dacă îi dăm dreptate lui Spencer, care susține 
că „motivul adevărat nu era dorința de a păstra secrete aceste 
Mistere, ci teama de pericolul că, prin contactul dintre ceea ce 
era sacru și ceea ce era profan, ambele părți vor fi vătămate“. 
Adică, ceea ce se dorea era să fie evitate contaminarea și peri- 
colele ulterioare, atât pentru cel contaminat, cât și pentru cel 
care contamina. Sigur este faptul că acolo se lucra cu energii 
a căror natură nici măcar nu o bănuim. 

Creștinismul va stabili, într-un fel, un scenariu similar: 
căderea omului, necesitatea unei învieri spirituale și o comu- 
nicare constantă cu divinitatea, lucruri pe care egiptenii le-ar 
fi obținut prin intermediul Misterelor. Lewis Spencer con- 
chide: „În aspectul său cel mai elevat, creștinismul reprezintă, 
în realitate, recuperarea și continuarea Misterelor“. 

M. Moret, în lucrarea sa, Regi și zei ai Egiptului, urmează 
aceeași linie ideatică, atunci când afirmă: „Credinţa în Isis 
avea un impact puternic asupra oamenilor, datorită chemării 
directe a individului. (...) Adeptul lui Isis, pradă extazului, aflat 
la picioarele Zeului său, interpretează revelaţia nu în cuvinte, 
ci în spirit. (...) Începând cu acea zi, a luat ființă Misticismul.* 
Și, conform acestei teze, misticismul creștin este moștenitor 
direct al celui egiptean. Individul putea comunica direct cu 
divinitatea. Poate din această pricină lisus afirma că El și Tatăl 
sunt una și aceeași ființă. Moret susține că adeptul lui Isis era, 
de asemenea, „propriul său preot“, în sensul că aceste practici 
respingeau ideea unei zeități distante. 

Însă odată cu trecerea timpului, este posibil ca aceste acti- 
vitáti necunoscute să fi degenerat în simple ritualuri, conform 
ipotezei propuse de Spencer. După părerea sa, când Herodot 
a ajuns să primească iniţierea, este posibil să nu se fi știut prea 
bine care era esența unui ritual ce se repeta, situând astfel 

Lumini ce încearcă să destrame întunericul de care se vede stăpânit spiritul omului. 


Misterul la înălțimea cunoașterii — un ritual care produce ace- 
lași efect în cazul în care este repetat în condiţii identice. Și 
aceasta deoarece se pierduse adevărata esență magică ce trebuia 
să protejeze ritul. Autorul cărții Misterele Egiptului antic face 
o referire clară la acest lucru, când spune: „Gândirea, intenţia 
sunt cele care pun în mișcare Absolutul pentru a acționa con- 
form dorințelor omului, nu actele, tonurile sau gesturile“. 

Ajunși în acest punct, putem întâlni asemănări cu ceea ce, 
odată cu trecerea anilor, se va petrece în alte rituri și credințe, 
poate chiar cu cele pe care, în zorii secolului al XIV-lea, 
le-au practicat cavalerii templieri atunci când s-a încercat 
suprimarea lor și când ei au mărturisit, între altele, unele 
ritualuri despre a căror adevărată esență nici nu aveau măcar 
cunoștință. 

Și ce să mai spunem despre liturghiile actuale? Se spun 
rugăciuni sau se recită printr-un exercițiu mnemotehnic de- 
terminat de puterea obiceiului? Această remarcă să-i fie folo- 
sitoare cui are nevoie de ea și să revenim la Egipt. 

Riturile acestea s-ar fi putut desfășura oriunde? Evident că 
nu. Sufletul omului intră în armonie cu Creatorul în anumite 

locuri, astfel incát este posibil sá se dovedeascá a nu fi atát de 
sigur faptul că Dumnezeu se află pretutindeni - sau, cel puțin, 
nu se manifestă la fel pretutindeni. Și aceste locuri sacre erau 
templele, învăluite în liniște și în penumbră, care veneau să 
înlocuiască vechile peșteri preistorice, încărcate de energie 
telurică. Spencer spune că liniștea și penumbra reprezintă 
„lumina existenţei secrete“. Astfel are loc ritul, învierea. 

Unde a avut loc învierea lui lisus? În interiorul unui mor- 
mânt săpat în piatră și, de asemenea, în taină, în liniște, fără 
martori. Dar asupra temei morții vom reveni în capitolul 
următor. Să facem acum câteva precizări suplimentare cu pri- 
vire la Mistere. 


Clasicii si misterele 


Unii autori clasici ne oferă anumite informaţii sumare des- 
pre ceea ce se întâmpla în cadrul acestor ritualuri. Herodot 
(c. 484-c. 425 î.Hr.) a fost un martor de seamă la pregătiri și 
recunoaște că a fost el însuși inițiat în aceste ritualuri. Totuși, 


Intrarea în mormântul faraonului din Valea Regilor, unul dintre cele mai enigmatice 
şi mai fascinante locuri din Egipt. 

în momentul în care scrie despre ele, se arată reticent, prudent 
și chiar temător să povestească ceea ce știe. 

El scrie că „egiptenii organizează ceremonialuri publice nu 
doar o dată pe an, ci de mai multe ori; cel mai important și mai 
riguros respectat are loc în orașul Bubastis, în onoarea Dianei; 
cel de-al doilea, care are loc în orașul Busuris, este organizat în 
cinstea lui Isis, pentru că în acest oraș situat în mijlocul Deltei 
Egiptului se află cel mai mare templu al lui Isis...“ După ce 
amintește că grecii i-au dat lui Isis numele de Demetra, autorul 
mai precizează si alte locuri de cult din Tara Piramidelor. 

Mai departe, Herodot ne spune că pe durata ritualurilor 
închinate lui Isis, în Busuris, „mii de bărbați și de femei se 
autoflagelau, după ceremonialul sacrificiului; dar aș comite un 
păcat dacă aș dezvălui motivul pentru care se loveau.“ La fel 
de reticent, el menționează detalii despre ceea ce se întâmpla 
cu adevărat în timpul acestor ritualuri, afirmind: „Carianiil, 
stabiliți în Egipt, se crestau pe frunte cu cuţitele“. Încă o dată, 
se remarcă lipsa unor detalii exacte, ca, de pildă, atunci când 
ne spune că în orașul Sais aveau loc anumite ritualuri, într-o 
zonă sacră, unde există mormântul „unui om al cărui nume 
consider că ar fi un păcat să-l divulg aici“ 

Si, puțin mai departe, relatarea sa se sfârșește în aceeași 
notă: „Noaptea, pe acest lac sunt prezentate aventurile respec- 
tivei persoane, care se numesc Mistere. Totuși, în privința 
acestor lucruri trebuie să păstrez o tăcere discretă, deși știu 
foarte bine care sunt caracteristicile lor.“ 

Plutarh (50-120 d.Hr.) s-a ocupat, de asemenea, de aceste 
practici obscure, scriind chiar un tratat despre Isis și Osiris. 
În această lucrare ne oferă informații complete referitoare la 
aspectele metaforice ale legendelor ambilor zei și date care 
pot fi considerate istorice. Este vorba despre o ambiguitate 
aproape studiată, în care informaţia și tăcerea se întrepătrund 
în mod abil. Se intuiește că, în spatele ritualurilor, ar exista 
niște mari revelații. S-ar putea crede că sufletul initiatului 
este înălțat către stadii directe de cunoaștere a lui Dumnezeu; 
dar totul este la fel de neclar precum zona învăluită în ceață 


1 Locuitori ai zonei numită Caria, situată în vestul Anatoliei (n. tr.) 

Mii de pietre pentru a construi morminte? 
Asa considerá majoritatea cercetátorilor si istoricilor. 

care desparte legenda de reperul istoric. La fel de enigmatic 
precum inscripția despre care se spune că se afla pe soclul unei 
statui a Minervei din Sais, care era considerată reprezentarea 
lui Isis: „Sunt tot ce a fost, ce este si ce va fi; si până acum 
nici un muritor nu a putut descoperi ce se ascunde în spatele 
vălului meu.“ 

După ce relatează mitul lui Isis și Osiris și după ce lansează 
câteva păreri despre posibila semnificație a acestuia, Plutarh 
apreciază că nici una dintre ele nu conține, separat, adevărata 
explicație, deși este posibil ca toate laolaltă să se apropie de 
adevăr. În sfârşit, menţine aceeaşi confuzie, fără să ofere nimic 
concret, deoarece, probabil, legea secretă îi interzicea să facă 
acest lucru. 

Există și alți autori care s-au ocupat de aceste aspecte, 
cum ar fi Jamblicus sau Lucius Apuleius, născut în Mandaura 
(actualul Oran), în anul 114 d.Hr., în sânul unei familii nobile. 
Apuleius descrie în lucrarea sa, Metamorfoze sau măgarul de aur, 
cum pasiunea lui pentru cunoașterea secretelor artei magiei 
l-a determinat să întreprindă o călătorie vastă care începe 
în provincia Tesalia și se încheie cu admiterea sa la colegiul 
preoților lui Isis. În acest răstimp, i se petrec lucruri cu un 
profund caracter magic, precum apariţia în vis a unui sacerdot 
al lui Osiris „care mi-a dezvăluit secretele acelei religii“ și vizita 
pe care i-a făcut-o însuși Osiris, în timp ce dormea: „După doar 
câteva zile, zeul cel mai însemnat, Osiris, mi-a apărut în vis...” 

Restul povestirii și ghinioanele ciudate pe care a trebuit să 
le depășească Apuleius pot fi citite în eseul său. Dacă am ajuns 
aici, ca în citatele anterioare ale clasicilor, a fost doar pentru 
a demonstra cititorului că, în Antichitate, credința în aceste 
ritualuri era un lucru obișnuit. Este, de asemenea, foarte 
posibil ca, atunci când acești autori s-au apropiat de Mistere, 
ele să-și fi pierdut deja o parte din natura lor veritabilă și 
magică. Și, dacă au avut influență asupra gânditorilor și a 
căutătorilor lui Dumnezeu, chiar dacă s-ar fi găsit pe teritoriu 
păgân, ar fi putut, la fel de bine, să influențeze structura altor 
religii, precum cea iudaică, la fel cum au servit pentru a insufla 
exemple în ritualurile din Eleusis și din atâtea alte locuri. 

Insámántarea și stelele 


Am spus deja că există multe persoane care văd în legenda lui 
Osiris un mit agrar perfect. El însuși și-a instruit poporul în 
arta agriculturii. Trupul său a fost tăiat în bucăți și răspândit, 
asemenea semințelor, pe pământurile din jurul fluviului Nil, 
ale cărui ape le irigă în sezonul ploios, urmând să-și extragă 
din acest teren negru fructul care hrănește poporul. 

Ne putem gândi la ceea ce înseamnă această metaforă 
pentru alchimie, cuvânt care provine din limba arabă și care 
amintește chiar de acest pământ negru și de transformarea 
ulterioară a plumbului (ţinutul necunoscut) în aur (însăși 
culoarea grâului). Se spune inclusiv faptul că Isis ar așeza 
rămășițele defunctului într-un coș de grâu. 

Și lisus? Un alt mit agrar, ne spune Francisca Martin-Cano 
Abreu, la fel cum este și loan Botezătorul. Amândoi sunt, 
într-adevăr, foarte asemănători, după cum ne arată această 
scriitoare. Ambii se nasc dintr-o fecioară, ne spune ea și adaugă 
faptul că loan a venit pe lume cu șase luni înaintea lui lisus, 
interval de timp care trimite cu gândul la perioadele de însă- 
mántare. Conform teoriei sale, amândoi au fost protagoniștii 
aceleași povești, iar autorii Evangheliilor nu i-au plasat la 
același nivel fiindcă „nu au înțeles simbolismul complex pe 
care îl conțineau personajele din alte mitologii matriarhale ale 
religiei misterice, pe care s-au bazat pentru a-i crea“ Pentru 
a-și susţine teoria, cercetătoarea vorbește despre existența 
a două perechi de o importanţă similară: Maria și lisus, 
Elisabeta și loan. Ambele femei ar fi urmase ale Zeitei Mamá și 
amândouă concep câte un fiu divin. Datele susținute de către 
autorii textelor evanghelice pentru a situa cele două nașteri 
nu ar fi fost alese la întâmplare, ci, conform acestui criteriu, 
s-au datorat faptului că sărbătorile sfinte din toate timpurile 
se celebrau pentru a cere Zeitei Mamă recolte abundente. De 
aceea, nașterea lui loan are loc pe 24 iunie, la solstițiul de vară 
si la vremea insámántárii, iar cea a lui lisus, pe 25 decembrie, 
când solstițiul de iarnă invită agricultorul să facă același lucru. 

La toate acestea, trebuia adáugatá legátura dintre res- 
pectivele date și multe altele pe care nu le-ar putea găzdui 
acum aceste pagini: referiri la stele și la tranzitul lor, întrucât 
s-a spus că Osiris era văzut drept steaua Orion, în timp ce 
Isis era asemănată cu Sirius. Nimic din toate acestea nu este 
întâmplător și, în plus, are de-a face cu amplasarea și rolul 
piramidelor și a altor monumente din Egipt, care sunt și ele 
legate de ritualuri misterioase, după cum explică pe larg și cu 
măiestrie Robert Bauval, care-l sfătuiește pe cititor să consulte 
direct lucrarea sa, Camera secretă, din care o parte constituie 
un punct de plecare pentru Misterele Egiptului antic. 

EVANGHELIILE ŞI MITUL EGIPTEAN 


În capitolul anterior, am dorit să rezumăm miturile egiptene 
asociate zeilor Isis și Osiris, pentru a putea face trecerea către 
prezentul capitol, referitor la relația pe care toate aceste cre- 
dinte ar fi putut-o avea cu figura lui lisus din Nazaret, așa cum 
o descriu Evangheliile canonice, căci la acestea ne vom limita. 

Au existat mulți autori care au înțeles importanța pe care 
a avut-o tradiţia religioasă egipteană pentru religia iudaică. 
În plus, trebuie să ne amintim relația culturală continuă pe 
care cele două popoare au avut-o din timpuri despre care 
doar legenda și literatura biblică ne oferă ecouri (prezența lui 
Avraam în Egipt și răpirea soţiei sale, Sara, de către faraon; 
importanța pe care Iosif a dobândit-o la curtea faraonului și, 
bineînțeles, biografia confuză a lui Moise și Exodul așa-nu- 
mitului „Popor Ales“), și până în vremuri despre care docu- 
mentele istorice par să ofere date mai exacte. De exemplu, 
Filon din Alexandria vorbește despre o populație evreiască de 
circa un milion de iudei în Egipt, în primul secolal erei noastre. 
Aceasta ar fi doar o aproximare, deoarece se admite în mod 
curent că documentele egiptene nu tin evidența evreilor până 
în anul 72 d.Hr., dată la care împăratul Vespasian se gândește 
la avantajele impunerii unui impozit special. 

Relaţia strânsă și constantă dintre cele două popoare, de-a 
lungul istoriei, i-a făcut pe diferiți cercetători să se gândească 
la posibilitatea existenţei unui flux permanent între culturile 
care convietuiau în ultimii ani ai prezenței faraonice pe 
pământul Nilului: egipteană, greacă și iudaică. Pe parcursul 
prezentului capitol, vom face referire la unele dintre aceste 
cercetări și vom urma, ca fir călăuzitor, versiunile surprin- 
zătoare — care aduc în lumină textele egiptene - ale teologului 
Llogari Pujol sau ale specialistei în istoria religiilor și soția 
acestuia din urmă, Claude-Brigitte Carcenac, printre alţii. 

Dacă dăm crezare teoriei — în limitele a ceea ce ne propun 
autori precum germanul Carsten Peter Thiede, de care vom 

vorbi mai târziu, atunci când ne vom ocupa de Qumran - 
conform cáreia Evangheliile sunt cu mult ulterioare lui Hristos, 
este posibil ca în redactarea lor sá se fi ţinut cont de cunos- 
tintele si miturile egiptene. Antonio Piñero, titularul catedrei 
de Filologie Neotestamentará a Universitátii Complutense 
din Madrid, se aratá convins de faptul cá textele evanghelice 
sunt scrise la mult timp după moartea lui lisus - despre ele 
vom vorbi și când ne vom concentra atenția asupra Manuscri- 
selor de la Marea Moartă -, dar nu se lasă convins de ipoteza 
conform căreia ar fi fost copiate de pe inscripții egiptene. În 
revista Mâs Allă de la Ciencia, cercetătorul semnala, în legătură 
cu acest subiect: „Paralelismele care există între Evanghelii și 
textele egiptene anterioare aparțin patrimoniului comun al 
mitologiei sau, mai degrabă, al creării de mituri. (...) Dar nu mi 
se pare o atitudine științifică să afirmăm că Evangheliile sunt 
copiate strict din textele despre care se estimează că ar fi fost 
scrise cu două mii de ani înaintea lor.“ 

Totuși, după cum am afirmat, alte studii nu sunt de acord 
cu această teorie, iar noi vom încerca să oferim unele puncte de 
vedere care să ne permită să cunoaștem și argumentele părții 
adverse. 


Texte și alte texte 


Claude-Brigitte Carcenac afirma în cartea sa, lisus, 3 000 de ani 
înainte de Hristos, că putem urmări numeroase asemănări între 
literatura egipteană și cea biblică. Pentru a cita un exemplu, 
„capitolele XVII-XXIV din Cartea Proverbelor urmează îndea- 
proape «Învățăturile lui Amenenope»“ Să ne amintim si că 
P. Humbert în lucrarea sa, Cercetări asupra izvoarelor egiptene 
ale literaturii sapientale din Israel, clarifică asemănările dintre 
Ecclesiastul și anumite texte ce aparțin zonei Nilului. La fel, 
în accepțiunea lui J. de Savignac, Psalmii 2 și 110 au preluat 
anumite idei egiptene despre trăsăturile divine ale faraonilor 
aplicate regelui justitiar așteptat de evrei. Si, inclusiv, relatează 
faptul că lupta mitică dintre Horus și Seth s-a transferat apoi în 
legenda creștină care narează lupta dintre Arhanghelul Mihail 

Templele egiptene au fost pástrátoarele multor mistere, iar sacerdofii lor, 
posesori ai unor cunoștințe de nepătruns pentru neinitiati. 


și balaur. „În plus“, adăugă el, „nu poartă Anubis în mână 
o cheie a vieţii, ca Cerber al cerului, la fel ca Petru pescarul?“ 

Apariţia vieții monahale în Egipt este o teorie general 
admisă. Profesorul de la catedra de Istorie antică de la Univer- 
sitatea din Cantabria, Ramón Teja, îl menţionează în articolul 
său, „Originile vieţii monahale și aprecierea sa socială“, pe 
istoricul D.J. Chitty si lucrarea sa, Deșertul, un oraș, în legătură 
cu apariția subită a eremitilor pretutindeni în nordul Africii 
și, în special, în Egipt. Din această cauză a ajuns să afirme că 
deșertul s-a transformat în oraș. Palladas din Alexandria se 
întreba, în legătură cu numărul lor foarte ridicat: „Dacă sunt 
călugări, de ce sunt în număr atât de mare? Și dacă sunt atâția, 
de ce sunt solitari?“ 

Ne putem întreba, desigur, de ce numărul lor a fost atât de 
mare în Egipt. Poate pentru că pe acele meleaguri era relativ 
ușoară admiterea noilor idei, întrucât multe dintre acestea 
erau cunoscute deja, de vreme ce existau ecouri ale glorioaselor 
vremuri faraonice. Şcoala din Alexandria va servi pentru a face 
sincretismul chiar mai simplu, după cum ne spune Sebastiân 
Vâsquez, în lucrarea sa, Tarotul zeilor egipteni. 

Acum, s-ar fi putut intámpla ca Evangheliile, despre care 
am afirmat că sunt cu mult ulterioare lui lisus — în cel mai bun 
caz din 70 d.Hr. —, să fi fost scrise chiar în Egipt și să fi adunat 
elemente care au fost considerate necesare pentru a face din 
lisus Dumnezeul care pretindea că este. Au ajuns să preia ca- 
racteristici de la zeii faraonici și, inclusiv, de la faraon. Pare 
o teorie aproape imposibilă. Totuși, există anumite întrebări 
mai puțin obișnuite care necesită atenția noastră. 

Eusebiu, care a trăit în secolul al IV-lea, afirma că Marcu a 
fost primul trimis în Egipt pentru a predica Evanghelia pe care 
a scris-o si că, ulterior, s-ar fi stabilit în Alexandria. Alții preferă 
să spună că Luca a fost pionierul și cel care ar fi studiat medicina 
tocmai în Egipt. Oricum ar fi fost, legătura dintre Egipt și 
textele evanghelice reapare. Numeroși iudei s-au stabilit în 
Alexandria, astfel încât autori precum Brandon prezintă acest 
oraș drept capitala iudaică după căderea Ierusalimului, în fața 
trupelor imperiale romane, în anul 70 d.Hr. Acesta să fi fost 
motivul pentru care Matei a adăugat fuga Familiei Sfinte în 
Egipt sau trebuie să privim călătoria doar ca pe cel mai bun 
exemplu al relației continue dintre evrei și Alexandria? 

Carcenac recunoaște că nu există vestigii arheologice care 
să dovedească, dincolo de orice îndoială, aceste afirmații, deși 
citează din Papirusul Rylands 457 sau P52, care aparent conține 
fragmente din Evanghelia după loan. De asemenea, reproduce 
și afirmațiile lui Sharpe, care nu se îndoia în legătură cu acest 
aspect: „În privinţa reprezentărilor (de pe pereţii templului din 
Luxor) avem Buna Vestire, Nașterea și Adorarea regelui, la fel 
cum sunt descrise în capitolele 1 și II ale Evangheliei după Luca“ 
Exagerare? Și încă nu am menționat cea mai îndrăzneață teorie. 
Există curente de opinie care văd o asemănare neobișnuită 
între faraon și lisus, în ceea ce privește descendența lor divină 
și toate atributele care decurg de aici. Căci, în timp ce lisus 
este o ființă unică, figura faraonului reprezintă o îmbinare de 
personaje. Carcenac explică deosebirea, spunând că „pentru 
egipteni istoria nu reprezintă un pas înainte, către un viitor 
îndepărtat, glorios și victorios, ci ceva static. Această concepție 
încerca să păstreze vârsta de aur a primilor faraoni.“ 

lisus, după cum vom analiza în continuare, ar păstra o ase- 
mănare strânsă cu faraonul și, la fel ca și el, odată mort și asi- 
milat lui Osiris, se ridică la ceruri, unde este slăvit. În legătură 
cu acest lucru, teologul Llogari Pujol declara, în ediția din data 
de 25 decembrie 2001 a ziarului La Vanguardia, următoarele: 
„Faraonul era considerat fiul lui Dumnezeu, la fel cum va fi mai 
târziu și lisus. Faraonul avea în același timp o latură umană și 
una divină, ca și lisus. Conceperea sa i-a fost prevestită mamei, 
cum se va întâmpla după aceea în cazul lui lisus. 

Faraonul era un intermediar între Dumnezeu și oameni, 
cum va fi și lisus mai târziu... Faraonul reînvie, cum se va 
întâmpla mai târziu și cu lisus. Faraonul urcă la ceruri, la fel ca 
și lisus...“ 


Fiii lui Dumnezeu 


Să fie, oare, adevărat ce spune Pujol? Se pare că, încă din anul 
1914, H. Gressmann ar fi lansat ideea că dintre Evangheliile 
care povestesc copilăria lui lisus, doar cele ale lui Matei și ale 
lui Luca s-ar fi bazat pe povestiri din viaţa altor eroi. Carcenac 
subliniază, în legătură cu acest aspect, efortul pe care-l face 
Matei pentru a reda viziunea nașterii unui monarh: „Unde este 
regele ludeilor, Cel ce S-a născut? “ (Matei 2:2), „căci din tine va 
ieşi Conducătorul care va paste pe poporul Meu Israel“ (Matei 
2:6). Și în acest fel se împlinește profeția lui Isaia (7:14): „lată, 
Fecioara va lua în pântece gi va naște fiu și vor chema numele 
lui Emanuel.“ 

Ei bine, se presupune că odată cu nașterea Pruncului, așa 
cum se întâmpla și cu faraonul, poporul va primi o lumină călă- 
uzitoare, fapt anunțat de însuși Isaia (9:1): „Poporul care locuia 
întru întuneric va vedea lumină mare“, ceea ce ne amintește de 
puterea acordată de Ra detinátorului tronului egiptean și, de ase- 
menea, de evenimentele astronomice legate de obicei de vieţile 
regilor săi. Idee preluată, de asemenea, în Vechiul Testament, 
unde, în Numerii (24:17), citim: „o stea răsare din lacov; un 
toiag se ridică din Israel“ 

Templul lui Hatschepsut, o reginá a cárei personalitate creatoare 
a inspirat numeroase cercetări. 


Și profetiile evanghelice fac din Pruncul născut un viitor 
păstor al poporului său, așa cum îi spusese deja lahve lui 
David, în Cartea a doua a Regilor (5:2): „Tu vei paște pe po- 
porul Meu Israel.“ La fel cum și faraonul era considerat păs- 
torul poporului său. 

În ceea ce priveşte subiectul controversat al copilăriei 
lui lisus, autoarea cărţii lisus, 3 000 de ani... ne asigură că 
evanghelistul Luca s-a inspirat din copilăria lui Samson care a 
fost rezumată în Cartea Judecătorilor (13), unde se povestește 
cum un înger al Domnului apare în vis unei femei sterpe, 
prevestindu-i că va naște un prunc care va salva Israelul de 
filisteni. După ce a fost avertizată că nu trebuia să bea sau să 
mănânce lucruri impure și că nu trebuia să taie părul copilului, 
femeia a mers să-i povestească toate acestea soțului ei, 
Manoah. Însă despre răspunsul acestuia nu se cunoaşte nimic. 

În schimb, ştim că un alt înger îi face predicții ciudate lui 
Gideon (Judecătorii 6:11-24), obiceiul acestuia de a face pre- 
ziceri poporului său fiind o practică obișnuită. Astfel, el însuși 
era gata să admită ca fiind o certitudine faptul că un înger 

Abu Simbel. Templul a fost mutat de la locul său iniţial, din pricina lucrărilor 
de construcţie la barajului de la Assuan. 


i-ar fi apărut Mariei. Totuși, Luca insistă asupra teoriei davi- 
diene și naționaliste în relatarea sa, ceea ce-i ajută pe cei care 
susțin influența credințelor egiptene să sublinieze asemănă- 
rile cu venirea pe lume a unui rege. Luca scrie că „Domnul 
Dumnezeu Îi va da Lui tronul lui David, părintele Său“ (Luca 
1:32-33) și insistă în privința casei lui David în versetul 69 din 
același capitol întâi. 

Dar ce legătură au toate acestea cu faraonul? 

Llogari Pujol explică toate aceste lucruri afirmând că: 
„Ideea unui fiu al lui Dumnezeu s-a născut cu 3 000 de ani 
înainte de nașterea lui Hristos.“ Și soția sa dezvoltă această 
ipoteză amintind, de exemplu, despre unele date care se pot 
urmări până în templele Dinastiei a XVIII-a. 

Cercetătoarea afirmă că în templul reginei Hatschepsut 
există basoreliefuri reprezentând nașterea, educaţia și ascen- 
siunea acesteia la tron ca regină. Zeul Amon se unește cu regina 
Amosis dând naștere lui Hatschepsut, aceasta fiind fiica zeului. 

Aceleași surse afirmă că în templul lui Amenofis al III-lea 
din Luxor pot fi admirate basoreliefuri reprezentând diferite 

etape ale creatiei divine a regelui; pornind de la momentul 
conceptiei sale, până la nașterea sa. Si în templul lui Mut din 
Karnak, lucrare a aceluiași faraon și restaurată ulterior de către 
Ramses al II-lea, există scene referitoare la nașterea regelui și 
la circumcizia sa. 

Bazându-se pe aceste informaţii, cât și pe alte texte și gra- 
vuri, Claude-Brigitte Carcenac ne semnalează faptul că există 
asemănări, pe care le consideră incontestabile, între povestea 
nașterii Mântuitorului și cea a faraonilor. În Egipt, Amon își 
anunţă intenţia de a oferi un moștenitor tronului, iar zeii tre- 
buie să o ocrotească de toate relele pe cea aleasă; la fel cum 
spune și îngerul în casa lui Samson, de pildă, când o anunţă pe 
femeie că nu trebuie să mănânce sau să bea lucruri impure. 

Mai mult, Amon îl trimite mesager pe zeul Thot - îngerul 
Gabriel - să o vesteascá pe cea aleasă de dorința zeului. În acest 
timp, regele este vestit despre ceea ce se va întâmpla, la fel cum 
i s-a întâmplat și lui Iosif, în vis, pentru ca acesta să nu o repu- 
dieze pe Maria. 

Într-adevăr, există o deosebire în legătură cu acest aspect, 
deoarece, conform Bisericii, lisus este conceput de Sfân- 
tul Duh, în timp ce Amon ia înfățișarea unui om pentru a-și 
concepe fiul. Ne putem întreba care dintre cele două versiuni 
incredibile pare mai credibilă. Totuși, Amon este cel care hotă- 
răște numele copilului. Ce se întâmplă în Evanghelie? „Şi iată 
vei lua în pântece și vei naște fiu şi vei chema numele lui lisus“ 
(Luca 1:31). 

Autoarea mai sus-mentionatá afirmă că „ideea teogamiei 
este în vigoare până în epoca romană, după cum atestă mitul 
popular despre originea supranaturalăa lui Alexandru cel Mare“, 
și ne aminteşte că în romanul lui Pseudo-Calistenes (secolul 
al III-lea), Alexandru este prezentat drept fiu al unui zeu. 

La rândul său, Llogari Pujol insistă în a da asigurări despre 
existența unui text egiptean scris în demotică, intitulat 
Povestea lui Satmi, în care se povestește despre apariția zeului 
în fața lui Mahitusket, pentru a o anunţa că va avea un fiu, 
căruia va trebui să-i pună numele Si-Osiris. În plus, conform 
acestui teolog, Mahitusket, adică numele femeii, ar însemna 
„cea plină de grație“ 


42 


CHIPUL NESTIUT AL LUI [Isus 


Templul din Karnakestepentru multi autori un extraordinar exemplu al modelului arhitectural 
egiptean în care imaginația se hrănește din ritualurile care au avut loc aici. 


Ne putem întreba dacă toate aceste detalii au fost adunate 
de evangheliști din cultura egipteană, datorită necesității 
evreilor, mai imperioase ca niciodată după stăpânirea romană 
din secolul I, de a avea un rege evreu. Diaspora evreiască men- 
tiona un conducător care le va reda pământul promis și, pro- 
babil, evreii au crezut că, înfățișându-L pe lisus în acest fel, s-ar 
putea obține o răspândire mai rapidă a noii credințe. Totuși, 
aceasta este doar o ipoteză care poate constitui o interesantă 
dezbatere intelectuală și nimic altceva. 


Se naște un rege sau se naște un zeu 


Lui Carcenac, așa-numita „Stea de la Metternich“ îi folosește 
pentru a stabili anumite asemănări, căci ea oferă informaţii 
bizare: Isis, purtându-l în pântece pe fiul său, fuge de Seth 
în câmpiile Deltei. La rândul lui, Seth își dorea cu ardoare să 
domnească singur, motiv pentru care plănuiește să omoare 
pruncul. Isis izbutește să ajungă la o casă, dar stăpâna acesteia 
nu-i oferă adăpost. Totuși, unul dintre cei șapte scorpioni care 

o însoțesc pe Isis în fuga ei îl inteapá pe fiul stăpânei, iar aceasta 
izbucnește în plâns. Isis îi ascultă lamentările, i se face milă si 
îl reînvie pe copilul mort; atunci, femeia îi oferă refugiu zeiței 
însărcinate. Sunt asemănătoare aceste legende cu relatarea pe 
care o face Luca, în legătură cu fuga Familiei Sfinte și cu sosirea 
acesteia la Bethleem, unde i se refuză adăpostul? 

Faptul că lisus s-a născut în Bethleem, între păstori, poate 
fi interpretat ca o întâmplare binecuvântată - iar acest cuvânt 
n-a fost nicicând mai potrivit - sau ca o sclipire a autorului, 
care încearcă să-l înrudească și mai mult pe pruncul nou-născut 
cu regele David. Nu în zadar David se naște în Bethleem și 
tot acolo îl caută profetul Samuel, trimis de lahve. Și cu ce se 
ocupa David? Ei bine, păzea oile (Regi 16:1-13). Poate că din 
această cauză, Luca reconstituie episodul păstorilor, iar Filon 
din Alexandria afirma în lucrarea sa, Despre agricultură, că 
„meseria de păstor este considerată atât de respectabilă și de 
folositoare, încât poeții au obiceiul de a-i numi pe regi păstori 
ai poporului, iar legiuitorul dă acest titlu inteleptilor, cei care 
sunt unicii regi adevăraţi“ 

Încă o dată conexiunea Alexandria-Evanghelii ar putea 
fi veridică. Și de această dată, pentru a semnala importanța 
simbolismului păstorului. Autoarea cărții lisus, 3 000 de ani... 
face legătura dintre bucuria păstorilor la aflarea veștii naș- 
terii lui lisus și același sentiment pe care poporul egiptean 
îl manifesta în momentul urcării faraonului pe tron, trans- 
formând acea zi într-una festivă. Conform anumitor inscripţii 
pe care însăși scriitoarea le menţionează, „strigătul de bucurie 
ajunge până la cerul îndepărtat“ 

În plus, la nașterea unui zeu trebuiau să apară semnele prin 
care acesta avea să fie recunoscut ca atare. În Abydos, oamenii 
aveau credinţa că fiecare zeu se naște odată cu o stea, și poate 
de aceea lisus apare pe lume călăuzit de o stea, căci aluziile 
referitoare la apariția unui astru strălucitor făceau deja parte 
din profetiile Vechiului Testament. Cu toate acestea, trebuie 
semnalat faptul că faraonul era considerat imaginea lui Ra 
sau a lui Aton și, în mod curios, în II Petru (1:19) se compară 

atenția care trebuie să fie acordată lui lisus cu cea cu care am 
privi o „făclie care strălucește în loc întunecos, până când va 
străluci ziua, și Luceafărul va răsări în inimile voastre“ sau în 
Apocalipsa (2:28) când este menționată „steaua dimineţii“ 
Fără a mai menţiona si alte expresii precum „lumina lumii“, 
care apar în textele evanghelice. 

După nașterea pruncului, trebuiau îndeplinite anumite 
formalitáti, precum circumcizia sau prezentarea acestuia în 
fața templului. Aceleași surse anterioare aduc la cunoștință 
faptul că legea iudaică stabilea că „ceremonia purificării se 
unea cu cea a răscumpărării primilor născuți, plătind cinci sicli 
de argint“, și menţiona că doar fiii levitilor și ai sacerdotilor 
erau exonerati de această plată. Însă Luca si ceilalți apostoli 
nu menționează nimic despre acest aspect, fapt care îi face pe 
Carcenac si pe Pujol să tragă concluzia că ne aflăm în fața unui 
act cu caracter sacerdotal. 

Și atunci, care este asemănarea cu faraonul? Ei bine, legat 
de acest aspect, să ne amintim că J. Danielou precizează în 
Evangheliile copilăriei că, în Egipt, faraonul este prezentat îna- 
intea lui Amon și a întregii Eneade drept adevăratul sacerdot. 

Să fi copiat evanghelistii și aceste idei la fel cum au făcut cu 
practica circumciziei care exista deja în Egipt? Nu îndrăznim 
să credem că există o copie atât de literală a riturilor și cre- 
dintelor, după cum semnala Antonio Piñero. Dar nu putem 
să nu recunoaștem anumite asemănări interesante, cum ar fi, 
de pildă, botezul. 

Este posibil ca ritualul purificării prin apă să fi fost adop- 
tat de către Moise din Egipt. De fapt, dacă citim cu atenție 
Leviticul (8:6), în momentul consacrării lui Aaron ca preot, 
Moise, printre altele, începe să-l spele pentru a-l purifica. Un 
ritual învăţat în templele egiptene? În orice caz, o parte din 
acest ritual a fost practicată ulterior de către iudei și au existat 
persoane care, la fel ca și esenienii, se pare că-l înfăptuiau de 
cel puțin două ori pe zi. 


45 


MARIANO FERNÁNDEZ URRESTI 


Tatál si fiul 


Atunci cánd rezumám unele dintre aspectele care, conform 
acestor autori, aseamáná figura lui lisus cu cea a faraonului, nu 
putem sá nu mentionám chiar relatia de tip tatá-fiu care apare 
frecvent în Evanghelii. Întâlnim o astfel de relație si în Egipt? 
Dacă dăm crezare acestor surse, da. 

Cercetătorii afirmă că în imnuri și inscripții se observă 
adesea această relaţie intimă între Zeu și faraon. Pot fi întâl- 
nite expresii precum „iubit de Ra“ sau „ales de Ra“. Este posibil 
ca iudeii să fi putut să-și ia, prin Exod, și această credinţă și să o 
transpună în textele lor cu mult înainte ca lisus să se nască. Un 
exemplu potrivit în acest sens întâlnim în profeția lui Nataniel 
(II Regi 7:12-14). Dumnezeu i-a prorocit lui David că descen- 
denta sa se va consolida pe tron și că fiul său îi va construi un 
templu, adăugând: „Eu îi voi fi Lui Tată și el Îmi va fi Mie fiu“ 
Și în Psalmi (2:7) se pot întâlni mărturii noi: „Fiul Meu ești Tu, 
Eu astăzi Te-am născut“ 

Claude-Brigitte Carcenac ne asigură că, în Noul Testament, 
apar 125 de ocurente ale unor expresii ca „Fiul lui Dumnezeu“ 
sau „Fiul Celui Preaînalt“; jumătate dintre ele aparțin evan- 
ghelistului loan. Și, deși lisus nu se referă niciodată la El Însuși 
în acest mod, este clară atribuirea expresiei „Tatăl meu“ atunci 
când se referă la Dumnezeu. 

Chestiunea este limpede pentru cei care o văd astfel: din 
nou se regăsesc reminiscente egiptene în Evanghelii, deoarece 
aceleași surse afirmă că „începând cu Dinastia a IV-a, de la 
Didufi, faraonul este Fiul lui Ra, dar poate fi și fiul unei alte 
divinităţi, în funcție de centrul religios la care ne raportăm“ 
Există inscripții ale lui Ramses al III-lea unde acesta spune: 
„O, Tată, eu sunt rege supus poruncilor tale...“ Se presupune că 
toată puterea sa provine de la Zeu și această putere se exprimă 
prin coroană, prin sceptrul heka si prin bici. 

Uneori, faraonul pare a fi doar un instrument al Zeului, 
ca și când războiul sau judecata nu ar face decât să respecte 
voința divină. Se pare că același lucru dorește să-l spună loan 

(14:8 si urmátoarele): ,Cuvintele pe care Eu vi le gráiesc, nu de 
la Mine le gráiesc, ci Tatăl Îşi face lucrurile Sale“ 

Legătura divină cu Tatăl face ca, în unele ocazii, faraonul să 
se simtă un Zeu deplin, deși uneori acest lucru se va întâmpla 
după moartea sa, cum ar putea demonstra fraza atribuită lui 
Ramses al II-lea, adresată tatălui său, Seth: ,,... O, tatăl meu 
Seth, care acum este un zeu“. lisus, probează Pujol, afirmă clar: 
„Eu si Tatăl Meu una suntem“ (loan 10:30). 

Ei bine, dacă acceptăm, fie și pentru scurt timp, ceea ce ni 
se propune prin această teorie, ar fi logic să ne gândim că, atât 
unul cât și celălalt, lisus și faraonul, au aceleași atribute ca ale 
unui zeu. Și se pare că așa este dacă dăm crezare informațiilor 
de care dispunem. Faraonul pare a fi purtătorul vieții, de aceea 
se întâlnesc texte în care se afirmă: „Fiul lui Ra care menține 
viața supușilor săi“ Cât despre lisus, nu mai este nevoie să 
amintim că vindecă, învie și este chiar deținătorul apei vieții 
care permite accederea la o existență diferită. Așadar, ar fi 
logic să îi numim „purtători ai vieții“ 

Si expresia „Fiul Omului“? 

Conform acestei forme de interpretare, steaua de la 
Metternich demonstrează că era cunoscută în Egipt, deoarece 
se traduce astfel: „... Când să ies seara, șapte scorpioni m-au 
urmărit. Și-au trimis asupra mea acele lor. (...) Eu strig către 
ei tare, tare. Cuvântul meu ajunge până la urechile lor ca în 
oamenii care știu să asculte, care imploră forța, care deosebesc 
pe Fiul Omului de un netrebnic.“ 

Din acest motiv, în Cartea profetului Daniel (7:13) folosește 
același termen care va fi folosit ulterior pentru a-l denumi pe 
lisus: Fiul Omului? 


Împărăția Cerurilor și Regatul lui Maat 


Ce se întâmplă dacă încercăm să comparăm Împărăția Cerurilor 
și Regatul lui Maat? Se aseamănă? Ne putem hazarda să lan- 
săm ideea că împărăţia creștină se inspiră din cea egipteană? 
Sebastián Vásquez ne spune, pe bună dreptate, că zeița Maat 
„este expresia cea mai evidentă a divinizării unui concept: 

ideea de adevár si, prin extensie, cea de dreptate” Este vorba 
despre o zeitá care este reprezentatá de obicei sub forma unei 
femei purtánd o parurá cu o paná de strut. Aceastá carac- 
teristicá este pentru unii reprezentarea vestului, poate, dupá 
cum ne spune autorul cártii Tarotul zeilor egipteni, pentru cá, 
prin acest punct, se unea Soarele cu orizontul si acolo era 
localizat, generic, punctul cel mai indepártat. 

Maat era fiica lui Ra si întreg Egiptul trebuia sá se supună 
poruncilor ei. Pentru zei si faraoni existá conceptul de ankh maat 
sau „viață în adevăr“. Ea încarna principiile ordinii, armoniei si 
dreptăţii și avea, de asemenea, un rol care căpăta importanţă 
în momentul psihostaziei sau al cântăririi sufletului celui 
decedat, deoarece, dacă inima mortului nu înclina balanța, 
a cărei contragreutate era tocmai pana lui Maat, însemna că 
răposatul s-a purtat în viață conform principiilor lui Maat si, 
ca urmare, fiind mort, putea să pătrundă în lumea lui Osiris. 

Maat este un principiu static si imuabil care există dintot- 
deauna. În legătură cu acest lucru, A. Moret spune, în Ritualul 
cultului divin practicat zilnic în Egipt, că însuși Ra incarneazá 
aceste principii. Autorul citează în acest sens următorul text 
egiptean: „Ochiul tău drept este Maat, răsuflarea pântecelui 
tău și a inimii tale sunt (vin) de la Maat“ 

În ceea ce-l privește pe faraon, acesta, obligat să garanteze 
bunăstarea poporului său, trebuia să domnească după princi- 
piile lui Maat. De aceea, pentru autorii care propun teza potrivit 
căreia textele evanghelice și-au găsit în cele egiptene o bună 
parte din conținutul lor doctrinar, expresii precum „regele îi 
lasă pe cei mici să fie ca cei mari“, „îl face pe ignorant să ajungă 
la cunoaștere și omul urât devine foarte iubit“ sau „învață 
lumea să vorbească, deschide urechile surdului“, nu ar fi decât 
exemple pe care le putem urmări în mod sinoptic fără nici o 
dificultate si care ar fi rezultatul comportamentului faraonului 
în concordanţă cu Maat. Nu spune lisus că cei din urmă vor fi cei 
dintâi? Sau că cine nu devine asemenea unui copil nu va intra 
în Împărăția Cerurilor? Sau că trebuie să-ți iubeşti dușmanul, 
chiar dacă acesta te pălmuiește? Sau că cine are urechi de auzit 
să audă? 

Conform acestui criteriu, lisus ar expune norme de com- 
portament adaptate după Maat și cine le va respecta va primi 
în dar Împărăţia Cerurilor, care în Egipt ar fi lumea lui Osiris, 
odată depășită etapa cântăririi sufletelor. 

Din punctul de vedere al lui Carcenac, între cele două filo- 
sofii apar anumite asemănări și în privința ajutorului acordat 
nevoiașilor. Carcenac afirmă că, atât în Egipt, cât și în doctrina 
lui lisus, există o datorie socială care se traduce prin ajutorarea 
celor aflaţi la nevoie. Pentru a susține acest lucru, Carcenac se 
sprijină pe documente, precum așa-numitul Papirus Insinger 
(31/17), în care putem citi: „El (Dumnezeu) face din sărmanul 
cerşetor un domn, deoarece Îi cunoaște inima“ În Evanghelia 
după Matei stă scris (19:21): „Dacă voiesti să fii desăvârșit, 
du-te, vinde averea ta, dă-o săracilor şi vei avea comoară în cer; 
dupăaceea, vino şi urmeazá-Mi.*. Și în textul lui Marcu (10:21): 
„Un lucru îţi mai lipseşte: Mergi, vinde tot ce ai, dă săracilor 
şi vei avea comoară în cer“ Tot în aceiași termeni vorbește și 
Luca (18:22). 

Așadar, dacă facem o comparaţie între Regatul lui Maat 
si Împărăţia lui Dumnezeu, ajungem la concluzia că, pentru 
a accede la oricare dintre ele, se pare că importante sunt 
umilința, respectul pentru săraci și chiar faptul de a fi sărac, 
deși este posibil ca acest ultim aspect să nu conteze, ci doar 
capacitatea de a renunţa la avere, dacă aceasta este o condi- 
tie necesară pentru a ajunge în Maat sau pentru a obține 
o comoară în ceruri, cum preferați să-i spuneți. 

Dar, în același timp, trebuiau îndeplinite și alte cerințe, 
precum indulgenta și purtarea lipsită de aroganță față de 
aproapele nostru. De aceea, specialiștii care apără această inter- 
pretare a Evangheliilor menționează fraze precum următoarea, 
care apare și în Papirus Insinger, menţionat anterior: „Cel ce-și 
dă frâu liber mâniei va cădea pradă mâniei lui Dumnezeu“ 
Această frază este comparată cu sentința pe care o întâlnim în 
Evanghelia după Luca (6:37): „Nu judecați si nu veți fi judecaţi; 
nu osánditi si nu veți fi osánditi” Fraze similare au fost scrise 
de Matei și Marcu în relatările lor. Pare ușor forțată asemănarea 
dintre textele egiptene și frazele din Noul Testament? Probabil, 

Ritualurile secrete aveau loc ín linistea templelor. Penumbra, tácerea si taina 
par să fi fost ingredientele fundamentale ale activităților initiatilor. 


dar un lucru este cert și anume că nu oricine poate intra nici 
în Maat, nici în Împărăţia Cerurilor. Dimpotrivă, initial este 
nevoie de o transformare a individului, așa după cum îi an- 
ticipează lisus lui Nicodim (loan 3:3-5) când îi spune că cine 
nu se naște din nou nu va putea intra în împărăţia cerurilor. 
Iar când Nicodim, surprins, îl întreabă cum ar putea el să intre 
în pântecul mamei sale pentru a se naște încă o dată, lisus îi 
răspunde că „de nu se va naște cineva din apă și din Duh, nu va 
putea să intre în Împărăţia lui Dumnezeu“ 

În acest context, un rol important îl joacă nașterea, Duhul 
și apa. Dar se pare că nu este vorba despre o naștere conven- 
tionalá, ci despre una care se produce metaforic, după trans- 
formarea pe care o suferă individul, în urma unui proces de 
reînnoire interioară, care, în multe cazuri, este înfățișată sub 
forma ablutiunilor magice. Apa apare în multe texte egiptene 
ca având virtuţi purificatoare, ceea ce mai târziu vom găsi, 
după cum s-a menționat deja, atât în Vechiul Testament, cât și 
în cel Nou (loan Botezătorul) și, inclusiv, în manuscrisele de la 
Qumran. În ceea ce privește Duhul, după cum afirmă Carcenac 

si Pujol, „un egiptean ar fi putut vedea un Ba în Sfântul Duh 
apărând întrupat într-un porumbel în ziua botezului lui lisus“, 
explicând această afirmație prin faptul că uneori, în tradiția 
egipteană, Ba, reprezentând latura spirituală a individului, 
care după moarte își recuperează individualitatea, apare înfă- 
tisat ca o pasăre cu chip de om. Comparatia vi se pare ușor 
forțată? În acest caz, așa este, dar trebuie să continuăm cu 
această analiză neobișnuită. 


Viaţa publică 


Începând cu momentul în care lisus se prezintă în fața învă- 
tátorilor Legii, în Templu, și discută cu aceștia, de la egal la 
egal, la vârsta de doisprezece ani, Llogari Pujol vede asemănări 
cu miturile din tradiția faraonică. În interviul menţionat 
în ziarul La Vanguardia, el atrage atenţia în special asupra 
faptului că „în povestirea lui Satmi, Si-Osiris, la vârsta de 12 
ani, discută de la egal cu preoţii templului“ Și, de asemenea, 
Pujol afirmă că există antecedente evidente ale unor fapte ale 
lui lisus în textele țării Nilului, cum ar fi, de exemplu, episodul 
ispitei, pe care autorul pretinde că l-ar fi văzut reprodus pe 
un basorelief din epoca ptolemaică, din anul 300 î.Hr. Pe acest 
basorelief, regele apare prosternat înaintea lui Isis și chiar îi 
face următoarea propunere: „Îţi voi dărui toate regatele lumii“ 
Pujol nu ezită să ne asigure că „în Evanghelie, Satana îl va ispiti 
pe lisus, această propunere fiind reprodusă cuvânt cu cuvânt“. 
Este deja prea mult? Posibil. 

În ceea ce priveşte primul miracol pe care evanghelistii 
îl atribuie lui Iisus, cel al transformării apei în vin la nunta 
din Cana, Llogari Pujol propune un alt antecedent când ne 
asigură că „pe mormântul egiptean al lui Paheri (1500 î.Hr.) 
este redată transformarea apei în vin pentru faraon“ În plus, 
acest teolog subliniază faptul că, în basorelieful menționat, 
apar șase amfore care conțin apă, ulterior transformată în vin, 
același număr de butoaie despre care vorbește loan (2:6) în 
legătură cu nunta din Cana. 

Deir-el-Bahari, un loc care, după cum se întâmpla adesea, probabil că nu a fost 
ales întâmplător de către constructori. 


Dacă ar fi să-l credem pe acest specialist, nici măcar epi- 
sodul în care ni se descrie un lisus atotputernic pășind pe ape 
nu ar fi unul original, deoarece, cităm textual: „(înmulțirea 
pâinilor și a peștilor) a făcut-o zeul Sobk, după cum povestesc 
«Textele piramidelor» din anul 3000 î.Hr.! Sobk este zeul-cro- 
codil, iar el le dăruiește pește și pâine albă oamenilor de pe 
malul lacului Faiun... Şi pășește pe apele acestuia!“ 

La rândul său, Carcenac analizează din același punct de ve- 
dere episodul intrării triumfale a lui lisus în Ierusalim, călare 
pe un asin, și amintește că autori precum Boismard au văzut în 
această descriere un bun exemplu al modului în care obișnuiau 
să fie primiţi regii orientali în orașele lor, când poporul ieșea 
în întâmpinarea lor, dincolo de zidurile cetăţii, aclamând. De 
aceea, ei descifrează în acest aspect un caracter monarhic, 
amintind faptul că lui lisus i se atribuie titulatura de Domn 
(Matei 21:3; Marcu 11:3; Luca 19:31). 

Totuși, la rândul nostru, trebuie să ne amintim că intrarea 
lui lisus în lerusalim pare să fi avut loc în timpul sărbătorii 
Tabernacului, una dintre cele mai importante ceremonii 

tradiționale evreiești, pe durata căreia orașul era plin de lume. 
Avea loc o procesiune lungă și poate că acest gest de a flutura 
ramuri verzi și frunze de palmier, despre care se vorbește în 
Evanghelii, nu avea nici o legătură cu lisus, ci cu procesiunea. 
Poate că lisus a dorit tocmai ca intrarea Lui să coincidă cu 
acest eveniment, păstrând toate detaliile momentului, inclu- 
siv cel de a merge călare pe un asin, fapt nedemn, cel puţin în 
aparență, pentru un rege. Totuși, să nu uităm că în acest fel 
îndeplinea o profeție exprimată de Zaharia (9:9): „Bucură-te 
foarte, tu, fiica Sionului! Rosteste în strigare, tu, fiica lerusa- 
limului! Iată, Împăratul tău vine la tine: drept si El Însuși 
Mântuitor, blând și călare pe asin”. 

Autoarea cărții lisus, 3 000 de ani... face, după părerea 
noastră, niște comparații oarecum forțate, crezând că justifică 
prin aluzia evanghelistului Matei (21:10) - „toată cetatea s-a 
mișcat“ — un fel de cutremur de pământ sau fenomen natural 
specific teofaniei și continuă, citând exclamatiile poporu- 
lui - „Osana“ — ca pe o expresie evreiască ce ar fi însemnat 
„Mântuiește, rogu-te!“ interpretată în sensul literal de salvare 
a poporului de la presupusa amenințare naturală exprimată 
metaforic. 

Pe de altă parte, din acest fapt nu se remarcă nimic de na- 
tură anecdotică, lisus călărind pe spinarea unui asin, deoarece 
autoarea consideră că există precedente în miturile osiriace. 
De fapt, ne asigură că, atunci când Osiris îl domină pe Seth, 
acesta este înfățișat ca „un asin cu blana roșcovană“, într-un 
templu, și citează cazul lui Edfu sau „în numeroase papirusuri 
grecești, ca un om cu cap de asin.“ 


Capturarea și moartea 


În analiza noastră comparativă a studiilor care văd în Evan- 
ghelii texte inspirate din tradiția egipteană, nu ne putem 
opri să nu cităm, într-o secțiune distinctă, episodul Cinei 
cea de Taină și presupusa instituire a ritualului euharistiei. 
Evangheliștii Matei și Marcu folosesc expresii precum: „Acesta 
este sângele Meu al Legământului“, o expresie care își găsește 

ecouri clare în lesirea (24:8) când Moise, despre care am men- 
tionat deja că se presupune a fi fost instruit în religia și magia 
egipteană, spune: „Acesta este sângele legământului, pe care 
l-a încheiat Domnul cu voi, după toate cuvintele acestea“. 
Asemănarea este atât de intensă, încât în acest caz nu necesită 
alte comentarii. Astfel, conform acestei teorii, din nou se pare 
că urmărim, în ritualurile creștine, antecedente mai apropiate 
de lumea egipteană. 

În ceea ce priveşte pâinea și simbolistica sa asemănătoare 
cu legenda lui Osiris ca mit agrar, conform căreia zeul își 
sacrifică trupul pentru a-și hrăni poporul, ne-am oprit deja 
asupra acestui aspect în capitolul anterior, astfel încât nu-l 
vom dezvolta mai departe. În schimb, vom adăuga un detaliu 
în legătură cu vinul, deoarece se pare că așa-numitul Papirus 
magic din Londra și Leinden conţine fragmente în care vinul era 
denumit „sângele lui Osiris“ Sursele citate afirmă că „Osiris 
își oferă sângele într-un pahar de vin, pentru ca, bándu-l, Isis 
să nu-l uite după moartea sa“ 

Un alt episod însemnat din viața lui lisus, poate cel 
mai dramatic după părerea noastră, este cel care precede 
capturarea și care se petrece cel mai probabil în Grădina 
Ghetsimani, deși se pare că nu există prea multă unitate de 
criterii între relatările evanghelice: Matei și Marcu vorbesc 
despre Getsimani; Luca menţionează Muntele Măslinilor, în 
timp ce loan înclină spre „celălalt mal al râului din Cedron“ 
Oricum ar fi, niciodată nu a fost mai limpede solitudinea lui 
lisus ca în acest moment: ia cu el doar trei tovarăși, care, pe 
lângă faptul că adorm în mod rușinos, demonstrează că nu au 
înțeles nimic din ceea ce se întâmplă în jurul lor, dând dovadă 
de o inconstientá absolută - și aceștia se presupune că erau cei 
mai buni dintre toţi sau așa au dorit să ni-i infátiseze ulterior 
autorii textelor evanghelice. Pe de altă parte, toţi erau bărbați. 
lisus plânge fără consolare înaintea lui Dumnezeu, moartea 
Îl pándeste, iar apoi Le reproşează tovarășilor slaba lor voință 
de a-L ajuta. 

Ei bine, și aici regăsim asemănări cu unele mituri din lite- 
ratura egipteană, dacă ne încredem în teoria pe care tocmai 

am rezumat-o în rândurile de față. În acest sens, ne referim 
la Ramses al II-lea, în ajunul luptei mitice și mitologizate de la 
Kadesh. În această privință, Carcenac se bazează pe traducerea 
pe care A. Gardiner a făcut-o textelor care apar în templele 
egiptene (Inscriptiile de la Kadesh ale lui Ramses al II-lea): 
„Ce se întâmplă, tatăl meu, Amon? A abandonat vreodată un 
tată pe fiul său? Am făcut vreun lucru fără tine? Când plecam 
și mă întorceam, nu era oare din porunca ta? Niciodată nu 
m-am abătut de la drumul pe care m-ai călăuzit.“ 

Această tânguire dinaintea luptei amintește, de asemenea, 
de exclamatia pe care, conform sinopticilor, lisus ar fi făcut-o 
aproape de final: „Eli, Eli, lama Sabactani.“! Si în traducerea 
menționată continuă arătând critica pe care Ramses le-o face 
celor apropiați, pentru a compara încă o dată incidentul cu 
rugăciunea din grădină: „Nici unul dintre voi nu a reușit să-mi 
întindă mâna când mă luptam.“ 

În acest fel, ajungem la episodul final şi în acelaşi timp la 
punctul culminant al existenței lui lisus, tocmai moartea Sa, 
după cum le-a plăcut evanghelistilor să povestească, urmând, 
presupunem, traiectoria trasată de Pavel. Și în această privință, 
se precizează că lisus este chiar mai puternic după moarte decât 
în viaţă, la fel cum se întâmpla si cu faraonul. Atât de mult, încât 
lisus poate spune cine va pási și cine nu alături de El în Împărăția 
Cerurilor: „Adevărat gráiesc tie, astăzi vei fi cu Mine în rai“ (Luca 
23:42-43). Acesta este motivul pentru care ni se prezintă noi 
exemple faraonice în care textul descrie o imagine asemănătoare: 
„celor care lovesc sau fac rău acestor statui... si altor monumente, 
Maiestatea Mea le interzice ca ei înșiși și părinţii lor să se bucure de 
ele; să poată să se unească cu spiritele transfigurate în Occident, să 
facă parte dintre cei vii (pe tărâmul de dincolo)“ 

Să adăugăm, la presupusa asemănare dintre cele două tra- 
ditii, răsturnarea cosmică pe care o îndură lumea, după distru- 
gerea lui Maat, la fel ca și instaurarea haosului și întunecarea 
Ierusalimului, la moartea lui lisus. Haosul va pune stăpânire pe 
pământ și reprezintă întunecarea Soarelui, trimitere directă la 


1 Dumnezeul Meu, Dumnezeul Meu, pentru ce M-ai părăsit? (n. tr.) 


55 


MARIANO FERNÁNDEZ URRESTI 


faraon ca încarnare a lui Ra, în timp ce întunericul se asterne 
peste omenire la moartea lui lisus. 

Ca ultim aspect referitor la moarte, autorii pe care îi men- 
tionám amintesc faptul că era necesar ca cel crucificat să nu 
aibă nici un os zdrobit. Se va spune că acest lucru s-ar datora 
îndeplinirii riturilor pascale, dacă îl considerăm pe lisus 
metaforic „Mielul pascal“, după cum se hotărăște în leșirea 
(12:46): „Să se mănânce în aceeaşi casă; să nu lăsați pe a doua 
zi; carnea să nu o scoateţi afară din casă şi oasele să nu le 
zdrobiți“ Totuși, cei care susțin asemănările pe care tocmai 
le-am rezumat preferă să creadă că lucrurile s-au petrecut 
în acest fel deoarece „conservarea intactă a unui corp este o 
primă condiție pentru a trăi în cerul egiptean“ lar la rândul 
său, Carcenac Pujol ne arată că „Textele piramidelor“ abundă 
în formule prin care Isis si Netthis, Horus sau Nut „unifică“ 
membrele defunctului asimilat lui Osiris, în acest scop. 


Invierea și sărbătorea Sed 


Printr-o piruetă curajoasă, pe cât de riscantă, pe atât de fasci- 
nantă, se introduce această ipoteză de lucru în interpretarea 
episodului final al trecerii lui lisus pe pământ, și anume învierea. 

Pentru a evidenția din nou asemănarea cu viața faraonului, 
subliniem aspectul izbitor asupra căruia ne informează evan- 
ghelistul loan (loan 19:39) legat de sosirea lui Nicodim la 
mormânt „aducând ca la o sută de litre de amestec de smirnă 
si de aloe“ Se pare că această cantitate - Carcenac Pujol esti- 
mează că ar fi vorba de circa 32 de kilograme - a fost exagerată 
și mai degrabă potrivită pentru o înmormântare regală. 
În orice caz, este o observație pe care o considerăm uşor 
exagerată, deoarece Nicodim era un bărbat capabil să plătească 
o asemenea sumă și poate că, pentru el, lisus merita chiar mai 
mult decât atât. În plus, considerăm necesar să începem prin 
a propune o viziune diferită de cea a mediului în care trăia 
lisus, deoarece Nicodim sau familia lui Lazăr și alți adepţi 
intimi, inclusiv Maria Magdalena, erau niște oameni înstăriți. 

De aceea, considerăm că ipoteza înmormântării regale poate fi 
ocolită, fără nici o consecință importantă. Totuși, să revenim 
la mormânt, deoarece ni se amintește că înhumarea a avut 
loc în Nazaret, într-un mormânt săpat în piatră, ceea ce era 
un lucru obișnuit și în Egipt, iar autoarea menționată indică 
faptul că acest model de înmormântare corespundea „unui mit 
alpin primordial care este originea vieţii în lume. În acest fel, 
îngroparea mortului în piatră îl ajuta să reînvie“. Dar explicația 
acestei înmormântări ar putea fi mult mai simplă: aceasta era 
datina în familiile iudaice înstărite și nimic mai mult. 

O informaţie neobișnuită este cea legată de comparatia 
dintre învierea lui lisus, despre care povestesc evanghelistii, 
și sărbătoarea Sed a faraonului. Printre alte lucruri, se indică 
faptul că sărbătoarea menționată avea loc la fiecare treizeci 
de ani de domnie a respectivului faraon, iar când a fost 
înmormântat, lisus depășise vârsta de treizeci de ani. 

De asemenea, există unele aspecte legate de dispariția 
trupului din mormânt, fapt pe care-l vom aborda în capitolul 
următor, așa că deocamdată ne vom limita la legătura dintre 
sărbătoarea Sed și înviere. Însă mai întâi poate că ar trebui să 
explicăm pe scurt scopul acestei sărbători sau, cel puţin, ceea 
ce se crede că știm astăzi cu privire la ea. 

În acest sens, să prezentăm câteva opinii exprimate de 
către cercetătorii Manuel Delgado și José Álvarez López 
în monografia editată de către revista Más Allá sub titlul 
„Piramidele lumii“ În numărul menționat, ni se oferă date 
interesante despre piramida lui Sekhmet!, situată la necro- 
polele din Sakkara?. Aflăm, printre altele, că „încăperea a 
rămas sigilată până în anul 1944, dată la care arheologii au 
descoperit, uimiti, că sarcofagul care se presupunea că ar 
conţine rămășițele faraonului era plin cu aer“. Și cum, conform 
informaţiilor deținute, din peste o sută de piramide catalogate, 
nu se poate cita nici una în care să se fi găsit rămășițele vreunui 
faraon, acești autori au tras concluzia că, de fapt, piramidele 


1 Zeița cu cap deleu care întruchipează puterea distructivă a soarelui (n. tr.) 
2 Localitate aflată la sud-vest de Cairo și unde au fost descoperite mor- 
minte datând din perioada lui Ramses al II-lea (n. tr.) 

nu erau în realitate morminte, „ci (...) centre rituale unde se 
organizau ceremonii stranii pentru a prelungi viața regilor“ 
Și, exact în acest moment, facem legătura cu tema care ne 
preocupă: existau ritualuri magice despre care se presupune că 
prelungeau viața faraonului. Putem afirma că existau și unele 
capabile să-l „reînvie“? 

Pentru Delgado și Álvarez, piramidele trebuie, intr-adevár, 
sá fi avut legáturá cu ritualuri legate de moarte, dar nu de 
cea fizică, ci de cea spirituală, urmată de o înviere de aceeași 
natură. Piramidele ar fi fost ridicate, conform criteriilor lor, 
pentru a fi indisolubil legate de templele care se află întotdea- 
una în apropiere. 

De pildă, curtea pentru ceremonii, anexă a piramidei lui 
Zoser, era locul unde se desfășura ceremonia Heb-Sed sau 
„Sărbătoarea jubileului“, în cinstea faraonului. Conform 
profesorului Edwards, șeful Departamentului de Antichitáti 
Egiptene de la British Museum, „originea sărbătorii Heb-Sed 
trebuie căutată în epoci foarte îndepărtate, când egiptenii 
credeau că prosperitatea regatului putea fi asigurată doar de 
un rege care-și menținea intactă puterea fizică“. Atunci, în ce 
anume consta ceremonia? După câte se pare, faza inițială se 
referea la moartea ritualică a faraonului, acesta fiind introdus 
în sarcofagul său și așezat înăuntrul piramidei. Din acel 
moment, începea duelul, care se putea prelungi zile întregi. 
Dar adevărata enigmă este faptul că faraonul depășea cu 
ușurință această înmormântare ritualică fără să dea semne 
de viață. Cum reușea acest lucru? S-au făcut speculații despre 
posibile ingerări de droguri, care-l mențineau într-o stare 
asemănătoare cu cataplexia sau hibernarea și, în plus, se mai 
citează si hipnoza făcută de preoții vrăjitori. În orice caz, 
cert este că, la încheierea ritualului, faraonul „reînvia“; adică 
„se nástea din nou”. 

Ritualul era cu adevárat antic, dupá cum afirmá aceiasi 
autori, nu în zadar în templul din Dendera s-au descoperit 
referiri la festivitate, care își avea originea în timpurile „servi- 
torilor lui Horus“ sau, ceea ce înseamnă același lucru, în epoca 
predinastică. 

Nu vom zábovi acum asupra tuturor cercetárilor care au 
fost realizate si care continuá sá se facá despre incredibilele 
proprietăţi binefăcătoare pe care le are forma piramidală si, 
indeosebi, cea realizatá la scara piramidei lui Keops. Dar multi 
consideră că ar fi capabilă sá elibereze energii sau să provoace 
reacții spectaculoase în orice corp. Oare se întâmpla acest 
lucru și cu faraonul? 

Si ce legătură există între acest aspect și lisus? Se pot 
stabili cel puţin două relaţii, una mai ireverentioasá decât alta, 
poate. Prima, dacă admitem presupusa inspirație - dacă nu 
plagiat - a multor relatări evanghelice din tradițiile egiptene, 
am putea ajunge să credem că reînvierea lui lisus nu a fost 
fizică, ci simbolică, la fel ca și moartea Sa. Și, întrucât intuim 
neplăcerea pe care o poate produce această versiune, ne grăbim 
să adăugăm o a doua opţiune: a avut loc o moarte fizică, dar 
s-a considerat interesant să se infrumuseteze deznodământul 
vieții lui lisus cu povestirea învierii Sale, pentru a fi asemuit, 
astfel, cu zeii solari, precum Osiris. 

În legătură cu acest subiect, Carcenac consideră frapant 
faptul că, în timp ce nașterea, faptele și călătoriile lui lisus au 
loc în fața martorilor, în schimb, la înviere nu participă nici un 
martor. Faţă de mărturiile vagi, Luca ne asigură totuși că Fiul 
Omului trebuia să învie în a treia zi (Luca 24:7) și Marcu afirmă 
clar că lisus a înviat în dimineaţa zilei dintâi a săptămânii 
(Marcu 16:9). 

Totuși, aluziile la cea de-a treia zi și la fapte spectaculoase 
care trebuiau să se întâmple în acea clipă nu sunt nici ele noi. 
Se pot urmări în Facerea (42:17 și următoarele) sau în Cartea 
profetului lona, care a stat în pântecul balenei timp de trei zile 
și apoi a reapărut (lona 2:1). Toate aceste povestiri au provenit 
oare din această credință egipteană în puterea de a depăși 
moartea și, implicit, de a reînvia, cum făcea faraonul în timpul 
sărbătorii Heb- Sed? Această întrebare este ridicată în lucrările 
soților Pujol, reluate apoi de către Llogari și Claude-Brigitte. 

Pe de altă parte, învierea era un lucru comun acceptat în 
Egipt, dacă privim figura zeului agrar Osiris. În Cartea Morților 
se spune despre el că ar fi „acela care dă viață bărbaților 

si femeilor a doua oară“. Și tocmai de aceea, respectivii cercetă- 
tori reamintesc vorbele lui lisus: „Eu sunt învierea gi viața; cel 
ce crede în Mine, chiar dacă va muri, va trăi. Și oricine trăiește 
şi crede în Mine nu va muri în veac“ (loan 11:25-26). 

Aceste legături dintre moarte și înviere, sărbătorile Sed 
și piramidele și templele egiptene au fost făcute cunoscute 
într-un mod pe cât de documentat, pe atât de captivant în 
romanul lui Javier Sierra, Secretul egiptean al lui Napoleon, 
unde autorul afirmă că împăratul francez ar fi ținut mortis 
să petreacă o noapte în interiorul Marii Piramide. Evenimen- 
tele s-ar fi petrecut în noaptea de 12 august 1799, după ce 
Napoleon încheiase un periplu militar extravagant prin care 
i-a imitat pe cruciații medievali și care l-a făcut să străbată cu 
armata sa, aflată într-o stare jalnică, pământurile egiptene, 
siriene și palestiniene. 

Pentru Sierra, ca și pentru noi, nu poate fi o simplă întâm- 
plare că militarul corsican ar fi dorit să petreacă o noapte în 
interiorul acestui fantastic monument, atunci când se apropia 
de vârsta de treizeci de ani, moment în care tradiția ne asigură 
că faraonul trebuia să se supună ritualului Sed. Napoleon nu 
a povestit niciodată ce s-a întâmplat în interiorul gigantului 
de piatră si nici ce dorea să obțină, dar nu putem să nu ne 
amintim că, în aceeași carte, Sierra dezvăluie că Napoleon a 
dorit, de asemenea, să petreacă o noapte în Nazaret, satul lui 
lisus. În această lucrare, se afirmă că lisus ar fi putut învăța 
tehnici și ritualuri egiptene care luminau căile reînvierii și ale 
vieţii. Poate că este vorba despre aceleași ritualuri pe care lisus 
le-a folosit asupra lui Lazăr. Unele tehnici care, din nou, ar 
înrudi creștinismul cu ritualurile antice egiptene și, de această 
dată, în persoana Mântuitorului. 

Suntem pe punctul de a încheia acest capitol în care am 
încercat sá schitám unele dintre ipotezele emise în legătură 
cu relația dintre figura Mântuitorului și tradiția egipteană. Și, 
oricât de curajoase ar părea, aceste ipoteze nu sunt singurele 
și nici măcar cele mai îndrăznețe. Există persoane, precum 
autorul Ahmed Osman, care au realizat reinterpretări mai 
radicale ale Bibliei. Nu încape nici o îndoială pentru el că Noul 

Testament descrie episoade care au avut loc cu mii de ani 
înainte, în zona Nilului. Ahmed Osman se hazardeazá chiar să 
afirme că Isaac era de fapt un fiu nelegitim pe care faraonul 
l-a avut cu Sara, soţia lui Avraam, când a tinut-o prizonieră 
pe timpul șederii patriarhului în Egipt. În acest fel, conform 
lui Osman, Iosif, care era nepotul lui Isaac, avea sânge regesc 
și poate că din acest motiv s-a bucurat de prerogativele pe care 
le-a deținut la curtea faraonului, pe care el îl identifică fără 
ezitare ca fiind Tutmosis al IV-lea. 

Dar autorul merge si mai departe în supozitiile sale, afir- 
mând că, după părerea sa, o sepultură descoperită la începu- 
tul secolului al XX-lea în Valea Regilor, între două morminte 
faraonice despre care se presupune că ar fi constituit ultima 
locuință a unui personaj numit Yuya, i-ar fi aparținut în rea- 
litate lui Iosif. 

Aici considerăm necesar să avertizăm cititorul că în re- 
latarea biblică nu există nici o identificare clară a vreunei 
trimiteri sau referiri la figura faraonului, astfel că toți autorii 
menționați speculează teorii mai mult sau mai puțin verosi- 
mile si fără o atestarea profesională certă. Există persoane care 
afirmă că Moise a trăit în realitate sub domnia lui Tutmosis al 
IV-lea, în timp ce alții înclină pentru Ramses al II-lea, după cum 
face Christian Jacq în romanele sale. La rândul său, Osman 
pare hotărât să stârnească aprigi controverse, identificându-l 
pe Tutmosis al III-lea cu regele David, pe Amenofis al III-lea cu 
Solomon, pe Akhenaton cu Moise si pe Tutankhamon cu lisus 
din Nazaret. 

Ce putem spune în legătură cu această chestiune? Ei bine, 
că fiecare își exprimă propria părere după cum dorește, la 
fel cum facem si noi, când alegem sá nu dăm crezare acestor 
ipoteze. Şi, referitor la toate similitudinile discutate aici, pre- 
ferăm să fim doar cei care le repetă, deși împărtășim, într-o 
oarecare măsură, opiniile profesorului universitar Antonio 
Piñero care, după cum am mai afirmat deja, consideră că există 
suficiente date care ne indreptátesc să credem că diversele 
tradiții mitologice au multe puncte comune. 

În capitolele anterioare, am făcut cunoscute posibilele ase- 
mănări care, conform anumitor autori, ar exista între unele 
dintre relatările evanghelice și anumite tradiții egiptene 
legate în special de divinitátile Isis și Osiris. Rezumând ceea ce 
știm până acum, zeița Isis joacă un rol esenţial în întreg mitul: 
legenda o prezintă ca fiind mama lui Horus, soția si sora lui 
Osiris și personaj fundamental în toată tragedia care are loc 
în jurul soțului ei; după moartea acestuia, merge în căutarea 
trupului său neînsuflețit și călătorește prin lume, până ce, mai 
întâi, recuperează cadavrul lui Osiris în Byblos și, după aceea, 
îi reconstituie trupul; în plus, joacă un rol esenţial în procesul 
reînvierii soțului său. 

Atunci, ce asemănări se pot constata dacă așezăm lângă ea 
imaginea evanghelică a Mariei Magdalena? Conform anumitor 
specialiști, multe. Vom face acum un rezumat al unora dintre 
aceste ipoteze, dar vom inversa rolurile pe care înainte le 
atribuiam zeiței. În loc de mamă, soție şi personaj principal 
al legendei, vom începe cu sfârșitul: personaj principal, soţie 
și mamă. 


Personaj principal 


Ce știm în realitate despre Maria Magdalena? Adevărul este 
că știm prea puține. Cel mai adesea, a fost identificată cu o 
prostituată, nu se știe motivul, întrucât se pare că nu ar exista 
date suficiente în acest sens. Luca spune în textul său (Luca 
7:36 gi următoarele) că în casa unui fariseu în care a fost lisus 
se afla „o femeie păcătoasă“ Femeia sărută și unge picioarele 
Invátátorului si acesta îi contrariază pe cei din jur când îi spune 
femeii: „lertate îți sunt păcatele“. Aici se termină narațiunea 

Maria Magdalena a jucat un rol semnificativ în momentele-cheie ale vieții lui lisus: 
ungerea cu mir, rástignirea și învierea. 


lui Luca, dar în ea nu se specifică faptul că acea femeie ar fi fost 
o prostituată și nici că ar fi fost vorba despre Maria Magdalena. 

Același autor menţionează numele de Maria Magdalena 
în capitolul 8, versetul 2, când face aluzie la faptul că lisus 
ar fi scos din ea „șapte demoni“ Ce înseamnă acest lucru? Să 
fi practicat lisus asupra ei un fel de ritual de exorcizare? Sau 
poate că, după cum propun Baigent, Leigh și Lincoln, totul ar 
fi făcut parte dintr-un ritual de inițiere? În legătură cu acest 
lucru, autorii cărții Enigma sfântă amintesc: „Cultul lui Iștar 
sau Astarte - Mama Domnului și „Regina Cerurilor“ - pre- 
supunea, de exemplu, o iniţiere în șapte etape“ 

În orice caz, relaţia care s-a stabilit ulterior între femeia 
păcătoasă - dacă am acorda atenţie noțiunii de păcat, atunci 
poate că acesta ar trebui interpretat ca un comportament ina- 
decvat Legii iudaice; sau poate că această femeie practica o altă 

religie, diferitá; poate cea a lui Isis? Si Maria Magdalena n-ar 
fi, în acest caz, cátusi de puțin o femeie necinstitá. 

Ceea ce stim cu adevárat despre aceastá femeie, Maria 
Magdalena, este că ea va juca un rol important în momen- 
tele-cheie ale vietii publice a lui lisus: ungerea, rástignirea 
și învierea. Si acest lucru în ciuda faptului că evanghelistii 
înlăturau de o manieră emfatică participarea femeilor în viața 
publică a lui lisus, astfel încât doar Luca (Luca 8:1 și urmă- 
toarele) oferă câte o informaţie în legătură cu acest subiect: „Şi 
după aceea lisus umbla prin cetăți şi prin sate, propováduind 
şi binevestind împărăţia lui Dumnezeu, şi cei doisprezece erau 
cu El; și unele femei care fuseseră vindecate de duhuri rele şi de 
boli: Maria, numită Magdalena, din care ieşiseră şapte demoni, 
și Ioana, femeia lui Huza, un iconom al lui Irod, şi Suzana gi 
multe altele care le slujeau din avutul lor.“ 

A doua informaţie pe care trebuie să o luăm în considerare: 
aceste femei nu doar îl însoțeau pe lisus în misiunea sa, ci și 
finantau activitățile discipolilor; așadar, ne aflăm în fața unui 
grup de femei din clasa bogată, printre ele fiind menţionată 
și Maria Magdalena, lucru care-i determină pe autori precum 
Lynn Picknett și Clive Prince să nege versiunea conform căreia 
Maria Magdalena ar fi fost o prostituată născută într-un sat 
de pescari din Galileea, numit Magdala sau El Mejdel. Pentru 
ei, numele de Magdalena ar putea să nu trimită la o localitate, 
ci la un titlu sau la o linie dinastică. În orice caz, turiştilor 
le este prezentat ansamblul ruinelor din Magdala, lângă 
Marea Galileei, ca fiind locul unde s-a născut această femeie 
misterioasă. Săpăturile arheologice de acolo au scos la lumină 
ruine din ceea ce au fost odinioară piața populară, sinagoga 
și un port antic, pentru pescari. Dar să revenim la chestiunea 
care constituie obiectul cercetării noastre: adevăratul rol al 
Magdalenei în drama lisus-Osiris. 

Picknett și Prince subliniază însemnătatea acestei femei, 
deoarece evangheliștii, care elimină din povestirile lor alte 
personaje feminine, se văd obligați să o menționeze pe Maria 
Magdalena cu o anumită frecvenţă, fără a o raporta la vreun 
bărbat; cu alte cuvinte, nu o menţionează ca fiind „soţia lui“, 

La final, cánd discipolii au fugit, Maria Magdalena a rámas lángá cruce, impreuná cu Maria, 
mama lui lisus, cu loan si cu nişte femei (loan 19:25). În dimineaţa zilei de Paste, lisus i-a apărut 
şi a trimis-o să-i vestească pe apostoli despre învierea Sa (Matei 16:9; loan 20:11-18). 


„mama lui“ etc. Ea apare ca un personaj de sine stătător. Și aici 
se remarcă un fapt curios: cu toate că doar Luca menţionează 
femeile, autorii la care ne-am referit anterior afirmă că, odată 
cu desfășurarea poveștii, „locul se umple de femei, ce par să 
fi ieșit de niciunde, și se așază în jurul crucii“ Și adaugă că 
evangheliștii nu ar fi putut să le elimine din nou din povestire, 
deoarece au fost unicele martore care au asistat la crucificare, 
deoarece, spre rușinea lor, lașitatea pusese stăpânire pe toți 
bărbaţii din alaiul lui lisus. Și probabil că pentru aceștia a 
fost teribil de incomod să facă mențiuni despre femei, în acele 
vremuri când însăși mărturia unei femei nu se bucura nici pe 
departe de credibilitatea pe care o avea cea a unui bărbat. 

În cartea Revelația templierilor este emisă ipoteza că poate 
tocmai de aceea s-a ajuns la atribuirea rolului de prostitua- 
tă Mariei Magdalena, odată ce Petru, prezentat în această 

versiune ca avánd puternice tendinte misogine, preia comanda 
navei creştine. Între timp, Pavel decide sá îl transforme pe lisus 
într-un zeu, suprimánd tot ceea ce ar fi putut să-l oglindeascá 
exact așa cum era: un om extraordinar cu o soție minunată. 
Tinem să subliniem, totuși, că acestea nu sunt altceva decât 
teoriile pe care cititorul le poate regăsi în lucrarea citată. 

Cert este că autorii textelor evanghelice — inutil să amintim 
că au fost cu toţii bărbați — au trecut printr-o sită retrospecti- 
vă orice ar fi putut compromite viziunea pe care doreau ei să 
o creeze asupra imaginii lui lisus și, profitând de conjunctură, 
au prezentat-o pe Maria Magdalena drept prostituată, într-o 
încercare de a păta imaginea tuturor femeilor. 

Însă nu au putut ascunde în totalitate partea esențială a 
vieţii Mariei Magdalena, legată de evenimentele majore din 
existența lui lisus. Să alegem trei dintre acestea: ungerea cu 
mir, răstignirea și învierea. În nici unul dintre ele, grupul 
masculin nu a jucat vreun rol. Desigur, există persoane care 
văd în Evanghelia Mariei, găsită la Naj Hammadi, în anul 1945, 
o relatare ce ar putea avea legătură cu Maria Magdalena, la fel 
și în textul gnostic Pistis Sofia, unde se atrage atenția asupra 
tensiunii care exista între Maria Magdalena și Petru, despre 
care ea ajunge să spună: „Am îndoieli cu privire la Petru și mi-e 
teamă de el, pentru că urăște neamul femeiesc“. De asemenea, 
se amintește că, în Evanghelia după Toma, Petru spune: ,Lásati-o 
pe Maria să plece, căci femeile nu merită viața“ 

Să începem cu ungerea. Marcu (Marcu 1:3 și următoarele) 
și Matei (Matei 26:6 si următoarele) plasează faptele în casa lui 
Simon Leprosul, în timp ce loan (loan 12:1-8) spune că totul 
s-ar fi întâmplat în Betania, în timpul unei cine la care era 
prezent și Lazăr. Cert este că primii evangheliști menționați 
povestesc cum apare o femeie cu un vas de alabastru, plin cu 
mir de nard, cu care unge capul lui lisus. Doar Ioan o numește 
pe această femeie Maria, iar tradiția a identificat-o drept 
Magdalena. 

Există două detalii fundamentale: persoana care-L unge 
pe lisus este o femeie, iar acest ritual, conform autorilor 
Enigmei sacre, ar avea o importanţă extraordinară, deoarece 

îndeplinirea lui era un privilegiu regal. Așadar, ne aflăm în fața 
recunoașterii publice a lui lisus ca figură-cheie a unui proces; 
dacă acest proces este religios sau politic, rămâne de discutat. 
Cert este că Maria Magdalena duce la capăt procesul: Isis și 
Osiris împărțind rolul de personaje principale, ar afirma unele 
versiuni. 

Al doilea detaliu face referire din nou la posibilitățile 
bănești ale Mariei, deoarece mirul este prea scump și acest 
lucru va stârni revolta discipolilor. Am putea presupune că, în 
realitate, discipolii erau supăraţi deoarece Maria le ocupa din 
nou locul din prim-plan. Interesant este faptul că lisus îi mus- 
tră pe discipoli, dându-i astfel în vileag. 

A doua mare piatră de hotar din existența publică a lui 
lisus este răstignirea. Cine se afla lângă El în momentul fati- 
dic? Femeile. Matei se vede obligat să spună (27:55-56): „Și 
erau acolo multe femei, privind de departe, care urmaseră din 
Galileea pe Iisus, slujindu-L, între care era Maria Magdalena și 
Maria, mama lui Iacov si a lui losiv, și mama fiilor lui Zevedeu“. 
Aceleași femei sunt amintite de către Marcu (15:40-41), care 
o menționează și pe Salomeea și ulterior adăugă (15:47) că 
Maria Magdalena și Maria, mama lui Iosif, „se uitau unde-L 
puneau“, referindu-se la trupul deja fără viață al lui lisus. La 
rândul său, loan (19:25) le adăugă pe însăși mama lui lisus și 
pe Maria lui Cleopa, pe care o prezintă ca fiind sora acesteia 
din urmă. Așadar, în ciuda faptului că femeile nu aveau practic 
nici o importanţă în viața lui lisus, dacă este să dăm crezare 
evanghelistilor, totuși, în anumite ocazii, ele sunt menționate 
pur și simplu ca un personaj colectiv, „femeile“ fiind cele aflate 
la poalele muntelui, pe când bărbații au fugit, la răstignire 
rămânând doar acela pe care loan îl numește „discipolul pre- 
ferat“ si pe care tradiţia l-a identificat — posibil într-un mod cu 
totul eronat, după cum vom încerca mai târziu să explicám - 
ca fiind însuși loan. 

Totuși, la fel ca Isis din mitul egiptean, Magdalena joacă un 
rol semnificativ în această chestiune, chiar fundamental, dacă 
ne referim și la înviere. 

În tradiția Egiptului, Isis pleacă în căutarea trupului neín- 
sufletit al soțului ei, Osiris, și, după multe obstacole, reușește 
să-l găsească în Byblos. După aceea, va trebui să plece din nou 
în căutarea membrelor acestuia, împrăștiate de către mârșavul 
Seth, și o face de astă dată însoţită de o altă femeie - sora sa, 
Nephtys. Ulterior, va reuși să obțină, prin ritualuri magice, 
învierea zeului Osiris. 

În cazul creștinismului, autorii care compară aceste legen- 
de demonstrează o analogie perfectă, ținând seama exact de 
faptul că Magdalena este cea care pleacă în căutarea trupului 
neînsuflețit al lui lisus, acesta fiind motivul pentru care se 
uitase să vadă unde fusese așezat, după cum am explicat deja. 
Ajunge în fața mormântului, cum ne spune loan (20:1 si ur- 
mătoarele) și găsește lespedea de pe mormânt dată la o parte, 
iar mormântul gol. Apoi aleargă la discipoli și se întâlnește cu 
același dispretuitor Petru, care se duce numaidecát la un alt 
apostol și amândoi se conving că mormântul era gol. 

Matei situează în scenă două femei, după modelul lui 
Isis și Nephtys, deoarece vorbește despre Maria Magdalena 
și „cealaltă Marie“ (Matei 28:1-8), în timp ce Marcu (16:1-8) 
o adaugă pe Salomeea și, în plus, aduce un element interesant, 
și anume prezența unui tânăr „îmbrăcat într-un veșmânt alb“, 
în timp ce Luca vorbește despre două făpturi „strălucitoare“, 
pe care le amintește și loan. 

Cele de mai sus sunt menite să demonstreze importanța 
acestor două femei, ce pot fi comparate cu adevăratele preotese 
ale ritualului creștin. Cea mai importantă dintre toate este în 
exemplul nostru Isis, cea căreia îi apare lisus, Osiris reînviat. 
lar aceasta este Magdalena, după cum bine se știe și după cum 
trebuie să o recunoască loan, Matei și Marcu, în relatările lor. 

În Cartea Morților, se poate citi că Osiris este „cel care dă 
viață bărbaţilor și femeilor pentru a doua oară“ și poate de 
aceea cei care apără aceste ipoteze afirmă că ar fi spus lisus: 
„Eu sunt învierea și viața; cel ce crede în Mine, chiar dacă va 
muri, va trăi; și oricine trăiește și crede în Mine, nu va muri în 
veac “ (loan 11:25). 

Cele mentionate mai sus ne ajutá sá demonstrám cá par- 
ticiparea Mariei Magdalena, in ciuda cenzurii, este foarte 
marcantá in momentele fundamentale ale vietii publice a lui 
lisus. Sá aprofundăm acum a doua posibilă asemănare cu Isis, 
pe care o văd unii cercetători, și anume rolul de soţie. 


Maria Magdalena, soţia lui lisus? 


Într-unele dintre operele citate anterior precum și în altele, 
cum ar fi Mormântul Domnului de Richard Andrews și Paul 
Schellenberger sau chiar în Moștenirea mesianică scrisă de 
autorii menţionaţi anterior, Baigent, Leigh și Lincoln, este 
de la sine înţeles că ar fi existat din partea autorilor Noului 
Testament o răstălmăcire a diferitelor aspecte legate de viața 
lui Iisus, printre care și cel al presupusului Său celibat. 

Picknett și Prince amintesc de opera lui D.H. Lawrence, 
Omul care murise (1931), în care ilustrul autor vorbea despre 
posibilele relații intime dintre Maria Magdalena și lisus, 
punând astfel semnul egalităţii între cei doi și cuplul egiptean, 
format din Isis și Osiris, o posibilitate pe care a exploatat-o și 
cinematografia, de pildă în controversata peliculă a lui Martin 
Scorsese, Ultima ispită a lui lisus (1988). Dar există vreo bază 
reală pentru aceste afirmaţii? 

Ajunși la această dilemă, autorii menționați își întorc privirea 
asupra Evangheliilor apocrife pentru a aminti că, de exemplu, în 
cea numită Evanghelia după Filip se spune: „Dar Hristos o iubea 
mai mult ca pe ceilalți apostoli și o săruta adesea pe gură...” , ceea 
ce aparent îi deranja profund pe apostolii bărbaţi, care ajung 
să-i reproșeze lui lisus această atitudine. Și, de asemenea, se 
mai amintește și altă frază din aceeași sursă: „Erau trei cele care 
întotdeauna mergeau cu Domnul, mama Sa, Maria, sora ei și 
Magdalena, pe care o numea tovarășă”. Picknett si Prince mai fac 
un pas înainte, identificând conceptul de tovarășă cu cel de iubită 
și chiar de soţie. 

În plus, cei doi autori menţionează că „într-o cultură atât 
de dinastică precum aceea, un lisus celibatar și fără urmași ar 
fi stârnit o adevărată revoltă. (...) În realitate, tradiția evreiască 

nu numai că dispretuia (...) celibatul, ci îl considera chiar un 
adevărat păcat.“ Autorii încearcă să se pună la adăpost de orice 
fel de critici, bazându-se pe citate din Epistolele lui Pavel, care 
în Epistola Întâi către Corinteni (7:9) recunoaște că „mai bine 
este sá se căsătorească decât să ardă“, deși, pentru a fi corecti, 
trebuie să situăm această frază în contextul ei, deoarece Pavel 
vorbește despre virtuțile virginitátii, deși recunoaște mariajul, 
în caz că această povară este prea greu de suportat. 

Dar, dacă aceste ipoteze ni se par excesive, ele sunt cu mult 
întrecute de cele pe care le expun Baigent, Leigh și Lincoln, 
conform cărora nunta din Cana ar fi fost în realitate chiar 
cea a lui lisus. De fapt, conform acestor specialiști, cel care 
se căsătorește în acel sat galileean aflat pe drumul dintre 
Nazaret si Tiberiada — cam la opt kilometri de Nazaret - este 
Însuși lisus, iar soția Sa nu este nimeni alta decât Magdalena, 
varianta evanghelică a zeiței Isis. 

Există autori creștini care interpretează prezenţa lui lisus 
din Nazaret la această nuntă drept dovada evidentă că nu ne 
aflăm în fața unui ascet din Qumran și că acesta nu își ducea 
viaţa în deșert, precum loan Botezătorul. Ci dimpotrivă, du- 
cea o viaţă obișnuită. 

Din contră, autorii mai sus-mentionati susțin, nici mai 
mult, nici mai puţin, decât teoria logodnei lui lisus la această 
petrecere, motivpentru care Maria sepreocupa delipsavinului, 
ceea ce nu ar fi avut sens, afirmă ei, dacă ar fi fost doar niște 
simpli invitaţi. În plus, ei adaugă că ordinele Mariei pentru 
servitori de a urma instrucţiunile lui lisus în ceea ce privește 
transformarea apei în vin se pot interpreta doar ca fiind 
cuvintele unei persoane obișnuite să dea dispoziţii și care își 
cunoștea perfect servitorii. Pare excesivă această interpretare 
a faptelor? Este posibil, totuși, să ne amintim că alți specialiști 
consideră că au identificat antecedente în tradiţia egipteană, 
în legătură cu miracolul transformării a șase butoaie — exact 
șase — de apă în vin. 

Și dacă, într-adevăr, lisus se căsătorește, întrebarea este: 
cu cine? În textele evanghelice nu este menționat numele 
logodnicei. De aceea, în conformitate cu cele amintite deja din 

Într-una dintre Evangheliile apocrife (cea intitulată Evanghelia după Filip), 
se spune în legătură cu Maria Magdalena că: ,... Hristos o iubea mai mult decât pe ceilalți 
apostoli și o săruta adesea pe gură“. 

sursele apocrife și din referintele vagi, neotestamentare, acești 
autori consideră ca posibile logodnice pe Maria Magdalena și 
pe Maria din Betania, sora lui Lazăr și a Martei. 

În realitate, în privinţa celor două Marii există o anumită 
confuzie, de vreme ce inclusiv în episodul ungerii cu mir, unul 
dintre apostoli, și anume loan, îi atribuie Mariei îndeplinirea 
acestui ceremonial (loan 11:1-3). Mai știm și că Maria îi purta lui 
lisus o iubire nemăsurată, la fel ca și lui Lazăr, fratele ei. 

Confuzia în legătură cu acest subiect constă în faptul că 
se obișnuiește a se crede că Maria Magdalena l-ar fi uns pe 
lisus, numai că la fel de bine putea fi vorba și despre Maria din 
Betania. Dacă nu cumvaceledouă femei ar fi fost una și aceeași. 
De fapt, ambele Îl iubesc pe lisus și amândouă sunt bogate, 
căci doar o asemenea persoană cu avere ar fi putut cumpăra 
un mir ca acela descris în Evanghelie. Știm că Magdalena 
era o femeie înstărită, căci sprijinea prin bunurile sale cauza 
lui lisus. Maria din Betania, de asemenea, ar fi trebuit să fie 
bogată, pentru că aparținea unei familii ca cea a lui Lazăr, 
care se presupune că era înstărită, căci își permitea să dețină 
propriul mormânt, ca cel descris de către evangheliști. 

Pe de altă parte, lui Baigent, Leigh și Lincoln li se pare 
ciudat că Maria din Betania, o adeptă de seamă a lui lisus, 
nu este menţionată în momentul răstignirii, în schimb fiind 
amintită prezenţa Magdalenei. Acest lucru îi face să considere 
logic că prima nu este menţionată, deoarece ea este aceeași 
persoană cu Magdalena, al cărei nume, după cum s-a spus 
deja, poate că nu provine de la denumirea unei localităţi, ci 
reprezintă un titlu sau o distincţie. Cel puţin, aceasta este 
părerea respectivilor autori. 

Este clar că, dacă luăm în considerare aceste opţiuni și o 
avem deja pe Magdalena în rolul de soţie, după modelul lui 
Isis, înseamnă că Lazăr era cumnatul lui lisus. Și este sigur 
că trebuia să existe un bărbat foarte apropiat de nazarinean, 
de vreme ce loan vorbește despre el în acești termeni: „cel pe 
care-l iubește lisus“. În plus, lisus trebuia să-i confere misiuni 
secrete în urma cărora sacerdotii urzesc să-l omoare, după 
cum ne dezvăluie loan (12:10). Așadar, trebuia să fie cineva 

important, mai presus de calitatea de simplá pildá trecátoare a 
capacităţii de înviere pe care o avea lisus — exceptând faptul că 
pe aceasta trebuie să o interpretăm ca pe un ritual de inițiere. 
Acel cineva trebuia să fie mai important decât apostolii, pe 
care nimeni nu voia să îi omoare. 

De aceea, aceleași surse avansează ideea că, dacă este vorba 
despre cumnatul lui lisus, pare logic să credem că acesta ar 
sta lângă sora sa, Maria, la picioarele crucii. În acest fel, fraza 
anterior menționată conform căreia era „cel pe care-l iubește 
lisus“ poate fi asociată cu „apostolul iubit“ de lisus, care, în 
acest caz, nu ar fi loan, ci Lazăr. 

Și continuând analiza, putem descoperi o legendă care-l 
prezintă pe Lazăr când debarcă, ulterior, în actuala Marsilie, 
unde va fonda un episcopat și unde va trăi până la sfârșitul 
zilelor. În paralel, sudul Franţei este plin de lăcașuri de cult în 
cinstea Mariei Magdalena, după cum vom vedea mai departe. 
Se spune că ea ar fi murit în Provence și această versiune 
susține posibilitatea ca ambii frați să fi ajuns împreună până 
acolo. 

În multe sate din Provence, există un veritabil cult al 
Magdalenei. În Saint-Maximin-en-Provence, în prima duminică 
după 22 iulie, ziua Magdalenei, se scoate anual în procesiune un 
cap despre care se afirmă că ar fi cel al discipolei lui Iisus. Si, 
în mod curios, ulterior, un sat galez numit Rennes-le-Château, 
despre care vom vorbi în partea a treia a acestei cărți, a găzduit 
o biserică înălțată în cinstea Sfintei Maria Magdalena, și o casă 
parohială neobișnuită, purtând numele de Vila Betania. 


Maria Magdalena, mama lui Horus? 


La începutul acestui capitol, spuneam că Isis a jucat un 
rol esențial în tradiția lui Osiris, pe lângă cel de soţie si de 
mamă a lui Horus. De asemenea, ne-am expus intenția de a 
rezuma câteva interpretări despre viaţa lui lisus si a Mariei 
Magdalena, din perspectiva similitudinilor acesteia din urmă 
cu Isis. De fapt, am văzut-o pe Maria Magdalena având un rol 

Isis, Osiris si Horus. Speculánd puţin, ne-o putem imagina pe Isis ca pe o Fecioară Neagră 
si pe Maria Magdalena cu al ei Horus în braţe, în același fel ca pe Isis, împreună 
cu vlăstarul pe care aceasta l-a avut cu Osiris. 

fundamental în existența publică a lui lisus și apoi am schițat 
unele idei despre presupusa lor căsătorie. Vom discuta, în cele 
ce urmează, posibila descendență a celor doi, subiect asupra 
căruia vom reveni și în partea a treia a acestei lucrări. 

Isis l-a zámislit, în chip miraculos, pe Horus, la fel cum Iisus 
s-a născut dintr-o fecioară. Numai că acum ne confruntăm cu 
îndoiala posibilelor relaţii intime dintre Maria Magdalena 
şi lisus. În acest caz, nu ar mai fi vorba de nici o concepere 
magică, ci de una deplin umană sau cel puţin asta susţin autorii 
pe care i-am citat în acest capitol. 

Există numeroase teorii care susțin că Maria Magdalena 
ar fi ajuns în Galia, purtându-l în pântece pe fiul lui lisus. 
După cum vom arăta atunci când vom vorbi despre Rennes-le- 
Château, au existat persoane care au afirmat că Însuși lisus ar 
fi înmormântat în acele locuri. Totuși, acestea nu sunt altceva 
decât legende, ca și cele care afirmă că Magdalena ar fi debarcat 
în Maries-de-la-Mer, în Camargue, și că ar fi predicat în zonă. 
Se povestește maiapoică ea a devenit o ermitá și a locuit într-o 
peşteră în Sainte-Baume. Baignet, Leigh si Lincoln notează că 
nu departe de această regiune întâlnim orașul Arles, despre 
care respectivii autori ne asigură că era „un centru remarcabil 
al cultului zeiţei Isis“. 

Ulterior, s-au stârnit aprigi controverse cu privire la locul 
unde se află adevăratele sale rămășițe, convertite în relicve 
prin forța tradiţiei. S-a ajuns la un consens și anume că aceste 
rămășițe se odihneau la abația Sainte-Marie-Madelaine, în 
Vezelay, dar Carol de Anjou a prezentat, cu hotărâre, drept 
alternativă cripta bisericii Saint-Maximin, după o presupusă 
descoperire realizată pe data de 9 decembrie 1279. Atât de 
puternică a fost încrederea sa, încât a pariat că va reuși să 
preia această onoare de la orașul Vezelay. Se afirmă că a făcut 
presiuni asupra papei până când, în anul 1295, a obținut 
acceptul să poată construi o bazilică în Saint-Maximin, ceea ce 
evident a adus prejudicii orașului Vezelay. 

De altfel, în toată această regiune, există numeroase repre- 
zentări ale unor Fecioare Negre. Conform unui studiu realizat 
de Ean Begg, sub titlul Fecioarele Negre, în ciuda faptului 

cá asemenea reprezentári se regásesc in buná parte din 
Europa, 65% dintre ele sunt situate în Franţa și aproape toate 
sunt localizate în sudul țării. 

Ce legătură există între aceste Fecioare, Maria Magdalena 
și presupusul fiu al acesteia cu lisus? Ei bine, conform opiniei 
lui Picknett și Prince, una destul de puternică. Și aceasta 
deoarece, dintre diferitele variante care pot fi aduse în sprijinul 
existenţei acestui model iconografic, cei doi autori rămân la 
cea care îi leagă de zeița Isis. 

De fapt, Ean Begg și alți autori afirmă că pentru unii, apa- 
ritia acestor icoane nu are nimic ciudat, acestea fiind probabil 
realizate din lemn de abanos, negru la culoare. În schimb, alții 
consideră că respectivele icoane ar fi ajuns în Europa adu- 
se de cruciați și că ele ar fi provenit din țări unde populația 
era de culoare, excluzând astfel orice altă teorie. Totuși, 
există și persoane care se bazează pe faptul că, în realitate, 
este vorba despre imagini precreștine, legate de culte păgâne, 
și se amintește faptul că zeița Isis este reprezentată uneori 
ca o femeie neagră și în poala sa se odihnește fiul ei, Horus, 
în aceeași poziţie întâlnită frecvent în reprezentări ale 
Fecioarei cu Pruncul. Conform acestei ultime teorii, s-a ajuns 
la concluzia că, în realitate, aceste Fecioare s-ar putea să nu 
o reprezinte pe Maria cu lisus, ci chiar pe Magdalena cu fiul 
ei. Altfel spus, se presupune că ar fi avut loc o asimilare a 
culturilor păgâne de către anumite curente ale creștinismului, 
desigur, considerate eretice, care făceau o legătură ca cea pe 
care tocmai am comentat-o. lar biserica, neputând interzice în 
acel moment cultele păgâne, a încercat să prezinte în schimb 
aceste imagini ca fiind ale Mariei cu Pruncul lisus. Greu de 
crezut? Bineînţeles, ca și restul teoriilor înfățișate aici. Să 
revenim la chestiunea Rennes-le-Château și la cercetările din 
istorie pentru găsirea unor indicii privind un ordin misterios 
numit Prioratul din Sion. După unii specialiști, acest ordin 
avea cunoștință de existenţa unui descendent al lui lisus-care, 
cu trecerea secolelor, s-ar fi înrudit cu familia merovingienilor 
și ar fi ajuns — deja îmi închipui figurile voastre când citiţi 

aceste lucruri! — nici mai mult, nici mai puțin, decât ocupantul 
legitim al tronului francez. 

După cum am menţionat deja, vom relua această ipoteză 
tulburătoare, totuși, trebuie să menţionăm numele lui Pierre 
Plantard de Saint-Claire, un individ obscur care s-aprezentat ca 
fiind descendentul familiei regale și autorul afirmației: „Fecioara 
Neagră este Isis și numele ei este Notre-Dame de Lumière“. 

Să încercăm să tragem o concluzie provizorie, pe baza 
similitudinilor dintre Maria Magdalena și Fecioara Neagră 
Isis, care pleacă în căutarea trupului neísufletit al soţului 
său, după cum se poate constata din acest citat din Cântarea 
Cântărilor (3:1-4): „Eu noaptea-n patul meu l-am căutat/ pe 
cel iubit al sufletului meu;/l-am căutat și nu am dat de el/ 
...Scula-má-voi să dau ocol cetátii;/ prin târguri si pe străzi 
voi căuta/pe cel iubit al sufletului meu/ ...l-am căutat, dar 
nu am dat de el/ ...Au dat de mine paznicii de noapte/ acei 
ce dau târcoale prin cetate./ «Nu l-aţi văzut cumva, / voi, pe 
iubitul sufletului meu?»/ Doar ce-am trecut de ei/ şi pe iubitul 
sufletului meu/ mi l-am aflat/ și l-am tinut/ si nu l-am mai 
lăsat/pân'ce l-am dus în casa maicii mele,/ în vatra celui ce 
m-a zămislit.“ 

Pe ce ne putem baza ca să realizăm o legătură între acest 
citat referitor la Isis, Fecioarele Negre și Maria Magdalena? 
Tocmai pe faptul că iubita spune de-a lungul acestei compoziţii 
confuze care este Cântarea Cântărilor: „Negru mi-e chipul, dar 
frumoasă sunt“ Este vorba, așadar, despre o femeie cu pielea 
închisă la culoare, la fel ca și Isis. lar aceasta, asemenea lui Isis, 
pleacă în căutarea iubitului ei; la fel ca Magdalena, ea caută 
trupul lui lisus. Ajunși în acest punct, ne-o putem imagina pe 
Isis ca Fecioară Neagră si pe Maria Magdalena cu al său Horus 
în braţe, la fel ca și Isis împreună cu vlăstarul pe care aceasta 
l-a avut cu Osiris. 

Adevărul este că toate aceste lucruri ni se par exagerate, nu 
în zadar s-au scris pe marginea acestui poem, aparent erotic, 
o mulțime de teorii și s-au căutat asemănările care conveneau 
unora și altora. Totuși, trebuie admis faptul că a existat 
neapărat ceva care a atras atenţia atâtor cititori. De fapt, 

mult timp a existat o polemică aprigă referitoare la Cântarea 
Cântărilor, și anume dacă ar trebui sau nu să fie inclusă în 
textele canonice. Un mare apărător al introducerii ei în cărțile 
religioase ar fi fost rabinul Akiba, martirizat de către romani 
în anul 132; de atunci, atât rabinii, cât și oamenii cei mai 
luminati ai Bisericii o menționează iarăși și iarăși. Bernardo 
de Claraval, care a fost promotorul Ordinului Templierilor, 
a compus nu mai puţin de 86 de predici pornind de la continu- 
tul acestei scrieri. 

De asemenea, această lucrare i-a fost atribuită lui Solomon, 
ceea ce a contribuit la cimentarea legendei, deoarece s-ar putea 
ca regele și vrăjitorul să fi ascuns în conţinutul ei secrete miste- 
rioase. În acest punct, ne putem gândi că Solomon i-ar fi cerut 
lui Dumnezeu drept cel mai bun dar, nu bogății și nici putere, 
ci înțelepciune. S-ar putea identifica această înțelepciune, 
Sofia gnostică, cu piatra alchimistului, și ea de culoare neagră? 
Oare poemul nu este doar o metaforă frumoasă a căutării și 
găsirii de către Solomon a înțelepciunii sau a obţinerii pietrei 
filosofale? Astfel, după cum observăm, se pot căuta numeroase 
ipoteze de lucru, de aceea, continuă să ni se pară extrem de 
forțată identificarea acestei iubite cu părul negru cu Isis. Dar 
scopul nostru nu este de a judeca, ci de a încerca să creionăm 
portretele care i-au fost făcute Mariei Magdalena și lui lisus 
din Nazaret, în speranţa că poate vor fi de folos cuiva. 

Enigma pergamentelor 
de la Qumran 


DESCOPERIREA PERGAMENTELOR 


„Cercetările mele nu-mi vor stirbi cátusi de puţin credinţa. “ 
Părintele Roland de Vaux 


Deșertul exercită asupra mea o fascinatie aparte. Nu știu de ce, 
dar mă simt în largul meu în bătaia soarelui, printre pietre și 
nisip. lar Deșertul Iudeii are toate aceste ingrediente... și mai 
mult decât atât: o.istorie extraordinar de bogată. Este dificil 
să nu te lași purtat de imaginaţie, când te afunzi în acea mare 
de coline stâncoase, după ce ai mers pe o șosea care coboară de 
la Ierusalim până în est. 

Nu întâmplător se repetă în Biblie expresia „urci la Ieru- 
salim“. Asa este, orașul vechi, pe care David l-a cucerit de la 
iebusiti și în care Solomon a ridicat primul templu mitic în 
cinstea lui lahve, se găsește la înălțime, ca și cum ar fi dorit 
să privească lumea de sus. Astfel, dacă ne-am întoarce din 
Deșertul Iudeii în direcţia orașului, după cum în mod sigur a 
putut să o facă de atâtea ori lisus din Nazaret, ne dăm seama că 
urcăm, de fapt, ca și când pașii noștri ar dori să ne poarte către 
Dumnezeu. Dar acum să facem drumul invers: să coborâm. 

În epoca biblică, această rută care uneşte lerihonul cu 
Ierusalimul era una plină de primejdii. Bandele de tâlhari își 
plasau taberele după pofta inimii, după cum se poate citi în 
Parabola Bunului Samaritean (Luca 10:30): „lisus a zis: «Un om 
cobora de la Ierusalim la Ierihon, și a căzut între tâlhari care, 
după ce l-au dezbrăcat și l-au rănit, au plecat lăsându-laproape 
mort»”. Trecerea timpului a șters poate prezenţa tálharilor, 
dar a adus cu sine sunetul violent al bocancilor soldátesti. 

Numeroasele războaie pe care le-au cunoscut - si pe care 
continuă sá le cunoască - aceste ținuturi și-au lăsat amprenta 
mută asupra tancurilor ruginite și mașinilor de luptă, acum 
transformate în grămezi de fiare vechi care răsar ici și colo, 
pe marginea șoselei. 

Si coborárea noastrá este lungá, de vreme ce soseaua 
ne duce cam páná la patru sute de metri sub nivelul márii. 
Apoi urcám usor, suficient pentru a avea Valea lordanului la 
picioarele noastre. Atunci zárim, la stânga, orașul Ierihon — 
ruinele sale prezintă vizitatorului ceea ce, după mulți, ar fi 
putut fi cel mai vechi oras din lume. În faţa ochilor noștri, 
poate ascuns în ceață și mai sus de râul Iordan, lanțul muntos 
Moab, leagănul lui Rut, și, între ele, muntele Nebo. De acolo 
ar fi putut vedea Moise Tara Promisă, deși nu i-a fost dat să 
pășească pe ea cu sandalele sale obosite, după rătăcirea, vreme 
de patruzeci de ani, prin nisipurile altui deșert. 

Dar ceea ce ne va atrage cel mai mult atenția este Marea 
Moartă, atât de mult încât nu ne mai putem lua privirile de la 
ea. Aerul pare să aibă o densitate aparte în această zonă, ca și 
când ar dori să-și asume o identitate proprie, ca apele acestei 
mări de șaptezeci și șase de kilometri lungime, șaptesprezece 
lățime și o adâncime maximă de patru sute treizeci si trei de 
metri. Aproape un sfert din compoziția apelor sale reprezintă 
substanțe minerale în dizolvare: săruri, potasiu, bromură etc. 
Prin urmare, apa este densă, atât de densă încât poți să te 
întinzi și să plutești pe suprafaţa ei ca un butuc. Salinitatea 
este de zece ori mai mare decât în alte mări și aceasta deoarece, 
în lipsa unui canal de scurgere natural, procesul de evaporare 
degajă în golf substanţele chimice, iar apa dispare. 

Adăugaţi decorului liniștea, întreruptă doar de câte grup de 
turiști care termină prin a cumpăra săpunuri, creme și argilă 
medicinală, extrasă chiar din apele Mării Moarte și care, la 
fel ca acestea, are proprietăţi curative extraordinare pentru 
anumite afecțiuni. 

Ruinele de la Khirbet Qumran ne ies în cale în partea 
dreaptă, atunci când șoseaua ajunge în dreptul unor faleze 
de unde se vede Marea Moartă. Este posibil ca acest complex 
arheologic să se fi aflat mult mai aproape de coasta mării 
la vremea sa, dar, odată cu trecerea anilor, apele au secat 
progresiv, litoralul depărtându-se cu aproape doi kilometri de 
aceste ruine. 

Ce vedem acolo? 

Ruinele de la Khirbet Qumran, de lângă Marea Moartă, scenă a vieții cotidiene a comunităţii eseniene 
care a suscitat aprige controverse si pe care unii au identificat-o cu mișcările creștine. 


În primul rând, ruinele a ceea ce a fost odată un turn de pază, 
cu două nivele, din care se poate vedea Marea Moartă: nivelul 
inferior ar fi putut să servească drept depozit de mărfuri, iar 
cel superior, ca loc de supraveghere. Se mai pot observa, de 
asemenea, urmele a ceea ce ar fi putut fi o baie, o mare cisternă 
circulară cu diferite stăvilare de decantare, un cimitir cu circa 
o mie de morminte, două cuptoare de ceramică, un depozit de 
mărfuri și o cameră de studiu, pe lângă diferite locuinţe care 
sunt distribuite în jurul curții centrale. 

Când au fost descoperite aici manuscrisele care ne intere- 
sează, acest teritoriu se afla sub ocupaţie britanică. Aceasta se 
întâmpla în anul 1947. 


Descoperirea 


Împrejurările în care s-a făcut faimoasa descoperire arheo- 
logică au căpătat deja un aer de legendă. În general, se admite 
versiunea conform căreia un tânăr păstor pe nume Mamad-adh- 
Dhib, sau Mohamed Lupul, care aparținea tribului Ta'amireh, 

Fragmente din manusatsele de la Marea Moartă, al căror conţinut va provoca, într-o bună măsură, 
o schimbare de opinie în privinţa datelor pe care le aveam despre istoria Palestinei. 

îşi căuta o capră pierdută prin acele ţinuturi - alte versiuni 
însă vorbesc şi despre alți doi beduini: Khalil Musa şi Jum'a 
Mohamed. Cert este că destinul a vrut ca beduinul sá se catáre 
pe stâncile din zonă si să descopere o grotă. Desi a încercat 
să cerceteze ce se găsea acolo, întunericul era impenetrabil. 
A decis să arunce o piatră pentru a-și da seama cât de adânc 
este locul și atunci a auzit un zgomot de cioburi. După cum 
a descoperit ulterior, fusese vorba despre un vas de lut. 

Păstorul beduin s-a cátárat până la grotă și s-a târât înă- 
untru. Astfel, s-a trezit brusc într-o peșteră de mici dimen- 
siuni, cu un tavan înalt, unde s-au descoperit în perfectă stare, 
în acel moment, un număr nedefinit de vase de lut, înalte de 
circa şaizeci de centimetri şi late de douăzeci şi cinci. Unele 
vase erau sparte. 

Beduinul a mărturisit ulterior că s-a speriat și a ieşit afară, 
dar curiozitatea a fost, până la urmă, mai puternică decât frica 
si s-a întors în ziua următoare, însoțit de cel puţin un prieten. 
Atunci au explorat peştera. Astfel, au descoperit conţinutul 
vaselor: în primul pe care l-au cercetat se aflau trei pergamen- 
te din piele. Ulterior, în această peşteră cunoscută ca numărul 
1 s-au descoperit șapte manuscrise. Deşi trebuie să spunem că, 

așa cum variază versiunile despre descoperire, nu se cunoaște 
cu siguranță nici câte suluri au fost scoase la lumină de către 
beduini și nici dacă în timpul acestei operațiuni au fost distruse 
iremediabil fragmente din respectivele suluri, astfel că poate 
unele pasaje-cheie ale istoriei pe care le conţineau s-au pierdut 
pentru totdeauna. Ceea ce într-adevăr s-a întâmplat a fost că, 
începând din acel moment, a început să se pună în mișcare un 
întreg lanţ de spioni, traficanţi și falsificatori. Și, cu toate că 
în cele din urmă o mare cantitate de informații a fost scoasă 
la lumină, pare foarte probabil ca multe alte texte să fi rămas 
necunoscute, să fi fost vândute sau ascunse pe undeva. Poate 
că, într-o bună zi, ne așteaptă niște surprize de proporții. Dar 
să revenim la povestirea noastră. 


Traficantii de istorie 


Se pare că în jurul figurii lui lisus din Nazaret au planat în- 
totdeauna interese politice și comerciale și cu toate că este 
posibil ca manuscrisele de la Qumran să nu fi avut legătură 
directă cu El — sau poate că au avut, vom vedea — nici cu această 
ocazie nu a fost altfel. Totuși, ar fi imposibil să povestim în 
detaliu tot ceea ce s-a întâmplat din momentul în care beduinii 
au scos la lumină aceste manuscrise, fără ca povestirea să pară 
nesfârșită, astfel că vom încerca sá rezumăm evenimentele 
petrecute, prin intermediul versiunii oferite de Michael 
Baigent și Richard Leigh, în cartea lor, Scandalul Manuscriselor 
de la Marea Moartă — în ciuda faptului că este o lucrare puternic 
contestată de către specialiștii oficiali, după cum vom arăta 
mai încolo. 

În primul rând, se știe că beduinii au predat sulurile seicului 
local — unele versiuni spun că ar fi vorba despre trei pergamente 
complete, iar altele vorbesc despre șapte sau opt. Șeicul a pus 
beduinii în legătură cu un negustor creștin de antichități, pe 
nume Khalil Iskander Shahin, supranumit „Kando“. Și cum 
acesta era membru al bisericii iacobite siriene, l-a informat 
despre descoperire pe George Isaiah, un alt membru al bisericii 
sale. Cei doi au decis pe loc să meargă să scoată din Qumran 

tot ceea ce puteau, deși această activitate era în mod clar ili- 
citá, cáci, conform legii britanice, orice descoperire apartinea 
statului. 

Fragmentele manuscriselor trebuiau sá fie expuse la Mu- 
zeul Arheologic Palestinian, mai cunoscut sub numele de 
Rockefeller, care se afla în zona arabă a lerusalimului. Dar în 
realitate s-a întâmplat cu totul altceva — acestea au căzut 
în mâinile unor persoane fără scrupule. Și esenţial nu este 
neapărat faptul că s-a făcut trafic cu o istorie care ne interesea- 
ză pe toți, într-o anumită măsură, ci, ceea ce este foarte posibil, 
că prin această manipulare lipsită de discernământ s-ar fi 
putut pierde date de o însemnătate inimaginabilă pentru 
înțelegerea poveștii pe care o conţineau manuscrisele. 

În cele din urmă, despre descoperire a fost informat mitro- 
politul respectivei biserici siriene, Athanasius Yeshua Samuel, 
un tip inteligent care a știut să speculeze faptul că acele frag- 
mente reprezentau garanţia pentru o afacere spectaculoasă, 
în ciuda faptului că Edmund Wilson, în cartea sa, Manuscrisele 
de la Marea Moartă, afirmă despre el că „nu era specialist în 
ebraică și nu ar fi avut cum să înțeleagă conținutul manuscri- 
sului“. Este posibil ca, după cum spun alți autori, Samuel chiar 
să fi ars o parte dintre texte, ca să afle dacă erau din piele 
sau pergament, după mirosul pe care-l răspândeau. Numai 
că Samuel nu era un ignorant, iar Mănăstirea Sf. Marcu adă- 
postea o colecție excelentă de documente antice, așadar avea 
cunoștințele necesare pentru a-și da seama de importanța 
documentelor, după cum o dovedește tot ceea ce s-a întâmplat 
ulterior. 

Samuel a solicitat o întrevedere cu beduinii și aceștia au 
venit incárcati cu alte manuscrise, dar administratorul Mănă- 
stirii Sf. Marcu nu fusese înștiințat că niște păstori beduini ar 
fi dorit să vorbească cu mitropolitul, astfel că aceștia nu au fost 
lăsaţi să intre. Jigniti, păstorii și-au luat manuscrisele și au 
plecat. Unul dintre ei și-a vândut partea sa seicului musulman 
din Bethleem. Potrivit lui Baigent și Leigh, acel Kando a reușit 
să cumpere o altă parte și a revândut-o mitropolitului Samuel 
pentru douăzeci și patru de cărți. 

Imagine a ruinelor presupusei mănăstiri. 
Acţiunile care au avut loc acolo rămân pentru mulți o enigmă. 


Din nou, într-o noapte, Samuel a organizat o operaţiune 
arheologică ilegală în Qumran și, după câte se spune, ar fi scos 
la lumină mai multe rămășițe, deși nimeni nu știe cu siguranță 
ce conţineau acestea. Și nu există nici date despre ceea ce s-a 
întâmplat într-o întrevedere pe care mitropolitul ar fi avut-o 
cu patriarhul bisericii iacobite siriene din Homs, la nord de 
Damasc. Ceea ce într-adevăr se știe este faptul că atunci a sosit 
în Siria un membru CIA, pe nume Miles Copeland, care a avut 
ocazia să vadă unele fragmente și chiar să le fotografieze. Și, 
conform declaraţiilor ulterioare, date chiar de către Copeland, 
în timp ce încerca să facă fotografiile, un vânt puternic a luat 
unele fragmente și le-a răspândit în văzduh pentru totdeauna. 
Ceea ce a rămas au fost treizeci de fotografii care au fost duse 
la ambasada americană din Beirut și arătate unui expert în 
limbi antice, care, fără să stea pe gânduri, a recunoscut imediat 
că făceau parte din Cartea profetului Daniel din Biblie. Dar, 
de atunci, acesta nu a mai știut niciodată de ele. 

De asemenea, la aceste evenimente a luat parte mai târziu 
directorul Departamentului de Arheologie de la Universitatea 

Evreiascá, Eleazar Sukenik, care s-a vázut implicat inclusiv 
în călătorii clandestine în zonele arabe si în întâlniri secrete 
cu patriarhul Samuel, care, la rândul său, vindea pe sub mână 
Institutului Albright fragmente din aceste manuscrise. 

Extravaganta poveste a Manuscriselor de la Marea Moartă 
are încă numeroase episoade de care-l vom scuti pe cititor. 
Cu tot ceea ce s-a spus și ținând cont de ceea ce nu se spune, 
deoarece nici măcar nu se știe, avem deja în prezent o imagine 
clară a dezastrului: texte de o valoare inestimabilă, poate, în 
cunoașterea anumitor aspecte din viața lui lisus sau din mediul 
în care acesta s-a format au căzut în mâinile unor persoane 
fără scrupule, neștiutoare și mercantile, și în puterea unor 
oameni cărora nu le păsa absolut deloc de istorie. Nu a existat 
nici pe departe o manipulare profesională din partea acestora. 
Si, culmea, ulterior ne vom lovi de Biserică. Dar mai înainte, sá 
privim presa. 

Florentino Garcia Martinez ne semnalează în opera sa, Texte 
din Qumran, că „primul anunţ referitor la descoperirea manu- 
scriselor, o declaraţie de presă a ASOR (American School of 
Oriental Research!) urmată de o alta a lui Sukenik, ambele în 
luna aprilie a anului 1948, au provocat un interes enorm“. 

Pe data de 12 aprilie 1948, ziarul The Times publica un 
articol intitulat: „S-au găsit manuscrise antice în Palestina“. 
Baigent și Leigh reproduc textul stirii publicate: „Universitatea 
Yale a anunțat ieri descoperirea în Palestina a celui mai vechi 
manuscris cunoscut din Cartea profetului Isaia. Acesta a fost 
găsit în mănăstirea siriană Sf. Marcu din Ierusalim, unde fusese 
conservat într-un sul de pergament ce datează aproximativ din 
secolul I î.Hr. (...) 

De asemenea, au fost examinate în același institut alte 
trei suluri antice, scrise în ebraică. Unul făcea parte dintr-un 
comentariu la Cartea profetului Habacuc; altul părea să fi fost 
un manual de doctrină al unei secte sau al unui ordin monastic 
puţin cunoscut, probabil cel al esenienilor. Al treilea sul nu 
a fost identificat.“ 


1 În lb. engleză, Școala Americană de Studii Orientale (n. tr.) 

Descoperirea ar fi trecut neobservată la momentul res- 
pectiv, deoarece în acele momente aveau loc evenimente majo- 
re în Orientul Mijlociu. În anul 1949, Qumran va deveni parte 
din lordania, împreună cu aripa arabo-orientală a Israelului. 

Totuși, ochiul vigilent al unor politicieni a început să vadă 
în acele pergamente obscure o armă; defensivă sau ofensi- 
vă, aceasta rămânea de văzut. Astfel că directorul Depar- 
tamentului de Antichitáti din Palestina, pe nume Gerald 
Lancaster Harding, a început să mute piesele. Biserica nu 
a rămas în urmă și l-a pus în acţiune pe unul dintre cei mai 
buni pioni ai săi: dominicanul Roland de Vaux, director, din 
anul 1945, al Şcolii Biblice, situată în sectorul oriental al 
Ierusalimului, acum aflată sub control iordanian. 

Se poate constata, așadar, cu stupoare că, după un an 
și jumătate de la descoperirea sulurilor de către beduinii 
Taamire, nici un specialist si as indrázni să spun că nici o 
persoană cu adevărat demnă să le citească nu putuse nici 
măcar să analizeze manuscrisele. Ce deteriorări ireversibile au 
suferit acestea? Ce ştim, în final, despre conţinutul lor? Ni se 
oferă informaţii demne de crezare despre lisus? Apare acesta 
în vreun fel în textele respective? 


Lucrări arheologice 


Contrabandă, falsuri... Aceste lucruri deveniseră o obisnuintá 
în jurul manuscriselor. Astfel, Harding, după cum s-a men- 
ționat, responsabil cu Departamentul de Antichitáti, a decis 
să aleagă calea de mijloc: dacă nu putea să recupereze toate 
textele dispărute, cel puţin avea să încerce să le cumpere pe cele 
pe care le putea depista. A transformat Qumranul într-o zonă 
aproape militară și a încercat o abordare legală, propunân- 
du-le celor din tribul Ta'amire un fel de monopol de exploatare 
pentru ca, cel puțin, să-și asigure proprietatea descoperirilor 
și să le cumpere pe cele disponibile. 

Prima excavare profesionistă si controlată a început pe 
data de 15 februarie şi s-a prelungit până pe data de 5 martie 
1949. Era condusă de Harding și Roland de Vaux. Rezultatul 

a fost obtinerea a nu mai putin de 600 de fragmente din 
70 de manuscrise diferite, pe lângă resturi de ceramică si alte 
materiale. Totusi, rezulta cá este imposibil sá se stabileascá o 
stratificare corectá, din cauza deteriorárii anterioare a locului 
de cátre beduini si de cátre cálugárii din mánástirea sirianá 
Sf. Marcu. Ín ciuda tuturor acestor lucruri, s-a demonstrat 
cá unele dintre fragmentele gásite completau descoperirile 
accidentale ale pástorilor. 

Harding si R. de Vaux au finalizat cinci campanii conse- 
cutive de cercetári, despre care publicatia Revista Biblica oferea 
informatii foarte sumare cititorilor, fárá sá existe o viziune 
globalá asupra descoperirii. 

Lucrările s-au prelungit până la mijlocul anilor '50 si au 
scos la lumină rămășițele arheologice la care ne-am referit 
la începutul acestei expuneri și care au fost identificate ca 
fiind locul în care se stabilise comunitatea eseniană. Printre 
alte surse care pledau pentru această afirmaţie, existau și 
indicațiile autorului clasic Plinius, care în lucrarea sa, Istoria 
naturală, îi menţionează pe esenieni și îi situează pe malurile 
Mării Moarte: „La est de Marea Moartă... trăiesc esenienii, 
bărbaţi solitari și admirabili (...) fără femei, care au renunțat la 
plăcerile cărnii și la avut“ 

Printre alte consecințe, lucrările din zonă au dus la desco- 
perirea, în anul 1952, a două fragmente din sulul de cupru 
laminat care ulterior a rămas cunoscut publicului sub numele 
de Pergamentul de cupru. Pentru a putea fi citit a trebuit să fie 
tăiat într-un laborator, dar primul său segment nu a putut fi 
studiat până în vara anului 1955, în timp ce, pentru a-l analiza 
pe cel de-al doilea, a fost nevoie să se aștepte până în primele 
zile ale anului 1956. 

Ce conţinea Pergamentul de cupru? În aparenţă, o listă de 
comori, de piese de o valoare inestimabilă, pe care unii le-au 
identificat nici mai mult nici mai puţin, decât cu comorile 
Templului lui Solomon - ulterior al lui Irod - ascunse înainte 
ca împăratul Titus să descrie zona sfântă prin anii '70. Să fie 
oare posibil așa ceva? 


92 


CHIPUL NESTIUT AL LUI [ISUS 


Conform calculelor fácute, rezultá cá au fost ascunse nici 
mai mult nici mai putin de saptezeci de tone de argint si douá- 
zeci si sase de tone de aur. 

Mai tárziu, vom face o scurtá prezentare a continutului 
unora dintre cele mai populare suluri. Acum trebuie sá inche- 
iem aceastá lungá introducere despre respectiva descoperire, 
mentionánd cá, dupá multele greutáti pe care doar le-am 
enumerat, specialiștii au putut să-și arunce ochii pe acele texte 
oarecum liniștiți, într-o sală enormă care conținea douăzeci 
de mese acoperite cu geamuri plate, sub care au fost așezate 
pergamentele. Respectiva sală, care a fost imediat denumită 
„Sala pergamentelor“, se afla în Muzeul Rockefeller, un edifi- 
ciu inaugurat în anul 1938, care a trecut din jurisdicție în 
jurisdicție, purtată de mareea politică a momentului. 

În prezent, o parte dintre aceste suluri sunt expuse la 
Muzeul Cărţii, din Ierusalim, în apropiere de Parlament, sau 
„Knesset“ Si însăși forma acestui muzeu amintește de unul 
dintre capacele acelor amfore în al căror interior se odihneau 
aceste rămășițe. De asemenea, în muzeu se păstrează diferite 
obiecte găsite în aceste peșteri, dintre care, în cele din urmă, 
au fost scoase la lumină unsprezece, printre care: inele, o vază 
de cristal verde și unelte domestice. 

Într-adevăr, trebuie să subliniem că nici „Sala pergamen- 
telor“ nu deținea condiţiile ideale pentru studiul unui material 
atât de delicat. Nici lumina nu era cea ideală, nici condițiile 
de umiditate, nici temperatura. De fapt, există fotografii în 
care se vede clar că ferestrele fuseseră lăsate deschise, astfel 
încât documentele erau supuse agresiunii căldurii și a prafului. 
Firește, nu încape termen de comparație cu tratamentul privi- 
legiat pe care-l primesc la Muzeul Cărții. 

Sperăm că în acest moment al povestirii a devenit limpede 
pentru cititor că exista o incertitudine profundă cu privire 
la situația exactă a diferitelor documente găsite la Qumran. 
Poate că niciodată nuvom ști unde au ajuns unele dintre aceste 
preţioase fragmente ale trecutului, dar, inclusiv despre cele pe 
care le cunoaștem, putem spune că au trecut prin atâtea mâini 
în primii ani, încât ar fi prea complicat să povestim tot ce s-a 
întâmplat cu ele. 

Din ceea ce știm prin intermediul lucrărilor lui Baigent 
și Leigh precum și ale altor autori, numeroase manuscrise 
circulau fără vreun control din partea autorităţilor. O parte 
dintre ele au ajuns la Muzeul Rockefeller, mai precis, în acea 
sală care a fost denumită popular „Sala pergamentelor”. Și cum 
până în anul 1967, Muzeul Rockefeller s-a aflat pe teritoriul 
iordanian, israelitii au interzis accesul la acestea, spre bucuria 
părintelui R. de Vaux, despre care vom discuta mai pe larg în 
cele ce urmează. 

Totuși, farsa Manuscriselor de la Marea Moartă a continuat 
să crească în absurditate, căci, la rândul lor, înșiși israelitii 
aveau cel puţin șapte suluri cumpărate prin intermediari. 
Astfel încât nu a existat posibilitatea de a se întocmi un studiu 
științific serios cu privire la aceste pergamente. 

În orice caz, în ceea ce priveşte materialul din „Sala per- 
gamentelor“, s-a optat pentru formarea unei echipe interna- 
tionale de studiu, sub tutela Școlii Biblice, condusă de părintele 
R. de Vaux. Roland de Vaux s-a născut la Paris, în 1903, și a 
devenit membru al Ordinului Dominican în anul 1929. A fost 
trimis la lerusalim pentru a preda la Școala Biblică si a devenit 
directorul acesteia începând cu anul 1945 și pentru o perioadă 
de douăzeci de ani. 

Purta o barbă mare, o beretă închisă la culoare și ochelari de 
cititor împătimit. Pe lângă acestea, bineînțeles, vesmántul său 
alb cu negru. Baigent și Leigh îl definesc, nu știm dacă în mod 

intemeiat sau nu, ca ,spion, intolerant, fanatic si rázbunátor 
feroce“ În ceea ce ne privește, întrucât nu-l cunoaștem deloc 
pe dominican, considerăm că această calificare poate ar putea 
fi cam excesivă, dar dorim să observăm unele declarații ale 
călugărului francez, care cu siguranță prezintă interes în 
acest context. Ne referim îndeosebi la această frază faimoasă: 
„Cercetările mele nu-mi vor știrbi câtuși de puţin credința“ 

De ce este importantă această afirmaţie? Ei bine, deoarece 
cu greu se poate face un studiu obiectiv al unui material pre- 
cum cel pe care-l ţinea în mâinile sale dacă, mai presus de orice, 
încrederea dominicanilor în cel care făcea respectivele studii 
n-ar fi fost de nezdruncinat. Și următoarea întrebare putea fi: 
s-ar fi tergiversat aceste rezultate în cazul în care credința lui 
R. de Vaux s-ar fi văzut amenințată? 

Oricum ar fi fost, cert este că s-a format o echipă inter- 
națională sub bagheta lui de Vaux, în care au fost incluși repre- 
zentanti ai diferitelor școli arheologice din Israel. Specialiștii 
au fost: Frank Cross (de la Seminarul Teologic MacCormick din 
Chicago), preotul Jean Starchy (Școala Biblică), Claus-Hunno 
Hunzinger (reprezentând Germania și căruia i-a fost desem- 
nat „Pergamentul Războiului“), monseniorul Patrick Skehan 
(directorul Institutului Albright), părintele Josef Milik (preot 
polonez numit de către Școala Biblică și discipol al lui R. de 
Vaux) și John M. Allegro (doctor la Oxford, unul dintre puţinii 
membri fără legături ecleziastice și singurul filolog din echipă). 
Acesta din urmă va fi exclus din grup din cauza discrepantelor 
care au apărut între specialiști, fiind înlocuit cu John Strugnell. 

Potrivit lui Leigh și Baigent, această echipă de eruditi 
a elaborat o ipoteză de consens în momentul interpretării 
textelor de la Qumran: „S-a dezvoltat o ortodoxie rigidă a inter- 
pretării și orice deviere era considerată o erezie“. Și adaugă că 
opere precum Zece ani de descoperiri în deșertul Iudeii, semnată 
de către părintele Josef Milik în anul 1957, sau Biblioteca antică 
din Qumran a profesorului Frank Cross constituie un bun 
exemplu al acestei ortodoxii autoimpuse. 

În plus, trebuie semnalate câteva curiozitáti înainte de a 
continua. Pe de o parte, în anul 1971, când moare părintele 

Echipa internațională (în centru şi cu barbă, părintele R. de Vaux). Aceşti oameni au fost 
responsabili cu primele analize şi traduceri ale acestor documente. 


R. de Vaux, care bineînțeles că nu a fost deținătorul acestei 
moșteniri arheologice, și-a cedat drepturile de studiu și de 
conducere a lucrărilor tot unui dominican, Pierre Benoit. 
Astfel, în afara puterilor civile, se pare că drepturile ecleziastice 
cântăreau mai mult. 

Din câte se știe, după moartea lui Benoit, conducerea 
grupului i-a revenit lui Strugnell, iar acesta chiar a ofensat 
guvernul israelian care, după Războiul de Șase Zile din anul 
1967, controla Muzeul Rockefeller. Una era ca problema să 
se rezolve între clerici și alta să apară un civil oarecare, ca 
să controleze esenţa lor. Totuși, grupul l-a acceptat în cele din 
urmă. De ce? Aici apare a doua chestiune care merită discutată. 

Din nou, politica se amestecă în munca de cercetare. Cu 
câțiva ani înainte, papa loan al XXIII-lea îi absolvise pe evreii 
responsabili de moartea lui lisus. Biserica a știut, ca de atâtea 
ori înainte, să manipuleze cu agilitate lucrurile și Israelul nu 
dorea să înfrunte Vaticanul, când avea atâtea fronturi arabe 
deschise, astfel că, în final, totul a rămas în mâinile Școlii 
Biblice. Cuvântul acesteia reprezenta autoritatea în problema 

Manuscriselor de la Marea Moartá. Si, dupá cum se va vedea 
ulterior, opozitia a apárut din interiorul echipei. 

Totusi, trebuie amintit faptul cá papa Pius al IX-lea dictase 
în anul 1870 dogma infailibilitátii papei și că Biserica înce- 
puse să pună la dispoziția unora dintre cei mai buni membri 
ai săi toate datele arheologice și istorice exacte, sub forma 
Mișcării Moderniste Catolice, pentru a apăra principiile credin- 
tei creștine conform propriei sale istorii. lar pentru aceasta, 
conform opiniei unor autori, trebuiau adoptate măsurile care 
se impuneau. 

Trebuie adăugat că în 1904, un alt papă, Pius al X-lea, a dic- 
tat enciclice prin care se interzicea punerea la îndoială a ideilor 
creștine despre istoria primilor ani de formare a acestei religii. 

Cu toate aceste ingrediente, credinţa lui R. de Vaux nu avea 
cum să mai fie pusă la încercare. 

Şcoala Biblică și Arheologică Franceză din Ierusalim răs- 
pundea perfect acestor întrebări, conform criticii curente a 
lucrărilor echipei internaţionale. Fondarea sa îi este atribuită 
unui călugăr dominican francez care, aflat în pelerinaj în Tara 
Sfântă, în anul 1882, s-a hotărât că fondeze o misiune aproape 
de Nablus, unde aveau loc importante săpături arheologice. 
Proiectul a contat pe susținerea entuziastă a Romei și, în anul 
1890, a fost fondată Școala Biblică, sub conducerea părintelui 
Albert Lagrange. Se presupunea că va fi studiată istoria cres- 
tinismului, dintr-un punct de vedere profesional, dar oare 
acest lucru era posibil ținând seama de ceea ce se afirmase 
despre preceptele papale? Cei critici față de tema lor nu se 
îndoiesc când afirmă că nu, deoarece întotdeauna lucrările 
lor vor fi subordonate credinței. Noi ne limităm la a rezuma 
opiniile unora și altora. 

Problema este că poate acesta a fost motivul pentru care 
echipa internațională a început să se destrame. 

În primul rând, a început să se manifeste o încetineală 
neașteptată în informarea publicului în privința lucrărilor 
și în interzicerea accesului cărturarilor la ele. Și în comparaţie 
cu evoluţia investigațiilor de la Naj Hammadi, în Egipt, unde în 
anul 1945 s-au descoperit așa-numitele Evanghelii Gnostice, 

specialistii de la Qumran páreau cu adevárat inactivi. Sá 
ținem seama de faptul că, până în anul 1973, textele de la 
Naj Hammadi fuseseră deja traduse în engleză aproape în 
totalitate, în timp ce, chiar în zilele noastre, există unii care 
încă mai cer să cunoască anumite aspecte despre unele dintre 
descoperirile de la Qumran. 

Robert Eisenman a criticat această situație în ediția din 
26 iunie 1989 a ziarul New York Times. Și inclusiv Cross, 
membru al respectivei echipe, a recunoscut, în aceeași publi- 
catie, că această muncă fusese „în general lentă“. Există multe 
fragmente care, după cum se pare, încă nu au văzut lumi- 
na tiparului, iar autorii cărții Scandalul Manuscriselor de la 
Marea Moartă menţionează și ei unele declaraţii ale lui Cross, 
în care acesta afirmă că „este cea mai spinoasă chestiune din 
întreaga lume“ 

În anul 1980 a început în Statele Unite publicarea unei 
reviste denumite Biblical Archaeology Review, a cărei linie edi- 
torialá se arăta critică față de echipa internațională. 

De asemenea, se povestește că, în anul 1985, deputatul 
israelian Yuval Ne'eman s-a interesat de conținutul perga- 
mentelor și de motivul pentru care acestea se află în mâinile 
catolicilor. A existat un compromis legat de publicarea conti- 
nutului integral al acestor texte, dar, în continuare, se afirmă 
că acest lucru nu s-a întâmplat. 

Încă din data de 9 iulie 1989, ziarul New York Times a 
publicat un editorial intitulat „Vanitatea specialiștilor“, în 
care se putea citi: „După mai bine de patruzeci de ani de la des- 
coperirea lor, o clică de cercetători leneși continuă să amâne 
difuzarea acestor materiale, în timp ce lumea speră, iar aceste 
piese prețioase se transformă în pulbere...“ 

Totuși, Julio Trebolle Barrera, de la Universitatea Complu- 
tense, integrat acum în această echipă de studiu și apropiat 
de linia de cercetare a echipei internaționale, le răspundea 
criticilor într-un articol publicat în numărul 116 al publicației 
Gaceta Complutense, din lunile mai-iunie 1996. Acest specialist 
dezminte respectivele acuzaţii de încetineală în publicarea 
lucrărilor: „În patru ani au apărut şapte volume de mari 

dimensiuni si ín acest an, 1996, vor apárea alte patru. De 
asemenea, a fost publicat primul dintre cele cinci volume 
care cuprinde lista definitivá a descoperirilor arheologice 
din Khirbet Qumran, o ediţie facsimil în microfise, o colecţie 
completă de fotografii ale manuscriselor, o ediţie a textelor 
realizată pe calculator despre indicele elaborat de către editori, 
traduceri în diverse limbi etc.“ Și Barrera adaugă că „se speră 
ca în patru sau cinci ani să se completeze ediţia cu cele 34 de 
volume prevăzute“ Având în vedere toate acestea, în sfârșit, 
Barrera respinge acuzaţiile, afirmând că „nu se poate spune 
că există sau a existat o tăinuire a manuscriselor de către per- 
soane ráu-intentionate, manevrate dinăuntrul instituțiilor 
religioase, politice, editoriale, academice sau de către toate 
în cârdășie“ 

Totodată, același specialist în manuscrisele de la Qumran 
amintește cât este de dificil studiul lor și precizează că 
„necesită o colaborare între specialiști în limbi foarte diferite 
(ebraică, aramaică, siriană, armeană, etiopiană, coptă!, greacă 
sau latină), precum și în domenii de studiu foarte diverse: 
arheologie, epigrafie si paleografie, istorie, cu toate fatetele 
sale, literatură cu multiplele sale genuri, istoria religiilor etc.“ 
Și este posibil să aibă dreptate. 

Totuși, cumulul de chestiuni deja exprimate au motivat, 
pe de o parte, criticarea și, ulterior, expulzarea din grup a lui 
John M. Allegro, care a fost aspru criticat în această privință 
și care a murit în anul 1968, cerând în zadar să se facă public 
adevăratul conținut al unei astfel de descoperiri arheologice 
márete. Avea dreptate când denunța această tergiversare a 
conţinutului sulurilor? 

Pe de altă parte, în anul 1955, criticul literar nord- 
american Edmund Wilson a scris un articol în ziarul The New 
Yorker și mai târziu a publicat o carte intitulată Manuscrisele 
de la Marea Moartă, în ambele proliferând critici la adresa 
echipei internaţionale. A denunțat încercarea disperată a 
experților de a distanța pergamentele, atât de creștinism, cât 


1 Limbă derivată din vechea egipteană și folosită ca limbă de cult de către 
populaţia indigenă a Egiptului, după creștinare (n. tr.) 

Desertul ludeii. Pe fundal, Marea Moartá, pe malul cáreia a tráit comunitatea de la Qumran. 
Nu departe de aici se aflá lerihon, considerat de multi cel mai vechi oras din lume. 


si de iudaism, ceea ce pentru el era de neconceput, si a estimat 
că exista o legătură directă cu creștinismul primitiv, aspect în 
favoarea căruia pledase și Allegro. 

A sosit vremea să rezumăm pe scurt ideile echipei inter- 
naţionale condusă inițial de părintele R. de Vaux, care s-a 
arătat, de-a lungul timpului, deranjat de toate aceste critici, la 
fel cum a făcut și specialistul Florentino Garcia, pe baza con- 
cluziilor lui Roland de Vaux: 

Fortăreaţa pare să fi existat însă din secolele al VII-lea sau 
al VI-lea î.Hr. Pe ruinele sale s-a stabilit ulterior așa-numita 
„Comunitate din Qumran“, care a existat timp de circa două 
sute de ani. De Vaux a stabilit trei faze de ocupare princi- 
pale. Prima (denumită la) a fost de scurtă durată și a avut 
drept protagoniști un grup restrâns de persoane care a refo- 
losit ruinele. A doua (Ib) a avut loc pe timpul stăpânirii lui 
Alexander laneus (103-76 î.Hr.) și a marcat o extindere masivă 
a comunităţii și a incintei. În această epocă, s-a realizat sis- 
temul complex de captare a apei dintr-o vale din apropiere, 
cu ajutorul unor cisterne enorme. Faza următoare (epoca 
a Il-a) urmează după o perioadă de abandonare a locului, care 

a început cu regatul lui Arhelau (4 1.Hr.-6 d.Hr.). Ocupaţia 
Qumranului se va sfârși în jurul anului 68 d.Hr. Apoi, locali- 
tatea va fi ocupată (epoca a III-a, după R. de Vaux) în perioada 
romană, când are loc o fortificare a zidurilor. 

Se estimează că manuscrisele au fost poate copiate înainte 
de anul 68 d.Hr. și, conform lui Florentino Garcia, se consideră 
drept un lucru dovedit „că proprietarii acestor manuscrise 
trăiau conform unui tip special de organizare comunitară“ 

Textele găsite în peșterile de la Qumran erau cu mult ante- 
rioare epocii lui lisus. 

Astfel de scrieri constituie opera unei secte izolate a iu- 
daismului, în afara gândirii politico-sociale a momentului. 
Începând din acel moment, autorii manuscriselor erau departe 
de poziţiile naţionaliste iudaice, a căror manifestare maximă 
a avut loc în fortăreaţa de la Masada. 

Se presupune că această comunitate ar fi fost distrusă între 
anii 66 și 73 d.Hr. de către legiunile romane. Dar, înainte de 
această dată, textele fuseseră ascunse în peșteri. 

Comunitatea respectivă nu a avut nici o legătură cu creș- 
tinismul. Cel numit în manuscrise „Învățătorul Dreptăţii“ nu 
putea fi lisus, deoarece nu se afirmă că ar fi fost vorba despre 
o fiinţă divină. 

Cel care, într-adevăr, pare să fi avut o legătură cu acea 
populație a fost loan Botezătorul, așa încât acesta nu a fost 
considerat întocmai un creștin, ci, mai degrabă, un precursor 
al creștinismului. 

Astfel, acei esenieni despre care pomeniseră Plinius sau 
Josephus ar fi trăit aici și tot aici ar fi scris respectivele texte. 
Dar nimic nu demonstrează că ar fi existat vreo legătură între 
ei si lisus. Asa să fi fost, într-adevăr? În orice caz, aceasta 
a fost teoria consensuală, acceptată de majoritate. 

Ajunși în acest punct, poate că ar merita să ne oprim 
asupra conținutului celor mai populare și cunoscute dintre 
manuscrise, pentru a ne face o idee cât mai exactă în privința 
întregului context. 

Explorarea regiunii s-a finalizat ori cu rezultate sporadice, 
ori, ca urmare a unei munci sistematice, cu aparitia unui 
mare numár de manuscrise, pe parcursul ultimilor cincizeci 
de ani. Fiecare grup de texte prezintá propriile caracteristici, 
dar toate au primit denumirea genericá de ,Manuscrisele de la 
Marea Moartă“ Putem spune că au rămas grupate în colecţii, 
următoarele fiind cele mai relevante: 

Papirusul de la Wádi Daliyeh sau de la Samaria: din secolul 
al IV-lea î.Hr. Descoperit în anul 1962, în niște peșteri situate 
la 15 kilometri nord de Ierihon. 

Manuscrisele de la Qumran: sunt cele de care ne ocupăm în 
această carte, fiind vorba despre o colecție de texte ebraice, 
aramaice și grecești provenind din unsprezece peșteri situate 
în jurul zonei Khirbet Qumran. 

Manuscrisele de la Masada: descoperite în timpul săpăturilor 
efectuate în această fortăreață. 

Manuscrisele de la Murabba'at: au fost găsite în peșterile 
omonime și conțin elemente evreiești, aramaice, grecești 
și latine, din vremea revoltei lui Bar Kokhba; pe lângă un 
pergament din secolul al VIII-lea î.Hr. există și alte rămășițe, 
inclusiv hărți semnate de acesta. 

Manuscrisele de la Nahal Hever: au apărut în cadrul săpăturilor 
efectuate în anii 1960 și 1961 în peșterile numite „ale hărților“ 
și „ale ororilor“. Printre ele se remarcă arhiva familiei Babata, 
o familie evreiască înstărită care a trăit în En-Gedi între anii 
110 și 132 d.Hr. 

Manuscrisele de la Wâdi Seiyâl. 

Manuscrisele de la Nahal Mishmar. 

Manuscrisele de la Khirbet Mird. 

Dintre toate acestea, colecția din Qumran, cea care ne 
interesează, este cea mai amplă și cea mai însemnată. Apariţia 

manuscriselor a generat o polemică și între specialiști, deoa- 
rece, deja în anul 1949, au fost persoane care au afirmat că 
acestea ar fi fost false. S. Zeitlin a spus că ar fi reprezentat opera 
unor evrei karaiti din Evul Mediu. Totuși, lucrările de datare a 
ceramicii asociate cu acestea și probele cu Carbon 14 i-au făcut 
pe specialiști să stabilească vârsta lor la cea deja cunoscută. Și, 
potrivit lui Florentino Garcia, „aceste ultime analize exclud 
definitiv teoriile unei origini zelote sau iudeo-creștine a manu- 
scriselor“ După cum vom vedea, alți autori nu sunt deloc de 
acord cu efortul de a îndepărta creștinismul de Qumran. 

Ar fi imposibil și pretentios din partea noastră sá rezumăm 
toate manuscrisele în cartea de față. De aceea, vom încerca 
să facem o sinteză a conținutului documentelor celor mai 
complete și valoroase, care pot furniza date interesante pentru 
o categorie mai largă de persoane decât simplii eruditi. 


Pergamentul de cupru 


Ne-am referit deja la acesta mai înainte, datorită particulari- 
tátii suportului său din cupru și datorită conținutului special 
al povestirii sale: o conexiune între mai multe locuri unde se 
presupune că au fost ascunse mari cantități de aur și argint 
care, conform interpretării unor autori, puteau reprezenta 
chiar comoara Templului. Potrivit aceleiași versiuni, aceste 
bogății ar fi fost scoase în grabă din „Sfânta Sfintelor“ înainte 
ca sandalele romane să pășească în apropierea lăcașului sfânt. 

Respectivele comori au fost descoperite în peștera de la 
Qumran, denumită numărul 3, și, după câte se pare, multe 
dintre aceste ascunzători ar fi existat chiar în orașul lerusalim 
și inclusiv sub Templu. De aceea, unii cercetători au identificat, 
fără nici un dubiu, Ordinul Templierilor ca posibil descoperi- 
tor al acestora, lucru care ar fi putut explica îmbogățirea 
bruscă a templierilor, după ce primii nouă cavaleri francezi și 
flamanzi mitici au rămas în complexul anticului Templu, din 
anul 1118 până în anul 1128, fără să facă nimic în aparență 
care să fi tulburat măruntaiele muntelui Moria. Dar aceasta 
este o cu totul altă poveste. 

Dupá cum s-a mentionat deja, dacá ar fi sá dám crezare 
celor specificate de textele respective, au fost ascunse pes- 
te saptezeci de tone de argint si douázeci si sase de aur: o 
adevărată comoară. Dar valoarea lor religioasă ar fi și mai mare 
dacă se are în vedere posibilitatea ca printre aceste bogății 
să se fi aflat și obiecte sfinte pentru tradiţia iudaică, precum 
Menorah sau „Candelabrul cu șapte brațe“ despre care ni se 
vorbește în lesirea (25:31 și următoarele): „Să faci sfegnic din 
aur curat. Sfeșnicul să-l faci bătut din ciocan: fusul, brațele, 
cupele, nodurile şi florile lui să fie dintr-o bucată. Şase brațe 
să iasă pe cele două laturi ale lui: trei braţe ale sfeşnicului sá 
fie pe o latură a lui şi trei braţe ale sfeşnicului să fie pe cealaltă 
latură. El va avea la un braţ trei cupe în forma florii de migdal, 
cu nodurile și florile lor. (...) Să-i faci șapte candele gi să pui în 
el candelele acestea...“ 

Și, bineînțeles, în această carte se menționează și alte obiecte 
liturgice de o transcendentá specială, în care aurul era, de 
asemenea, prezent din abundență, ca de exemplu, nu mai puţin 
mitica masă din lemn de salcâm (Ieșirea 25:23 și următoarele: 
„Să faci apoi masă din lemn de salcâm: lungă de doi coti, lată de 
un cot, înaltă de un cot și jumătate. S-o imbraci cu aur curat...“). 
Și bineînțeles, Chivotul Legii (Ieşirea 25:10 și următoarele: 
„Chivotul legii să-l faci din lemn de salcâm: lung de doi coti şi 
jumătate, larg de un cot şi jumătate şi înalt de un cot şi jumătate. 
Să-l fereci cu aur curat, și pe dinăuntru și pe din afară.“). 

Sunt texte ce au trezit curiozitatea multor persoane, care 
au căutat fără răgaz toate aceste obiecte. De aceea, în lumina 
descoperirii Pergamentului de cupru, s-a manifestat un nou avânt 
în găsirea Graalurilor mitice din aur. Dar ascunde oare acest 
pergament de cupru indiciile exacte pentru localizarea lor? 
Cum să aflăm? Pentru unii membri ai echipei internaționale, 
cum ar fi Cross sau părintele Milik, aceste comori erau simple 
ficțiuni. Alții nu le dau dreptate și ne asigură că acolo se ascund 
adevăratele indicii pentru a localiza aurul, dar, cum indicaţiile 
date par că se referă la toponimele din acea epocă, locuri 
care s-au pierdut pentru totdeauna, nu mai există informaţii 
pentru a le găsi coordonatele și a face cercetări arheologice. 

O mare surpriză a avut loc în anul 1988, când s-a găsit în 
nordul peșterii numărul 3, acolo unde a apărut Pergamentul 
de cupru, un vas unic care ar fi fost ascuns cu o grijă specială, 
deoarece era învelit într-un strat din fibre de palmier. După 
cum s-a publicat, a rezultat că acesta conținea un ulei de balsam 
deosebit de scump, despre care unii autori dau asigurări că ar fi 
fost folosit pentru a mirui regii. S-a afirmat că vasul aparținea 
epocii lui Irod. Totuși, aceste opinii nu au putut fi dovedite de 
o manieră incontestabilă. 

Ceea ce într-adevăr pare ciudat este faptul că un produs 
atât de scump, cum se presupune că era acest ulei, se afla în 
posesia unui grup de asceti precum esenienii. Doar dacă nu 
cumva, după cum se grăbesc să sublinieze contestatarii echipei 
internaționale, precum cei la care ne-am referit deja, Baigent 
și Leigh, acești esenieni nu ar fi avut în realitate înfățișarea 
care li s-a atribuit si se aflau în legătură strânsă cu oamenii 
din Templu. 


Regula comunităţii 


Acest manuscris a fost găsit în peștera numărul 1 și a servit 
pentru a desăvârși profilul ansamblului de ritualuri și obiceiuri 
ale autorilor; adică al esenienilor, dacă într-adevăr, până la 
urmă, aceștia au fost autorii lor. 

Într-un reportaj publicat în numărul 5 al revistei Conciencia 
Planetaria, Felix Gracia include acest manuscris în cadrul unui 
grup de texte pe care le putem clasifica generic drept Reguli. 
Mai concret, acesta a fost denumit și Manual de disciplină. 
Gracia afirmă că a fost datat în prima jumătate a secolului 
I î.Hr. Textul conține instrucțiuni pe care trebuia să le urmeze 
întocmai Maestrul comunităţii și începe să formuleze scopurile 
celor care aspirau să se integreze în comunitate: „Fie ca El să te 
binecuvânteze cu tot ce este bun și să te apere de tot ce este 
rău! Să-ţi lumineze sufletul cu înțelepciunea care dă viață si 
să-ţi ofere cunoașterea etemă! Să-Și întoarcă spre tine chipul 
milostiv și să fii fericit pe veci!“ 

Se înșală cine crede că nu exista pedeapsă pentru aceia care 
au comis greșeli. Dimpotrivă, totul se precizează limpede. De 
pildă: „Cine a minţit cu bună știință va face penitentá timp de 
șase luni“ 

La rândul ei, comunitatea folosește diferiți termeni pentru 
a se defini pe sine, precum „Apărătorii Alianţei“ și cei care respectă 
„cu fervoare Legea“ 

Întâlnim în aceste texte unele indicii despre ritualurile 
stabilite, ca cel al purificării prin intermediul băii ritualice 
zilnice, pe care unii l-au asociat cu ușurință botezului. De ase- 
menea, se indică rugăciunile pe care trebuiau să le respecte 
și orele la care acestea trebuiau rostite, iar printre ele este 
inclusă recitarea Legii. 

Un aspect asupra căruia vom reveni este așa-numita „Masă a 
Congregaţiei“ pe care multi o văd ca un antecedent clar al „Cinei 
cea de Taină“. În plus, se citează existența unui „Sfat“ însărcinat 
cu păstrarea credinţei și, ceea ce este cel mai important, se 
vorbește despre „ispășirea păcatului prin dreptate și suferind 
durerile amărăciunii“, fapt de o importanță enormă, deoarece 
pare că ar putea exprima conceptul de iertare a păcatelor. Dacă 
se admite acest lucru, legătura cu doctrina lui lisus devine din 
ce în ce mai strânsă, în ciuda faptului că echipa internațională 
nu o considera astfel, făcând eforturi de a distanţa figura lui 
lisus de acest grup religios. 

În plus, se vorbește despre viitoarea sosire a ,Mesiilor lui 
Aaron și Israel“, până la care membrii Comunităţii trebuie 
să se mențină puri în faptele lor. Cine sunt acești Mesia, la 
plural? Baigent și Leigh lansează ipoteza unei linii duble, clare: 
una religioasă, care ar proveni din descendența din Aaron, și 
alta politică, ce pornește de la Israel spre viitor, prin David 
și Solomon. 


Regula războiului 


Este vorba despre douăzeci și nouă de manuscrise, cu textele în 
coloane, în care se descrie regula pe care esenienii au sustinut-o 
și în care, după cum indică Felix Gracia în articolul la care 

ne-am referit anterior, „este vorba despre o analiză teologică 
a luptei eterne dintre Bine și Rău și un cadru imaginar în care 
Fiii Luminii se înfruntă cu Fiii Întunericului, într-un echilibru 
de forte atât de mare, încât doar intervenţia lui Dumnezeu va 
stabili victoria finală“ 

Copii ale acestui text au apărut în peșterile 1 și 4. Există 
și alți autori care văd aici nu doar descrierea unei lupte sim- 
bolice, ci un compendiu de tactici militare pentru acea epocă, 
ceea ce ne îndreptățește să punem un semn de întrebare 
referitor la caracterul pacifist al membrilor acestei comunități 
misterioase: „De asemenea, se vor amplasa șapte escadroane 
de soldați călare la dreapta și la stânga formației; trupele sale 
vor rămâne în această parte...“ 

Din acest unghi, kittim-ii sau invadatorii inamici care au 
fost menționați în texte nu ar fi alții decât romanii, iar tonul 
îndemnului pare atunci a fi unul naţionalist. În fruntea acestor 
luptători se înalță figura puternică a conducătorului Israelului, 
care ar fi Mesia. Și atunci se amintește fragmentul din Numerii 
(24:17): „O stea răsare din Iacov, un toiag se ridică din Israel“ 
Pentru Eisenman, această „stea“ ar fi metafora lui Mesia, iar 
acesta nu ar fi altul decât eliberatorul politic al Israelului, 
descins din lacob prin David si Solomon. Și imediat, cititorii 
avizaţi vor începe încă o dată să intuiască o nouă legătură 
cu figura întotdeauna atât de generoasă în interpretare a lui 
lisus. Dar să continuăm. 

Alţi autori, la care apelează Gracia în articolul său, văd în 
toată descrierea luptei o simplă metaforă, după cum o dove- 
dește, de pildă, detaliul vârstei luptătorilor: aceștia ar trebui să 
fie de vârstă mijlocie, în timp ce ajutoarele sunt cei mai tineri. 
De ce ar fi așa? Pentru că ar fi adevărații iniţiaţi, conform 
acestei versiuni: „Bărbaţii din armată ar avea între patruzeci 
și cincizeci de ani. Inspectorii taberelor ar avea între cincizeci 
și șaizeci. Ofițerii ar avea între patruzeci și cincizeci. Cei 
care jefuiesc cadavrele, cei care adună prada, cei care curăță 
pământul, cei care păzesc echipamentul și cei care fac rost de 
provizii ar avea între douăzeci și patru și treizeci de ani“ 

În sfârşit, după sunetul goarnei și intrarea în scenă a preo- 
tilor si levitilor, Fiii Luminii triumfă. Dar se pune următoarea 
întrebare: asupra cui triumfă ei? Și ce victorie obțin? Dacă este 
vorba despre lupta contra Romei, atunci este evident că autorii 
textului greșesc sau este vorba despre o pastișă tipică pentru 
a preamări sufletele combatantilor, deoarece Roma a venit, a 
văzut și a învins, în ciuda rezistenței de la Masada. Dar, dacă în 
schimb se referă la victoria asupra Răului, textul rămâne tot o 
glumă, de vreme ce, fie se referă la un viitor îndepărtat, foarte 
îndepărtat, fie realitatea istorică a demonstrat că această luptă 
nu a fost reală. 


Manuscrisul templului 


Deși nu există o certitudine absolută în această privință, peștera 
numărul 11 din Qumran continuă să fie desemnată ca loc al 
acestei descoperiri. Numele manuscrisului se datorează faptului 
că, cel puţin în parte, se ocupă de Templul din Ierusalim: 
accesorii, instalaţii etc. Totuși, conține mai mult decât atât, 
deoarece completează, într-o bună măsură, anumite aspecte 
din Vechiul Testament. Baigent și Leigh îl califică drept „a șasea 
Cartea Legii“, care ar veni să completeze Tora oficială a evreilor; 
adică: Facerea, Ieşirea, Leviticul, Numerii si Deuteromul. 

Formele corecte ale realizării ritualurilor sunt o parte dintre 
elementele pe care le conține, dar nu sunt singurele. Apar 
indicații despre viața de zi cu zi, precum căsătoria, relațiile 
intime și, inclusiv, politica, deoarece se face referire la conditi- 
ile pe care ar trebui să le îndeplinească un rege al Israelului, ca, 
de pildă, să nu fie străin. 

Aspectul incomod pentru versiunea oficială a echipei inter- 
naționale care prezenta acest manuscris ar putea fi următorul, 
după cum subliniază autorii cărții Scandalul Manuscriselor de 
la Marea Moartă: ar rămâne invalidată clar ideea că unii autori 
ai manuscriselor nu aveau nici o legătură și nici un interes 
cu Templul din lerusalim, lucru pe care, pe de altă parte, 
Pergamentul de cupru părea deja că-l dezminte în mod clar, după 
cum s-a văzut deja. 

Documentul de la Damasc 


latá un text cu o istorie proprie, asta dacá dám crezare celor 
ce se povestesc despre el. La sfársitul secolului al XIX-lea s-a 
găsit într-o sinagogă din Cairo o colecţie de texte datate ca 
aparținând secolului al IX-lea. De ele s-a ocupat un profesor 
de la Universitatea Cambridge, pe nume Salomon Schecter. 
Acesta a remarcat că printre acele texte ar exista o versiune 
evreiască a unei scrieri foarte vechi, din care până atunci 
fuseseră cunoscute doar traduceri neînsemnate. 

În anul 1910, profesorul Schecter a publicat un material 
întocmit pe baza acestei descoperiri. Dar atunci când au apărut 
textele de la Qumran, s-a constatat că acestea conțineau o 
versiune mai veche decât cea care se cunoștea. Totuși, acest 
document a provocat o anumită polemică între diferiți cerce- 
tători, adepţi ai diverselor teorii. După câte se pare, textul 
controversat vorbește despre un grup de evrei care au rămas 
fideli Legii, spre deosebire de alții, cărora li se reproșează că 
nu au făcut-o. Se citează prezenţa unui bărbat numit de ei 
„Învățătorul Dreptăţii“, care i-a călăuzit într-un loc din deșert, 
la care se făcea referire ca fiind „Damasc“. Acolo, acest grup de 
credincioși ai Legii iudaice și-ar fi reînnoit „alianța“ cu Iahve. 

Ei bine, dacă această lucrare face parte dintre textele găsite 
în Qumran, trebuie să presupunem că a fost opera acelorași scribi. 
Dar atunci, de ce se menționează Damascul? Pare clar că nu este 
vorba despre capitala Siriei — cel puţin așa cred unii cercetători. 
Problema este că, dacă se refereau la Qumran, s-a încercat 
ascunderea identității acestui loc, poate pentru că în acei 
ani anteriori distrugerii Templului de către romani, existau 
tensiuni puternice. Însă, indiferent ce s-a întâmplat, nu vom 
ști niciodată. Dar ne surprinde în continuare faptul că, în 
peșterile de la Qumran, se vor fi găsit cel puțin zece versiuni 
ale acestui text. 

Printre altele, manuscrisul include indicaţii legate de 
căsnicie si copii, ceea ce vine să sprijine teoriile contestatarilor 
echipei internaționale a lui R. de Vaux, pe care i-am citat în 
mai multe rânduri, și care consideră drept o certitudine faptul 

cá acei esenieni nu erau celibatari, dupá cum insistá sá sustiná 
unii. Bineínteles, s-ar putea argumenta cá mentiunile despre 
copii si despre cásátorie nu constituiau o dovadá cá esenienii 
se cásátoreau si aveau copii, ci puteau fi o recomandare gene- 
ricá pentru ceilalți. Preoţii doresc sá predice pentru alții reguli 
care, cel puţin teoretic, nu-i afectează pe ei. Oare preoţii din 
ziua de astăzi nu dau indicaţii despre sexualitate și chiar 
oferă cursuri premaritale cuplurilor, când lor li se cere să fie 
celibatari? Prin urmare, argumentarea criticilor este, în acest 
caz, ușor îndoielnică. 

Alt aspect care trebuie comentat este legat de ceea ce se 
ascunde în spatele înfruntării acestui „Învățător al Dreptăţii“ 
cu o altă persoană la care face aluzie textul și de care ne 
vom ocupa mai târziu: „Mincinosul“ Acest personaj este cu 
adevărat nepopular printre autorii textului de care ne ocupăm. 
Se pare că acesta dezertase din grup și uitase, odată cu faptele 
sale, Legea adevărată, pentru a trece cu totul de partea celor 
care renuntaserá la calea cea dreaptă. 

Si iarăși, enigma mesianică apare odată cu Documentul de la 
Damasc, deoarece nu este foarte clar dacă se așteaptă un singur 
Mesia sau doi. Unul ar fi „Steaua“, ca un fel de conducător 
religios și interpret al Legii, pe când celălalt ar fi „Sceptrul“ 
Poate că pe acesta din urmă ar trebui să-l considerăm ca fiind 
conducătorul politic din semintia lui David, la care ne-am 
referit anterior. 

Leigh și Baigent încearcă să profite de ideea identificării 
„Damascului“ din manuscris cu Qumranul și schiteazá rapid 
o linie de interpretare riscantă și, în același timp, polemică. 
Oare nu pe drumul spre Damasc i s-a întâmplat lui Pavel 
din Tars acea neașteptată întâlnire cu divinitatea care a 
pricinuit căderea sa de pe cal, apariţia unor raze și voci 
cerești? se întreabă respectivii autori. De ce mergea Pavel 
pe drumul Damascului? adaugă ei. Ei bine, dacă dăm crezare 
creștinilor, după cum se poate citi în Faptele Apostolilor (9:1 
și următoarele): „lar Saul, suflând încă ameninţare și ucidere 
împotriva ucenicilor Domnului, a mers la arhiereu și a cerut de 
la el scrisori către sinagogile din Damasc ca, dacă va afla acolo 

pe vreunii, atât bărbați, cât și femei, că merg pe calea aceasta, 
să-i aducă legați la Ierusalim“ 

Ei bine, despre acest Pavel sau Saul, care a fost o adevărată 
urgie pentru creștini — este menţionat inclusiv ca fiind prezent 
la martiriul primului dintre ei prin uciderea cu pietre: Ștefan 
(Faptele Apostolilor 7:58) —, interpretarea pe care o comentăm 
acum îl situează pe drumul unui Damasc care ar putea fi numele 
cheie al Qumranului, deoarece, după părerea contestatarilor, 
nu prea putea să meargă să prindă pe cineva în Siria, care nu 
era sub controlul iudaic, și cu atât mai puțin cu niște imputer- 
niciri de la preotului suprem. De aceea, respectiva opţiune 
hazardată, dar interesantă ridică problema că, înainte de acea 
cădere de pe cal — dacă într-adevăr s-a întâmplat așa ceva — 
această brută îi urmărea pe locuitorii din Qumran, și, tot din 
această perspectivă, este suficient să spunem că respectivii 
esenieni nu erau altceva decât creștini. 

Pe de altă parte, curentul esenian din cadrul iudaismului 
apăruse de mult. Acest curent, la fel ca sectele de farisei sau 
saduchei, era arhicunoscut și tolerat de către puterea politică 
romană, căreia îi păsa prea puțin de Dumnezeul iudeu. Totuși, 
Roma era chiar foarte preocupată să-i controleze pe oamenii 
politici care făceau valuri împotriva lui Cezar. Și doar astfel 
putem înțelege și insistăm asupra faptului că dacă luăm în 
calcul această ipoteză, Pavel, om de paie al Templului și slugă 
a romanilor, îi va urmări pe locuitorii din Qumran - a se citi 
„Damasc“ lar acolo nu se aflau simpli asceti care meditau 
asupra modului în care să acceadă cât mai rapid la divinitate, 
ci oameni care încercau să se opună puterii politice romane. 
De aceea a fost trimis Pavel până acolo. Dar să ne oprim aici în 
această versiune a întâmplărilor redate în Faptele Apostolilor, 
asupra cărora va trebui să revenim mai târziu. Să discutăm 
acum despre un nou manuscris. 


Comentariul lui Habacuc 


lată cel mai polemic text, presupus esenian, conţinând cele 
mai detaliate informații despre diviziunea internă a acelei 

comunități în două mari grupuri. Aceste grupuri urmau per- 
sonajele deja menţionate la care se face aluzie, sub denumirile 
de „Învățătorul Dreptăţii“ și, respectiv, „Mincinosul“ Cine 
erau ei? Ce s-a întâmplat, de fapt, în această dispută? 

Conform lecturii unor cercetători, un grup de persoane 
rupe așa-numita Nouă Alianță, părăsește Legea și ingroasá 
rândurile „Mincinosului“. În acelaşi timp, apare un personaj 
nou și controversat, pe care textul îl citează sub un alt 
pseudonim: „Preotul Netrebnic“. Acest text a apărut în peștera 
numărul 1. 

Toate aceste personaje, la fel ca restul celor despre care 
se vorbește în manuscrise, după cum am încercat să reliefăm 
până acum, au suscitat lecturi contradictorii. În timp ce 
persoanele care se declară de acord cu versiunile echipei inter- 
naționale și cu propunerea de consens estimează că „Preotul 
netrebnic“ și „Mincinosul“ ar fi în realitate una și aceeași 
persoană, alți autori precum R.H. Eisenman neagă această 
ipoteză. Pentru acesta din urmă, există o diferenţă clară între 
cele două personaje. În timp ce „Mincinosul“ provine chiar din 
comunitatea de la Qumran și devine un trădător al acesteia, 
„Preotul mincinos“ este un reprezentant al Templului din 
Ierusalim, din afara comunităţii. 

Această ultimă versiune îi ajută pe Baigent și Leigh să 
propună o nouă interpretare a acestei controversate chestiuni, 
deoarece, dacă Eisenman certifică identificarea „Preotului 
netrebnic“ ca fiind un trimis al Templului, devine evident că 
Templul era la putere în momentul la care se petrece acțiunea — 
deși se poate argumenta că distrugerea edificiului nu implică 
în mod necesar dizolvarea corpului preoţesc, adăugăm noi. Și, 
continuând această linie de lectură, aceiași autori susțin că ne 
găsim în epoca romană imperială și nu în timpul Republicii, 
după cum au determinat membrii echipei internaționale. 
lar pentru această afirmație se bazează pe o aluzie care pare 
a exista în respectivul manuscris, aluzie legată de obiceiurile 
militare romane: ofranda rituală de steaguri. În această 
privință, Eusenman afirmă că istoricul Flavius Josephus oferă 
dovezi ale respectivei practici a legionarilor din epoca în care 

s-a produs distrugerea Templului, în anul 70 î.Hr. Conform 
criteriului său, în epoca republicană, legiunile ofereau acest tip 
de onoruri zeilor, contrar epocii imperiale, în care zeul era prin 
excelenţă însuși împăratul. Cititorul poate observa abilitatea 
celor ce au interpretat manuscrisele, deoarece orice modificare 
cronologică servește pentru a-l îndepărta sau a-l apropia pe 
lisus din Nazaret de comunitatea din Qumran. Este evident că 
suntem confruntati cu două ipoteze: una, ca textele să fi fost 
opera unui grup de asceti care au trăit în epoca republicană, 
deși prezența lor s-a prelungit acolo pe parcursul multor ani 
și textele vechi au fost copiate ulterior, și cea de-a doua, ca 
textele să fi fost scrise în epoca irodiană, deoarece abia atunci 
le-ar fi putut cunoaște lisus. Și, deși devine incomod pentru 
ipoteza consensului că multe aspecte ale liturghiei eseniene 
seamănă celor atribuite ulterior lui lisus, nu trebuie să credem 
că și unii și alții erau contemporani, deoarece firele s-ar putea 
lega și am putea sfârși prin a crede că lisus era esenian. 

Tot legat de această dispută, trebuie să vorbim despre 
stratul de cenușă găsită în ruinele de la Qumran, explicată ca 
fiind efectul unui prezumtiv cutremur care a avut loc în zonă 
în anul 31 î.Hr., după cum propunea Roland de Vaux bazându-se 
pe relatările lui Josephus, văzând în ea urma nepieritoare a 
unui incident violent care ar fi transformat portretul pacifist 
făcut esenienilor. Cei care sunt de această părere afirmă clar 
și răspicat că ne aflăm în fața unui grup naționalist care a 
fost suprimat violent de către Roma pe timpul lui Irod și care 
coincide cu distrugerea Templului. Atunci, înseamnă că lisus 
nu numai ar fi avut o legătură cu acest grup de oameni, ci 
chiar ar rezulta un lisus activ din punct de vedere politic. Așa 
că acele cuvinte ale sale conform cărora nu ar fi venit în lume 
să aducă pacea, ci spada, încep să capete un alt înțeles pentru 
adepții acestei noi versiuni. Si astfel, ca de atâtea alte ori, 
figura lui lisus se lasă creată și purtată de la o extremă la alta. 
Și, întrucât nu mai rămân resturi ale tunicii care să fie rupte și 
pe care să se parieze la jocul de zaruri, toată lumea face la fel și 
cu doctrina sa. Dar să înaintăm. 

Texte poetice 


În complexul de peșteri de la Qumran au apărut si alte texte 
pe care le putem încadra într-un grup amplu de manuscrise 
poetice și chiar liturgice. Există urme greu de descifrat, de la 
lamentările biblice până la un poem de înțelepciune interesant, 
în care se face referire la o prostituată. De exemplu, Gracia 
se referă la următoarele cuvinte: „...Ridică ochii pervers / 
pentru a privi pe bărbatul virtuos și a se uni cu el / și pe un om 
însemnat pentru a-l face să cadă/ și pe oamenii drepți pentru 
a-i abate de la calea lor“ 

Dar există și un manuscris care preamărește răsplata pe 
care o merită cei ce nu se abat de la calea cea dreaptă: „Când se- 
mintia nedreptátii se va stinge, răutatea va fi alungată de către 
dreptate, precum întunericul este alungat de către lumină“ 

Am vorbit deja despre o Alianță Nouă semnată, se pare, 
de către membrii comunităţii și Dumnezeu. Fructul acestui 
nou pact naște o sărbătoare în care respectiva înțelegere se 
reînnoiește anual, iar cu această ocazie se cântau imnuri, din 
care câteva fragmente s-au păstrat până la noi: „Mulţumesc, 
o, Doamne/ pentru că Ţi-ai plecat privirile asupra mea/ Tu 
m-ai salvat de urmărirea unor interpreti/ si de adunarea celor 
care caută/ calea ușoară / Tu ai răscumpărat sufletul săracului/ 
pe care urzeau să-l nimicească/ vărsând sângele său căci el Te 
slujea pe Tine“ 


Texte biblice 


S-a spus deja că, în timpul săpăturilor, au ieșit la lumină și frag- 
mente din texte biblice, dintre ele remarcându-se Manuscrisul 
lui Lamec, la care alte surse se referă ca fiind Geneza Apocrifă. 
Acest text continuă să fie datat în secolul I î.Hr., în el făcân- 
du-și apariția detalii despre nașterea lui Noe. Faptele descrise 
sunt foarte interesante pentru cine a întâlnit prezența unor 
personaje bizare de-a lungul istoriei poporului iudeu. Adică, 
vorbind deschis, pentru cei care văd în prezența îngerilor ființe 

de natură extraterestră care ar fi avut legătură cu evoluția 
primilor oameni. Să cercetăm puțin argumentele lor. 

În Vechiul Testament, se spune că Lamec era căsătorit 
cu Bathelosh. Femeia a rămas însărcinată pe vremea când 
Lamec era deja plecat de prea mult timp ca să fi putut fi tatăl 
copilului, astfel că Lamec s-a gândit că, fără îndoială, un înger 
fusese cel care o lăsase însărcinată pe soția sa. Lucru ciudat, 
deoarece ar fi părut mai logic să încline să creadă că soția l-ar fi 
trădat cu vreunul dintre țăranii de prin partea locului. Totuși, 
nu. Lamec afirmă cu tărie că a fost un înger, ca și când acest 
tip de păcate cu îngerii ar fi fost cât se poate de obișnuit — cert 
este că, dacă citim Vechiul Testament, găsim amănunte care 
ne dau de gândit - iar aceștia, oricine ar fi fost ei, ar fi trebui sá 
rămână nepedepsiti. 

Căzând pradă îndoielilor, Lamec și-a trimis tatăl, pe 
Matusalem, să vorbească cu profetul Enoh, care era bunicul 
său. Matusalem ar fi trăit suficient — s-ar putea glumi - pentru 
a nu se speria de nimic. Totuși, în textele de la Qumran, 
Bathelosh îl imploră pe Lamec, după cum acesta recunoaște: 
„Sufletul mi-era tulbure și, când Bathelosh, soția mea, a văzut 
că înfățișarea mi s-a schimbat..., atunci ea și-a ţinut în frâu 
supărarea și mi-a grăit astfel: O, Domnul meu! O, fratele meu, 
aminteste-ti de plăcerea mea! Îţi jur pe Marele Sfânt, Regele 
Cerurilor, că această sămânță este a ta și că această zămislire 
este de la tine, de la nici un străin sau paznic sau Fiu al Cerului“ 

Ne atrage atenţia felul în care soția lui Lamec își apără 
onoarea, aflându-ne încă o dată în fața mentiunii acestor 
„paznici“ sau „Fii ai Cerului“, care au făcut să curgă atâta 
cerneală în cărți unde se vorbește despre prezenţe stranii încă 
din vremuri îndepărtate. 

Dar să revenim la manuscrisele de la Qumran, căci din 
acel capitol al textelor biblice ies în evidență rândurile în care 
se povestește călătoria pe care se pare că a făcut-o Avraam 
în Egipt, unde soţia sa, Sara, a fost răpită de către faraon, 
fermecat de frumusețea ei. Această acțiune a faraonului a fost 
pedepsită de Iahve care a trimis molime și calamitáti, acestea 
fiind formele favorite de pedeapsă ale acestui zeu, de fiecare 

datá cánd privea cátre Tara Piramidelor. Ín cele din urmá, cánd 
faraonul a descoperit cá relatia dintre Avraam si Sara era de sot 
si sotie si nu de frate si sorá, dupá cum crezuse, i-a inapoiat 
soţia. Faptele se pot citi în Facerea (12:10 si următoarele). Si 
în textele eseniene se relatează despre ceea ce s-a întâmplat, 
pe lângă acea călătorie ulterioară a lui Avraam din Egipt, până 
în tara pe care lahve a decis să i-o dea acestuia, pentru ca acolo 
să-și sădească el sămânța. Povestea este atât de asemănătoare 
cu cea a lui Moise, încât se poate interpreta la nesfârșit pe 
marginea ei. 

Iahve îi ordonă lui Avraam să treacă hotarele acestei „Ţări 
Promise“, care se întind de la Mediterana la Eufrat și de la 
lanţul muntos Taurus-Amanus din Turcia până în Golful Persic 
și Peninsula Arabă. După periplu, Avraam se stabilește în 
Hebron, unde își face griji gândindu-se că i s-au oferit multe 
pământuri, dar că, la vârsta sa deja înaintată, nu avea urmași. 
Restul poveștii o putem ușor reconstitui prin intermediul 
Facerii: văzând că anii trec fără să aibă urmași, Sara i-a îngăduit 
lui Avraam să aibă legături intime cu sclava sa, Agar. Cu ea 
l-a conceput păstorul din Ur pe fiul său, Ismael, întotdeauna 
în prezența ființelor descrise ca fiind îngeri, care iau parte la 
tot ceea ce se petrece, de la sarcină la repudiere. Mai târziu, va 
avea loc și mai incredibila naștere a lui Isaac, căci dacă Avraam 
avea deja optzeci și șase de ani când Agar i l-a dăruit pe Ismael — 
atunci se numea doar Avram, deoarece lahve nu îi ceruse să-și 
schimbe numele, la fel ca și Sara, cunoscută drept Sarai în acea 
vreme, care avea o sută de ani în momentul în care i s-a născut 
Isaac și soţia sa era la fel de bătrână ca și el. Dar toate acestea 
fac parte din altă poveste. Să revenim, așadar, la manuscrisele 
esenienilor. 

Printre aceste scrieri, se menţionează de obicei așa-numi- 
tul Comentariul la Isaia, Comentariul despre Osea si multe alte 
fragmente a căror descriere și studiu ar fi excesive pentru 
pretențiile noastre actuale. 

Nu este necesar să insistăm în acest punct asupra importanţei 
pe care ar avea-o identificarea autorilor textelor găsite în anul 
1947 la Qumran. Într-adevăr, toată lumea a decis să atribuie 
această paternitate esenienilor, așa că acum rămâne doar de 
determinat precis identitatea acestora. Versiunile referitoare 
la acest subiect fiind foarte diferite, se impun câteva lămuriri. 


Esenienii ca asceti pacifisti 


Din textele lăsate de Plinius, Filon și Josephus, știm că a 
existat o sectă a iudaismului, între secolele I sau II î.Hr. și I 
d.Hr. Se crede că această sectă a fost formată dintr-un grup 
de asceti pe care unii îi califică drept celibatari, spre deosebire 
de alţii, care nu se hazardează în a face asemenea afirmaţii 
de o manieră categorică. Ei ar fi fost scribii manuscriselor 
descoperite în apropiere de Marea Moartă, tot conform ver- 
siunii agreate de către echipa internaţională și adoptată de 
Școala Biblică. Firește că s-a încercat antedatarea scrierilor 
respectivilor asceti, pentru a părea cât mai îndepărtate din 
punct de vedere cronologic de figura lui lisus, după cum am 
menționat anterior. 

În lucrarea Creștinismul și esenienii de la Qumran, Francisco 
Maria López Melus neagă orice fel de legătură între lisus si 
esenieni si vede în aceștia, fără umbră de îndoială, pe autorii 
textelor qumranite. În plus, se arată convins de faptul că 
trăsăturile caracteristice pe care Flavius Josephus, Filon sau 
Plinius le-au atribuit esenienilor se potrivesc exact comunită- 
tii de la Qumran, lucru de care alți cercetători nu sunt atât 
de siguri. 

Ceea ce pare într-adevăr curios este absența oricărei 
menționări a esenienilor în Vechiul și Noul Testament, lucru 
pe care López Melu îl explică mult prea sumar, considerăm 
noi, comentând că secta ia naștere în perioada redactării 

, 

Vechiului Testament, în timp ce „nu s-a prezentat ocazia în 
Noul Testament, deoarece nu exista la ei, în obiceiurile lor reli- 
gioase, nici o opoziţie cu Evanghelia“ 

Totuși, să ne oprim la această viziune asupra esenienilor. 

Conform ipotezei devenite clasice, ar fi trebuit să existe 
în Qumran o populaţie de aproximativ patru mii de membri, 
deși este posibil ca nu toți sá se fi stabilit în mănăstire, ci unii 
să fi rămas în vreun sat sau tabără din apropiere și să fi trăit 
conform normelor eseniene, chiar dacă au existat și excepţii. 
În zona în care s-au găsit faimoasele ruine, ar fi trăit doar vreo 
trei sute de asceti. 

Autorii care înclină către imaginea monahală a esenienilor 
amintesc faptul că istoria poporului iudeu a fost marcată de 
„alianțe“ cu Dumnezeul lor. Mai întâi, cea cu Noe, căruia i-a 
promis că niciodată nu vor mai exista potopuri, atâta timp 
cât urmașii săi vor respecta viața și nu vor mai vărsa sângele 
fraților lor — doar pentru așa ceva ar fi putut să existe potopuri 
neîntrerupte pe Pământ, adăugăm noi. Cu Avraam, acordul 
s-a stabilit conform unei mari descendente, atâta vreme 
cât el și urmașii săi vor respecta poruncile dictate de însuși 
Iahve, printre care circumcizia, care va servi inclusiv pentru 
a-i diferenţia fizic de ceilalți oameni. A treia alianţă i-a fost 
dat lui Moise să o pecetluiască: un popor și o ţară, promise în 
schimbul continuării respectării legilor Torei’. 

Și aici apar în scenă esenienii cărora li se propune să adere 
la această „nouă alianță“, iar pentru a aparține noului „club“, 
lucrurile vor trebui schimbate radical. Cert este că înainte deja 
te aflai în club, doar dacă făceai parte din „poporul ales“; nu 
în zadar, alianța era comună pentru tot grupul. Totuși, acum 
lucrurile erau mai delicate, deoarece noul acord era personal 
si intransferabil. lahve era de acord cu transformarea indivi- 
duală a fiecărei ființe, motiv pentru care se amintește ceea ce a 
scris leremia (31:31-34): „lată vin zile, zice Domnul, când voi 
încheia cu casa lui Israel și cu casa lui Iuda legământ nou. Însă 
nu ca legământul pe care l-am încheiat cu părinții lor în ziua 


1 Cartea Sfântă a religiei mozaice (n. tr.) 

când i-am luat de mână, ca să-i scot din pământul Egiptului. 
Acel legământ ei l-au călcat, deși Eu am rămas în legătură cu ei, 
zice Domnul. Dar iată legământul pe care-l voi încheia cu casa 
lui Israel, după zilele acela, zice Domnul: Voi pune legea Mea 
înăuntrul lor și pe inimile lor voi scrie și le voi fi Dumnezeu, 
iar ei Îmi vor fi popor. Şi nu se vor mai învăţa unul pe altul 
şi frate pe frate, zicând: «Cunoasteti pe Domnul» că toți de la 
sine Mă vor cunoaște, de la mic până la mare, zice Domnul, 
pentru că Eu voi ierta fărădelegile lor şi păcatele lor nu le voi 
mai pomeni.“ 

Autori precum Felix Gracia nu ezită să afirme că în acest 
sens s-a îndreptat doctrina eseniană: o relaţie intimă între 
Dumnezeu și om, conform acestei presupuse noi alianțe în 
care divinitatea se putea găsi înăuntrul fiecăruia, sufletul 
omului devenind astfel mai puternic. Ceea ce presupune, 
firește, o luptă lăuntrică neîncetată. De această dată, întâlnirea 
cu Dumnezeu nu venea din exterior și în văzul tuturor, ci 
sămânța divină incoltea în interiorul omului și ea trebuia 
făcută să germineze. Același autor afirmă că „Dumnezeu se 
găsea în tăcere, în singurătate, în sărăcie și în fraternitate“, 
ceea ce rezultă a fi anticamera unei doctrine creștine, după 
cum ar putea gândi, pe bună dreptate, cititorii. Sau chiar s-ar 
putea adăuga că este vorba despre o viziune, firește, idilică 
a acestei doctrine. 

Problema este că, atât această cale de interpretare, cât și 
rămășițele arheologice nu lasă loc de îndoială: în Qumran a 
existat o populație vastă. Cei care văd astfel lucrurile, după cum 
am anticipat, spun că era vorba despre o mănăstire în toată 
regula și că a existat un grup numeros de persoane care și-a așe- 
zat tabăra în zonă, urmând această doctrină, până la un punct. 

Se susține că, pentru a face parte din comunitatea ascetică, 
pe care unii o califică fără nici un dubiu ca fiind monahală, 
trebuia să treci o serie de încercări. Integrarea nu era un lu- 
cru simplu. În primul rând, aspirantul trebuia să se prezinte 
înaintea Marelui Păzitor al Comunităţii, iar faptele sale ante- 
rioare erau analizate. Dacă ieșea onorabil din această examin- 
are, candidatul trebuia să promită, în mod solemn, supunerea față 

de Tora, și, în plus, trebuia să-și doneze toate bunurile comunității 
- ceea ce amintește de ulterioarele ordine monastice si chiar 
de unele cavalerești, precum cel al templierilor. Până în acest 
moment, candidatul nu obținea nimic altceva decât înscrierea 
într-o perioada reală de formare, cu durata de minimum doi 
ani, la sfârşitul căreia era supus unui examen pentru a-și 
certifica avansarea. Între timp, era considerat impur în toate 
sensurile: nu putea să se atingă de alimente, nici de lichide, 
nici de instrumentele liturgice. 

După câte se pare, integrarea definitivă a candidatului 
în comunitate era interpretată drept primirea sa în brațele 
divinității. Modelul de comportament trebuia să devină sediu 
pentru umilință, după cum par sá evidentieze unele imnuri, 
din care citám: „Fiind praf si pulbere/ ce pot să inventez eu 
dacă Tu nu doresti/ și ce să tes dacă nu dorești Tu“ 

În privinţa prezenței femeilor la Qumran, există o adevărată 
polemică pe care nu trebuie să o individualizăm, ci s-o integrăm 
într-o confruntare mult mai profundă, după cum am încercat 
să schitám în această carte. Ulterior vom reveni asupra acestui 
subiect, dar trebuie să precizăm acum că nicăieri nu apare în 
texte cuvântul „femeie“, ceea ce i-a făcut pe R. de Vaux și pe 
ceilalți adepţi ai Școlii Biblice să susțină rapid — și presupunem 
cu satisfacție - că între acei bărbați asceti, niciodată nu a 
existat vreo femeie care să le tulbure meditatiile. Dar, mai 
târziu, săpăturile arheologice au demonstrat contrariul: în 
morminte s-au găsit oseminte aparținând unor femei și copii. 
Cum se explică acest lucru? Ei bine, foarte simplu: s-a spus că 
oasele aparțineau „celorlalți esenieni“; adică, celor care trăiau 
în afara zidurilor mănăstirii. 

În același mod, având în vedere abundența de povestiri din 
care reiese clar că cei din mănăstire aveau un lider spiritual și, 
de asemenea, unul al vieții cotidiene, căruia i se acorda numele 
sau titulatura de „Mebaqqer“!, se părea că și „ceilalți esenieni“ 
aveau asemenea lideri, așa încât s-a decis că toţi se aflau sub 
bagheta unui singur „Mebaqqer“ 


1 În limba ebraică, mare profet (n. tr.) 

Pe de altă parte, se pare că nu ne aflăm în fața unei comu- 
nitáti atát de izolate de iudaism, dupá cum se presupunea, de 
vreme ce Legea era respectatá cu neprihánire, inclusiv Sabatul, 
după cum se menţionează în lucrarea Regula Războiului, ca și în 
altele: „În a șasea zi, din momentul în care sfera soarelui se află 
în toată mărimea sa pe drumul în care se scufundă“, nimeni 
nu mai putea să lucreze, nici să gătească, nici să aprindă focul, 
nici să culeagă fructele din pomi, nici nimic altceva care era 
interzis de norme, conform Legii, pentru Sabat. 

Unii au văzut această comunitate drept una de inițiați. 
Membrii ei înfăptuiau o serie de ritualuri care continuă să ne 
surprindă, dacă îi comparăm cu creștinii. Se rugau înaintea 
răsăritului soarelui și lucrau timp de cinci ore. Apoi făceau o 
baie ritualică. Mai târziu, mâncarea era împărțită într-un spațiu 
comun. Și, dacă ne aflăm la ora mesei, trebuie să amintim altă 
polemică ivită în legătură cu acest grup de oameni. Este vorba 
despre polemica stârnită în jurul întrebării: esenienii erau sau 
nu vegetarieni? Printre cei care susțineau ideea că esenienii 
nu erau vegetarieni se pare că se afla chiar Flavius Josephus. 
Adevărul suprem rămâne necunoscut, dar s-a dovedit că pentru 
ei exista o relație strânsă între puritatea trupului și cea a 
spiritului, de aici băile ritualice și precautia lor în legătură cu 
mâncarea și entuziasmul pentru posturile de curățire. 

De asemenea, s-a pus sub semnul întrebării supunerea sau 
nesupunerea lor față de Templu, lucru absurd dacă Templul 
nu ar fi existat pe vremea aceea, după cum au propus inițial 
anumite curente de opinie. Cei care sugerează că această comu- 
nitate era un colectiv ascetic chietist ne asigură că respingeau 
ritualurile Templului și sacrificarea animalelor care s-ar fi 
săvârșit acolo. Adevăratul sediu al divinității ar fi fost în 
Qumran, motiv pentru care denumeau această localitate drept 
„Casa Sanctitátii” 

Încă o informaţie care este punctată de către unii cerce- 
tători se referă la practicarea de către esenieni a unei medicini 
naturiste și afirmarea unui respect cotidian pentru ritmurile 
naturii. Totuși, nu se poate şti cu certitudine dacă aceste opinii 

servesc anumite interese sau, dimpotrivă, au o bază solidă pe 
care să se sprijine. 

În sfârșit, pentru a încheia acest comentariu asupra comu- 
nitátii eseniene din Qumran, trebuie să prezentăm maniera lor 
neobişnuită de a calcula timpul. În timp ce evreii foloseau în mod 
tradițional calendarul lunar, de 354 de zile, esenienii se ghidau 
după un calendar solar, de 364 de zile. 

În calendarul evreiesc nu se găseau corespondențe între 
anotimpurile anului și solstitii și echinoctii, deși se adăuga o 
lună la fiecare treizeci și șase de luni, în scopul compensării 
deviatiei acumulate. În schimb, esenienii aveau un calendar 
propriu de 364 de zile într-un an, cu lunile de treizeci de zile. 
Adică, foarte asemănător cu al nostru, până într-acolo încât și 
ei distingeau patru anotimpuri a câte trei luni, la care adăugau 
o zi denumită „rememorare“ Acest lucru făcea ca toate ano- 
timpurile să înceapă în aceeași zi, și anume miercurea. 

Calendarul se împărțea în șapte părți, fiecare dintre ele 
fiind marcată de o sărbătoare agrară - a uleiului, a grâului 
nou etc. 

O întrebare capitală. Au fost esenienii locuitorii Qumra- 
nului? Conform ipotezei consensuale, nu încape îndoială. 
Esenienii au trăit aici între anii 134 și 31 î.Hr., când un cutre- 
mur în vremea lui Irod ar fi dărâmat mănăstirea. Ulterior, 
zona a fost ocupată din nou, până când a fost distrusă 
definitiv de Roma, în jurul anului 68 î.Hr. Să fie adevărat? Unii 
autori ne asigură că această versiune nu prea stă în picioare. 
Să vedem de ce. 


Esenienii ca evrei naționaliști 


Încă de la început, echipa internațională de cercetători a 
susținut că manuscrisele de la Qumran înfățișau, cel puțin 
cele mai importante dintre ele, întâmplări care avuseseră loc 
în perioada cuprinsă între secolul al II-lea î.Hr. și mijlocul 
secolului 1 d.Hr. Cea mai mare parte dintre evenimentele 
relatate ar fi avut loc în vremea macabeilor. Personajul care 
în manuscrise era denumit „Preotul Netrebnic“ a primit un 

nume propriu: din punctul de vedere al cercetátorilor, acest 
personaj nu putea fi altul decât lonatan Macabeul, sau poate 
fratele său, Simon. La fel s-a întrebuințat și așa-numita 
»Ipotezá Groningen“, prezentată la congresul organizat de 
către Academia Poloneză de Științe din Mogilnay în anul 1987 
și pe care a rezumat-o Florentino Garcia. Conform acestei 
teorii, în realitate, numele de „Preotul Netrebnic“ trebuie 
aplicat diferiților preoți asmonei, permanent, nu doar lui luda 
Macabeul. Cu alte cuvinte, această denumire nu desemnează 
un personaj individual, ci o instituţie de care membrii Comu- 
nitátii din Qumran s-au delimitat. Pentru acest autor, nu se 
potrivea ecuaţia esenism = grup qumranic, pentru simplul 
motiv că respectiva Comunitate de la Qumran era, la rândul 
său, o sciziune din esenismul clasic, deoarece niciodată nu 
se afirmă despre acesta că ar fi inclus și femei, fiind, în plus, 
o mișcare naționalistă, mult mai amplă decât cea ai cărei mem- 
bri trăiau într-o comunitate restrânsă, la Khirbet Qumran. 

Pe de altă parte, armata străină despre care se vorbește 
în texte ar fi fost cea romană, dar condusă de Pompei în anul 
63 1.Hr., astfel că manuscrisele rămâneau departe de epoca lui 
lisus, pentru liniștea multora. 

Nimeni nu contestă faptul că o bună parte din texte par să 
se potrivească acelei perioade, dar poate că nu toate aparțin 
acelei epoci istorice. Criticii plasează unele împrejurări în 
legătură cu data expusă și vom încerca să rezumăm poziţiile 
lor pentru ca interpretarea să fie mai completă pentru cititor. 

De exemplu, autorii care nu împărtășesc ideile echipei 
internaționale de cercetători amintesc data sacrificiilor stea- 
gurilor, care, în aparenţă, sunt atribuite armatei invadatoare. 
Și, de asemenea, sunt discutate unele referiri din Regula 
Războiului în care se pare că se menționează „regele“ invadato- 
rilor. Atunci, spun ei, acest rege nu putea fi altul decât Cezarul 
roman, astfel că ne regăsim în timpurile Imperiului și nu în 
cele ale Republicii, despre care trebuie să ne amintim că se 
sfârșesc odată cu venirea la putere a lui Octavian Augustus, 
după victoria sa împotriva lui Marc Antoniu, în bătălia de 
la Actium. 

Dacá privim astfel lucrurile, invazia despre care se vor- 
beste nu ar fi fost cea a trupelor lui Pompei, ci cea a legiunilor 
imperiale din anul 66 d.Hr., lucru sustinut, printre altii, de 
Godfrey Dreiver, profesor la Oxford, dupá o analizá detaliatá a 
Comentariului lui Habacuc. 

Bineînţeles, lucrurile se schimbă în funcție de acest carusel 
al datelor, astfel încât se poate contesta faptul că ar fi existat 
un cutremur produs în anul 31 î.Hr., în timpul lui Irod, care 
a provocat distrugerea locului și a lăsat ca urmă nepieritoare o 
mare manta de cenușă, găsită în timpul lucrărilor arheologice, 
după cum propunea echipa lui R. de Vaux. În lumina acestor 
noi idei, această manta de cenușă ar fi fost o consecință a 
unei lupte îndârjite între locuitorii din Qumran și legionarii 
romani. Chiar din interiorul echipei lui R. de Vaux au început 
să se facă auzite voci în apărarea ipotezei cutremurului, 
după cum demonstrează și acest citat din Josef Milik, cules 
de Baigent și Leigh: „Indiciile arheologice de la Qumran nu 
sunt neechivoce în privința celor două evenimente... Marea 
manta de cenușă ne face să ne gândim la o conflagrație foarte 
violentă, și este explicată ca fiind rezultatul unei inten- 
tii conștiente de a da foc întregului edificiu; atunci poate 
că cenușa reprezintă rămășițele unei distrugeri deliberate a 
zonei Qumran“ 

Pe lângă cenușa care a stârnit polemica, adepţii diferitelor 
interpretări s-au confruntat cu multe alte argumente arhe- 
ologice, ca de pildă cele peste patru sute de monede care au 
fost scoase la lumină în timpul lucrărilor de excavare. Cea 
mai veche dintre ele — trebuie să subliniem că a existat doar 
una de acest fel - corespundea perioadei cuprinse între anii 
135-104 î.Hr.; cele mai moderne - în număr de șase - perioadei 
de răzvrătire a lui Simon bar Kokba, între anii 132-136 d.Hr. 
Dar există două perioade cărora le corespund majoritatea 
monedelor: 103-76 î.Hr. - nu mai puțin de 143 de monede — 
si perioada 6.1.Hr.-67 d.Hr. - un total de 254 de monede. 
Această distribuire a perioadelor de emitere a monedelor găsite 
conduce la ipoteza că în acele perioade a avut loc o ocupație 
masivă a zonei. 

Dacă dăm crezare acestei expuneri, ideea că „Preotul Ne- 
trebnic“, menționat în manuscrise, ar fi fost Ionatan Macabeul — 
sau unul dintre urmașii săi — nu prea stă în picioare. Acesta 
a trăit între 160 și 142 î.Hr.; așadar, cu o jumătate de secol 
înainte de prima mare perioadă a prezenței monedelor. În 
cazul în care credem în această distribuire a banilor, este greu 
să admitem ideea pe care aparent a lansat-o Roland de Vaux 
când a afirmat că prezența unei singure monede în perioada 
135-104 î.Hr. era o dovadă pentru a antedata ocupaţia de la 
Qumran până în apropierea perioadei în care a trăit macabeul. 
Cel mai logic ar fi să presupunem că populaţia de la Qumran 
a avut două epoci de ocupare importante și ele corespund celei 
mai mari concentrări de monede culese. 

Ce se întâmplă după anul 67 d.Hr.? Ei bine, continuă să se 
mai găsească câteva monede, deși puține. Potrivit legăturii care 
s-a făcut, există 5 monede din anul 68 d.Hr.; alte 6 monede, 
fără o dată concretă; 13 monede romane din anii 67-68 d.Hr. 
și un total de 17 monede din diverse epoci corespunzătoare 
perioadei cuprinse între anii 69-136 d.Hr. Toate acestea ar 
fi suficiente pentru a ne îndoi de afirmaţiile lui Roland de 
Vaux, conform cărora nici un manuscris care aparține acestei 
comunităţi nu ar fi fost ulterior distrugerii de la Khirbet 
Qumran din anul 68 d.Hr. 

Este dificil să se stabilească o legătură directă între mo- 
mentul în care au fost scrise manuscrisele și data de emitere 
a monedelor. Aceasta din urmă ar putea servi doar pentru 
indicarea momentelor în care cel mai mare număr de persoane 
a trăit în această așezare sau, cel puțin, a duratelor de timp în 
care s-a produs cel mai mare trafic comercial — sau, dacă ni se 
permite o glumă, episoadelor în care oamenii au manifestat cea 
mai mare neglijență în păstrarea banilor. Totuși, după părerea 
noastră, este dificil să catalogăm atât de exact redactarea 
manuscriselor. 

De asemenea, pornind de la această informaţie, există o 
altă controversă și anume dacă locul a fost sau nu ocupat după 
distrugerea survenită în anul 68 d.Hr. R. de Vaux și echipa 
internațională de cercetători s-au dovedit categorici în acest 

sens: zona respectivă nu a fost ocupată. În schimb, contestatarii, 
precum Eisenman și alții, pun sub semnul întrebării această 
afirmație. Ei amintesc, de pildă, că există date arheologice care 
dovedesc că a avut loc poate o reconstrucţie parțială a locului 
și s-au folosit rămășițele unui „canal“ pentru transportarea 
apei în cisterne, posterioare datei acceptate consensual ca cea 
a abandonării regiunii Khirbet Qumran. 

Roland de Vaux a ieșit în întâmpinarea acestor idei spu- 
nând că era vorba despre lucrări romane, deoarece romanii 
ocupaseră zona și restul enclavelor după victoria asupra natio- 
naliștilor evrei. La rândul lor, criticii contraatacă, asigurând 
că aspectul rudimentar al lucrărilor realizate nu se potrivește 
cu munca excelentă de inginerie publică ce caracterizează arta 
romană, capabilă, așa cum nu a existat alta, nici înainte și nici 
după, să realizeze impecabil lucrări cu astfel de caracteristici. 

Așadar ce ar trebui să credem din perspectiva opiniilor pre- 
zentate aici? Sincer, nu știm. Dar există și mai multe polemici 
arheologice, precum cea care este susținută în legătură cu 
scopul pe care l-ar fi putut avea faimoasa fierărie apărută între 
ruinele de la Khirbet Qumran. La ce anume a folosit ea? De 
Vaux a scris în legătură cu acest subiect: „Există un atelier 
care conţine un cuptor deasupra a ceea ce era o zonă tencuită, 
dotată cu o ţeavă de drenaj. Instalaţia implică faptul că tipul de 
lucrare care se realiza acolo necesita un foc puternic și, în plus, 
o provizie de apă considerabilă. Nu îndrăznesc să mă pronunt 
mai precis asupra scopului pe care l-a avut acest atelier.“ 

Cei care într-adevăr au o viziune mai clară asupra acestui 
aspect sunt cei care ne asigură că acolo au avut loc confrun- 
tări militare însemnate. Pentru ei, fierăria era un loc unde 
locuitorii din Qumran își forjau armele, ceea ce desființează 
ideea general acceptată a esenienilor pacifiști. Deși, în acest 
sens, este în continuare destul de riscantă relația dintre o 
fierărie și o armată naționalistă. Dacă ar fi așa, atunci în 
fiecare sat unde ar fi existat o fierărie — care folosește pentru 
a fabrica și a căli unelte și nu doar săbii — ar trebui să credem 
că au existat numeroși oameni dispuși să pună mâna pe arme, 
lucru dificil de acceptat. 

Desigur cá aici ne referim la un context foarte concret: epo- 
ca invaziilor, confruntári populare impotriva romanilor etc. 
Totuși, relația atât de directă între prezența fieráriilor și folo- 
sirea armelor continuă să ni se pară excesivă. 

În sfârșit, trebuie să constatăm că inclusiv lucrările pale- 
ografice realizate în legătură cu manuscrisele au constituit un 
motiv de polemică. În acest domeniu, au existat persoane care, 
la fel ca profesorul Solomon Birnbaum de la Școala Universi- 
tară pentru Studii Orientale din Londra, au situat cronologia 
acestora între anul 300 î.Hr. și 68 d.Hr., conform tezei de 
consens; dar au existat și persoane care, precum autorii cărții 
Scandalul Manuscriselor de la Marea Moartă, afirmă cât se poate 
de clar: „Trebuie să consemnăm aici o dată pentru totdeauna 
că așa-numita evidență paleografică este total inadmisibilă în 
această discuţie“. 

Cei care contestă versiunea istorică și arheologică oficială — 
ale căror opinii am încercat să le sintetizăm - susțin o lectură 
diferită despre esenieni și, după cum se va vedea în capitolul 
următor, despre însăși relația lui lisus din Nazaret și în special 
a apostolilor, cu această mișcare. 

În primul rând, aceştia neagă existența unei comunități 
care respecta cu strictețe celibatul și chietismul monahal, 
trăind în pace și liniște, la umbra palmierilor. Pentru ei, nu 
există două comunități eseniene, așa cum s-a menţionat, dacă 
e să ținem seama de osemintele femeilor și ale copiilor. Potri- 
vit logicii lor, aceste descoperiri demonstrează că esenienii 
nu erau celibatari și că relațiile pe care le intretineau erau 
foarte diferite față de cele pe care dorea să le prezinte echipa 
internațională. O ipoteză prea riscantă? Poate, dar nu vom 
lua partea nici unei teorii, ne vom mulțumi să le consemnăm. 
Să mergem mai departe. 

Tocmai acești cercetători se îndoiesc de informaţiile lui 
Josephus în legătură cu esenienii, deoarece, ne asigură ei, par 
să intre în contradicție cu descrierile făcute. În primul rând, 
se pare că ne aflăm în fața unei comunități monastice care 
seamănă foarte mult cu o școală misterioasă, cu candidați, 
probe de iniţiere și toate detaliile menționate anterior — băi 

ritualice, rugăciuni, teste... Apoi ar fi această idee comun 
acceptată a regimului vegetarian, cu toate că și acest lucru s-a 
discutat deja. Și, în sfârșit, prezentarea lor ca fiind oameni 
pacifiști. Conform contestatarilor, în acest moment se pare că 
există contradicții, deoarece însuși Josephus afirmă: ,,... dis- 
preţuiesc pericolul și domină durerea din pură voință: moar- 
tea, dacă este una onorantă, valorează mai mult decât viața 
veșnică. Spiritul lor a fost greu încercat în războiul contra 
romanilor, care-i chinuiau în fel și chip, îi ardeau și-i tăiau, 
supunându-i tuturor tipurilor de torturi inventate vreodată 
pentru a-i face să aducă blasfemie împotriva Legiuitorului sau 
să mănânce vreo mâncare interzisă“. 

De aceea, teoriile curente îi identifică pe esenieni ca fiind 
membrii unui grup naționalist care a apărat soarta cetăţii 
Masada sau ca zelotii și sicarienii. Ei amintesc faptul că ter- 
menul de „esenian“ provine din grecescul essenoi sau essaioi, 
astfel că trebuie să fie un cuvânt care să rezulte din traducerea 
grecească a unui cuvânt ebraic sau armean. Care ar putea să 
fie acel cuvânt? lar dacă ar exista un asemenea cuvânt, poate 
că ar da un răspuns definitiv cu privire la identitatea autorilor 
sulurilor și adevăratele lor stiluri de viață. 

Filon a propus că termenul ar putea proveni din vocabula 
grecească osseos sau sfinți. În texte se vorbește în schimb 
despre „Păzitorii Alianţei“, dar, de asemenea, se obișnuiește 
să se citeze cuvântul care apare în Comentariul lui Habacuc, 
Osei ha-Torah, pe care unii cercetători, precum Eisenman, 
îl traduc drept „Făcătorii Legii“; și, de aici, — osei — din care ar 
putea proveni cuvântul „esenian“. De asemenea, se mentio- 
nează secta „osenienilor“, despre care pomenește Epitafiu. 

Ca urmare, fără teama de a greși, s-ar putea accepta 
foarte bine ideea că, de fapt, este vorba despre unii și aceeași 
oameni. Mult mai riscantă pare ipoteza — pe care totuși o 
vom menționa - propusă de Baigent si Leigh, pornind de 
la conceptul care apare în sulurile „Păzitorii Alianţei“, care, în 
varianta originală, în ivrit pare a fi Nozrei ha-Brit. Respectivii 
autori ne dau toate asigurările că din acest termen derivă 
cuvântul „nozrim“, una dintre primele forme sub care au fost 

definiti crestinii. Ín plus, ei propun ipoteza cá tocmai din 
aceastá sursá ar proveni traducerea arabá moderná pentru 
creștini: „nasrani“. Și același lucru s-ar întâmpla cu termenul 
de nazoreo sau nazoreno. Astfel că numele lui lisus Nazari- 
neanul nu ar proveni de la posibila sa descendență din satul 
Nazaret, localitate atât de mică încât nu este menționată în 
nici un text din acea epocă, după cum se obișnuiește să se 
afirme. În realitate, porecla lui lisus nu ar fi, deci, cea a satului 
său, ci cea a apartenenţei la un grup sau la o sectă religioasă. Și 
anume, că esenienii ar fi totuna cu nazarinenii sau ar aparține 
aceleiași mișcări, conform acestei ipoteze îndrăzneţe. 

Din toate aceste motive, conceptul esenienilor pacifiști 
s-ar destrăma. Și, cu toate că unii autori ai celei mai acceptate 
versiuni vorbesc clar despre o mănăstire eseniană — nu și R. de 
Vaux, deși, implicit, pare că recunoaște acest lucru când vorbește 
despre „scriptorium“ sau despre „refectoriu“ —, criticii resping 
această variantă. Prezența unui turn de supraveghere și a zi- 
durilor care seamănă cu ruinele unui metereze duc cu gândul la 
o enclavă militară. 

Conform acestora, ideea lui Danielou în ceea ce privește 
considerarea Qumranului ca „sursă a monahatului creștin“ 
ar părea îndepărtată. Și încă și mai îndepărtate par să fie 
afirmaţiile lui López Melus: „Au caracteristicile unui ordin 
monastic: tel religios, organizare, ierarhie și separarea de 
lume (...) masă comună, bunuri comune, slujbe religioase care 
se fac toate în comun și chiar un tip de jurăminte religioase“ 
Și printre acestea din urmă se menționează sărăcia, castitatea 
și supunerea. 

Pe parcursul acestei expuneri, am încercat să confruntăm 
unele idei provenite din diferite surse, despre manuscrisele 
descoperite din întâmplare la Qumran, în anul 1947. Insistăm 
asupra faptului că am prezentat doar rezumate ale acestor idei, 
deoarece ar fi fost imposibil să le aprofundăm în cadrul unei 
singure lucrări, având în vedere multitudinea de informații 
despre lumea esenienilor. Disputele privind cronologia și con- 
textul acestora au ridicat probleme importante, după cum am 
subliniat în repetate rânduri. 

Următorul stadiu al polemicii se referă la paternitatea 
textelor (aparţin ele sau nu esenienilor), iar, în continuare, 
trebuie să se stabilească cine au fost acești esenieni. Pentru 
unii, ei reprezentau un fel de anticipare a monahatului creștin, 
oameni pacifiști care-l căutau pe Dumnezeu în singurătatea 
deșertului și care practicau ascetismul. S-au adăugat apoi anu- 
mite ritualuri initiatice care-i învăluie într-o aură de mister. 
În schimb, alții neagă toate acestea mergând până într-acolo 
încât să dezmintă ideile larg răspândite despre manuscrise și 
autorii lor. Respectivii afirmă că ne găsim în faţa unui grup 
religios, dar cu legături politice clare, motiv pentru care au 
fost, în final, distruși de către Roma, nu fără a purta anterior 
bătălii sângeroase. 

Și, ajunși în acest punct, trebuie să aducem în discuție o 
nouă dispută: a fost lisus un esenian sau a avut cel puțin rela- 
tii cu aceștia? Dacă răspunsul ar fi afirmativ, atunci intrăm 
pe alt făgaș de confruntări: este corectă imaginea care a fost 
transmisă despre lisus sau a fost și El un naționalist politic 
la fel ca esenienii, după cum aflăm dintr-o ipoteză avansată 
mai sus? 

După cum se vede, lisus reprezintă una dintre temele cele 
mai vaste pentru cercetători. Puţine personaje au stimulat 
lansarea unor idei atât de radical antagonice. Dar să înaintăm 
cu opiniile. 


lisus, esenianul? 


În ciuda intentiilor echipei internationale de cercetători de 
a îndepărta cronologia textelor de figura lui lisus din Nazaret, 
încă dinainte de apariția manuscriselor de la Qumran au 
apărut idei conform cărora lisus și vărul Său, loan Botezătorul, 
ar fi avut o legătură strânsă cu această comunitate ascetică, 
pe care unii au îndrăznit să o eticheteze drept monastică 
și să îi stabilească o înrudire cu monahatul creștin. De pildă, 
se spune că, încă din anul 1770, Frederic cel Mare! ar fi afirmat 


1 Rege al Prusiei în perioada 1740-1786 (n. tr.) 

că lisus era „un adept fervent al eticii eseniene”. În secolul al 
XIX-lea, ideea relației dintre lisus și esenieni nu doar că nu a 
dispărut, ci s-a accentuat, publicându-se lucrări, precum Viaţa 
lui lisus scrisă de Renan în anul 1863, în care creștinismul era 
identificat în mod clar ca o formă de esenism. Și H.P. Blavatsky 
prezenta o imagine a lui lisus în care se amestecau aspecte atât 
ale tradiţiei eseniene, cât și ale gnosticii. 

Apoi, alte teorii se hazardează în a afirma existenţa tradiţiei 
ezoterice pe care Moise a cules-o din Egipt și pe care esenienii 
au cultivat-o la rândul lor. Ei ar fi fost membrii Ordinului Fiii 
Luminii a cărui misiune era pregătirea sosirii lui Mesia, motiv 
pentru care au avut atâta grijă de nașterea și de pregătirea lui 
loan, precum, ulterior, de cea a lui lisus. Și există persoane care 
merg mai departe cu supozitiile și cred că supraviețuitorii lor 
au reușit să transmită aceste secrete Prioratului din Sion și, 
pe această cale, templierilor. Excesiv? Sigur că da. 

Dar, pe marginea acestor curente filosofice, se pot culege 
elemente doctrinare care servesc pentru a înrudi creștinismul 
cu esenienii? Alfaric a dat un răspuns categoric, afirmând că 
„religia creștină s-a născut din esenism“ Si Dupont-Sommer 
identifică, dincolo de orice dubiu, figura lui lisus cu cea a 
Invátátorului Dreptăţii. Cert este că Manuscrisele de la Marea 
Moartă oferă cu generozitate premisele pentru această teorie. 
Să discutăm câteva dintre ele: 


Botezul 


În legătură cu acest subiect, Regula Comunităţii spune: „... si 
când carnea sa va fi stropită cu apă purificatoare și sfințită 
cu apă curátitoare, va rămâne pură pentru umila supunere a 
sufletului său tuturor preceptelor lui Dumnezeu“. Se știe că 
esenienii practicau această baie ritualică de cel puţin două 
ori pe zi. Astfel, se poate crede că ritualul pe care loan, vărul 
lui lisus, l-a făcut popular, provenea tocmai din acest obicei. 
În plus, descrierea care i se face în Evanghelie (Matei 3:1 si 
următoarele) pare să-l încadreze într-un mod de viață ascetic. 

Despre el se spune că trăia in deșert și că „avea o îmbrăcăminte 
din păr de cămilă și o centură de piele în jurul mijlocului și 
se hrănea cu lăcuste și cu miere sălbatică. Veneau la el din 
Ierusalim, din toată Iudeea și toată regiunea Iordanului; ei își 
márturiseau păcatele, iar el îi boteza în Iordan.“ 

Știm că însuși loan l-a botezat pe lisus („Atunci lisus a venit 
din Galileea la Iordan, ca loan să Îl boteze“). Odată cu trecerea 
timpului, botezul va ajunge să fie un semn de identitate 
creștină, până când, deși este evident că acest caracter initia- 
tic s-a pierdut complet, presupune caracterul sincer față de 
credința creștină. 

S-ar putea ca, de fapt, loan să cunoască ritualul de la 
esenieni, dar după părerea noastră nu există nici o dovadă 
concludentă în acest sens. Ceea ce într-adevăr știm este că el 
anticipa venirea unui Mesia atât de așteptat de către esenieni, 
cât și de restul comunităţii evreiești, încă din vremea profeților. 

Totuși, opiniile despre loan Botezătorul sunt aproape la fel 
de bogate și de variate precum cele despre lisus. În lucrarea 
lor, Revelatiile templierilor, autori precum Lynn Picknett și 
C. Princevăd în el un adevărat conducător și creator al mișcării, 
pe care-l urmau mulți ucenici și pe care lisus i-a înșelat când 
s-a prezentat ca fiind altcineva decât în realitate. De aceea, 
unii ucenici ai lui loan, precum Andrei, fratele lui Petru, dar 
și alții, L-au urmat pe lisus și l-au părăsit la necaz pe loan. 
Și capul său tăiat servește drept argument de legătură cu cape- 
tele vorbitoare din legendele medievale și, inclusiv, cu miticul 
Bafomet, a cărui adorare s-a atribuit templierilor. 

În schimb, alții văd în cei doi, în lisus și în loan, două 
simboluri mitologice care reprezintă religiile și miturile 
agrare: se nasc, răspândesc un mesaj, mor sau sunt semánati și 
germenul lor produce noi recolte. După cum am menționat și 
în alt capitol al acestei cărți, aceasta este și opinia cercetátoa- 
rei Francisca Martin-Cano Abreu, exprimată în numărul 22 al 
publicației Boletin del Temple. 

J. Schousboe îl identifică pe lisus cu Învățătorul Dreptății 
și Danielou acceptă că ar fi putut aparține sectei, pe care, 
ulterior, ar fi abandonat-o. În orice caz, de două ori întâlnim 

în Regula Comunităţii expresia pe care a popularizat-o ulterior 
Luca ín Evanghelia sa, cánd l-a definit pe loan drept ,vocea 
care strigă în desert” Deși, pentru a fi corecti, pare ciudat ca 
loan să fie esenian când tatăl său, Zaharia, era în bune relații 
cu Templul, după cum notează López Melus. 


Comunitatea 


În Faptele Apostolilor (4:32 și următoarele), putem citi: „lar 
inima și sufletul mulțimii celor ce au crezut erau una, și nici 
unul nu zicea că este al său ceva din averea sa, ci toate le erau 
de obște... Și nimeni nu era între ei lipsit, fiindcă toți câți aveau 
tarini sau case le vindeau și aduceau prețul celor vândute și-l 
puneau la picioarele apostolilor. Şi se împărțea fiecăruia după 
cum avea cineva trebuintá.” Și acest precept ar fi trebuit să fie 
cu adevărat sacru în comunitatea creștină primitivă, deoarece 
în continuare se povestește despre cazul vânzării bunurilor 
sale de către un anume Anania de acord cu soţia sa, Safira. 
Cei doi au încercat să oprească pentru ei o parte din veniturile 
obținute, pentru a nu i le înmâna lui Petru. Totuși, acesta 
descoperă ce s-a întâmplat și îi spune lui Anania: „N-ai mințit 
pe oameni, ci pe Dumnezeu“ lar în clipa următoare, Anania 
a căzut mort. La scurt timp, soția sa, Safira, care nu asistase la 
finalul tragic al soțului ei, a căzut și ea fulgerată la picioarele 
defunctului și a murit. 

Așadar, problema distribuţiei în comun a bunurilor era un 
lucru foarte serios între acei primi creștini, așa încât, dacă ar 
fi să dăm crezare povestirii anterioare descoperită în Faptele..., 
chiar și Dumnezeu știa că tot ceea ce se întâmpla în domeniul 
economic se desfășura în condiții normale. Și, de asemenea, 
între esenieni se pare că exista un comportament asemănător, 
după cum se poate citi în Regula Comunităţii: „Toţi... își vor 
aduce toate cunoștințele, forțele și posesiile Comunităţii (...) 
vor mânca împreună și se vor ruga împreună“. 

Conducerea 


Se știe destul de bine că întâi Evangheliile și apoi Faptele... 
prezintă comunitatea creștină ca fiind structurată în jurul a 
douăsprezece persoane, apostolii. Și, deși după părerea noastră 
această concepţie provine de la cei interesați și de la cei care, 
după cincizeci de ani, au scris aceste texte, cu siguranță că 
erau oameni în jurul lui lisus mult mai importanți decât ei, 
care înțelegeau ce făcea și spunea lisus (printre alții este vorba 
despre losif din Arimatea, Maria Magdalena, Lazăr, Simon 
Leprosul, Nicodim). În ciuda acestui fapt, vom rămâne la ideea 
că apostolii erau în număr de doisprezece — Matia l-a înlocuit 
pe luda Iscarioteanul, puțin după moartea lui lisus. Trei 
dintre ei se bucurau de un statut special: loan, Iacob și Petru. 
Despre aceştia trei, însuși Pavel spune în Galateni (2:9): „Cei 
socotiți a fi stâlpi“. Adică, se bucurau de o importanţă aparte 
în interiorul comunității, cu toate că Pavel afirmă aceasta 
pentru că era în interesul celui care scrie textul, întotdeauna 
în favoarea lui Pavel, și deoarece adaugă faptul că toți trei au 
recunoscut că „Domnul mi-a dat acest har“ Dar să-l lăsăm 
deocamdată pe Pavel, de care ne vom ocupa mai târziu pe larg, 
și să ne întoarcem la Qumran. 

Ce se menționează în manuscrise despre conducerea co- 
munitátii? În legătură cu acest subiect, întotdeauna se men- 
tioneazá Regula Comunităţii, care descrie mănăstirea condusă 
de un sfat format din doisprezece membri, dintre care trei 
păreau a fi avut o putere deosebită. 


Mesianismul 


Atât în Biserica primitivă, cât și în comunitatea care a trăit 
pe țărmul Mării Moarte exista o vocație mesianică specială. 
Acest lucru nu s-a petrecut întâmplător, deoarece, încă din 
timpuri îndepărtate, religia iudaică proclamase venirea aces- 
tui salvator care avea curte politică și chiar militară, și care 
dorea să ţină secret faptul că nu se baza pe aprobarea lui 
Dumnezeu. La urma urmelor, istoria acestui popor, dacă ne 

bazám pe Vechiul Testament, este pliná de cauze rázboinice, 
având o justificare îndoielnică, în care războinicii — după cum 
se va întâmpla odată cu trecerea timpului în epoca medievală — 
au convingerea că se bazează pe ajutorul lui Dumnezeu atunci 
când îi ucid pe edomiti, filisteni, iebusei si pe ceilalți nefericiti 
vecini din zonă. lar această credință pare că se prelungește 
până în zilele noastre, dacă este să aruncăm o privire la 
relațiile dintre actualul stat Israel și poporul palestinian. 

Problema este că toți împărtășeau credința în sosirea unei 
fiinţe speciale menite să fie maestrul tuturor, lucru care nu 
se poate înțelege la adevărata valoare fără a tine cont de con- 
textul politic aparte al momentului. Pentru creștini, sau așa 
ni s-a vândut produsul mai târziu, Mesia era o ființă divină, al 
cărei mesaj era eminamente spiritual — și acesta nu a fost altul 
decât lisus. După unii autori, în cazul esenian, este posibil 
ca lisus să fi fost „Învățătorul Dreptăţii“ despre care vorbesc 
manuscrisele, dar acest personaj nu pare să se fi aflat sub 
semnul divinității. 

Pe de altă parte, Paul Schellenberger și Richard Andrews 
indică în lucrarea lor, Mormântul Domnului, faptul că „dacă 
lisus ar fi fost influențat de așteptările mesianice ale eseni- 
enilor, ar fi reprezentat rolul unui Mesia davidean până în 
momentul tragediei. Dar esenienii așteptaseră un Mesia care 
să restabilească ritualul legitim al sacrificiului în Templu, în 
timp ce lisus în mod clar nu l-a dus la bun sfârșit și poate că 
nici n-a încercat.“ De aceea, ei afirmă că „nu există dovadă 
concretă că lisus ar fi fost un esenian“ 

Totuși, acești autori chiar văd asemănări evidente între 
ideile lui lisus si gnosticismul antic, în același timp în care 
se pot observa și aceste legături între ideile eseniene ale luptei 
luminii împotriva întunericului și doctrina gnostică. De aceea, 
tot conform lui Andrews și Schellenberger, s-ar putea stabili 
o relație de rudenie între esenieni și creștini, prin intermediul 
unui gnosticism comun. 

Alte concepte similare 


Există expresii evanghelice care par a fi reproduceri din unele 
texte de la Qumran, ca de exemplu următoarele: 

e ,Fericiti cei blânzi, că aceia vor mosteni pământul!“ (Matei 
5:5). În manuscrise se vorbește despre „congregația săracilor“. 

e „Fericiţi cei săraci cu duhul, căci a lor este împărăția 
cerurilor!“ Între timp, în Pergamentul Războiului se afirmă: 
„Între cei săraci cu duhul este o putere...“ 

* „Piatra pe care au nesocotit-o ziditorii, aceasta a ajuns în 
capul unghiului“ (Matei 21:42). Și în Manuscrisele de la Marea 
Moartă apar expresii precum: „Sfatul Comunității va fi acest 


x“ 


zid stabilit, această piatră unghiulară“. 


Cina cea de Taină 


Există contradicții în aşa-numitele Evanghelii canonice cu 
privire la data exactă la care a avut loc Cina cea de Taină, deoa- 
rece în Evanghelia după Matei putem citi că: „În cea dintâi zi 
a Azimelor, au venit ucenicii la Iisus și L-au întrebat: „Unde 
voiesti sá-Ti pregătim să mănânci Paștile?“ (26:17). Conform 
acestei întrebări, putem înțelege că lisus sărbătorea Paștile si 
în ziua următoare este prins si apoi executat. 

Totuși, Ioan complică lucrurile când spune că: „lar înainte 
de sărbătoarea Paştilor, știind lisus că a sosit ceasul Lui 
ca să treacă din lumea aceasta la Tatăl (...)“ (13:1) și adaugă 
după aceea că „au adus pe lisus de la Caiafa la pretoriu; și era 
dimineață. Și eu n-au intrat în pretoriu, ca să nu se spurce, 
ci să mănânce Paștile“ (loan 18:28). Adică, potrivit lui loan, 
crucificarea lui lisus are loc înaintea Paştilor. Putem spune, în 
consecință și fără să comitem nici o impietate istorică, cum că 
nu știm cu certitudine când a avut loc Cina cea de Taină. 

Autori precum Eisenman, adepţi ai acestui curent de critică 
la care ne-am referit în repetate ocazii, adaugă că explicația 
confuziei se regăsește în faptul că această sărbătoare aparti- 
nea Paştilor, dar avea un calendar diferit. Potrivit calendarului 

lunar iudeu, nu era data corectá, insá dupá calendarul solar 
esenian era corectá. De aceea, Eisenman trage concluzia cá 
trebuie ca lisus si ucenicii sái se fi ghidat dupá acest calendar si 
nu dupá altul; ceea ce demonstreazá cá erau esenieni. 

La aceasta trebuie sá adăugăm faptul că în Regula Comu- 
nitátii se menţionează o sărbătoare în rândul locuitorilor zonei 
despre care se afirmă că: „Preotul va fi primul care va întinde 
mâna și va binecuvânta primele roade ale pâinii și vinului celui 
nou”. Și, ajunși în acest punct, Baigent si Leigh îl menţionează 
pe cardinalul Jean Danielou, care, în lucrarea sa, Manuscrisele 
de la Marea Moartă și creștinismul primitiv, asigură că „Hristos 
trebuie să fi sărbătorit Cina cea de Taină în ajunul Paștilor, 
conform calendarului esenian“ 

López Melus neagă faptul că ritul esenian se poate lega 
de Cina cea de Taină, de vreme ce, conform afirmațiilor sale, 
qumranistii au descris doar „un ospăț evreiesc obișnuit, 
sărbătorit într-o atmosferă de religiozitate: prezenţa preotului 
și binecuvântări“ 

În acest capitol, vom adăuga câteva date pe care le oferă 
Felix Gracia în articolul la care ne-am referit deja din revista 
Conciencia Planetaria, în legătură cu relația dintre lisus și 
esenieni. Respectivul autor nu crede numai că a fost dovedită 
această legătură, ci merge mai departe și afirmă că unele texte 
eseniene nu au fost îngropate în Qumran, ci că ar fi urmat un 
alt drum. El afirmă că diferiți membri ai comunităţii au fugit cu 
ele și aceste manuscrise nu au apărut până în secolul al IV-lea, 
„când o comunitate de hermiti care locuiau în deșertul Calkis 
a dăruit Sfântului leronim diferite manuscrise eseniene scrise 
în aramaică“ Ar fi vorba, după cum afirmă Gracia, de o serie 
de învățături oculte ale lui lisus, reunite în ceea ce s-a numit 
apoi Evanghelia Eseniană a Păcii. Să vedem, în cele ce urmează, 
câteva comentarii ale autorului. 

Prima traducere a acestor învățături oculte ale lui Iisus în 
limba franceză va apărea în anul 1925, realizată de către doc- 
torul Edmond B. Székely. Conform acestor surse, se prezintă 
un lisus care manifestă un respect extraordinar pentru viața 
lumească: „Adevărat vă spun că dintr-o singură mamă provine 

tot ce trăiește pe pământ. Astfel că cine omoară își omoară 
propriul frate și carnea animalelor moarte din trupul său va 
deveni propriul său mormânt. Adevărat vă spun că cine omoară 
se omoară pe sine și cine mănâncă din carnea animalelor 
moarte mănâncă trupul morții.“ 

Presupusul lisus care lansează acest discurs face apel la 
originea divină a filosofiei sale ca argument pentru a i se da 
crezare: „... la fel cum lor le-am dat toată iarba verde, așa vă 
dau vouă laptele lor. Dar să nu mâncaţi carne, nici sângele 
care-i tine în viață. (...) Și trupurile voastre devin ceea ce sunt 
merindele voastre, la fel și spiritul vostru se transformă pe 
sine însuși, în ceea ce sunt gândurile voastre. Să nu mâncaţi 
nimic din ceea ce focul, gerul sau apa au distrus, căci merindele 
arse, înghețate sau stricate vor arde, vor îngheţa și vor strica 
și trupul vostru.“ 

Așadar, ne întâlnim iarăși cu relația pe care esenienii 
păreau să o aibă bine stabilită între puritatea trupului și pu- 
ritatea spiritului. Și încă o dată, preceptele hranei — ceea ce 
se poate regăsi și în Vechiul Testament - joacă un rol esenţial 
în viața religioasă. Și acum, trebuie să dăm crezare ipotezei 
care ni se propune cum că lisus a fost Cel care a rostit aceste 
cuvinte? Veţi afla! Este la fel precum a crede sau nu acele 
cuvinte despre care se spune că au fost ale Sale și că au fost 
adunate în așa-numitele Evanghelii. Dar mai sunt lucruri de 
spus despre acest text unic. 

„Dacă vreţi ca vii să intre în voi cuvântul și puterea lui 
Dumnezeu, nu vá profanati trupurile și spiritele voastre, 
căci trupul este templul spiritului, iar spiritul este Templul 
lui Dumnezeu“, ne spune aceeași sursă. Și aici ne vom întâlni 
din nou cu aceste idei atât de apropiate de curentele actuale 
de gândire, în care ecologia și noua spiritualitate tind să se 
întrepătrundă. 

Preceptele cu care oamenii încearcă să realizeze itinerarele 
până la Dumnezeu, pline de indicatoare ca trecerea interzisă si 
deplasarea obligatorie, nu par să fie esențiale pentru întâlnirea 
cu divinitatea, conform acestui text. Din contră, par că se apro- 
pie mai mult de ideea muncii individuale, departe de norme 

si îndrumări: „Să nu căutați legea în scriptura voastră, căci 
legea este viața. Dumnezeu nu scrie legile în paginile cărților, 
ci în inima voastră și în spiritul vostru. Se regăsesc în respirația 
voastră, în sângele vostru, în oasele voastre, în trupul vostru 
și în fiecare părticică a trupului vostru. Sunt prezente în aer, 
în apă, în pământ, în plante, în adâncuri și în înaltul cerului. 
Toate aceste lucruri vorbesc pentru ca voi sá intelegeti voința 
lui Dumnezeu cel viu. (...) Adevărat vă spun că scripturile 
sunt lucrările omului, în timp ce viaţa întreagă este opera lui 
Dumnezeu“. 

Fără îndoială, dacă aceste cuvinte sunt cu adevărat rostite 
de către lisus, ar fi vorba despre o încărcătură profundă cu 
repercusiuni enorme pentru Biserică și pentru catehismele 
și codicele sale privind mersul înspre spiritualitate. Poate că, 
de aceea, este mai bine să se creadă în continuare că aceste 
cuvinte nu au fost rostite de lisus. În schimb, se acordă crezare 
Evangheliilor și Faptelor Apostolilor, de care ne vom ocupa în 
continuare, odată ce, conform unor cercetători, au fost schi- 
tate posibilele legături dintre creștinismul primitiv și gán- 
direa eseniană. 


lisus, nationalistul? 


Dacă aluziile referitoare la relația destul de strânsă poate 
dintre loan Botezătorul și lisus cu esenienii „pacifiști“ pot 
dăuna vreunei convingeri catolico-ortodoxe, ce să mai spunem 
atunci despre posibilitatea ca esenienii să nu fi fost în realitate 
pacifiști, iar lisus și biserica primitivă să fi avut legături cu ei? 
La urma urmei, unii cercetători se întreabă pentru cine dorește 
să-i asculte: ce știm în realitate despre lisus? 

Ceea ce știm despre lisus și a fost recunoscut de către 
Biserica Catolică este ceea ce ne spun Evangheliile și, într-o 
mai mică măsură, Faptele Apostolilor. Într-adevăr, astăzi 
știm că textele găsite la Naj Hammadi dovedesc că au existat 
multe alte Evanghelii, dar să jucăm acum conform regulilor 
pe care însăși Biserica romană le-a dictat la momentul său 

si sá acceptám doar relatárile canonice ale lui Matei, Marcu, 
Luca si loan, drept surse de cunoastere. Ce stim despre ele? 
Să facem un scurt popas înainte de a ne concentra pe versi- 
unea cea mai heterodoxá a acestei chestiuni. 


Omul, leul, taurul si vulturul 


În primul rând, știm că termenul „evanghelic“ se aplica la înce- 
put purtătorului unei vești, oricine ar fi fost aceasta. Totuși, 
ulterior, această veste s-a interpretat ca fiind „bună“ si doar 
așa se înțelegea conceptul de „Evanghelie“ Suntem asiguraţi 
că în inscripția din Priene (anul 9 d.Hr.) acest termen s-a 
folosit deja pentru a se referi la nașterea lui Augustus. Dar 
în Noul Testament, acest cuvânt capătă un caracter foarte 
diferit, deoarece prin el se desemna Vestea cea Bună: mesajul 
Salvatorului, de atâtea ori prevestit de către profeti. 

În numele adevărului, si după cum se spune, nu ar fi 
existat patru Evanghelii, ci doar una singură, de vreme ce 
Una singură este Vestea pe care toate o transmit. De aceea, 
se folosește formula „după“ sfântul Matei, sfântul loan etc., 
atunci când este vorba despre versiunile sau perspectivele 
diferite de interpretare, dar fiind vorba despre una și aceeași 
veste. Si, în ciuda faptului că există persoane care văd în aceste 
patru Evanghelii reprezentarea ființelor pe care le descrie 
Ezechiel în faimoasa sa viziune pe timpul exilului evreiesc în 
Babilonia, cert este faptul că au fost acceptate doar acestea, 
din motive care nu intră acum în discuţie și care, cu siguranţă, 
niciodată nu ar putea fi clarificate definitiv. Problema este că 
aceste Evanghelii au devenit singurele cronici acreditate, iar 
din punct de vedere a muncii de reporter, au fost cu adevărat 
sumbre - deși, în apărarea lor, trebuie să adăugăm că este 
foarte posibil ca aproape nici unul dintre autori să nu fi fost 
martor direct al întâmplărilor pe care le relatează. 

Iconografia religioasă îi prezintă pe cei patru autori sub 
forma unui om - Matei, a unui leu - Marcu, a unui taur — Luca și a 
unui vultur — loan. Și astfel, putem să-i întâlnim în jurul oricărui 

Pantocrator roman. Este Tetramorfoza; imaginea celor patru 
povestitori omologati. Dar ce stim despre ei? Reprezintá oare 
niste surse cu adevárat demne de incredere? 

Este dificil sá ráspundem oricáreia dintre aceste douá 
intrebári. De pildá, in cazul lui Matei se obisnuieste sá se 
admitá faptul cá ar fi putut fi apostolul despre care vorbesc 
propriile sale texte; adică, un publican? sau un vames căruia 
lisus i-ar fi cerut să-l urmeze, iar acesta l-ar fi ascultat. 

Eusebiu spune despre Matei că a predicat timp de cinci- 
sprezece ani Evanghelia, înainte de a se îndrepta spre Etiopia. 
Acesta afirmă că pe atunci scrisese deja textul. Tradiția spune că 
moaștele sale sunt adăpostite în biserica din Salerno. Exegetii 
autorizați ai Noului Testament recunosc că povestirea lui 
Matei se bazează în mare măsură pe cea a lui Marcu, pe lângă 
o presupusă și necunoscută sursă care păstrează maximele 
lui lisus. Ca dată aproximativă a redactării, se menţionează 
anul 80 d.Hr.; iar în ceea ce privește locul unde s-ar fi aflat 
scriptorium, se avansează ipoteza localităţii Antiohia din Siria, 
unde, în acea vreme, exista o mare comunitate evreiască. 

Cu privire la textul lui Marcu, putem spune că se bazează pe 
o călătorie din Galileea la Ierusalim, care-i permite să schiteze 
traseul faptelor și spuselor atribuite lui Iisus. În mod curios, a 
treia parte a relatării sale o folosește pentru a se referi la faptele 
petrecute în lerusalim, iar în momentul în care analizează 
zilele când se întâmplă respectivele evenimente, acestea 
sunt doar câteva. În schimb, majoritatea vieții lui lisus, care, 
conform acestui autor, s-ar fi petrecut în Galileea, merită doar 
a treia parte a operei sale. De ce se concentrează atât de mult 
pe momentele petrecute în apropierea patimilor? Conform 
exegetilor, poate pentru că era vorba despre dirijarea mesajului 
către o lume păgână, în care creștinii cădeau victime focului 
și coltilor leilor din Roma, unde Nero era împărat. Dar poate si 
pentru a încerca să le insufle curaj. Dar niciodată nu vom ști 


1 În Antichitate, publicanii administrau colectarea de taxe portuare, 
supravegheau proiectelepublice de construcţie ori se ocupau de colectarea 
impozitelor (n. tr.) 

acest lucru, dupá cum nu vom cunoaste cu sigurantá nici cine 
a fost acest Marcu. Unii îl consideră pe tânărul Marcu un 
membru al familiei în casa căreia lisus ar fi putut să-și petreacă 
Cina cea de Taină, dar nici de acest lucru nu putem fi siguri. 
Data redactării este situată undeva între anii 65 și 70 d.Hr. 

Si Luca? Se presupune că autorul celei de a treia Evanghelii, 
recunoscută fără nici cea mai mică opoziţie de către Biserică, 
era un bărbat de origine nobilă și de naționalitate siriano-an- 
tiohiană. Unii se hazardează să afirme că era de profesie medic. 
Nu se știe când și de ce se convertește la creștinism, dar este 
cert faptul că întreținea o legătură strânsă cu Pavel, Saul din 
Tars, înainte de căderea sa ciudată de pe cal, „orbit“ de lumină. 
Luca îl însoțește mereu pe Pavel și își pune pana la dispoziţia 
convertitului persecutor al creștinilor, atât în acest text, cât 
și în Faptele Apostolilor, care cu siguranță că reprezintă opera 
sa. De fapt, ambele lucrări încep cu dedicatia adresată unui 
om care se numește Teofil, deși unii spun că poate fi o licență 
literară, pentru a se adresa tuturor celor pe care Dumnezeu îi 
iubește, în conformitate cu semnificația numelui clasic. 

Structura textului coincide doar în parte cu cea a evan- 
gheliștilor deja menționați si, din câte se cunoaște, originalul 
a fost scris în greaca populară sau koine. Se remarcă insistența 
sa cu privire la caracterul universal al mesajului lui lisus, care, 
conform versiunii sale, s-ar extinde către păgâni și iudei. Și 
acest lucru este important, deoarece concordă perfect cu ideea 
catolică a lui Pavel, pe care poate l-a pus faţă în faţă - printre 
multe alte lucruri, după cum vom menționa ulterior - cu 
ceilalți membri ai tinerei biserici. În plus, îl cunoscuse pe Iisus, 
ceea ce nu puteau spune Pavel și, cu atât mai puțin scribul 
său, Luca. În ceea ce privește cronologia, putem afirma că este 
cel puțin confuză, deși se tinteste spre anul 80 d.Hr., ca dată 
aproximativă a redactării Faptelor Apostolilor. 

În sfârșit, ne așteaptă textul obscur, atribuit unui anume 
loan, de care nu putem fi siguri că ar fi fost indiscutabil fiul 
lui Zebedeu și fratele lui Iacob. Dacă celelalte trei texte sunt 
considerate sinoptice, aici ne regăsim în fața unei poves- 
tiri total diferite în privința stilului și chiar a fondului, fiind 

descrisă drept „Evanghelia spirituală“ Exegetii ajung să recu- 
noască faptul că, studiind structura sa internă, se poate crede 
că la redactarea ei au participat mai multe mâini, lucru care 
i-ar nega paternitatea lui Ioan, „Fiul Tunetului“, cel puțin în 
exclusivitate. În plus, faptul că, în această Evanghelie, Iisus 
pare să se adreseze unor persoane docte, în timp ce în celelalte 
părea sá se adreseze oamenilor simpli, îngreunează si mai mult 
acceptarea ideii că un pescar galilean ar fi fost capabil să dea 
formă acestor povestiri. 

Data de redactare a textului urmează de asemenea să fie 
stabilită cu exactitate, dar se obișnuiește să se considere o dată 
aproximativă, undeva în jurul anului 100 d.Hr., iar ca loc al 
redactării, se crede că ar putea fi vorba despre orașul grecesc 
Efes. Cu toate acestea, textul rămâne pentru mulți cel mai 
demn de încredere. Textul lasă deoparte presupusele miracole 
care au înconjurat nașterea lui lisus și, de asemenea, călătoriile 
lui lisus prin Galileea, pentru a se concentra exclusiv asupra 
celor întâmplate în Iudeea și la Ierusalim. De asemenea, capătă 
importanță personaje precum Nicodim, losif din Arimatea 
sau Lazăr, care par să fi făcut parte dintr-un grup mult mai 
apropiat de lisus decât se poate observa citind celelalte texte. 
În privinţa prologului, el pare opera unui autor gnostic, având 
aluzii nenumărate la „Cuvântul“ creator. 

Deschizând o paranteză, se poate aminti că există o po- 
lemică recentă în legătură cu data de redactare a textelor, 
în baza cercetărilor făcute de către germanul Carsten Peter 
Thiede, care ne asigură că printre manuscrisele de la Qumran 
există un mic fragment din Evanghelia după Marcu (6:52-53). 
Și, cum teoria general admisă afirmă că aceste texte sunt 
anterioare anului 68 d.Hr., și această Evanghelie trebuie sá fi 
fost scrisă înainte și mai aproape de perioada în care a trăit 
lisus. Aceste afirmaţii din cartea sa, Cel mai vechi manuscris 
al Evangheliilor? Papirusul de la Qumran 7Q5 și importanța sa 
pentru studiile neotestamentare, ar trebui să li se adauge celor 
vehiculate în altă lucrare, intitulată Papirusul lisus. Pentru a o 
scrie, autorul se sprijină pe așa-numitele documente Papirusul 
Magdalen de la Oxford si Papirusul Barcelona, care, presupune 

el, provin de la mijlocul secolului I. În plus, Thiede afirmă 
că acestea au fost redactate de către Matei, ca martor ocularal 
faptelor atribuite lui lisus. 

Profesorul universitar si specialist în domeniu Antonio 
Piñero demonta aceste argumente cu o siguranță deplină, în 
numărul 63 al revistei Enigmas del Hombre y del Universo, unde 
amintește că în textele de la Qumran nu există nici o mențiune 
referitoare la lisus sau la creștinism și, cu atât mai puțin, 
la originea Evangheliilor. Piñero demonstrează că tipurile de 
scrieri nu concordă deloc și reafirmă ideea că data de apariţie 
a Evangheliilor este mult ulterioară lui lisus. 

Închizând această paranteză, trebuie să subliniem că toate 
cele menționate aici ar trebui să-i permită oricărui cititor să 
înțeleagă că ne aflăm în fața cronicii unor fapte descrise de 
autori care, cu siguranță - poate cu excepţia lui Matei —, nu au 
fost martorii nici unuia dintre evenimentele povestite. 

În plus, deși este totuşi posibil ca respectivii autori să fi 
fost martori la unele evenimente descrise sau să le fi cunoscut 
prin intermediul unor martori direcţi, totuși din momentul în 
care s-au petrecut faptele și până la relatarea lor, s-au scurs cel 
puțin 30 de ani. 

Trebuie să recunoaștem că, lăsând deoparte dogmele, ni- 
meni nu ar acorda prea multă încredere unui periodic scris 
în aceste condiţii. Sau poate că da? Problema este că aceste 
lucruri care ni se spun reprezintă tot ceea ce știm despre lisus. 
Și Faptele Apostolilor? A, Faptele...! Să vedem. 


Faptele Apostolilor... 


Prima minciună ascunsă în paginile sale se află chiar în titlu, 
deoarece le putem citi și reciti de nenumărate ori pentru 
a afla câte ceva despre faptele celor unsprezece - doisprezece, 
din momentul în care Matia a ocupat locul rămas liber al 
lui Iuda Iscarioteanul - și nu vom găsi absolut nimic. Doar 
Petru - bunul, stáruitorul, misoginul Petru - deţine rolul unui 
protagonist în prima parte, în timp ce restul reprezintă doar o 
laudă continuă la adresa lui Saul din Tars, ucigașul creștinilor 

transformat subit in Pavel, máret predicator gi apárátor al 
creștinismului incipient, deși acest lucru nu părea sá fie pe 
placul nimănui, după cum vom vedea. Și, în plus, nu era nici 
pe departe apostol. 

Cu alte cuvinte, despre faptele apostolilor, nu avem nimic 
altceva decât titlul. Se poate surprinde doar câte o aluzie 
izolată la Iacob, presupunem că împotriva voinței lui Luca și 
a lui loan. Ceilalți sunt, practic, un număr necesar pentru a 
putea vorbi despre doisprezece. 

Autorul, conform acceptiunii comune, ar trebui să fie Luca, 
medicul evanghelist și propagandistul lui Pavel. În lucrare, ni 
se povestesc întâmplările care au avut loc după crucificarea lui 
lisus — care se spune că s-a întâmplat în anul 30 d.Hr., dar, cu 
siguranţă, ar fi putut să se întâmple în anul 36 d.Hr. - până 
la sfârșitul decadei anilor 60 d.Hr. Totuși, cercetătorii cred 
că lucrarea a fost scrisă sau copiată între anii 70 și 90 d.Hr. 
Cu alte cuvinte, s-a urzit elaborarea sa mai mult sau mai puțin 
împreună cu celelalte Evanghelii, când nu rămăseseră nici 
urme ale evenimentelor intenționate a fi reconstituite și, ceea 
ce este și mai riscant, nici ecouri ale dialogurilor ce urmau 
a fi redate. 

Luca își folosește pana pentru a-l situa, după cum găsește 
de cuviință, pe Pavel din Tars în fața creștinismului și își 
dedică opera aceluiași necunoscut Teofil, pe care îl onorează cu 
Evanghelia sa. Dar, ceea ce interesează și mai mult este posi- 
bilitatea de a interpreta dintr-o altă perspectivă relațiile dintre 
Pavel și comunitatea creștină din lerusalim; niște legături 
care nu erau nici pe departe cordiale și care au servit autorilor 
apropiați de heterodoxie în problemele de la Qumran, pentru 
a da o interpretare riscantă conţinutului Manuscriselor de la 
Marea Moartă. De aceea, îl rugăm pe cititor să aibă răbdare și îi 
cerem scuze pentru că am zăbovit atât de mult asupra textelor 
considerate sfinte. 

Relatarea din Faptele Apostolilor începe cu plasarea acțiunii 
puţin după moartea lui lisus. Se reamintesc ultimele sale pilde 
și înălțarea la cer. După câteva versete, Matia este ales pentru 
a ocupa locul lăsat liber de Iscarioteanul, între cei doisprezece 

apostoli. Alegerea se efectuează trăgând la sorți în fața unui 
anume losif, numit Barnaba și poreclit losi. 

Există unele informaţii pe care susținătorii ipotezei lui 
Eisenman se străduiesc să le sublinieze, ca, de exemplu, 
faptul că întotdeauna s-a crezut că ucenicii lui lisus erau ostili 
Templului — nu în zadar Templul s-a transformat în „peșteră 
de hoţi“, și lisus avea confruntări nesfârșite cu preoții- dar, în 
Faptele Apostolilor, ni se spune, în mod repetat, că respectivii 
creștini mergeau la Templu: „Şi în fiecare zi, stăruiau într-un 
cuget în templu şi, frângând pâinea în casă, luau împreună 
hrana întru bucurie şi întru curátia inimii“ (2:46). 

O a doua informaţie relevată, și pe care trebuie să o luăm în 
considerare pentru a putea reveni apoi asupra Manuscriselor 
de la Marea Moartă, are legătură cu moartea aceluia despre 
care versiunea oficială spune că a fost primul martir creștin: 
Ștefan. Este vorba despre unul dintre cei șapte diaconi care 
au fost aleși de către creștini pentru a putea predica mulțimii 
enorme care dorea să cunoască această nouă religie. Cum cei 
doisprezece apostoli se văd copleșiți, dintre frați se aleg „șapte 
bărbați, cu nume bun, plini de Duh Sfânt și de înțelepciune“ 
(Faptele 6:3). Putin după aceea, Ștefan este prins și prezentat 
înaintea judecății, despre care se afirmă că s-au pregătit 
martori falși. Și, tocmai aici, în discursul său înaintea celor 
care îl judecă, Ștefan tine o lungă cuvântare la sfârșitul căreia 
anunță că au ucis pe cei care au profetit venirea celui „Drept“, 
un termen pe care Eiseman, Baigent și Leigh precum și alții 
îl interpretează ca fiind caracteristic vocabularului esenian, 
lucru care, poate, ar fi excesiv. 

Totuși, este mai importantă fraza cu care Ștefan își încheie 
apărarea: ,... voi sunteţi acum trádátorii și asasinii, voi, cei 
ce'n rânduială de la îngeri ati primit legea si n'ați păzit-o!“ 
Adică, le reproșează celor care îl supun judecății că au distrus 
legea prin trădare; sau, ceea ce este același lucru, îi acuză că 
nu au împlinit-o. Ceea ce ne permite să presupunem că el 
se situa în legalitate. De aceea, autorii la care ne-am referit 
argumentează că, aparent, comunitatea creștină primitivă 
s-ar caracteriza chiar prin respectarea riguroasă a Legii, 

Astfel și-a imaginat Caravaggio convertirea lui Saul pe drumul Damascului, 
dar interpretarea sa nu a coincis cu versiunea din Faptele Apostolilor, în care 
ni se spune că nu l-ar fi văzut pe Hristos, ci doar l-ar fi auzit vocea. 

Aceasta este versiunea picturii lui Caravaggio admisă de Biserică. 
Acestaldoilea tablou coincide cu Faptele Apostolilor, dar nu și cu Epistolele lui Pavel, 
în care acesta ne asigură că, într-adevăr, L-a văzut pe Hristos. 

pe lângă faptul de a merge în fiecare zi la Templu, după cum 
s-a mai spus. Și toate acestea sună puţin neobișnuit. 

Pe Ștefan nu-l ajută cu nimic discursul său înflăcărat, 
deoarece este condamnat la moarte prin lapidare. Aici este 
momentul când apare pentru prima dată numele lui Saul — 
posibil ulterior convertit în Pavel: „Martorii și-au pus hainele 
la picioarele unui tânăr numit Saul“ (Faptele 7:58). După 
câteva versete, îl întâlnim pe acesta din nou: „Şi Saul pustiia 
Biserica, intrând prin case şi, târând pe bărbați și pe femei, îi 
preda la temniță“ (Faptele 8:3). Și iată că, la scurt timp după 
aceasta, Domnul pare să aibă un destin foarte diferit pentru 
Saul, căruia îi apare pe drumul Damascului, pe când mergea în 
căutarea altor creștini, însoţit de acoliții săi. 

Am spus deja că pentru cercetătorii care văd cu alți ochi 
manuscrisele și Faptele... este inexplicabil faptul că Saul deține 
scrisori de recomandare de la marele preot pentru sinagogile 
din Damasc și că se bazează pe sprijinul Romei pentru aceste 
fărădelegi, toate aceste motive înclinând balanța în favoarea 
teoriei conform căreia numele de Damasc se folosea pentru 
a desemna tocmai Qumranul. Dar aici cade de pe cal și orbește, 
fiind vindecat chiar de un creștin din Damasc, pe nume Anania, 
care primește de la Domnul ordinul de a merge în grabă la o 
anumită casă de pe o anumită stradă pentru a-l întâlni pe cel 
din Tars și pentru a-l vindeca („Scoală-te și mergi pe ulița care 
se cheamă Ulița Dreaptă și caută în casa lui Iuda pe un om din 
Tars, cu numele Saul“ — Faptele 9:11). Și trebuie să observăm 
cât de indezirabil trebuie să fi fost așa-numitul Saul încât 
Anania îndrăznește să-i amintească Domnului, când primește 
această poruncă, că nu pare cel mai înțelept lucru să-l ajute 
pe un om ca acela care a provocat multe rele în Ierusalim. 
Totuși, Domnul îi răspunde că a ales pe acest om ca purtător 
al doctrinei printre păgâni și idolatri. 

Începând din acel moment, Saul devine membrul comu- 
nității creștine și urmează trei ani de ucenicie, în principal în 
Damasc. După această perioadă, merge la Ierusalim pentru 
a-i cunoaște pe Petru si pe Iacob, fratele lui lisus și căpetenia 
Bisericii primitive pe care o persecutase cu cruzime până 

atunci. Adică, cel care va fi un mare lider al Bisericii, nu 
doar că nu l-a cunoscut pe omul pe care l-a prezentat drept 
Dumnezeu printre păgâni, pe lisus, ci a și întârziat ani buni 
până să-i cunoască inclusiv pe cei care au avut legătură directă 
cu Nazarineanul. Si astfel povestește în Galateni (1:18-19): 
„Apoi, după trei ani, m-am suit la lerusalim, ca să-l cunosc 
pe Chefa și am rămas la el cincisprezece zile. lar pe altul din 
apostoli n-am văzut decât numai pe Iacov, fratele Domnului.“ 
Ceilalți discipoli poate că l-au evitat, după cum tin să precizeze 
Baigent și Leigh. Problema este că nimeni nu părea să aibă nici 
un fel de apreciere față de omul căruia i se dedică practic toate 
Faptele și care nu a cunoscut mai mult de doi apostoli, după 
cum el însuși declară. 

În diferite ocazii, întâlnim în povestire detaliul că Pavel 
nu este dorit de ceilalți membri ai comunităţii, care nu aveau 
încredere în el, se ceartă cu el și urzesc un plan pentru a-l ucide. 
Cu toate acestea, este trimis sá predice departe de Ierusalim, 
dar este ținut sub supraveghere. În cele din urmă, înfruntările 
cu ceilalți conducători ai comunității, îndeosebi cu Iacob, par 
inevitabile, dar autorul textului pe care-l comentăm este în 
mod clar de partea lui Pavel. Ceea ce nu îi împiedică pe autorii 
cărții Scandalul Manuscriselor de la Marea Moartă sá afirme că 
„Pavel este, în realitate, primul eretic creștin și învățăturile 
sale — care vor așeza fundaţia ulterioară a creștinismului — 
constituie o deviatie flagrantă de la forma originară sau pură, 
preamărită de către conducători. 

Conform criteriilor acestora, pentru comunitatea creștină, 
care aparent respecta strict Legea și venea la Templu, doctrina 
lui Pavel ar fi fost intolerabilă, căci avea tendința să promoveze 
adorarea unui om care ar fi fost în același timp Dumnezeu, 
după cum îl prezenta el pe lisus. Aceleași surse anterioare 
afirmă că inclusiv „pentru lisus, care respecta cu strictețe 
Legea evreiască, a susține cultul unei figuri muritoare, inclusiv 
a Sa, ar fi fost cea mai mare blasfemie“. Și adaugă că Pavela 
prezentat în fața idolatrilor și păgânilor un lisus care nu avea 
nici o legătură cu Cel pe care îl cunoscuseră Petru, lacob și 
ceilalți membri ai Bisericii primitive. O Biserică ce ar fi avut 

diferite enclave bine stabilite, una dintre ele putând fi — tot 
conform acestei linii ideatice - Qumranul, care este menționat 
în Faptele... drept Damasc. 

Dar pentru ca acest nou Dumnezeu creat de Pavel să poată 
avea succes la publicul căruia i se adresa, trebuia să aibă ceva cu 
adevărat special, atrăgător și spectaculos, să nu fie un simplu 
muritor printre muritori. Așa încât schiteazá o campanie de 
propagandă fără pereche. Tot conform acestei ipoteze, atunci 
s-ar fi inventat povestea că lisus s-a născut dintr-o fecioară, 
la fel ca ceilalți zei solari și, ceea ce este cel mai important, 
că a înviat din morți. 

Din toate acestea, este evidentă înfruntarea cu ceilalți, în 
ciuda faptului că autorul se străduiește să prezinte versiunea 
care-l interesa pe Pavel. Totuși, pare evident că se întâmplă 
ceva în legătură cu acest subiect când în Epistola a Doua către 
Corinteni (11) anticipează ascultătorilor săi posibilitatea ca 
alți predicatori să vină să le vorbească despre „un alt Hristos“ 
și se grăbeşte să spună: „Dar socotesc că nici eu nu sunt cu 
nimic mai prejos de apostolii aceștia nespus de aleși!“ Se referă 
oare la primii apostoli? Sunt ei oare cei care vorbesc despre 
„alt Hristos“ diferit de cel pe care-l prezenta Pavel? Acestea 
sunt întrebările pe care și le pun Eisenman și partizanii lui. 
Și, dacă ar fi așa, aici avem o dovadă clară că Pavel, care pare 
să se simtă în inferioritate pentru că nu l-a cunoscut pe lisus 
și încearcă astfel să mascheze această situație prezentându-se 
pe sine însuși ca pe un om care a vorbit direct cu Domnul prin 
intermediul unei viziuni, se află în afara consensului stabilit 
de către comunitatea condusă de Iacob. 

Există și alte aluzii de acest tip în epistolele sale, ca, de 
exemplu, în cea adresată galatenilor (Galateni 2). Se poate citi 
că a mers din nou la Ierusalim după paisprezece ani, călăuzit 
de o nouă revelaţie — lucru de care pare să se folosească adesea 
pentru a-și justifica faptele — si „le-am făcut arătare - dar 
în chip deosebit celor mai de seamă - despre Evanghelia pe 
care o propovăduiesc la neamuri, pentru ca nu cumva să alerg 
sau să fi alergat în zadar“. Care Evanghelie este cea pe care 
o propováduia Pavel si pe care nu știe cum o vor interpreta 

Învierea lui Hristos a constituit punctul de plecare al religiei întemeiate de Pavel din Tars. 

„cei mai de seamă“? Cine sunt aceștia dacă nu adevărații apos- 
toli și cunoscători ai lui lisus? 

Pavel spune deschis că, deși a fost până la ei pentru a le 
explica munca sa, într-un fel a făcut-o cu sufletul umil: „Noi 
nu ne-am supus și nu ne-am potrivit lor nici o clipă măcar, 
pentru ca adevărul Evangheliei să rămână cu voi“; și adaugă 
ironic: „Dar cei ce par a fi ceva — oricine ar fi fost ei cândva, 
nu mă privește; Dumnezeu nu caută la fața omului -—, cei ce 
par a fi ceva nu mi-au adăugat nimic, ci dimpotrivă, văzând 
că mie mi-a fost încredințată Evanghelia pentru cei netáiati 
împrejur, după cum lui Petru pentru cei tăiați împrejur — căci 
cel ce a lucrat prin Petru în apostolia tăierii'mprejur a lucrat 
și prin mine la neamuri“ Cu alte cuvinte, Pavel îi sfidează pe 
liderii comunităţii și îi înfruntă pentru a se situa la același nivel 
cu ei, întotdeauna bazându-se pe presupusele revelații pe. care 
le-a avut. El spune că este acum apostol, ca toți ceilalți al căror 
trecut nu îl interesează absolut deloc. Și, în plus, este clar că 
Petru îi conduce pe evrei. El, Pavel, este cel care iese în evidență 
acceptat de toți și cu al său „alt Hristos“ se adresează unor 
oameni diferiți. 

Eisenman pune, de asemenea, accentul pe momentul în 
care patruzeci de evrei „invidioși pe Lege“ jură să-l asasineze 
pe Pavel. În mod curios, acesta este salvat de romani si tot ei 
sunt cei care îl exilează definitiv. Mai târziu, există o întreagă 
colecție de legende despre soarta sa, dar Faptele... nu le clari- 
fică definitiv. Problema este că Roma împiedica acțiunea apă- 
rătorilor Legii. 

După această trecere în revistă a unor întâmplări care se 
povestesc despre Pavel în textul atribuit lui Luca, ne aflăm 
în situaţia de a avansa restul ipotezei heterodoxe care ne-a 
servit drept instrument de lucru de-a lungul acestei expuneri 
și care intră în mod vădit în contradicție cu ipoteza de consens 
a echipei internaţionale de cercetători a preotului Roland de 
Vaux, care s-a bucurat de o susținere amplă. Totuși, ne res- 
pectăm obligaţia luată de a rezuma până la final această posi- 
bilitate riscantă și tulburătoare. 

Conform acestei versiuni, pare evident că în sânul cres- 
tinismului primitiv a existat o puternică disensiune pe care 
o putem numi pe drept prima erezie din creștinism și în care 
Pavel joacă rolul principal. Acesta prezintă un lisus foarte 
diferit de Cel pe care L-au cunoscut adevărații apostoli, dar 
Pavel îi sfida, ajungând chiar să îi batjocorească, prezentân- 
du-se pe sine ca apostol în fața idolatrilor, când nici măcar nu 
Îl cunoscuse pe lisus. 

Având în vedere toate acestea, Eisenman consideră că 
Pavel este „Mincinosul“ despre care vorbesc pergamentele de 
la Qumran, în timp ce Iacob este prezentat ca „Învățătorul 
Dreptăţii“ din manuscrisele eseniene. Ne putem întreba 
care să fie temeiul pe care se sprijină această legătură dintre 
Iacob si personajul din texte. Eisenman recunoaște că nicăieri 
nu se spune explicit că lacob era conducătorul comunității, 
dar, într-adevăr, pare evident faptul că juca un rol însemnat 
în cadrul ei, după cum se poate citi în Faptele Apostolilor 
(15:13-21 sau 21:18). Prezbiterii se reunesc cu el, în casa sa, și 
cuvântul său se aude iar și iar, de fiecare dată ce Luca o dorea, 
bineînțeles. Chiar însuși Pavel se vede obligat să recunoască în 
Galateni (2:9) că: „Iacob, Petru și loan sunt socotiți a fi stâlpi“ 

Cine poate fi sigur după această întreagă relatare? Sincer, 
nu știm. Téllez-Maqueo afirmă, în legătură cu Eisenman 
și ideile sale, că „un grup de filologi evrei din diverse părți 
ale lumii au semnat recent o declarație pentru a subscrie că 
profesorii Robert Eisenman și Michael Weiss ar fi plagiat 
diverse texte pentru noua lor carte...“ După cum vedem, 
războiul ofenselor și al acuzațiilor rămâne deschis și polemica 
din jurul acestor manuscrise este departe de a se finaliza. 

Profesorul Antonio Piñero recunoaște că există o anumită 
legătură între învățăturile lui loan Botezătorul, cele ale lui 
lisus și ideile eseniene. Toate se inspiră, susține el, „dintr-un 
fond gnostic incipient care s-a născut în sânul grupurilor 
marginale ale iudaismului, deja înainte de era creștină“ 

Piñero afirmă că Fericirile lui lisus au o strânsă legătură 
cu pildele eseniene, la fel ca si ideea deja repetată a luptei 
dintre „Lumină și Întuneric“. Totuși, Piñero semnalează că în 

viata Sa publicá, lisus nu a fost niciodatá un esenian, dupá 
cum o demonstreazá faptul cá a avut de a face cu prostituate, 
colectori de impozite si păcătoşi de toate felurile. Dar adaugă că, 
într-adevăr, există în El o tendinţă ascetică de a se retrage în 
deșert și o concepție dualistă a lumii împărțite în Bine și Rău. 

Acest autor recunoaște, de asemenea, că lacob a condus 
comunitatea din lerusalim și că Pavel s-a înfruntat cu el, dar 
nu-i identifică în nici un fel ca fiind „Învățătorul Dreptăţii“ si 
„Mincinosul“ Și crede că a identifica grupurile ca „nazareni“, 
„nozzim“, esenieni si zeloti înseamnă a simplifica prea mult 
lucrurile. După părerea lui, s-a întâmplat ca din același trunchi 
comun, care era iudaismul, să existe în epoca respectivă multe 
ramificări, de aceea creștinismul și esenismul seamănă uneori 
între ele. 

La sfârșitul acestei părți dedicate esenienilor, ne aflăm 
doar în situaţia de a afirma că lisus ni se prezintă ca un mister 
crescând. Se pare că datele despre viața si doctrina Sa, care 
ne-au parvenit prin intermediul căii unilaterale a Bisericii, 
pe care Pavel a trasat-o, reprezintă doar o parte dintr-un 
ansamblu bogat de filosofii şi credințe. Întrebarea este dacă, 
odată ce vom dispune de mai multe date — dacă se va întâmpla 
vreodată acest lucru —, versiunea lui Pavel din Tars va rămâne 
întemeiată sau va fi Însuși lisus Cel care o va nărui, cu urmele 
adevăratei Sale treceri prin lume. 

lisus si Rennes-le-Cháteau 


CEL MAI MISTERIOS SAT DIN LUME 


„Scrisoare pentru Granes. Descoperirea unui mormânt. 


Noaptea, plouă.“ 


Din jurnalul preotului Francois Berenger Sauniére 


În anul 1891, preotul paroh al unui sătuc din departamentul 
francez Audet, pe nume François Bérenger Saunière, a făcut 
o descoperire de natură necunoscută, în timp ce se realizau 
lucrări de reparaţie la biserica din zonă, dedicată Mariei 
Magdalena. După cum vom încerca să explicăm ulterior, se știe 
că au apărut anumite pergamente misterioase şi, de asemenea, 
o cantitate nedeterminată de monede de aur, deși originea 
descoperirii continuă să fie o enigmă. Cert este că, din acel 
moment, preotul paroh a început să ducă o viaţă cu adevărat 
unică. A întreprins lucrări spectaculoase în sat - construc- 
tia Vilei Betania, un conac ce depășea cu mult posibilitățile 
economice ale unui preot rural, incluzând heleșteie cu pești 
exotici, animale deloc obișnuite prin partea locului sau o 
bibliotecă deosebit de cuprinzătoare, amplasată în Turnul 
Magdala. Printre alte excentricităţi, preotul a întreprins călă- 
torii misterioase și a stabilit contacte cu mediile ezoterice 
pariziene, dar a şi inițiat niște săpături arheologice care au dat 
naştere la nenumărate speculaţii. Ce a găsit preotul Berenger? 
Ce legătură poate fi între acest subiect și lisus din Nazaret? 
Acestea sunt câteva dintre întrebările pe care ni le punem cu 
privire la această a treia enigmă pe care o așezăm la picioarele 
crucii. Vom încerca să rezumăm unele teorii vehiculate 
pe marginea acestei chestiuni obscure de diferiți autori și 
cercetători, pe lângă exprimarea neliniștilor pe care ni le-a 
provocat personal povestea bizarului paroh, ajungând până 
într-acolo încât am vizitat, ca mulţi alții, acest sat francez. 


1 Departament din sudul Franţei, situat în regiunea Languedoc-Roussillon 
și denumit după râul omonim care îl străbate (n. tr.) 

Dar, inainte de toate, sá facem o scurtá recapitulare a unor 
aspecte din istoria acestui enigmatic sat. 

Rennes-le-Cháteau este o localitate micá, adápostind o 
sutá de suflete, si care a devenit tot mai celebrá de-a lungul 
ultimilor cincizeci de ani, în special printre căutătorii de 
mistere și printre ezoteriștii de toate felurile. Este așezată 
pe culmea unui deal ce domină valea prin care curge râul Aude. 
Este capitala zonei Alto Razes, denumită în alte vremuri Redhae, 
şi ultimul bastion vizigot al acelor locuri. În plus, ne aflăm în 
regiunea franceză Languedoc, unde urmele prezenței catarilor! 
și templierilor se pot observa la fiecare pas: ruinele castelului 
catar din Coustaussa sau ale fortificației templierilor de la 
Bezu, pentru a nu menționa decât importanta moștenire pe 
care au deținut-o cavalerii la câțiva kilometri depărtare, în 
Champagne-sur-Aude. Din cealaltă lume, aceștia ne privesc, 
curioși și condescendenti, dintr-o epocă de aur care a servit 
pentru a născoci legende, ca cea a lui Bugarach, pe care un 
număr mare de autori, precum Gerard de Sede, o leagă de 
prezența în regiune a predicatorilor maniheiști bulgari, în 
vremuri străvechi — adăugând că Jules Verne l-a folosit pentru 
a numi un personaj din cartea sa, Clovis Dardentor, gi pe care-l 
folosește Michel Lamy, printre multe alte indicii, pentru a-l 
lega pe Verne de misterele acestui sat în lucrarea sa, Verne, 
inițiat și inițiator. 

Și, pentru că tot am vorbit despre denumirile unor masive 
muntoase, recent, un alt munte, Cardou, a devenit noua Mecca 
a vânătorilor de mistere —- nu degeaba au afirmat Richard 
Andrews și Paul Schellenberger că acolo s-ar afla, nici mai 
mult, nici mai puțin, decât mormântul lui lisus. 

Povestea acestui loc este impresionantă, astfel că edifi- 
ciul misterelor sale are o fundaţie solidă. Nu trebuie să ne 


1 Reprezentanţii unei secte religioase care a apărut în regiunea Languedoc, 
în Franţa secolului al XI-lea. Erau, în principal, adepți ai teologiei dualiste. 
Începând cu anul 1208, când a avut loc Cruciada Albigensiană, catarii au 
fost victimele unei puternice represiuni armate, catarismul fiind apoi 
condamnat, în 1215, la Conciliul de la Lateran și suportând ulterior 
persecuția Inchiziției (n. tr.) 

surprindă prea mult faptul că niște biografi englezi au realizat 
un inventar din care rezultă un număr de aproape cinci sute de 
cărți ce vorbesc despre acest sat care în fiecare an găzduiește 
peste douăzeci de mii de vizitatori. 

Rennes are o istorie încă de când există istoria. De fapt, 
încă din anul 1880 s-au găsit ruinele unor cimitire neolitice în 
zonă. Și, odată cu trecerea secolelor, atât anticii galezi, cât și 
romanii și-au lăsat amprenta asupra regiunii. De la aceștia din 
urmă au rămas numeroase vestigii: resturi de încălțăminte, 
monede antice cu efigiile mai multor împărați, băile termale 
din localitatea învecinată, Rennes-les-Bains, roți de care... 
După cum am spus deja, Redhae era denumirea antică a acestui 
sat; în traducere, „căruţă pe roți“ 

Mai târziu, vizigoții se vor interesa și ei de această zonă. 
Si, cum se dorește ca lor să li se atribuie prădarea Romei, în 
timp ce alte legende spun că au luat comorile templului din 
Ierusalim din mâinile împăratului Titus în anul 70 d.Hr., ei 
bine, avem aici conexiunea perfectă pentru ca mulți autori 
să spună că ceea ce a găsit Sauniére a fost, nici mai mult, 
nici mai puţin decât vreuna dintre aceste fantastice comori: 
Menorah sau candelabrul evreiesc cu șapte brațe, Graalul sau 
Chivotul Legii. Plecările și sosirile comorilor din Templul lui 
Irod, înaintea lui Solomon, sunt întotdeauna prezente când se 
menționează enigmele crucii. În plus, în acest caz nu trebuie 
să uităm că Toulouse a fost capitală vizigotă și că Rennes-le- 
Château a rămas în interiorul zonei sale de acțiune. 

Dar, după cum vom vedea mai departe, implicațiile istorice 
ale descoperirii preotului paroh pot fi chiar mai însemnate, 
iar rămășițele istorice ale locului susțin aceste ipoteze, 
chiar dacă într-o manieră vagă. De aceea, este necesar să ne 
amintim că, după vizigoți, controlul asupra regiunii a fost 
preluat de către merovingieni. Aceștia i-au învins pe vizigoți 
după ce le-au cucerit capitala și i-au împins practic înspre 
Carcassonne, până când, în cele din urmă, au fost nevoiţi să-și 
îndrepte atenția asupra localității spaniole Toledo ca singurul 
lor oraș mare. Și aici vor apărea din nou legendele comorii 
Templului. Totuși, Toledo are o identitate suficient de bine 

păstrată pentru a-și scrie cu propriile sale legende o carte mai 
cuprinzătoare decât aceasta. 

Vor trece secole întregi și regiunea va asista mai întâi la 
puternica implementare a ereziei catare și la consolidarea 
puterii templierilor. Şi, încă o dată, în drumul nostru vor 
apărea urmele Graalului. Nu s-a spus că acești catari păstrau o 
comoară de o natură necunoscută? Nu au fost persoane care au 
identificat castelul legendar de la Montsalvat cu ultima redută 
catară din Montsegur, care se află la câțiva kilometri distanță 
de Rennes-le-Château? Nu spune legenda că unii cavaleri 
templieri ar fi fost păstrătorii Graalului? 

Cert este că regiunea a asistat, în secolul al XIII-lea, la 
actele de barbarism ale Bisericii și ale Ordinului Dominican 
împotriva ereziei catare. Sabia care a tăiat gâturile copiilor, 
femeilor și bătrânilor din orașul învecinat Béziers si din 
întreaga regiune era mânuită de către sinistrul Simon de 
Montfort, dar braţul acestui asasin era controlat de către 
Biserică. De ce s-a dezlántuit aceasta împotriva unui grup de 
eretici care păreau a fi pacifiști? Doar pentru că se considerau 
moștenitorii idealurilor gnostice? Sau poate că sângeroasa 
acţiune a Bisericii încerca să localizeze ceva ce nu au descoperit 
niciodată? Exista vreo legătură cu ceea ce, secole mai târziu, 
un preot de țară urma să găsească într-un sat din apropiere? 

Ar fi imposibil să rezumăm cataclismele istorice care au 
zguduit de la un capăt la altul regiunea și satul nostru de-a 
lungul timpului. Totuși, având în vedere aspectele pe care 
le-am sintetizat, trebuie avută în vedere ipoteza că există 
material pentru ca fiecare să creadă orice dorește în legătură 
cu ceea ce s-a întâmplat ulterior. Și, la toate acestea, s-ar putea 
adăuga informaţia pe care ne-o oferă Maurice Guinguand, 
conform căreia Rennes s-ar afla în centrul unui puternic nod 
de energii telurice. 

Totuși, nu putem să nu menţionăm numele a două per- 
soane, mai înainte de a începe relatarea tulburătoarelor eveni- 
mente care l-au avut drept protagonist pe preotul Saunière. 

Pe de o parte, trebuie menţionat faptul că familia Blanche- 
fort, care a avut strămoși catari si templieri, a continuat sá 

aibă multi ascendenti în zonă. În anul 1781, în castelul de 
la Rennes, a murit, la vârsta de 67 de ani, Marie de Negre 
Dables, doamna de Hautpoul, căsătorită cu ultimul marchiz 
de Blanchefort. Se afirmă că a murit fără să lase urmași și că 
era păstrătoarea unui secret de familie care s-ar fi transmis 
din generaţie în generație. Despre ce fel de secret era vorba? 
Să fi avut oare legătură cu vreunele dintre aspectele istoriei 
locului, pe care le-am schițat? 

Se pare că Marie de Negre Dables, întrucât nu avea mos- 
tenitori, a decis cu șapte ani înainte de a muri, să-i lase spre 
păstrare confesorului ei, abatele Antoine Bigou, preot la 
Rennes-le-Château, niște documente compromițătoare. De 
asemenea, se afirmă că în acea zi de 17 ianuarie 1781, înainte 
de a-și da obstescul sfârșit, doamna de Hautpoul l-a făcut pe 
preot să-i promită că va transmite acest secret cuiva demn de 
încredere. Ce s-a întâmplat de atunci? Greu de știut. Și pentru 
a face și mai tulbure urmarea acestei legende, începând cu 
anul 1789, Revoluția Franceză învăluie în ceață toate indiciile. 
Conform anumitor teorii, preotul ar fi ascuns documentele 
într-un capitel vizigot din biserica sa, închinată Sfintei Maria 
Magdalena. Mai târziu, gravează pe lespedea care acoperă 
mormântul marchizei niște inscripţii, printre care se poate 
citi: Et in Arcadia ego, cu litere grecești. Această lespede, spun 
alții, s-ar fi adus de la așa-numitul Mormânt de la Arques, un 
mic monument funerar, situat nu departe de localitatea nu- 
mită Pontils, din apropiere de Rennes. 

Suntem siguri că preotul a așezat la capătul mormântului 
o altă lespede, cu o serie de inscripţii în care, se pare, se 
face cunoscut că acolo este înmormântată nobila doamnă 
Blanchefort, dar unii cercetători susţin că preotul ar fi scris 
informaţii cheie pe această piatră, pentru a localiza înspăi- 
mântătorul secret pe care-l cunoștea. De asemenea, cercetătorii 
au considerat ca nefiind întâmplător faptul că parohul a așezat 
cu faţa în jos, în interiorul bisericii, o lespede care prezintă 
doi cavaleri, călare pe un singur cal. Această lespede, pe care 
unii o datează ca aparținând secolului al VIII-lea, în perioada 
carolingiană, este interpretată de multi ca o aluzie la cavalerii 

templieri; unul dintre sigiliile lor caracteristice reprezenta toc- 
mai doi cavaleri care călăreau pe un singur cal. 

Ceea ce știm sigur este că preotul Bigou fuge din Franța 
revoluționară și se exilează în Sabadell!, unde își va găsi sfâr- 
șitul optsprezece luni mai târziu. Se presupune că ar fi transmis 
faimosul secret abatelui Cauneille, tot un exilat ca și el. Și 
acesta, la rândul său, ar fi făcut același lucru cu abatele Jean 
Vié, preotul de la Rennes-les-Bains, între anii 1840 și 1872. lar 
următorul preot care ajunge la fața locului este un bun amic a 
lui Bérenger Saunière, abatele Henri Boudet. 

Există o comoară în regiunea Razes, așa după cum s-a 
spus? Este adevărat că moștenirea preotului include ampla- 
samentul a douăsprezece ascunzători din zonă unde s-au 
ascuns comori din vremuri necunoscute? Să fie aceasta infor- 
matia-cheie pe care a ascuns-o preotul Bigou în mormán- 
tul marchizei? Cine știe! Dar acum a sosit momentul să-l 
prezentăm, după cum merită, pe Francois Bérenger Sauniére 
si pe interesantii săi tovarăși. 


1 Localitate din Catalonia, situatá la circa 20 de kilometri de Barcelona 
(n. tr.) 

FRANCOIS BÉRENGER ŞI 
TULBURÁTOAREA SA DESCOPERIRE 


Protagonistul acestei povestiri este nimeni altul decát preotul 
paroh din Rennes-le-Cháteau, Francois Bérenger Saunière, 
care a venit pe lume în anul 1852, la Montazels, nu departe de 
Esperaza, în aceeași vale a râului Aude, unde se situează și satul 
Rennes. Evenimentul a avut loc în ziua de 11 aprilie, astfel că 
avem în fața noastră un Berbec întreprinzător. Poate că de 
aceea nu a reprezentat un obstacol pentru el faptul că familia 
sa a fost modestă, și nici că el era cel mai mare cei dintre șapte 
fraţi. Părinţii săi și-au propus să-i plătească studiile, pentru a 
avea o profesie care să-i asigure un venit, având pentru acest 
deziderat doar două opțiuni: administraţia sau preoția. Prima 
dintre ele presupunea însă părăsirea regiunii, ceea ce nu era 
nici pe placul familiei, nici al celui interesat. Astfel că l-au 
făcut preot, la fel ca pe fratele său, Alfred. În Franța secolului 
al XIX-lea, ca pretutindeni și în toate vremurile, preotul era 
sufletul satului și presupunem că acest lucru îi umplea de mân- 
drie pe părinți. 

Dar cu toții erau departe de a bănui că preotul care a fost 
hirotonisit în anul 1879 va avea viața fascinantă pe care a 
dus-o. De fapt, succesul său putea fi anticipat oarecum încă 
de la începutul vieţii religioase: mai întâi, primul vicar din 
Alet; apoi, preot paroh al decanatului din Clat și, în sfârșit, 
profesor la seminarul din Narbonne. Se bănuiește că acolo 
era anticamera canonizării, dar atunci se face simţit, pentru 
prima dată, spiritul rebel al preotului. Pentru că a sfidat 
ierarhia religioasă, pedeapsa primită a fost un adevărat exil, 
dacă luăm în considerare anteriorul său cursus honorum!: 
așadar, va deveni noul preot paroh al unui sat izolat, din regiunea 


1 Termen latinesc desemnând „Scara onorurilor“ sau ierarhia funcţiilor 
publice pe care le puteau deține cetățenii (n. tr.) 

sa natalá. Un sat suspendat precum un cuib de vulturi, numit 
Rennes-le-Cháteau. Avea treizeci si trei de ani. 

Pe data de 1 iunie 1885, ajunge la noua sa misiune si gáseste 
biserica —- purtând hramul Sfintei Maria Magdalena și datată, 
după unele surse, în secolul al VIII-lea sau al IX-lea, deși nu 
a fost sfinţită până în anul 1059 - într-o stare deplorabilă. 
Prezbiteriul se afla în ruină și acoperișul bisericii era o sită care 
vestea inundaţiile. lar dacă vorbim despre biserică, să amintim 
că, fiind închinată Mariei Magdalena, va stârni ipoteze tul- 
burătoare: căci, deși templierii au dedicat numeroase temple și 
catedrale Magdalenei, în cazul concret al localității Rennes-le- 
Château, această explicaţie nu este plauzibilă. Dacă acceptăm 
că a fost sfinţită în anul 1059, suntem încă departe de epoca 
lui Hugo de Payens și a tovarășilor săi ce vor face parte din 
legendele medievale. Ca urmare, trebuie să căutăm în altă 
parte ca să găsim motivele pentru care un templu atât de vechi 
îi este închinat Mariei Magdalena - mai ales că, înainte, acolo 
fusese un lăcaș de cult păgân. Să fi pășit ea prin acele regiuni 
viticole, după cum susțin unii autori? Să închidem acum 
paranteza și să revenim la abatele nostru. 

Preotul este găzduit în casa unei sătence, pe nume 
Antoinne Marre. Ruinele vechiului castel care dă numele 
locului - Château - îl privesc curioase pe noul paroh, bărbat 
puternic, robust, căruia îi plăceau plimbările lungi, vână- 
toarea, pescuitul... și, mai presus de toate, istoria locală. lar 
acest lucru îl va face să lege prietenie cu doi oameni pe care 
trebuie să-i prezentăm cât mai repede. Dar, mai înainte, trebuie 
consemnate câteva date pe care ni le oferă Gérard de Sede si 
care evidenţiază corectitudinea presupunerii lui Saunière, 
ce amplifică, dacă acest lucru poate fi posibil, îmbogățirea 
sa ulterioară. Conform acestui autor, salariul preotului era 
de numai șaptezeci și cinci de franci. În registrele sale con- 
tabile, se observă că a cheltuit timp de șaisprezece luni 
nouăzeci de franci, în timp ce a economisit douăzeci și cinci. 
Deficitul de șaptezeci și cinci de franci ar corespunde, con- 
form aceleiași surse, datoriilor pentru hrană și găzduire. 
În mod surprinzător, o predică cu evidente ţinte politice 

Preotul Francois Bérenger Saunière, protagonistul acestei relatări, 
care a trecut de la condiția de umil preot de ţară la cea de bogat preot paroh, 
întreprinzând lucrări extrem de costisitoare la Rennes-le-Cháteau. 

a fácut ca guvernul republican sá-l eticheteze drept reactionar, 
să-i suspende remuneraţia si să-l destituie din funcţia de 
preot paroh, pentru a-l trimite la seminarul din Narbonne. 
Si, dacă nu ar fi fost prietenii săi monarhici, printre care și 
părintele Boudet, nu s-ar mai fi întors niciodată la parohia din 
Rennes-le-Château. 

Să-i prezentăm acum pe prietenii lui Saunière. 


Doi preoţi misterioşi 


Henri Boudet s-a născut în satul Quillan, din aceeași regiune. 
Avea șaizeci și unu de ani la momentul descoperirilor. A fost 
hirotonosit preot în anul 1861 și, în 1872, a devenit preot 
paroh în Rennes-le-Château. Locuia cu mama și cu sora sa și 
avea atât preocupări obișnuite, precum cultivarea unei grădini, 
cât si altele mai bizare ce au trezit tot felul de suspiciuni 
printre enoriași, cum ar fi schimbarea datelor de pe anumite 
morminte din cimitir, printre care și de pe cel al contelui Paul- 
Urbain de Fleury, nepotul marchizei de Blanchefort. 

Dar, pe lângă această întâmplare destul de insolită pentru 
un preot, s-a preocupat de schimbarea, într-o anume mani- 
eră, a peisajului din zonă: modifica forma pietrelor din zonă, 
deforma vreun menhir antropomorfic precum cel care exista 
în locul numit ,Cristelnita de la Brugos“ Şi nu trebuie sá 
faci mari eforturi pentru a-ți imagina mirarea localnicilor la 
vederea scenelor în care apare preotul paroh cărând piatra 
enormă și grea până în dreptul bisericii și apoi comandând 
gravarea inscripţiei: „Statuie făcută dintr-un menhir“ 

În sfârșit, trebuie să trecem în revistă redactarea de către 
acest preot a unei cărți extravagante intitulată Adevărata 
limbă celtá si cromlehul! de la Rennes-les-Bains, o lucrare în 
care propune ipoteze ciudate în aparenţă, precum cea prin care 
susține că engleza este limba primitivă a umanităţii și toate 
celelalte derivă din ea. Conform teoriei sale, chiar și numele 


1 Monument megalitic cu caracter sacru, format dintr-un cerc de pietre 
brute, înfipte vertical în pământ, la intervale regulate (n. tr.) 

Castelul Rennes, edificiul ce dă numele satului şi domină valea ce se întinde la poalele 
acestei localități franceze, pe cât de mică, pe atât de celebră. 


de Iahve ar proveni din pronumele engleze I (eu), he (el), we 
(noi) si ye (voi, forma veche). Totuși, unii dintre cercetători — și 
au fost mulți cei care au studiat ce s-a întâmplat în jurul lui 
Bérenger în acești ani — ne dau toate asigurările că această carte 
nu este aproape cu nimic mai mult decât o glumă. În primul 
rând, se amintește că acolo nu există nici un cromleh, după cum 
se semnalează în titlul cărții, ci doar un menhir pe care însuși 
preotul l-a deformat. În al doilea rând, nu se cunoaște moti- 
vul pentru care autorul amplasează anul publicării lucrării — 
1886 - în centrul copertii, ceva neobișnuit, și, în plus, îl 
înconjoară de arabescuri, ca și când ar fi dorit să-i sublinieze 
importanța. În al treilea rând, sub acest an, se indică numele 
editurii la care a fost publicată lucrarea, François Pomiès, dar 
cercetările realizate relevă faptul că această editură nici nu 
exista încă la acea dată. 

De aceea, s-a crezut că poate preotul a încercat să ascundă 
vreun tip de informaţii relevante în paginile sale, motiv 
pentru care se argumentează că fraza care apare la pagina 126 

LANGUE CELTIQUE 


Le Cromleck de Rennes-les-Bains 


Par 
VAbbe H. BOUDET 


CURÉ DE ARANIO-LES- Dawa (avpa) 


Coperta cărții scrise de abatele Boudet. 
Această lucrare, după unii specialişti, 
ar conţine informaţii care ar putea servi 


la înțelegerea tuturor faptelor ulterioare 
ES AE mi ne petrecute la Rennes. 


CARCASSONNE 
Inrassania Frascos POMIES , nace ou ia Maitie, 10. 


a lucrării - unde autorul afirmă că vorbește „un anume jargon 
pentru exterior“ — este dovada acestei teze. Culmea, însuși 
preotul anticipează anumite mistere în prezentarea cărții, 
asigurând că „elucidează secretul unei legende locale, pentru 
interpretarea unui număr compus, dintr-o limbă necunoscută“. 
Astfel că poate fi corectă presupunerea ca, în realitate, această 
carte să fie văzută drept un compendiu de secrete din geografia 
si istoria zonei respective. 

În sfârșit, să consemnăm că atunci când acest preot a 
murit, pe mormântul său s-a gravat un epitaf deosebit: IXOIE. 
Și această inscripţie a alimentat tot felul de interpretări. După 
unii autori, înseamnă doar lisus Hristos, Fiul lui Dumnezeu, 
Mântuitor. Pentru alții, lucrurile nu sunt atât de simple, căci 
pentru a fi așa, ar fi trebuit să aibă o literă teta grecească și nu 
un omicron. De aceea, Sede, de pildă, consideră că inscripția 
ar fi un indiciu în legătură cu misterioasa carte. Concret, ar 
însemna: EIO (310) si XI (11). Și afirmă că lucrarea avea exact 
310 pagini și că la pagina 11 s-ar afla respectivul indiciu. Să fie 
oare corect felul în care interpretează el epitaful? 

Al doilea prieten a lui Sauniére a fost Antoine Gélis, preot 
paroh ín Coustaussa, un bárbat care tráia singur si a cárui 
enigmă constă în împrejurările bizare care au înconjurat 
moartea sa. Totul s-a petrecut la câțiva ani după ce Bérenger 
Sauniére a făcut descoperirile din parohia sa, oricare ar fi 
fost acelea. Concret, uciderea lui Gélis, deoarece așa trebuie 
numită, a avut loc pe data de 1 noiembrie 1897. Preotul avea 
șaptezeci de ani și a fost găsit mort în prezbiteriul său, într-o 
baltă de sânge și cu mâinile pe piept, conform cronicii apărute 
în Le Courrier de l'Aude. 

Cercetările ulterioare ale poliției au scos la iveală numeroase 
necunoscute: de ce s-au găsit sertarele deschise și mobilierul 
a fost rávásit, dacă asasinul nici nu s-a atins de cei unsprezece 
mii de franci găsiți în diferite locuri din casă? Cum este posibil 
ca un om precum Gélis, neîncrezător, care atârna un clopoțel 
la poarta prezbiteriului pentru a fi prevenit atunci când intra 
cineva și care locuia singur, întotdeauna cu obloanele trase, 
să-l lase să intre pe asasinul său? Acest lucru i-a făcut pe mulți 
să creadă că asasinul putea fi un cunoscut de-al preotului. S-a 
încercat să se reconstituie crima pe baza ideii că, în toiul unei 
conversații, criminalul l-ar fi lovit cu cleștele șemineului în 
cap pe preot, care, totuși, a încercat să fugă, dar, înainte să 
reușească să deschidă o fereastră, asasinul l-ar fi lovit din nou, 
de data aceasta cu un topor. 

După aceea, criminalul a poziționat cu grijă cadavrul în 
centrul locuinței, cu gura deschisă, și a evitat să calce în bălțile 
de sânge, astfel încât nu a lăsat nici o altă urmă decât o foiţă 
de hârtie pentru fumat, despre care poliția a stabilit că i-ar fi 
aparținut preotului. Atâta doar că acesta nu fuma. Era vorba 
despre o hârtie marca Le Tzar și, pe ea, o mână pe care poliția 
a descris-o ca „puţin obișnuită cu scrisul“ mâzgălise ceva de genul: 
„Viva Angelina!“ Acea marcă de foiţă nu se vindea nicăieri 
în regiune și numele presupusei femei cu atât mai puţin nu 
a limpezit lucrurile. 

Asasinul lui Gelis nu a fost niciodată prins și, în anul 1975, 
juriștii Julien Coudy, avocat criminalist la Curtea de Apel de la 
Paris, și Maurice Nogué au redeschis cazul pentru a căuta noi 

+ 
Credincioasa Marie Denarnaud, . N i 
poate singura persoană care a știut < 
de la bun început ce descoperiri ' w 
fácuse preotul, dar a dus cu ea N y 
secretul in mormánt. 


indicii. Există în acest sens o informaţie ce prezintă un interes 
aparte și pe care si Sede o reține. Cum este posibil ca un preot 
paroh care câștiga nouă sute de franci pe an să fi fost capabil 
să strângă unsprezece mii de franci, dacă tocmai cheltuise, 
conform registrelor sale contabile, șapte sute? Cum fusese 
posibil ca acest preot să investească anual o mie de franci în 
obligaţiuni ale companiei de căi ferate? 

Pe lângă acești doi prieteni preoți, mai trebuie menționată 
prezența unei femei în viața și peripetiile preotului Saunière. 
Ne referim la o tânără pe nume Marie Denarnaud, care pe 
atunci avea optsprezece ani și lucra într-un atelier de pălării 
din satul Esperaza. Este prezentată ca menajera preotului, dar 
relaţia lor a mers mult mai departe decât se presupune oficial. 
Au trăit amândoi aventura fabuloasă care urma să supra- 
vietuiascá scurt timp și, după moartea preotului, ea a rămas 
păstrătoarea secretului care astăzi îi reunește pe toți în aceste 
pagini. Au fost amanți? Este posibil; mormintele lor sunt și 
astăzi apropiate, în micul cimitir al satului. 

Lucrári de restaurare 


Toti cei care au vizitat vreodată acest sat au simţit aura de 
mister a locului și să nu credeți că acest lucru reprezintă pro- 
dusul lecturilor prost digerate: este vorba despre o senzaţie 
reală care face ca acel sat să găzduiască mii și mii de turiștii. 
Toţi încearcă să găsească răspunsul final la aceeași întrebare: 
ce a descoperit enigmaticul abate Sauniére, în timp ce aveau 
loc lucrările de restaurare la biserica sa? 

S-a menționat deja că lăcașul închinat Sfintei Maria Mag- 
dalena se găsea într-o stare deplorabilă atunci când noul 
pastor a ajuns în acest loc. Dar, pentru a putea întreprinde 
lucrările, preotului îi lipseau banii, iar aici intervine în scenă 
un nou personaj: contesa de Chambord, soţia celui care a fost 
pretendentul tronului francez. Ea ar fi cea care, conform unor 
versiuni, donează 3 000 de franci din aur pentru demararea 
lucrărilor, bani care au ajuns la Sauniére prin intermediul unui 
emisar pe nume Guillaume. Motivul? Există opinii diferite. 
După unii, în semn de mulțumire pentru călduroasa predică 
monarhică a parohului, care s-a soldat pentru el cu represaliile 
deja menționate. Conform altora, datorită faptului că această 
contesă întreținea legături cu grupuri ezoterice franceze, legate 
de Ordinul Roza-Crucii și care cunoșteau faptul că în acea zonă 
se ascundea un secret de o mare însemnătate. În ceea ce priveşte 
identitatea misteriosului Guillaume, există versiuni, ca cea sus- 
ţinută de Tatiana Kletzky-Pradere, care îl identifică cu loan de 
Habsburg, arhiduce de Austro-Ungaria, despre care afirmă că 
ulterior a fost oaspete constant al preotului, în Vila Betania, 
despre care vom vorbi mai târziu. 

Totuși, alții nu văd acolo originea acestor bani, folosindu-se 
ca argument de moartea contesei în anul 1886, chiar în mo- 
mentul în care încep lucrările de reconstrucţie. Gérard de 
Sede înclină să creadă că era vorba despre un donator dintre 
preoţii care slujiseră anterior în parohie, abatele Pons, un tip 
ciudat, căruia i se atribuiau capacități curative spectaculoa- 
se. Conform acestui autor, suma pe care i-a dat-o în avans 
Sauniére a fost de 518 franci în aur, pe care el îi calculează 

ca având o valoare de circa 19 000 franci, la mijlocul secolului 
XX. La rândul său, excelentul cercetător Josep Guijarro, în 
lucrarea sa, Comoara ocultă a templierilor, adaugă posibilitatea 
ca o parte dintre acești bani să fi provenit dintr-un împrumut 
municipal, mai concret suma de 1 400 de franci. 

Si, cu toate că originea banilor nu trebuie trecută cu vede- 
rea în toată această chestiune, cert este doar faptul că a existat 
un buget inițial pentru demararea lucrărilor. 

Preotul începe lucrările la altar, o lespede de piatră care este 
susținută de niște stâlpi din epoca vizigotă, dintre care unul 
este sculptat. Ulterior, preotul l-a mutat în fața prezbiteriului 
și l-a întors. Pe acesta a comandat să se scrie: „Misiunea 1891“ 
Deasupra lui a plasat o imagine a Fecioarei din Lourdes. De ce 
aceste ciudate acțiuni ale preotului? Nu se știe precis, singurul 
lucru cert fiind acela că lucrările au început și, odată cu ele, 
enigmele s-au ținut lanț. 

La lucrări, alături de preotul paroh au luat parte șase 
persoane: Marie Denarnaud, firește, antreprenorul Elie Bot, 
zidarii Nazaire Babou si Pibouleau și ministrantii Rousset si 
Antoine Verdier. Toţi aceștia au ajutat, într-un fel sau altul, la 
respectarea indicatiilor preotului paroh, care a comandat sá se 
ridice pavajul naosului și cel al corului bisericii. Și, în timpul 
acestor lucrări, au fost descoperite pergamente misterioase, 
deși există diferite versiuni despre locul în care au fost găsite 
acestea. Unii autori afirmă că au apărut într-un stâlp vizigot 
pe care l-am menționat înainte și în interiorul unui tub de 
lemn. Alții preferă povestirea care face din clopotarul Captier 
descoperitorul lor, în interiorul unui stâlp de lemn. Guijarro 
spune în legătură cu acest subiect: „Unul dintre stâlpi este gol 
și se descoperă în interiorul său, sub niște frunze de ferigă, trei 
tuburi din lemn, pecetluite cu ceară, în care au fost păstrate 
niște pergamente“ 

Baigent, Leigh și Lincoln ne asigură în cartea lor, Enigma 
sfântă, că pergamentele erau genealogii: „Unul care datează din 
anul 1243 și care poartă sigiliul reginei Blanca de Castilia, al 
doilea din anul 1608, de Franqois-Pierre d'Hautpoul, al treilea 
de Henri d'Hautpoul, din data de 24 aprilie 1695. Al patrulea 


177 


MARIANO FERNÁNDEZ URRESTI 


act, față si verso, provine de la canonicul Jean-Paul de Negre 
si ar data din anul 1753.“ Există totuși alte aspecte pe care 
trebuie să le luăm în considerare, deoarece, după cum susține 
cercetătorul francez Sede, dacă documentele au apărut în 
altarul primitiv, nu ar prea avea cum să fie ulterioare perioadei 
cuprinse între construcția bisericii și sfințirea sa, adică între 
secolele al VIII-lea și al XI-lea, cel târziu. Dar, dacă au apărut în 
tubul de lemn din interiorul stâlpului, atunci este mai dificil să 
le datăm. Sede atribuie acestei piese o origine italiană și afirmă 
că respectivele lucrări nu sunt anterioare Renașterii și, întrucât 
nu este prea grea, s-ar fi putut ascunde în ea documente atât 
din acea epocă, cât și anterioare sau ulterioare. Am putut vedea 
si noi balustrada menționată, ce prezintă o deschizătură în 
partea superioară, vizibilă atunci când ridici capitelul decorat 
cu frunze de rodie. 

Se presupune că aceste manuscrise au fost ascunse acolo 
de către deja mentionatul preot Bigou, poate în anul 1790, 
dar adevărul este că niciodată nu au văzut lumina zilei, cu 
excepția ultimului dintre ele. Totuși, trebuie să semnalăm că 
cercetătorul francez Sede a făcut cunoscut, începând cu anul 
1964, un text despre care se presupune că ar fi copia celui de-al 
patrulea pergament. Este vorba despre două scrieri conținând 
versete din Evanghelii. 

Într-unul dintre manuscrise se remarcă descrierea pe care 
loan (12:1-12) o face cu privire la sosirea lui lisus în Betania și 
primirea care i se face în casa lui Lazăr. În celălalt, se povestesc 
faptele pe care le descriu apostolii Matei și Marcu în legătură 
cu încălcarea preceptelor Sabatului de către lisus atunci când, 
văzând-și ucenicii flămânzi, culege spice de grâu de Sabat. 
Pentru unii avizaţi în problema Rennes, acestea constituie 
documente cifrate. 

În acest sens, trebuie menționat faptul că al doilea text 
conţine unele aspecte bizare la prima vedere: apar simboluri 
ciudate la început și la sfârșit; rândurile sunt de lungimi 
diferite; unele cuvinte rămân tăiate, poate în mod intenti- 
onat; ultimele cuvinte (SOLIS SACERDOTIBUS) sunt separate 
de restul și unele versiuni traduc expresia prin „doar pentru 

preoți“, iar altele prin „doar pentru inițiați“. În sfârșit, literele 
finale ale ultimelor patru rânduri formează pe verticală 
cuvântul SION. 

Referitor la celălalt text, Andrews și Schellenberger afirmă 
că, exceptând cuvântul de început, lisus, restul textului nu 
constituie o lectură facilă, deoarece există litere intercalate 
care nu au aparent nici o legătură cu restul contextului. În plus, 
există la început și la sfârșit două ciudate asteriscuri și un mis- 
terios simbol în care, inversat, vom reîntâlni cuvântul SION. 

În orice caz, pergamentele care se cunosc au constituit 
obiectul a numeroase cercetări, ale căror rezultate au fost 
vehiculate în cărți și chiar în pelicule realizate de către postul 
BBC. Baigent, Leigh și Lincoln constată că acestea „cuprind o 
secvenţă ingenioasă de cifruri sau coduri. Unele dintre ele sunt 
extrem de complexe și imprevizibile, indescifrabile chiar și cu 
ajutorul unui computer, dacă nu se cunosc indiciile necesare“ 
Vom reveni asupra acestei interpretări când vom vorbi despre 
ceea ce ar fi putut să descopere în realitate preotul. Să reluăm 
acum relatarea cu privire la lucrările de restaurare a bisericii, 
care se aflau într-o fază incipientă. 

De fapt, preotul comandă deplasarea unei lespezi care 
se găsește în fața altarului și se descoperă că aceasta era 
sculptată, deși figura care fusese lucrată pe ea era întoarsă. 
Lespezii i se va da apoi numele de „Lespedea cavalerilor“, 
deoarece înfățișează doi călăreți pe același cal, în timp ce în 
cealaltă apare un personaj călare, care cântă la o trompetă. 
Sede îi atribuie o vechime care ajunge până la epoca mero- 
vingiană sau carolingiană; alții, în fața fascinantului basorelief 
a doi cavaleri călare pe un cal, nu ezită în a face o legătură cu 
templierii, datorită faptului că unul dintre sigiliile emblema- 
tice ale acestuiordin de călugări-războinici conţine o reprezen- 
tare similară. 

Lespedea acoperea o gaură în podea, iar în interiorul 
acesteia a fost descoperit un vas plin de monede. Preotul îi 
expediază pe muncitori, dar nu-l poate împiedica pe Pibouleau 
să vadă conținutul potirului si să întrebe despre ce era vorba. 
Sauniére îi răspunde evaziv, afirmând că sunt medalii din 

Turnul Magdala, enigmaticul edificiu care adápostea biblioteca preotului 
si care a devenit ulterior un simbol al întregii enigme. 


Lourdes, dar, de fapt, se pare că era vorba de monede vechi. 
Care să fi fost valoarea lor exactă? Nici până astăzi nu știm, 
deși preotul a afirmat că nu aveau valoare. 

Vestea respectivei descoperiri va ajunge la urechile pri- 
marului, cu care preotul paroh va trebui să susțină o luptă 
aprigă pentru dreptul de proprietate asupra descoperirilor. 
Într-un final, preotul cedează si predă copiile documentelor 
primarului, deși este cert faptul că nu le-a predat pe toate. Ceea 
ce într-adevăr va face va fi să vorbească despre descoperirea lui 
cu superiorului său, episcopul de Carcassonne, Félix-Arséne 
Billard. Prelatul îl sfătuiește să meargă la Paris pentru a con- 
sulta niște specialiști în limbi antice; mai concret, i-a spus 
să se adreseze unui prelat alsacian pe nume Emile Hoffet, 
specialist cu reputaţie în acest domeniu și cu excelente relații 
la Sorbona. Dar mai există un aspect din biografia lui Hoffet 
care trebuie subliniat, și anume faptul că era vorba despre 
un mare cunoscător al ezoterismului, intretinánd legături cu 
Ordinul Roza-Crucii din Paris. De fapt, se pare că a și condus 
împreună cu René Guénon revista Regnabit. 

Un preot de ţară la Paris 


Preotul decide să întreprindă o călătorie la Paris, luând cu el 
documentele, în ciuda treburilor presante care-l așteptau, 
deoarece, începând din anul 1890, îi fusese repartizată și 
parohia din Antugnac, după pensionarea preotului titular. 
Parohia, care se află la circa zece kilometri de Rennes, îi 
dă mult de furcă lui Bérenger, diminuándu-i timpul alocat 
pentru celelalte activități. Călătoriile sale prin aceste sate sunt 
adunate într-un jurnal care a fost publicat în anul 1984 sub 
titlul Învățăturile mele din Antugnac. 

În luna iunie a anului 1891, parohul pornește în călătoria 
sa la Paris. Putem accepta ipoteza că în capitala franceză au 
existat nume importante în mediile ce păstrau legături cu 
Ordinul Roza-Crucii care i-au deschis anumite uși, altfel ar fi 
dificil de explicat cum un umil și necunoscut cleric de provincie 
poate să intre în cele mai luxoase saloane pariziene, la puţin 
timp după ce a ajuns în oraș, și să se înconjoare de oameni 
cunoscuți, precum populara cântăreață Emma Calvé, cu care 
a avut cel puțin o relaţie strânsă. 

Această femeie, de origine occitană, la fel ca și Saunière, 
va vizita ulterior, în mod frecvent, Rennes. Dovadă a faimei 
sale extraordinare este faptul că inclusiv regina Angliei, 
Victoria, i-a oferit onoarea de a-i ridica o statuie. Se povestește 
că era pasionată de ezoterism și cunoștea specialiști iluștri în 
domeniu, precum Gérard Encausse, mai cunoscut sub numele 
de Papus, și Peladan, printre alții. Este foarte posibil ca 
Bérenger să se fi întâlnit și cu aceștia la Paris. 

Francois Berenger vizitează la Paris biserica Saint-Sulpice, 
unde are o întrevedere cu părintele Bieil, responsabilul semi- 
narului, iar acesta i-l prezintă misteriosului Emile Hoffet. 
Odată făcute prezentările, preotul îi oferă specialistului perga- 
mentele în chestiune. Se pare că, prin intermediul acestuia, 
intră în contact cu eminentul muzician Claude Debussy, un 
alt personaj care a avut legături cu Ordinul Roza-Crucii. În plus, 
potrivit unor cercetători, ar fi cunoscut-o astfel și pe marchiza 
Bourd de Bozas, care se pare că era amanta lui Alfred, fratele 
lui Francois Bérenger, preot si el. 

Multi cercetátori fac legátura 
intre parohul din Rennes 

si Emma Calvé, o cántáreatá 
renumită care trăia la Paris. 


Și, în timp ce Hoffet lucra la documente, se știe că parohul 
din Rennes a întreprins alte acțiuni îndelung comentate. 
Conform unor versiuni ale celor întâmplate, vizitează Muzeul 
Luvru și, evident, toate operele de artă care pot fi admirate 
acolo. Întreabă doar de trei dintre ele. Este vorba despre două 
tablouri de Nicolas Poussin. Unul dintre ele este cel intitulat 
Păstorii din Arcadia II, şi celălalt, Et in Arcadia ego. Aceste două 
pânze ale pictorului născut în anul 1592 și mort în 1665 îi 
rețin atenţia preotului, înainte de a-și manifesta interesul 
pentru o a treia lucrare, de această dată creată de penelul lui 
David Teniers. Era vorba despre Sfântul Antonie și Sfântul Pavel, 
deși alți cercetători insistă că lucrarea în cauză ar fi fost Sfântul 
Antonie, eremitul. De asemenea, zăbovește câteva minute în fața 
unui portret al papei Celestin al V-lea, de un autor necunoscut. 

Apoi comandă niște copii ale acestor tablouri pentru a le 
duce la Rennes-le-Château, deși se pare că acestea nu au fost 
găsite nicăieri. 

De asemenea, se povesteste cá ar fi mers pe strada 
Faubourg-Montmatre și ar fi intrat la numărul 27, unde un 
fotograf pe nume Vaugnon avea un atelier. Preotul îl roagă 
pe fotograf să-i facă un portret din profil, pentru a masca cei 
aproape patruzeci de ani pe care-i avea la acea dată. Apoi, se 
întoarce în sat, presupunem că împreună cu documentele desci- 
frate, copiile tablourilor sub braţ și fotografia sa. În plus, acum 
se poate baza pe relații sociale excelente în lumea ocultă, asta 
dacă nu cumva le avea deja dinainte de plecarea la Paris? 

Să consemnăm, în sfârșit, faptul că, din motive necunos- 
cute, se pare că a decis să schimbe semnătura fotografiei pe 
care a comandat-o în Paris, punând semnătura unui fotograf 
din Limoux pe nume G. Mas, poate din dorința de a șterge cât 
mai multe dintre urmele vizitei sale în capitală. 


Tuneluri, morminte și epitafuri 


La revenirea de la Paris, viața preotului se schimbă și mai 
mult. Începe să frecventeze, în compania Mariei, diferite 
locuri din împrejurimi și se dedică unor activități bizare, cum 
ar fi transportarea unor pietre până la biserică. Cei doi privesc 
cu atenție pietrele de râu și adună o parte dintre ele. Bine- 
înțeles că acțiunile lor atragatentia localnicilor, cărora preotul 
le spune că din pietrele adunate intenționează să facă o grotă 
lângă cimitir, care încă se poate vedea în acel loc dacă vizitezi 
acest sat enigmatic. Dar nu este singurul lucru pe care-l face 
preotul și care stârnește îngrijorarea enoriașilor: cumpără - si 
nu se știe cu ce bani — o fermă în apropierea locului de unde 
își strângea pietrele de râu. Unii spun că subsolul ar fi intesat 
de tuneluri și galerii. În plus, vizitează cimitirul noaptea și 
schimbă mormintele de la locul lor, tulburând liniștea celor 
drepți. Acest lucru atrage după sine criticile comunităţii locale. 

S-a ştiut, de asemenea, și faptul că a comandat construirea 
unui mic birou de lucru dincolo de fântâna bisericii. În 
realitate, este vorba despre o încăpere îngustă aflată în spatele 
cimitirului, iar preotul le interzicea tuturor să intre acolo; 
interdicție pe care a extins-o inclusiv asupra pompierilor, 

dupá cum aminteste autorul cártii Misterul de la Rennes-le- 
Cháteau, cánd au dorit sá scoatá apá din put pentru a stinge 
un incendiu. 

Dar, mai presus de toate acestea, ceva îi atrage în mod con- 
stantatentia și anume lespedea și stela funerară a mormântului 
Mariei de Negre d'Ables, soția marchizului de Blanchefort, 
Francois d'Hautpoul. Am precizat deja că această femeie a 
murit, fără moștenitori, în anul 1781 și că a încredințat un 
anumit secret preotului Bigou. Ei bine, se pare că Bérenger, 
nu se știe din ce motive, decide să șteargă inscripţiile de pe 
stelă și face dispărută lespedea. Preotul a așezat pe mormânt o 
lespede pe care a comandat-o din locul numit Mormântul din 
Arques, un mic monument funerar care, în mod curios, apare 
într-unul dintre tablourile lui Poussin, care i-a atras atât de 
mult atenția în Paris, și anume Păstorii din Arcadia. 

Jean Robin arată în cartea sa, Operația Orth, că în ma- 
nifestările preotului se observă dorința sa de a încurca, a înșela 
și de a șterge indiciile prin care el a ajuns să facă anumite 
descoperiri. Si, în același timp, se poate crede că el constru- 
ieste o enigmă complet nouă prin acţiunile sale, încât doar 
initiatii să poată accede la același stadiu de cunoaștere pe care 
l-a atins el. 

Gerard de Sede arată că, din fericire, lespedea originală a 
mormântului a fost studiată anterior de către unii arheologi și 
mai târziu se va publica reproducerea ei în Buletinul Societăţii 
de Studii Științifice din Aube. La rândul său, René Descadeillas, 
autorul cărții Mitologia comorii din Rennes, afirmă că lespedea 
încă mai există și se păstrează ascunsă de privirile curioșilor, 
dar nu se indică locul în care se află. 

În orice caz, există multe speculații legate de ceea ce ar fi 
putut să descopere preotul paroh la lumina inscriptiilor, a fai- 
moaselor pergamente și a îndelung comentatelor tablouri de 
Poussin. Concluzia pe care o putem trage este că, într-adevăr, 
acest fapt a avut o importanță specială pentru el și că este 
posibil să fi știut exact și ce anume să caute. Kletzky-Pradere 
oferă o versiune despre informații oculte transmise de epitaf, 
informaţii care ar indica niște cifruri numerice în legătură 

cu anul 1891, atunci cánd se produce aceastá descoperire, si, de 
asemenea, informatii despre anumite coordonate geografice. 

Singurul lucru pe care-l știm cu precizie este faptul că pre- 
otul descoperă un mormânt, despre care notează în jurnalul 
personal cât se poate de clar: „Scrisoare pentru Granes. Des- 
coperirea unui mormânt. Noaptea, pe ploaie“. Acest lucru s-a 
întâmplat pe data de 21 septembrie 1891. În ziua de 29, scrie în 
jurnalul său: „L-am văzut pe preotul paroh din Nevian. În casa 
lui Gelis. În casa lui Carriére. I-am văzut pe Cros si pe Secreto.“ 

Despre preotul paroh din Nevian nu se știe nimic și nici des- 
pre așa-numitul Carrière. În ceea ce-l priveşte pe Cros, acesta 
ar putea fi episcopul de Carcassonne sau inginerul Ernest 
Cros, un membru al francmasoneriei, prieten cu Bérenger. 
Ceea ce într-adevăr se știe, amănunt reținut printre alții și de 
Sede, este faptul că Berenger confecționează un colaj ciudat 
pe care-l include în jurnalul său. 

Să luăm două ilustraţii din jurnalul Crucea. Cea de sus 
înfățișează trei îngeri care poartă un nou-născut spre cer. 
Dedesubt, plasează acest citat: „În anul 1891, condus la eterni- 
tate cu fructul de care se vorbește aici mai jos“ Și ce apare 
mai jos? Ei bine, o a doua gravură în care este reprezentată 
Adorarea Magilor și o altă legendă: „Melchior: primește, o, 
Rege, aurul, simbolul regalității. Gaspar: primește mirul, sim- 
bolul spiritualităţii. Baltazar: primește tămâie, o, Tu, care 
ești Dumnezeu.“ Și se presupune că, după aceea, comandă să 
se pună faimosul stâlp vizigot cu crucea tăcerii din vechiul 
altar mare, așezat invers în grădinița care se află în fața porții 
bisericii. Sub acesta, comandă ridicarea unui piedestal, unde se 
citește inscripția deja menţionată: „Misiunea 1891“. 

Ce este această scriere confuză? se va întreba cititorul. 
Încotro conduce? 

Adevărul este că nimeni nu știe și nici nu a știut vreodată. 
Dar se poate constata ce se întâmplă începând din acest 
moment, atât în sat cât și în viața lui Bérenger și a Mariei 
Denarnaud, de care acesta era nedespártit. 

Dupá descoperirea mormántului, preotul si-a continuat 
activitátile sale nocturne in compania Mariei Denarnaud, ceea 

ce a făcut ca localnicii să-și manifeste supărarea în mod vădit 
înaintea prefectului, în anul 1895. De fapt, Sede recuperează 
una dintre aceste plângeri păstrate în Arhiva din Aude, în care 
se poate citi: „Dacă există cruci (...), sunt scoase și pietrele 
mormintelor la fel, în timp ce această așa-zisă lucrare nu 
constă nici în reparaţii, nici în nimic altceva“ (sic). 


O îmbogățire subită 


Suntem convinși că Sauniére nu se comporta într-un mod atât 
de extravagant doar pentru a-și enerva enoriașii. Dimpotrivă, 
lucrările sale cu târnăcopul și lopata trebuie să fi avut un temei 
logic și coerent și este posibil ca rezultatele lor să fie darurile pe 
care se pare că le-a făcut unora dintre prietenii săi. De exemplu, 
abatelui Courtauly de Villarzel-du-Razes i-a dăruit o colecţie 
de monede antice a căror origine se situa între secolele al V-lea 
și al XIII-lea. Abatelui Grassaud, din Saint-Paul-de-Fenouillet, 
i-a făcut cadou un potir de aur din secolul al XIII-lea. Și lui 
Georgette Roumens-Talon, nepoata Mariei Denarnaud, i-a dă- 
ruit o brățară și un colier de aur. 

La rândul său, el însuși a început să cheltuiască sume uriașe 
de bani, lucru de neconceput pentru un preot cu venituri 
modeste ca ale sale. De fapt, se calculează că din anul 1886 — 
momentul în care au început lucrările de restaurare - până 
la moartea sa, în anul 1917, preotul paroh a cheltuit nu mai 
puţin de 659 413 franci de aur (s-a calculat că 10 franci de aur 
reprezentau aproximativ 350 de franci). Și acestea sunt doar 
unele dintre informaţiile care s-au putut obţine din registrele 
contabile, dar, fără îndoială, suma a fost cu mult mai mare. 

Berenger și Marie organizează numeroase petreceri la care 
participă nu doar Emma Calvé, despre care am vorbit deja, ci si 
o bună parte din aristocrația locală și pariziană. Unde anume 
se organizează aceste petreceri? A sosit timpul să vorbim acum 
despre proprietăţile preotului de ţară. 

Biserica Sfintei Maria Magdalena 


Din câte se știe, Sauniére a cumpărat cel puţin șase terenuri în 
sat, pe care le-a trecut pe numele Mariei, cum va face, de altfel, 
cu toate proprietățile sale. A încheiat contracte cu arhitectul 
Tiburce Caminade şi cu antreprenorul Emile Bot, şi a angajat 
șaptesprezece muncitori pe care i-a întreținut pe cheltuiala sa, 
pe durata diferitelor lucrări comandate. 

În primul rând, a dorit să restaureze după bunul său plac 
tiglele, acoperișul și interiorul bisericii, în care schimbă par- 
doseala cu una formată din dale alternative de piatră albă 
şi neagră, după modelul tablei de șah. În plus, adaugă lângă 
templu un amvon și un candelabru central, alături de camera 
secretă menționată deja, care se mai poate vedea și astăzi și 
a cărei ușă era ascunsă în spatele unui dulap. 

Dar cel mai extravagant lucru va fi decorarea templului, 
care seamănă cu orice altceva numai cu un lăcaș de cult 
tradițional, nu. Lucrările au fost încredințate unui sculptor din 
Toulouse, pe nume Giscard, care realizează basoreliefurile și 
statuile, în timp ce un sticlar din Bordeaux, pe nume H. Fleur, 
realizează vitraliile. Lucrările s-au prelungit până în anul 1896, 
rezultatele mai semnificative fiind cele pe care vom încerca să 
le descriem în continuare. 

În timpanul bisericii, comandă să fie aşezat un triunghi 
echilateral în care alternează rozele cu crucile (aluzie atât de 
puţin subtilă la Ordinul Roza-Crucii și a cărei prezenţă într-o 
biserică te face să te simți stingher). Cel mai surprinzător este 
faptul că simbolul format din roză și cruce încoronează acest 
triunghi, nume sub care era cunoscută respectiva societate 
creată în secolul al XVIII-lea. Așadar, se pare că intrăm într-o 
lojă mascată în sanctuar. 

Sub timpan se citesc două inscripţii care reprezintă citate 
din Evanghelie: Terribilis est locus iste și Dominus mea orationis 
vocatibur („Înfricoşător este locul acesta“ și „Casa Mea este o 
casă de rugăciune“. În Evanghelie, a doua frază se continuă astfel: 

dar voi ati făcut din ea o peșteră de tálhari.*) 

Interiorul bisericii Sfânta Maria Magdalena, templul în care Bérenger şi-a gravat secretul. 
Simbolistica Ordinului Roza-Crucii şi a francmasoneriei sunt evidente încă de la prima vedere. 


La stânga, imediat cum intri în biserică, îți sare în întâm- 
pinare un diavol de culoare roșie, șchiop, cu un genunchi 
dezvelit — ca Sfântul Roch, eremitul -, susținând cristelnita 
cu apă sfințită, ceea ce reprezintă, de asemenea, o mare pro- 
vocare. Deasupra, sunt infátisati doi vasiliști ce încadrează 
un cerc roșu și pe care se văd gravate două inițiale: BS. Ce 
înseamnă? Bérenger Sauniére? Boudet-Sauniére? Deasupra 
cercului, o nouă inscripție: Par ce signe tu le vaincras („Cu acest 
semn il vei învinge“). 

În legătură cu această inscripție, s-a dorit să se amintească 
legenda care afirmă că împăratul Constantin cel Mare, în toiul 
unei lupte, a zărit pe cer monograma care-l reprezintă pe 
Hristos, în timp ce a auzit o voce ce-i spunea în latină: In hoc 
signo vinces („Cu acest semn vei învinge“). Dar, dacă suntem 
atenţi, ne dăm seama că în biserica din Rennes-le-Château 
nu se spune exact așa, ci „Cu acest semn ÎL vei învinge“ Si, 
prin adăugarea pronumelui ÎL, numărul de litere pe care-l are 
inscripția ajunge la 22; adică, același ca alfabetul evreiesc pe 
care se sprijină Cabala; același număr de trepte pe care-l are 

Terribilis est locus iste., Înfricoşător este locul acesta“, după cum se poate citi pe intrarea 
în biserica din Rennes, purtând hramul Mariei Magdalena. 


Turnul Magdala - despre care vom vorbi în continuare - si 
același număr de parapete. Și, curios, literele care s-au adăugat 
sunt cea de-a treisprezecea și a paisprezecea din alfabet, fapt 
care a presupus evocarea anului 1314, când a fost executat 
ultimul mare maestru al templierilor, Jacques de Molay. 

Fapt cu atât mai neașteptat este că în cartea de cult a 
Ordinului Roza-Crucii, Fama Fraternitatis, se vorbește despre 
cei „patru frați neîncrezători“ și, chiar deasupra diavolului 
roșu, apar patru îngeri, fiecare dintre ei făcând unul dintre 
gesturile care alcătuiesc semnul crucii. lar pe capul îngerilor, 
din nou simbolul format din roză și cruce. 

Pardoseala bisericii la care am făcut referire mai înainte 
este și ea înconjurată de mister. Preotul a construit un fel 
de tablă de șah gigantică, având 64 de compartimente care 
alternează negrul cu albul, poate pentru a rivaliza cu ceea 
ce se presupune că a folosit abatele Boudet, cu un număr 
dublu de compartimente, pentru a ordona cele 128 de litere 
ale manuscrisului preotului din secolului al XVIII-lea, Bigou. 
Folosind atunci un necunoscut cifru numeric și aplicând 

La intrarea în biserică, în partea stângă, se observă o coloană deosebită. 
Un ansamblu de patru îngeri care fac semnul crucii şi, sub ei, un diavol roșu, 
cu un genunchi dezvelit, susține cristelnița cu apă sfințită. 

Detaliu cu diavolul roşu menţionat mai înainte. După cum se poate vedea, deasupra acestuia, doi 
vasilişti sunt reprezentați de o parte si de alta a unuicerc în interiorul căruia sunt gravate inițialele 
BS. Ce înseamnă? Deasupra acestor două litere, există o altă inscripție încă și maienigmatică: 
Par ce signe tu le vaincras („Cu acest semn îl vei învinge“). 

Tabla de şah de pe pardoseală, un alt 
capriciu al parohului, care ar putea 
conţine un mesaj codificat pentru 
cine ar şti să-l descifreze în viitor. 


așa-numitul „Salt al cavalerului“, a descifrat mesajul „mere 
albastre“, după cum vom explica mai departe. 

Calea crucii este, de asemenea, demnă de a fi menționată. 
Se bazează pe 14 poziţii, fiecare dintre ele fiind încoronată 
de simbolul rozei și al crucii. Sunt dispuse în sens invers celui 
obișnuit și apar scene care nu sunt menționate în Evanghelii. 
Toate scenele au o componentă ezoterică a cărei analiză ar 
depăși pretenţiile noastre actuale, dar, pentru a menționa 
doar un exemplu, în a doua poziţie, apare o femeie cu un văl 
de văduvă care tine în brațe un copil îmbrăcat într-o haină 
scoțiană de culoare albastră. Ei bine, se poate aminti faptul că 
francmasonii se numeau pe ei înșiși „Fiii Văduvei“. Și, poate, 
copilul îmbrăcat astfel amintește de ritualurile francmasone 
scoțiene și de gradele sale albastre: ucenic, calfă și maestru. 

Trebuie sá se înțeleagă că am menționat doar o parte dintre 
misterele pe care le conține ornamentarea cu totul aparte a 
templului abatelui Saunière, deoarece nu dispunem de spaţiul 
necesar pentru a vorbi despre celelalte statui (Sfântul Antonie 
Eremitul, Sfântul Roch etc.) sau despre tablourile și vitraliile 
lăcașului de cult. Totuși, despre acestea din urmă ne-ar plăcea 
să menționăm câteva cuvinte, mai ales în legătură cu cele de 
culoare albastră care se găsesc în partea sudică. După unii 

Cei patru îngeri de deasupra diavolului roșu încheie, fiecare la rândul său, unul dintre gesturile 
care alcătuiesc semnul crucii. Există mai multe teorii legate de acest grup statuar. 

cercetátori, in zilele senine de iarná, razele soarelui, care 
este jos în această perioadă a anului, traversează desenele 
vitraliilor și se proiectează la amiază în peretele opus unui 
arbore încărcat de fructe pe care unii le interpretează ca fiind 
misterioasele „mere albastre“ din manuscris. lar dacă te miști 
de la un capăt la celălalt, ti se pare că fructele capătă culoarea 
roșie, ca și cum ar fi coapte. 

Acesta este doar unul dintre exemplele jocurilor de lumini 
ale vitraliilor. Dar excentricitátile lui Saunière nu au fost 
punctate aici decát in treacát. 


Vila Betania si Turnul Magdala 


Invitații preotului au fost gázduiti în casa cu trei etaje, 
încoronată de o statuie a Inimii Preasfinte. Casa respectivă a 
primit numele de Vila Betania. Primul etaj al acestui ostentativ 
conac burghez, care pare o excentricitate în mijlocul unui sat 
micut și rătăcit printre munți, este pictat în tonuri pastel și 
roșu cărămiziu, fiind mobilat în stil Napoleon al III-lea. Astăzi, 
se poate vizita doar partial. 

Însuși abatele a proiectat o bună parte din lucrări si, în 
ciuda faptului că pietrele sunt din abundență în împrejurimi, 
nu s-a uitat la cheltuieli când a cerut să fie transportate câteva 
pietre pe spinarea măgarilor, din locuri îndepărtate de Rennes. 
De asemenea, a însărcinat un maestru sticlar să fabrice un 
serviciu de vase de cristal de diferite mărimi, astfel încât, dacă 
acestea erau atinse cu un cuţit, rând pe rând, răsunau primele 
nouă note din Ave Maria. 

Casa are o grădină extraordinară care amintește mai de- 
grabă de un parc. Pe acolo alergau cei doi câini ai preotului, 
Faust și Pomponet, si cele două maimuțe, Capri și Mora, pe 
lângă curcanii si papagalii aduşi de departe. În plus, locuința 
dispunea și de un eleșteu cu pești exotici. 

Pe ruinele unui vechi meterez, clericul cere să se realizeze 
un culoar de trecere care flanchează Turnul Magdala, o con- 
structie pătrată, cu două etaje, cu parapete si un foișor în vârf. 

Intrarea în domeniul preotului 
ale cărui fonduri financiare 
păreau inepuizabile şi despre a 
căror origine nimeni nu se poate 
pronunţa cu certitudine. 


Turnul adăpostește biblioteca preotului, care nu este deloc 
modestă, după cum probabil că bánuiti deja. Conţine peste 
o mie de cărți, păstrate în perfectă ordine, într-o bibliotecă 
din lemn de lux care a costat zece mii de franci de aur. Înainte 
de asta, însă, cărțile fuseseră legate într-o formă deosebit de 
Henri Barret, un profesionist venit din Toulouse, pe care 
Bérenger l-a plătit cu generozitate, pe lângă faptul că a supor- 
tat toate costurile cazării acestuia pe parcursul lucrărilor. 

De asemenea, i-a dat unui fotograf o colecţie de mii de 
poze care s-au transformat în cărți poștale cu peisajele din 
zonă. lar colecția de timbre a preotului însuma o sută de mii 
de exemplare. 

La acest model deosebit de viață „pastorală“ trebuie să adău- 
găm absentele misterioase ale clericului, pe perioade de cinci sau 
șase zile. De multe ori mergea la Montazels, unde își exercita 

Instantaneu vechi cu Vila Betania, luxoasa reşedinţă pe care și-a construit-o Bérenger, 
incluzând o magnificá grădină, şi care, în prezent, este vizitată de multi curiosi. 


Interior din Turnul Magdala, una dintre cele mai scumpe si emblematice lucrări realizate 
de preotul din Rennes-le-Cháteau. 

meseria de preot fratele său, Alfred. Dar, de asemenea, a păstrat 
legătura cu persoane din Perpignan, Nisa sau Valenciennes. 
Avea și anumite înțelegeri cu un bijutier din Mazamet, pe lângă 
alte conturi bancare în organizaţia Petitjean, din Perpignan. 

Preotul Bérenger a pus la punct un sistem, împreună cu 
credincioasa sa Marie, pentru a da iluzia că se afla întotdeauna 
în parohie. A schițat un model de scrisoare care nu spunea 
nimic concret, dar care era suficient de ambiguă pentru a de- 
monstra că răspundea solicitărilor pe care le putea primi în 
absența sa. Erau răspunsuri tip care erau deja semnate de 
preot și Marie trebuia doar să le dateze și să le pună la poștă 
pentru a părea că abatele era prezent. Între timp, el trebuia 
să se grăbească în călătoriile sale, pentru ca duminica să poată 
tine liturghia. 

Unii cercetători au reprodus respectivele răspunsuri scrise: 


Rennes-le-Château, ..., ..., din... 


Domnule... 

Am citit cu cel mai adânc respect scrisoarea pe care am 
avut onoarea să o primesc de la dumneavoastră și căreia i-am 
acordat cea mai mare atenție. Puteţi fi convins că interesul 
problemei pe care mi-ati prezentat-o nu mi-a scăpat, dar ea 
merită reflectare. Ca urmare, vă rog să máiertati dacă, în acest 
moment, din cauza unei preocupări urgente, amân cu câteva 
zile răspunsul meu. 


Al dumneavoastră, cu sinceritate, 
B. Saunière, preot. 


În fața Vaticanului. Ultimii ani 


Totuşi, nu trebuie să ne închipuim că totul ar fi mers ca pe roate 
pentru preot si pentru Marie. Nici pe departe. În anul 1901, 
după moartea monseniorului Billard, episcop de Carcassonne 
până în acel moment, lucrurile se schimbă. Înlocuitorul aces- 
tuia, monseniorul Paul-Félix Beurain de Beauséjour, se arată 

intrigat de povestirile parohului constructor, care a evitat cát 
a putut întrebările superiorului său, justificând că investiţiile 
se datorau unor donații ale enoriașilor. A afirmat că a primit 
76 100 de franci, deși a menţionat doar numele uneia dintre 
donatoare, Maria Tereza de Austria, contesă de Chambord. 
Această femeie ar fi donat, conform spuselor sale, 3 000 de 
franci. Preotul știe că respectiva contesă murise în anul 1886, 
astfel că nimeni nu putea s-o întrebe în legătură cu această 
chestiune. 

În realitate, suma recunoscută de preot — 76 100 de franci — 
nu reprezenta în realitate nici a noua parte din cheltuielile pe 
care le-a făcut, și nici episcopul nu a picat în cursă. S-a știut că 
avea conturi bancare în Paris, Perpignan (Banca din Languedoc 
și Rousillon), Toulouse (Banca Pommier și Pavie) și Budapesta 
(Banca Fritz Dârge). 

Supărarea episcopului a crescut până într-atât, încât, în anul 
1909, îi ordonă să părăsească parohia din Rennes. Sauniére 
refuză și obține susținerea enoriașilor, în plus, îi scrie 
episcopului în acești termeni, potrivit documentelor culese 
de către Gérard de Sède: „Dacă religia noastră ne poruncește 
să luăm în considerare înainte de toate interesele spirituale, 
nu ne poruncește ca, pentru acestea, să nu ținem seama de 
interesele noastre materiale, care sunt aici, pe pământ, iar ale 
mele se află la Rennes și nu în altă parte. Vă declar, domnule, 
cu toată hotărârea unui fiu respectuos: Nu, nu voi pleca 
niciodată de aici.“ 

Satul trece de partea preotului și primarul însuși îi scrie 
episcopului, în semn de avertizare: „Biserica va rămâne pără- 
sită și ceremoniile religioase vor fi înlocuite cu ceremonii 
civile“. Și așa s-a și întâmplat. Câteva zile mai târziu, a sosit 
noul preot paroh, în timp ce Saunière anunţa în sat că va tine 
liturghia în Vila Betania. Casa preotului se umple de credin- 
cioși şi stranele bisericii rămân goale, în fața privirii uimite 
a proaspăt-sositului abate Marty. 

Episcopul nu se dă bătut și, în anul 1910, obține judecarea 
preotului pentru că și-ar fi însușit bani din veniturile parohiei. 
Dar Sauniére va câștiga partida și, pe data de 5 noiembrie 

a aceluiași an, se dădea sentința prin care se considera că 
acuzaţia nu era „întemeiată din punct de vedere juridic“. Astfel, 
nu exista nici un delict care să-i fie imputat parohului, totuși, 
pentru a păstra onoarea episcopului, preotul era condamnat 
la izolare timp de zece zile, într-o mănăstire. 

Dar Sauniére face recurs la sentință, nici mai mult nici mai 
puțin decât în fața Vaticanului. Angajează cel mai bun specia- 
list, preotul Huguet, de la dioceza din Agen, care îi recomandă 
lui Bérenger să obțină un certificat de sărăcie. Și, fără cea mai 
mică sfială, acesta obține unul. Și nu îi este greu, deoarece 
toate bunurile sale erau trecute pe numele Mariei. 

La rândul său, episcopul își continuă uneltirile și, în luna 
decembrie a anului 1910, obține ca Sauniére să fie declarat 
suspens ad divinis!. În plus, i se ordonă să returneze sumele 
delapidate. Dar, cum Sauniére nu posedă nimic, decide să-l 
amenințe pe episcop că-l va chema în fața tribunalului pentru 
defăimare. 

Și, dacă viața sa preoțească nu a fost întotdeauna comodă, 
cu atât mai puțin a fost viața sa financiară. De fapt, uneori 
părea să aibă dificultăți. În anul 1911a trebuit să-și ipotecheze 
una dintre proprietăţi, în schimbul unui credit de 6 000 de 
franci de aur. Aceste evenimente au dat mult de gândit, după 
cum vom vedea mai târziu. Dar încă dispune de fonduri pentru 
a-şi plăti avocatul si, în anul 1915, în cele din urmă, Vaticanul 
decide în favoarea sa și, împotriva tuturor pronosticurilor, îl 
condamnă pe episcop. De cea luat Vaticanul o astfel de decizie? 
S-a ajuns să se spună că mai marii Vaticanului se temeau de 
Sauniére, pentru că acesta deținea un secret amenintátor. 

La sfârşitul anului 1915, abatele Marty trebuie să pără- 
sească pe jos parohia din Rennes, iar preotul revine cu zel 
reînnoit în parohie. Banii apar din nou ca din piatră seacă 
si anticipează dorința sa de a cumpăra un automobil și de a 
construi o șosea care să urce până în sat, fapt care îi umple de 
admiraţie pe membrii parohiei. Și încă ceva: anunţă că va pune 
o instalație de apă curentă în toată localitatea și că va plăti 


1 În limba latină, interdicția de a tine slujbe (n. tr.) 

integral lucrarea. lar în centrul cimitirului, comandă con- 
struirea unei capele cu piscină, pentru a boteza în ea copiii, 
cum se făcea în biserica primitivă, așa cum asigură chiar el. 

De asemenea, ajunge să deseneze un turn de șaptezeci de 
metri înălțime, din vârful căruia îi va chema la rugăciune pe 
cei din parohie. Turnul va avea o scară în spirală și o biblio- 
tecă deosebit de cuprinzătoare la primul etaj. Se spune că an- 
treprenorul Elie Bot a estimat că devizul se ridica la nici mai 
mult, nici mai puțin, de opt milioane de franci, deși aceasta 
este doar o supozitie. Totuși, pe data de 17 ianuarie 1917, 
Sauniére se îmbolnăvește. Doctorul Paul Courrent, care locuia 
la numărul 33 pe strada Trois-Couronnes, din Carcassonne, 
îi pune diagnosticul: preotul suferise o hemoragie cerebrală. 
Cinci zile mai târziu, sosește la Vila Betania preotul Jean 
Riviere din Espéraza, satul natal al lui Bérenger, pentru ultima 
împărtășanie. 

Sicriul este depus în casă, pentru ca tot satul să-și poată lua 
rămas-bun. Două zile mai târziu, douăzeci și patru de preoți 
se reunesc pentru a oficia slujba în cinstea straniului preot de 
ţară care încă nu împlinise 65 de ani. 


Marie Denarnaud și alți decedați 


Când s-a făcut public testamentul preotului, surpriza a fost 
una de proporții. Bérenger nu avusese bunuri proprii. Totul 
era trecut pe numele Mariei, care s-a dovedit a fi adevărata 
milionară în această poveste. 

Credincioasa și discreta Marie nu a părăsit Vila Betania, 
în ciuda faptului că Episcopatul a făcut nenumărate presiuni 
asupra ei, pentru a intra în posesia averii. Conform unei scri- 
sori personale a acesteia, în anul 1918, poseda o sută de mii de 
franci de aur. Dar, în anul 1946, se întâmplă ceva neașteptat: 
își vinde toate bunurile industriasului Noél Corbu, în schimbul 
unei rente viagere. 

Totuși, relația cu această familie va depăși cadrul comer- 
cial, Marie integrându-se în ea ca un adevărat membru, atât 
de mult, încât l-a numit pe industriaș unicul ei moștenitor. 

DARLES DAME 

PACE 


Epitaful Mariei de Năgre d'Arles, care 
ar putea conţine un indiciu esenţial 
pentru interpretarea descoperirilor 
parohului din Rennes. 


Corbu a deschis un hotel cu restaurant în casa preotului, 
dar afacerea nu a fost prea prosperă. Totuși, Marie îl liniștea 
și, după cum au declarat fiica industriașului și ginerele său, 
Antoine Captier, îl asigura că „oamenii de aici calcă pe aur fără 
să ştie... Din ceea ce a lăsat domnul preot, Rennes va trăi încă 
o sută de ani și tot vor mai rămâne... Nu-ţi face griji, bunul 
meu Noël, într-o bună zi, îți voi împărtăși un secret care va 
face din tine un om bogat, foarte, foarte bogat.“ 

Dar, pe data de 29 ianuarie 1953, la vârsta de optzeci și 
cinci de ani, Marie Denarnaud a murit ducând cu ea în mor- 
mânt pentru totdeauna secretul acelui loc. Se pare că, în ceasul 
morții, a încercat să spună ceva, dar nimeni nu a înțeles ce. 

Moartea Mariei ridică interdicţia de a căuta comoara din 
Rennes și, în primăvara anului 1956, încep să sosească primii 
aventurieri, printre care cel mai adesea sunt menționați: me- 
dicul Malacan, opticianul Brunon, radiestezistul Despeyronat 
și Descadeillas, curator al Bibliotecii din Carcassonne. 

Rezultatul acestor lucrări apare în biserică, în fața amvo- 
nului: un craniu cu o spărtură în osul occipital, lucru care-i dă 
un aspect de cutie. S-a afirmat că astfel de cranii, având carac- 
teristici similare, au fost descoperite în cimitire merovingiene. 

Dar descoperirile continuă: în grădina preotului apar trei 
cadavre semidescompuse. Există persoane care identifică aces- 
te rămășițe ca aparținând unor spanioli ce au făcut parte din 
mișcarea de rezistență de la sfârșitul anului 1944 sau 1945, 
dar alții spun că această explicaţie nu stă în picioare, deoarece 
regiunea Languedoc-Roussillion a fost eliberată de sub ocu- 
patia nazistă în luna augusta anului 1944. 

Se cunoaște faptul că Noél Corbu și-a vândut proprietățile 
pentru a se muta în regiunea Haute-Garonne și, pe data de 
20 mai 1968, a murit într-un accident. Capul familiei a devenit 
Henri Buthion, un oculist din Lyon. Și asupra acestuia se as- 
terne legenda, deoarece, într-o bună zi, cineva a încercat să-l 
omoare cu gloanțe de calibrul 9. A scăpat nevătămat, dar 
nimeni nu a fost în stare să afirme în mod convingător dacă 
atentatul avea legătură cu vreo descoperire de-a lui Buthion 
pe vechile domenii ale abatelui. 

În anul 1996, după cum ne povesteşte Josep Guijarro, 
proprietăţile abatelui au ajuns pe mâna unui american, pe 
nume Bert Gerard, și a unui ziarist elvețian, Robert Kroon. 
Guijarro și amicul nostru, Javier Sierra, au vizitat locul pentru 
a-i intervieva pe noii proprietari, dar nu au putut vorbi decât 
cu administratorul societăţii care urma să exploateze afacerea, 
un bărbat pe nume Jean-Luc Robin. 

Cu Robin drept ghid, Guijarro și Sierra au pășit pe dome- 
niului preotului și au putut vedea găurile pe care Buthion 
le-a făcut în interiorul Vilei Betania, cu siguranță în căutarea 
misterioasei comori a parohului. Robin le-a explicat că aceste 
săpături au fost efectuate de către Buthion, care ar fi stabilit 
locul potrivit cu ajutorul unui pendul radiestezic. 

După cum știu toți cei care au vizitat Rennes-le-Château, 
așa cum am descris anterior, casa preotului este înconjurată 
de o grădină vastă, care poate fi considerată aproape un parc. 
Robin i-a asigurat pe cei doi ziariști spanioli că exista un tunel 

de circa optsprezece metri adâncime în grădină, care era legat 
de galeriile naturale, dar i-a avertizat că acestea sunt pline de 
pământ si că nimeni nu știe unde duc în realitate. În același 
timp, pe parcursul conversatiei, a făcut o aluzie legată de faptul 
că este posibil ca sub biserică să existe o criptă. 

În definitiv, trecerea anilor și succesiunea proprietarilor 
au intensificat mitul; misterele enclavei continuă la fel de 
puternice ca atunci când sărmana Marie Denarnaud și-a dat 
ultima suflare, fără să ajungă să-i incredinteze secretul averii 
sale lui Noél Corbu. 

CARE A FOST COMOARA? 


Au existat multe ráspunsuri la intrebarea din titlul prezentului 
capitol. Am încercat sá rezumám unele dintre ele, pe cele mai 
semnificative, deși nu am putea să-l sustinem pe unul mai mult 
decât pe altul. Totuși, deoarece scopul nostru a fost ca această 
carte să încerce să așeze la picioarele crucii trei necunoscute, 
ne vom limita la teoriile care încearcă să stabilească o legă- 
tură între cele petrecute în acest sat francez si figura lui lisus 
din Nazaret. 


Insușirea de bunuri necuvenite 


Așa după cum am menționat, episcopatul din Carcassonne 
l-a acuzat pe Francois Berenger că și-ar fi însușit bani din 
veniturile parohiei în schimbul slujbelor religioase. Acuzatia a 
făcut parte din atacul virulent al episcopului asupra preotului 
rebel și îmbogățit în mod misterios. Totuși, avea această 
acuzaţie vreun temei? Se pare că nu, după cum vom arăta în 
continuare, folosindu-ne de niște informaţii culese de către 
Gérard de Sede. 

Conform acestui autor, dupá un studiu asupra registrelor 
contabile ale abatelui, Sauniére a putut cheltui într-o perioadă 
de 24 de ani aproape douăzeci și patru de milioane de franci, 
deși, mai mult ca sigur, suma pe care a investit-o în lucrări 
și în alte capricii personale a fost mai mare. Se menţionează 
faptul că nu numai Episcopatul a susținut această ipoteză 
pentru a explica fabuloasele venituri, deoarece și alți autori, 
ca Ren6 Descadeillas, în lucrarea sa, Mitologia comorii de la 
Rennes (1972), se alătură acestei teorii, afirmând că preotul 
a cerut ajutor prin buletinele parohiale și ziarele religioase 
din aproape toată lumea, în schimbul slujbelor. 

Totuși, această explicație nu pare credibilă. Sede sem- 
nalează că, în acea vreme, prețul plătit de enoriași pentru 
o slujbă religioasă era de un franc, iar preoţii nu aveau dreptul 

de a ține mai mult de trei slujbe pe zi. Așadar, pentru ca 
Sauniére să obțină din slujbe cele douăzeci și patru de milioane 
de franci, ar fi trebuit să ţină 659 413 slujbe. Cum fiecare slujbă 
durează cam o jumătate de oră, ar fifost necesar să oficieze timp 
de douăzeci și patru de ore, fără întrerupere, timp de treizeci 
și șapte de ani. Ceea ce este absolut imposibil. 


O comoară? 


O altă explicaţie este aceea a descoperirii de către preot a unei 
comori sau chiar a două comori. 

Prima comoară ar fi fost descoperită în așa-numita „Lespede 
a Cavalerilor“ și ar fi constat în monedele vechi la care ne-am 
referit deja. Despre o a doua comoară nu se știe absolut nimic. 
Se presupune că era compusă din bijuterii vechi și că ar fi 
conținut și un potir pe care cei mai mulți visători l-au iden- 
tificat ca fiind Sfântul Graal. Cadourile pe care preotul le-a 
făcut anumitor prieteni, și despre care am vorbit mai înainte, 
par să corespundă într-o anumită măsură cu faptul că Sauniére 
dăduse de un izvor de obiecte de mare valoare. În ceea ce 
privește potirul, Gerard de Sede ne asigură că l-a văzut și l-a 
fotografiat în casa familiei abatelui Grassaud, dar era vorba 
despre o piesă din secolul al XIII-lea. 

Unele versiuni înclină să creadă că această comoară 
făcea parte din averea reginei Blanca de Castilia, care fusese 
căsătorită cu regele francez și care se refugiase în regiunea 
Razes, după așa-numita Revoltă a Păstorilor. Acolo a construit 
castelul Blanchefort și se pare că ar fi ascuns comoara în zonă. 
Deși există și variante ale acestei idei conform cărora stăpâna 
acestei comori era Blanche de France, fiica celei dintâi. 

Dar întrucât Blanca de Castilia nu este singura ramificație a 
acestui fir conducător, se pare că argumentul nu este suficient 
pentru a-i convinge pe mulți de faptul că aceasta este originea 
averii lui Bérenger Saunière. 

REDDIS [REGIS 
CELLIS |ARCIS 


A 


A YE 


Et in Arcadia ego, cu litere greceşti. Epitaful de pe mormântul marchizei. 
Această frază a devenit faimoasă ca urmare a enigmei din Rennes. 

Pástorii din Arcadia de Nicolas Poussin, unul dintre tablourile de care s-a arátat 
foarte interesat preotul Saunière, în vizita sa la Paris. 


Secretul alchimistilor 


Iată o altă teorie ce încearcă să explice averea clericului de 
țară. Autori de prestigiu, precum Manuel Figueroa, acceptă 
această posibilitate ca fiind singura plauzibilă pentru a cla- 
rifica tot ceea ce s-a întâmplat în celebrul sat francez. În plus, 
după părerea sa, ar fi fost singura explicație pentru faptul 
că prestigioase personaje legate de ezoterismul vremii, cât și 
alte personalități ilustre și-au încercat norocul în căutarea 
mirosului secret din Rennes, mentionándu-i în acest sens pe 
Rabelais, Jules Verne, Toulouse-Lautrec, Claude Debussy, René 
Guénon, Papus, Péladan, Fulcanelli, Jean Cocteau si, inclusiv, 
pe Francois Mitterand - despre vizita acestuia din urmă există 
numeroase mărturii scrise. 

Pentru Figueroa, descoperirea preotului nu a constat în 
aur, „ci în procedeul de fabricare a lui, nici mai mult nici mai 
puţin decât vechiul vis alchimic al Pietrei Filosofale“. Și adaugă 
că pentru fabricarea aurului ar fi folosit „secretul care i-a fost 

Pergamentul 1. Ultimele patru litere din ultimele patru rânduri formează cuvântul Sion, 
de care, iarăși, această misterioasă organizație pare să fie legată. 


revelat în epitaful Mariei de Negre d'Arles“ Referitor la acest 
aspect trebuie amintită iarăși excelenta lucrare a lui Josep 
Guijarro, Comoara ascunsă a templierilor, în care se menționează 
revelatiile unui specialist în ocultismul spaniol, la care se face 
referire sub pseudonimul de Ciro Azore. După spusele acestuia, 
epitaful menţionat are „o valoare alchimică extraordinară“ și 
oferă indiciile pentru obținerea Pietrei Filosofale. În același 
timp, explică ciudata atitudine a preotului, care, în compania 
Mariei Denarnaud, căuta și alegea doar anumite pietre, 
pretextând că ar căuta material pentru experimentele sale 
alchimice. 


Comoara templierilor? 


lată o propunere fascinantă, care i-a atras pe multi cercetători. 
Inclusiv abatele Maurice-René Maziéres a apărat această 
teorie, într-un articol publicat în Memoriile Societăţii Artelor și 
Științelor din Carcassonne, în care se evocă puternica prezență 

templieră de-a lungul secolelor al XII-lea și al XIII-lea, în toată 
regiunea. 

Se amintește faptul căatuncicânda izbucnit disputa pentru 
regatul de Mallorca, după moartea lui Iacob I Cuceritorul, în 
anul 1262, între partizanii dominicanilor (tabăra aragoneză) 
și cei ai templierilor (tabăra mallorcană), aceștia din urmă s-au 
refugiat în Rennes, după ce au fost învinși. 

Templierii din Rousillon s-au instalat în Bézu, la invitația 
lui Pierre al II-lea de Voicins, seniorul din Rennes, și au rămas 
acolo împreună cu comoara lor, până când Filip cel Frumos 
al Franței a ordonat arestarea templierilor, în ziua de vineri, 
13 octombrie 1307. 

Ei bine, dacă vorbim despre comoara templierilor, la ce 
fel de comoară ne referim? Conform unora, este vorba despre 
comoara Templului din lerusalim, care putea fi localizată de 
către cavalerii templieri pe timpul șederii lor în Tara Sfântă 
între anii 1118 - dată la care s-au prezentat în fața regelui 
Baldwin al II-lea din Ierusalim primii nouă războinici sub 
conducerea lui Hugo de Payens - si 1128 - an în care va avea 
loc Conciliul de la Troyes, pentru a acorda noului ordin Regu- 
lamentul său. După cum s-a scris de atâtea ori, nimeni nu știe 
cu certitudine cu ce anume s-au ocupat acești nouă cavaleri — 
zece, din moment ce, în anul 1125, a fost admis ca membru al 
grupului și contele Hugo de Champagne - în fostele grajduri 
ale Templului lui Solomon și apoi al lui Irod. 

În acea perioadă, nu se menționează nicăieri nimic despre 
vreo campanie militară a templierilor, așa încât se presupune 
că în tot acest timp aceștia au avut alte activități. 

Așadar, acestea au fost premisele pe care s-a construit în- 
treaga ipoteză. Cavalerii, ni se spune, au descoperit în acest 
răstimp extraordinare secrete în interiorul muntelui Moria, pe 
care l-au săpat în mod constant. Astfel și-au acumulat bogáti- 
ile care, ulterior, au fost sporite de donațiile particulare, chiar 
și ale regilor. Apoi au dus aceste comori în regiunea Razes, din 
Rennes, pentru a fugi de regele Filip al IV-lea al Franţei, care a 
râvnit la secretele și posesiunile lor. Și destinul ar fi făcut ca, 
secole mai târziu, sá dea peste ele un umil preot de ţară. 


210 


CHIPUL NESTIUT AL LUI lisus 


+ 


JESVICYRCOAN TC CSCXATPECSPASCSKACVENJITBEThIANTAMVKAT 
JVEKAO TIATA VVIDORIYVYS PICOOSVSCINTAVITIVES VS FLA CERVNT 
LAVICMTTCACNAPTDTETOMARTAARMINISTRRABATLDLS IRYS 
VIROVNYYSC(KATTC-A NICO VICNTA MYJSC VIMMARTALERGOACA CEP 
THUXTERACIVNNOCENTTINARA VPF TITICIIPROTIOVSICIUMEXTIPE 
dP(I(RVAETCĂXTCIRSTICAYPIIRTINI VIS PCPACSCRTPTETAOOLESTO 
PLFITAEITECIVNCEINTIOAIAEREd TXALTCRCOVRNVOOCXAGTSCIPUVAL 
SOVIIIVdd XD CÂRIORIISYVITCRATC UB MIRA SI TI VRVIATV/ARUO(CYN 
EN VIVONOMXPCNVITORICONPATSANARR Îj3CTadaTveoesG1€ 
GENTES? d îXINUTOOROCCNO AVI TAd((Câ NT PERATINEbEAT 
dCY TOSCA IVROF VR(L RI(TLOVC PLOSCA DENSE CAS valOvTIjcbă 
MOTYRPOTRARETCATATICIRGONSAVSSTNCPITLLACOVNTIXDRIS 
EPUIGTVRALOSCAESCRYNCTILIIVA PAVPICRESENATOOS CO PG CRbă 
CO) TISNO BUIISCVOFOCAVICTO) NON SC SCOP RhAVBEUISC30GNO 
VILICROIZVRBIOVAUACXTOVĂACISTAVTATLOLICESTXEIVENE 
ARVWINONNPROTCPRICSUNCTAN TOM OIC VILV ZA. RYOPUTACR 
Ch=TIVCOKSYSC TAOYITAMORRTYTSCPOGTTAVKERVN TARY TEMP 
RVINCTPCIS Sa CEAC 401VOVCITE TLAZARVO TNA TURETCIRON TA 
(VIAMYLVTIPROPYTCRILAX UCA bTbGN TOXVGTAZETSNETCRCS 


ACbANTINICIVO 
no P ts 


JÉN. OCATLA UV ULNCRUO + SPESUNA . PONITENTIVO. 
PER. MAGAALANA LACRIMAS 4 POATA, NOSTRA . AIVOS. 


+ 


Pergamentul 2. Jos, la dreapta, citit invers, apare numele Sion, motiv pentru care 
s-a încercat adesea implicarea Prioratului din Sion în această chestiune. 

Comoara lui Solomon? 


Am mentionat deja in rándurile acestei cárti cá, in anul 70 d.Hr., 
împăratul Titus, pe lângă faptul că a învins definitiv opoziţia 
naționalistă evreiască, a distrus Templul din Ierusalim, pe care 
Flavius Josephus l-a descris ca fiind „un soare care răsare pe 
culmea unui munte nins“ După cum am mai spus, tradiția 
afirma că Templul ascundea în interiorul său bogății și piese 
de mobilier sfânt, printre care se menţionează întotdeauna 
Masa Ofrandelor, comandată de regele Solomon, menorah sau 
candelabrul cu șapte brațe si Chivotul Legii. 

Cele trei obiecte aveau în comun natura lor aproape divină, 
nu în zadar au fost făurite după poruncile divine, precum și un 
conținut masiv de aur. 

Flavius Josephus a indicat faptul că aceste obiecte și tot 
restul celor din Templu au căzut în mâinile romanilor. S-a 
afirmat că prada a fost atât de mare, încât aurul a început să 
fie vândut în Siria la jumătate de preţ, chiar înainte de căderea 


Basorelief de pe Arcul de Triumf al lui Titus. Pe acesta sunt reprezentate unele evenimente care 
povestesc cum au fost transportate câteva piese valoroase din Templul lui Solomon până la Roma. 

Templului. Și, de asemenea, se dau asigurări că piesele cele mai 
valoroase au fost duse la Roma. Pe Arcul de Triumf al lui Titus, 
sunt reprezentate o parte dintre aceste fapte și, începând din 
acel moment, se privește spre templul lui Jupiter Capitolino în 
calitate de custode al acestora. Și acolo au rămas până când, în 
secolul al V-lea, regele vizigot Alaric a ocupat Roma. 

Unii istorici, ca Procopius, afirmă că aceste comori și-au 
schimbat proprietarul. Și, când Alaric a murit șase luni mai 
târziu, ele au trecut în stăpânirea lui Ataúlf, cumnatul său, 
care a finalizat cucerirea sudului Galiei. Ulterior, regele Walia 
și-a stabilit capitala în Toulouse, oraș unde se presupune că 
s-au oprit comorile. 

Totuși, nimic nu rămâne neschimbat, așa că, în anul 507, 
Clovis îi învinge pe vizigoți în Vouville, nu departe de Poitiers. 
Situaţia îi face pe aceștia să se retragă și să se stabilească acum 
în Carcassonne, oraș pe care Clovis îl asediază în anul următor. 
Din acest motiv, se consideră că acolo ar fi trebuit să-și ducă, 
din nou, binecuvântatele comori. 

Când merovingienii au cucerit Narbonne, vizigoții au fost 
nevoiți să-și pună iarăși la adăpost aurul. Există cel puțin două 
ipoteze: comoara a fost dusă fie la Toledo, fie ascunsă în ultima 
redută din zonă, în jurul localității Rennes-le-Château. 

Oare aceasta să fi fost comoara pe care a găsit-o preotul 
paroh Bérenger Sauniére? 


Documente politice? 


Altá teorie care-si propune sá explice averea preotului impos- 
tor ar fi aceea a santajelor sau a vánzárilor de informatii 
conţinute chiar în respectivele pergamente. Cu alte cuvinte, 
pergamentele constituiau adevăratul mister, pentru că în ele 
fuseseră ascunse secrete istorice de o importanţă deosebită. 
Cine le scrisese? Poate că fuseseră chiar opera preotului Bigou, 
iubitor de istorie și de criptologie și autor al epitafului atât de 
mult discutat de pe mormântul Mariei de Negre? 

Jean Robin vede în aceste informaţii clarificarea liniei 
succesorului la tronul francez și, de asemenea, evocă vechiul 

vis al Regelui Lumii. Tot el incearcá sá considere din aceastá 
perspectivá relatiile pe care le-au intretinut Bérenger Sauniére 
si Jean Nepomucene Salvator de Habsburg, așa-numitul ,arhi- 
duce de Orth“, care, se pare că, pe data de 16 octombrie 1889, 
a renunţat la naționalitatea sa austriacă și a mers la Rennes- 
le-Château, într-una dintre primele sale călătorii prin lume. 
Ulterior, se va duce în Argentina și mai târziu în Norvegia, 
căutând sau poate ascunzând ceva. Niciodată nu se va ști 
cu certitudine. 

Între timp, Séde a scris în legătură cu acest subiect că fai- 
mosul colaj confecționat de către preot, în care apar imaginile 
Magilor, conţine o informaţie prețioasă. După el, ar fi vorba 
despre un indiciu geografic. Să fim mai atenți la cuvintele lui 
Sede: doi Magi sunt albi și unul, negru; unul aduce aur, care 
reprezintă regalitatea; altul, mir, simbolul unei înmormântări, 
după părerea sa; și al treilea, tămâie, în care Sede vede 
reflectarea divinității. Apoi, el adaugă că în Rennes-les-Bains 
există un munte care are trei stânci bătătoare la ochi, dintre 
care două sunt albe (Blanchefort și Roc Pointu) și a treia este 
neagră (Roc Negre). Una dintre ele adăpostește o mină de aur, 
astfel încât autorul se întreabă dacă nu cumva există acolo un 
mormânt și un templu antic care ar reprezenta divinitatea 
simbolizată de tămâie. 

Conform acestui criteriu, când preotul notează în jurnalul 
său: „Descoperirea unui mormânt... secret“, de fapt se referea 
tocmai la acest mormânt; adică, mirul din colajul său. Și, ajuns 
în acest punct, adaugă că mormântul respectiv ar fi Panteonul 
Seniorilor din Rennes, familia Hautpoul, din rândul căreia 
mulți au aparţinut ritului masonic scoțian. Acești seniori ar 
fi apărat în secolul al XIX-lea ideea că tronul francez ar apar- 
tine de drept familiei de Bourbon și nu lui Filip de Orleans. 
lar Bérenger ar fi descoperit actele doveditoare ale acestei linii 
dinastice. 

Am dorit să expunem diferitele teorii vehiculate de-a lungul 
timpului pentru a explica îmbogățirea subită a personajului 
nostru, dar le-am lăsat la final pe acelea care învăluie din nou 
în mister imaginea crucii, un subiect esenţial al acestei cărți. 

Firește că, după cum am procedat și până acum, nu facem 
altceva decât să prezentăm informaţiile care circulă despre 
acest subiect. Cititorul trebuie să le evalueze conform propri- 
ilor criterii, și, cu ajutorul acestei unități de măsură, să le 
catalogheze după cum crede de cuviință. Și acum, să trecem 
în revistă teoriile care îl leagă pe lisus din Nazaret de toată 
această chestiune. 


Sângele regal? 


lată o ipoteză fascinantă. Unii autori au încercat să demon- 
streze că toată această întâmplare ar fi legată de poporul iudeu 
şi de descendenții lui lisus din Nazaret. În primul rând se 
menționează că, de când urmașii tribului evreu al lui Benjamin 
au emigrat în Arcadia, Sicilia, Alpi și gurile Rinului, în zonă 
a existat un mare număr de evrei. Aceștia vor face ulterior 
loc așa-numitului popor sicambrian! și vor păstra relaţii 
cu regii merovingieni, care, de la Merovech la Clovis au fost 
întotdeauna păgâni. Ultimul lor monarh ar fi fost Dagobert 
al II-lea, despre care se spune că ar fi fost asasinat în anul 679, 
în localitatea Stenay. Acest asasinat a marcat sfârșitul dinastiei 
merovingiene. 

Dar apar voci care neagă că s-ar fi întâmplat așa, spunând 
că, în realitate, Dagobert al II-lea ar fi avut un fiu, pe nume 


1 Denumire insusitá de primii regi merovingieni, prin aceasta afirmând că 
erau descendenți ai tribului evreiesc al lui Benjamin. Când a avut loc una 
dintre diasporele suferite de acest popor, evreii s-au răspândit în toate 
direcţiile și acest trib s-a stabilit în Germania de Nord, apoi a trecut în 
Galia, unde s-a unit cu francii. (n. tr.) 

Sigobert al IV-lea, care a scápat de la moarte si a fost luat sub 
protectia unui anume Merovech Levy, un sicambrian, care l-a 
dus la Rennes-le-Cháteau, de unde era originará mama lui 
Sigobert, Gisela. 

Bineínteles, dacá aceastá versiune ar fi adeváratá si ar exista, 
intr-adevár, un urmas al dinastiei merovingiene, nici dinastia 
carolingianá, nici cea ulterioará, a capetienilor, nu puteau fi 
legitimele stăpâne ale tronului francez. 

În orice caz, legenda continuă, spunând că supravietuitorul 
Sigobert al VI-lea, supranumit Plant Ard sau „Fiul Înflăcărat“, 
s-a însurat cu fiica regelui vizigot Wamba și a dat numele unei 
linii dinastice de conti de Razes, regiune din Rennes, din care 
ar proveni familia Blanchefort. Și acesta ar fi adevăratul și 
legitimul descendent al tronului francez. 

Toată această poveste atinge, chiar dacă în treacăt, pro- 
blema spinoasă a prezenţei evreiești. Dar problema continuă 
să se încurce tot mai mult și să se apropie de lisus din Nazaret. 
Iată faptele: 

Diferiti autori au început rapid să caute implicaţiile tem- 
plierilor în tot acest scandal și, în special, cu un ordin denumit 
Prioratul din Sion despre care se spune că ar fi avut strânse 
legături cu templierii, chiar înainte de apariția formală a 
Cavalerilor Săraci ai lui Hristos. Atât de mare ar fi fost apro- 
pierea, încât ambele ordine au avut în comun același Mare 
Maestru, până la separarea lor prin actul denumit „Tăierea 
ulmului“, întocmit în anul 1186, în apropiere de Gisors. Se 
spunea că, în realitate, templierii erau brațul armat al Prio- 
ratului din Sion. Și ce legătură există între acest aspect și cele 
discutate mai înainte? Ei bine, totul a început din momentul 
apariției unui individ care afirmă că este urmașul direct al 
acestei linii dinastice la care ne-am referit anterior, ba mai 
mult, se prezintă ca Mare Maestru al Prioratului din Sion. 
Ne referim aici la un oarecare Pierre Plantard de Saint Clair, 
căruia autorii cărții Enigma sfântă au reușit să-i ia un interviu 
în anul 1979. În interviu, omul se declară, fără nici o tresărire 
de emoție, descendentul lui Dagobert al II-lea. 

În interiorul Vilei Betania, preotul paroh primea oaspeți sosiți din întreaga Europă, 
interesați de descoperirile sale misterioase. 

Pergamentul 1, cu analiza lui Lincoln, care a dat nastere unei interpretări 
geometrice indráznete a scrierilor. 

Analiza geometrică a lui Lincoln, al cărui studiu a reprezentat un punct de cotitură 
în cercetarea acestei enigme. 


219 


MARIANO FERNÁNDEZ URRESTI 


lisus si Prioratul 


Sá mai inaintám cu un pas pe calea legáturii dintre lisus 
si Rennes pentru a explica acum teoria lui Baigent, Leigh si 
Soskin, in legáturá cu inscriptia ce apare pe un simbol al 
suferinței sau cruce a misiunii, pe care Sauniére a așezat-o în 
grădina bisericii sale. Respectiva inscripție conține trei cuvinte: 
CRISTUS AOMPS DEFENDIT. 

Cum o traduc autorii? Ei bine, astfel: CRISTUS ANTIQUUS 
ORDO MYSTICUS-QUE PRIORATUS SIONIS DEFENDIT. Adică, 
„Hristos apără Vechiul și Misticul Priorat din Sion“ 

Este corectă această interpretare? Gerard de Séde spune 
că nu. După părerea sa, inscripția trebuie citită astfel: 
CRISTUS AB OMNI MALO PLEBEM SUAM DEFENDIT. Sau, 
în traducere: „Fie ca Hristos să-și apere poporul de orice rău“ 

Oare ce intenționa controversatul Priorat din Sion, con- 
form persoanelor cărora le place să o prezinte ca o cheie a 
întregii întâmplări? Ei bine, printre alte lucruri, să obțină un 
guvern sinarhic pentru întreaga lume, care să reunească într-o 
singură persoană puterea politică și cea spirituală, adică oare- 
cum ceva similar cu ce se spusese și despre Templu. Și ar face-o 
tocmai datorită descendenților Celui care s-ar fi putut ridica 
la înălțimea acestei importante sarcini: lisus din Nazaret. 

Așa consideră Enigma sfântă, în care se arată că familia 
regală merovingiană s-ar fi născut din relaţia de sânge cu 
descendenții lui lisus din Nazaret și ai Mariei Magdalena, care 
a sosit cu mulți alți evrei în zonă, după crucificarea lui lisus. În 
pântecele sale, l-ar fi purtat pe fiul lui lisus care ar fi „Sângele 
Regal“ sau „Sang Real“ Și aceasta este lectura corectă a ceea 
ce înseamnă „Sfântul Graal“ Respectiva ipoteză a servit unor 
numeroși autori, precum Peter Berling, pentru romanul său, 
Fiii Graalului. 

Un preot anglican, pe nume Alfred Leslie Lilley a mers 
chiar mai departe și a ajuns să afirme că lisus nu a murit 
pe cruce și că are dovezi de necontestat în legătură cu acest 
aspect, numai că nu se cunoaște să le fi prezentat undeva. 

Pentru acest individ, este dovedit faptul că Iisus și-a trăit 
ultimele zile în pace, undeva în sudul Franţei. 

Poate că despre toate aceste lucruri ar fi obținut dovezi 
irefutabile preotul Francois Bérenger Saunière, fapt care l-ar fi 
făcut să aibă o asemenea influență în fața Vaticanului, încât să 
câștige partida cu episcopul său în litigiul lor. Și poate că însuși 
Vaticanul ar fi plătit acele sume exorbitante preotului, tocmai 
pentru a ţine sub tăcere secretul pe care-l deținea acesta. Mai 
mult, Josep Guijarro amintește că, în anul 1987, Henri Lincoln 
a declarat în ziarul L'Indépendant că ceea ce a găsit preotul 
fusese nici mai mult nici mai puţin decât actul de căsătorie 
al lui lisus cu Maria Magdalena (!). 


Mormântul lui lisus? 


Să aprofundăm mai departe subiectul și să ne oprim asupra 
uneia dintre cele mai recente ipoteze avansate în legătură cu 
acest subiect, cea care afirmă că abatele ar fi descoperit mor- 
mântul lui lisus din Nazaret. 

Pentru a încerca să rezumăm, trebuie să ne amintim 
importanța pe care părea că o aveau pentru preot acele patru 
tablouri ale căror copii și le-a achiziționat în vizita sa la Paris: 
lucrările pictorilor Teniers și Poussin. 

Andrews și Schellenberger ne asigură în cartea lor, Mormân- 
tul Domnului, că, în anul 1994, pânza Păstorii din Arcadia II, de 
Nicolas Poussin, pictată în secolul al XVII-lea, a fost remarca- 
tă de către Departamentul de Restaurare al Muzeului Luvru, 
descoperindu-se că pânza fusese pictată cu mult timp înainte 
de a fi înrămată, ceea ce se vedea de la o simplă privire. S-au 
făcut poze ale întregii opere și cei doi autori menționați au 
obținut și ei copii. 

În tablou se văd niște păstori într-un peisaj pe care aceşti 
cercetători l-au identificat cu ușurință ca fiind situat în zona 
Rennes-le-Château. Păstorii priveau către un mormânt vechi. 
Care este legătura cu subiectul care ne preocupă? Ei bine, se 
întâmplă ca această versiune a enigmei să propună ipoteza 

Autorii Andrews si Schellenberger propun ipoteza cá preotul 
ar fi descoperit mormántul lui lisus. 


conform cáreia abatele ar fi gásit cele patru pergamente deja 
faimoase, în tuburile de lemn. Știm că două dintre ele ascund în 
mod aparent genealogii pe care unii le leagă de merovingieni. 
În plus, conform teoriei, s-a găsit testamentul din anul 1695 
al lui Henri d'Hautpoul, pe lângă alt text care pare să fi ieșit 
de sub pana preotului Antoine Bigou. Unii nu se îndoiesc să 
afirme că toate textele cunoscute în anii '60 și '70 au fost 
filtrate de către Prioratul din Sion și că originalele sunt păstrate 
de către Ordinul Cavalerilor de Malta. 

Am explicat deja mai înainte că s-au făcut studii asupra 
textelor care se cunosc și despre care se spune că prezintă 
anomalii gramaticale. Într-unul dintre ele, dacă unim vertical 
ultimele litere ale ultimelor patru rânduri, apare cuvântul 
Sion. Și în alt text, vom regăsi acest cuvânt scris invers. La 
toate acestea trebuie să adăugăm legătura pe care a făcut-o 
initial Sede între aceste texte și o lespede, denumită Dalle de 
Coume Saurde, găsită nu departe de Rennes. Pe această lespede 
este reprezentat un triunghi în interiorul unui alt triunghi 
care conţine cuvinte latinești și abrevieri în aceeași limbă. 

Mesaje oculte 


Bazându-se pe aceste argumente, Andrews și Schellenberger 
încep să realizeze un studiu al textelor cunoscute, care avea 
să se adauge multor altora deja existente. Cei doi redescoperă 
faptul că, într-unul dintre texte, existau o serie de litere care 
par „suspendate“ peste rânduri. În total, există 45 de asemenea 
litere în cele 14 rânduri, lucru asupra căruia a atras atenţia si 
Lincoln în lucrarea sa, Locul sfânt. Şi pornind de la aceste litere 
„întoarse“, deduce existența unui mesaj ascuns: 
A Dabobert II roi et a Sion est ce tresor et il est la mort. 


Dupá ce a descoperit acest presupus mesaj cifrat, a propus 
accentuarea frazei în acest fel: 
A Dabobert II roi et à Sion est ce trésor et il est là mort. 


Mesajul ar putea fi tradus astfel: „Această comoară aparţine 
lui Dagobert al II-lea rege și Sionului și aici este înmormântat“ 


Următoarea fază a muncii acestor autori a constat în apli- 
carea geometriei în analiza pergamentelor. Cei doi plecau de 
la ideea că geometria a fost legată de lucrurile sfinte încă din 
vremea constructorilor egipteni și, ulterior, a fost luată în con- 
siderare printre alții de către Euclid și Pitagora. Lincoln afirma, 
de asemenea, că ar fi remarcat și el anumite aspecte bizare în 
scrieri, ca, de pildă, exemplul deja menţionat, și anume că dacă 
se unesc cele două cruci care apar în pergament, se poate citi 
cuvântul SION. 

Apoi s-a descoperit că era vorba despre un desen ascuns, 
asemănător celui de pe Dalle de Coume Saurde, deși, în realitate, 
ni se pare că asemănarea este destul de vagă. 

Totuși, cercetările geometrice considerabile care sunt expli- 
cate în Mormântul Domnului ar putea fi rezumate prin a spune 
că, așa cum susțin respectivii autori, textele ascund indicații 
geografice precise. Analiza lor are drept rezultat o multi- 
me complexá de drepte care, ne asigurá ei, este similará cu 
descoperirea lui Lincoln. Nu se indoiesc sá afirme cá verticala 

pártii drepte a pergamentului reprezintá meridianul Parisului, 
iar punctul de convergentá a tuturor literelor ar fi localitatea 
Antugnac. 

Cát despre cel de-al doilea pergament, ni se spune cá 
acesta ar conţine un mesaj codificat, intercalat între frazele 
latine scrise, fără un sens aparent, una după alta, în timp ce se 
vorbește despre fapte din viața lui Iisus. 

Sede a tras concluzia că sensul mesajului ar putea ieși la 
lumină dacă este cercetat prin intermediul unei secvențe 
numerice derivate din jocul de șah (secvența presupune folo- 
sirea alfabetului modern de 26 de litere, care include litera W, 
neintrodusă în alfabetul francez până în secolul al XVIII-lea, 
astfel că mesajul ar trebui să fie modern). Mesajul aparent 
absurd este următorul: 


Bergere pas de tentation que Poussin 
Teniers gardent la clef pax DCLXXXI 
Par la Croix et ce cheval de Dieu 
Jachéve ce daemon de gardier à midi 
Pommes bleus. 


Traducerea ar putea fi urmátoarea: 


Pástorita nu este tentantá ca Poussin 

Teniers pástreazá cheia pace 681 

Pentru cruce si acest cal al Domnului 

Eu sfârșesc cu acest demon de gardian la amiază 
Mere albastre. 


Pentru adepţii acestei ipoteze de lucru, cuvântul „Bergere“ 
înseamnă ,pástoritá”, dar, de asemenea, ar putea să însemne 
„jilt“ De aceea, amintesc faptul că diavolul care veghează la 
intrarea în biserica din Rennes-le-Château pare să stea așezat, 
dar fără să aibă vreun jilt. Totuși, pe versantul de est al satului 
există o stâncă, pe care localnicii o cunosc sub numele de 
„Jilţul diavolului“, pentru că are o formă care amintește de cea 
a unui tron. 

Pe de altă parte, la statuia de la intrarea în biserică, 


arătătorul diavolului formează un cerc cu degetul mare. Poate 

fi o întâmplare, dar aproape de stânca la care ne-am referit mai 
înainte, există un izvor, ne spun aceleași surse, numit La Source 
du Cercle sau „Izvorul Cercului“. Andrews și Schellenberger sta- 
bilesc relaţiile care li se par potrivite între anumite semne și 
geografia locală, pentru a afirma că există o legătură, pentru 
ei evidentă, între conținutul pergamentelor și enclavele din 
apropiere de Rennes. De aceea, după ce recitesc textul, revin 
asupra traducerii și presupun că un jilt al diavolului fără diavol 
ar fi bergere pas de tentation, ceea ce s-ar traduce ca „un jilt 
fără tentatie” 

În altă parte a studiului, cei doi se opresc asupra apariţiei 
în mesaj a numelor pictorilor Poussin și Teniers. Berenger 
obținuse deja niște copii ale unor lucrări semnate de cei 
doi. Oare de ce fusese preotul interesat de aceste tablouri? 
Ei bine, în lumina ideilor pe care le-am rezumat acum, totul 
s-a întâmplat pentru geometria ocultă pe care o ascund 
pânzele. Ce ni se spune în Mormântul Domnului în legătură cu 
acest subiect? 

Se amintește că, după câte se pare, Poussin a făcut două 
versiuni ale tabloului Păstorii din Arcadia. Într-una dintre ele 
apare în primul plan zeul fluvial Alfeu, care susține un urcior 
de unde tásneste apa subterană din Arcadia. În plus, există o 
pereche de pictori si o femeie. În cealaltă versiune, nu apare 
zeul, ci trei păstori cu o femeie necunoscută, cu un sân si un 
picior dezgolite. În ambele tablouri, personajele privesc cu 
interes o inscripție care apare pe un mormânt: Et in Arcadia ego. 

Ce reprezintă aceste cuvinte? Ei bine, aparent o altă 
absurditate. O frază fără verb pe care o putem traduce ca: 
„Și eu în Arcadia“ sau „Și în Arcadia eu“ Dar acești autori ne 
surprind din nou, amintindu-ne că se pot ascunde informații 
bazate pe jocuri de cuvinte și, aplicând omofonia sau folosirea 
de cuvinte diferite, dar care sună la fel, se poate exprima 
o singură soluție a respectivei dileme. 

Ni se sugerează că Arcadia ar putea fi o aluzie la Arca Dei sau 
Arca lui Dumnezeu. Să fie oare vorba despre Arca Aliantei*? 


1 Altă denumire pentru Chivotul Legii (n. tr.) 

Mormântul Domnului... şi mormântul lui Bérenger, o piatră rece, cu efigia sa, 
şi locul în care şi-a dus toate secretele. 


CHIPUL NESTIUT AL LUI Íisus 


Posibil, dar autorii se grăbesc să amintească faptul că arca ar 
putea fi interpretată ca un mormânt și atunci ne aflăm indu- 
bitabil în fața posibilului Mormânt al Domnului. 

Comentariul autorilor revine din nou la tablouri și la scena 
care se observă în ele, care, după opinia lor, se poate identifica 
fără dubii: este vorba despre niște peisaje din apropiere de 
Rennes-le-Château. Scena are loc, după părerea lor, aproape 
de locul din Les Pontils, unde exista un mormânt similar care 
se pare că a fost demolat prin anul 1988, deși originalul a fost 
construit în epoca lui Colbert, ministrul atotputernic al lui 
Ludovic al XIV-lea. 

În continuare si fără sá ni se dea răgaz pentru a digera toată 
expunerea, ni se propune să privim spre fundalul tabloului. Ce 
vedem acolo? Un cadru din Rennes-le-Château, ni se răspunde. 
Nu mai este necesar să amintim din nou faptul că preotul 
Bérenger notase în jurnalul său că descoperise un mormânt. 
Să fie oare acesta Mormântul Domnului despre care vorbesc 
respectivii autori? Dar să avansăm cu sinteza acestei teorii. 

În mesajul „merelor albastre“, este menţionat și pictorul 
Teniers. Și în tabloul acestui pictor, intitulat Sfântul Antonie și 
Sfântul Pavel, există, de asemenea, repere geometrice spre care 
converg indiciile zăvorâte în aceste pânze: și anume muntele 
Cardou, situat la câțiva kilometri de sat. 


Ce ascunde acest munte? 


Autorii la care ne-am referit vehiculează ideea că, după ares- 
tarea cavalerilor templieri, unii dintre aceștia au reușit să pro- 
tejeze niște documente relevante pe care le deținea ordinul. 
Unul dintre aceste documente a fost pus la loc sigur de către 
familia Blanchefort și, ulterior, de către Hautpoul. Tocmai 
aceasta pare să fi fost descoperirea preotului paroh Saunière. 

Ce informaţie fusese încredințată documentului bleste- 
mat? Ei bine, tocmai locul mormântului despre care am po- 
menit și care fusese obiectul păzit de către templierii de la 
Blanchefort și de la Arques. 

TK À 
OPPOSITION INTKOIbITiI Na amum 


Reas 


Presupusa „hartă“ întocmită de Andrews si Schellenberger. 
Investigatiile lor i-au făcut să localizeze mormântul lui lisus pe muntele Cardou. 

Autorii cărții Mormântul Domnului realizează o serie de 
asocieri de idei și cuvinte care depășesc poate un exercițiu 
de imaginaţie, dar pe care, totuși, putem să le rezumăm întru 
câtva. 

Bazându-se pe interpretarea pe care o fac Arcadiei ca fiind 
Arca sau Mormântul lui Dumnezeu, traduc anagrama ca fiind 
Trupul Domnului. Amintesc că, în limba franceză, această 
frază s-ar traduce prin: „Lecorpsde Dieu“ 

Următoarea etapă din analiza autorilor se concentrează 
asupra moștenirilor limbii vechi, langued'oc, caracteristică regi- 
unii, și pe influențele catalane pe care le-a primit dialectul 
local. Suntem informaţi că „acolo există o tendință de a nu 
folosi articolul și prepozitia, ca urmare se poate obține forma 
Corps Dieu. lar dacă ne lăsăm conduși până în acest punct, vom 
accepta ușor concluzia autorilor: „Oamenii din Languedoc pro- 
nuntá litera o ca un a ușor și rotunjit și diftongul eu devine un 
oo mai prelung sau un ou în franceză“ În acest fel, lucrurile se 
soluţionează în mod surprinzător, deoarece cuvintele a căror 
traducere este „Trupul Domnului“ devin cu aceste precizări 
legate de pronunție, „Carps Dou“ Ne mai rămâne doar un pas 
ca să ajungem la Cardou, numele muntelui unde Andrews și 
Schellenberger situează mormântul lui lisus, marele secret 
dezvăluit de către abatele Bérenger Sauniére, potrivit lor. 

Firește că informaţiile prezentate aici sunt doar o sinteză 
a amplei lucrări pe care au realizat-o cei doi cercetători. Astfel, 
există riscul de a nu se face dreptate întregii ipoteze, dar 
sperăm că cine este interesat poate consulta direct lucrarea. 
În ceea ce ne privește, este suficient să adăugăm și această 
variantă la posibilele soluții referitoare la descoperirea făcută 
în cel mai misterios sat din lume: Rennes-le-Château. 

Trebuie subliniat faptul că, pentru a conferi o bază acestei 
ipoteze, ar fi fost absolut necesar ca unul dintre următoarele 
scenarii să fie real: 

Se presupune că lisus a supraviețuit crucificării și a călă- 
torit în Languedoc, unde exista o vastă comunitate evreiască. 
Evident, să rămână în lerusalim ar fi fost primejdios. Era 
posibil să treacă neobservat în această zonă a Galiei, deși acest 

Muntele Cardou, locul unde se presupune că s-ar afla mormântul lui lisus, 
descoperire care ar fi fost făcută de către preotul paroh Saunière, 
conform afirmațiilor lui Andrews și Schellenberger. 


lucru pare cam ciudat, din cauza numărului mare de evrei de 
acolo, după cum se presupune. Totuși, există persoane care 
afirmă că ar fi putut ajunge acolo însoțit de Maria Magdalena 
și că aceasta ar fi fost însărcinată. Ea l-ar fi adus pe lume pe 
Sang Real, adică Sfântul Graal. 

lisus a murit pe cruce, dar trupul Său îmbălsămat a fost dus 
în această regiune de către ucenicii Săi. Templierii ar fi găsit în 
Ierusalim datele exacte pentru a localiza mormântul și a-l păzi. 

Templierii au găsit în lerusalim mormântul lui lisus și au 
dus trupul în Franţa, acesta fiind cel mai mare secret al lor. 

Bineînţeles, oricare dintre aceste opțiuni intră în contra- 
dictie cu textele evanghelice și cu adevărurile Bisericii. De aceea, 
ni se spune că Francois Bérenger reprezenta o ameninţare. 

Totul s-a întâmplat, pare-se, în jurul anului 30 d.Hr. În 
Palestina, religia iudaică a asistat la apariţia unui nou profet. 
Avea să fie la fel ca toţi ceilalți? Problema este că, în epoca 
predicilor și călătoriilor Sale prin deșert, se năștea o nouă sectă 
religioasă, care nutrea credința nestrămutată că acel profet 
pe nume lisus din Nazaret era Mesia, de atâtea ori vestit și cu 
atâta nerăbdare așteptat. 

Nu trebuie să omitem că am vorbit despre un curent re- 
ligios care se naște din iudaism și este reprezentat de către 
iudei. Și este posibil ca, atât tradiția evreiască de-a lungul isto- 
riei, cât și scrierea faptelor care sunt atribuite acestui personaj 
charismatic să fie influențate de doctrine mai vechi, îndeosebi 
egiptene, nu în zadar evreii avuseseră o strânsă legătură cu 
Tara Piramidelor, atât în vremurile Vechiului Testament cât și 
ale Celui Nou. S-ar fi putut întâmpla chiar ca unele dintre ver- 
siunile pe care le cunoaștem să fi luat naștere în Alexandria, 
unde a trăit o însemnată comunitate evreiască. 

De asemenea, s-ar putea ca redactarea faptelor atribuite lui 
lisus să fi fost cosmetizatá de către persoane care au názuit să-I 
preia moștenirea și au dorit să lărgească rândurile celor cărora 
li se adresa lisus. Este posibil ca Pavel din Tars să le fi manevrat 
pentru a căuta să placă și să uimească o lume elenistică unde 
existau o mulțime de zeități. Pentru ca noua doctrină sá se 
poată dezvolta, trebuia să conțină ceva surprinzător, nou, 
poate reînvierea marelui protagonist și descendența Sa divină. 

Este posibil să fi existat o comunitate în împrejurimi- 
le satului Betania cât și în alte locuri, formată din bărbaţii 
și femeile care au înțeles cel mai bine învățăturile lui lisus și 
care poate că erau adevărații săi ucenici. Acolo s-au înfăptuit 
miracole asemănătoare cu ritualurile de inițiere pe care nici 
acum nu știm cum să le definim: învierea lui Lazăr, ungerea cu 
mir a lui lisus... 

Acestei comunităţi abia dacă i se consacră câteva rânduri 
în Evangheliile canonice, care menționează, de altfel, foarte 
vag prezența femeilor. Totuși, acestea apar într-unele dintre 
momentele cruciale ale existenţei lui lisus: ungerea cu mir, 
răstignirea și învierea. Unde erau apostolii în momentele 
cheie? Ascunși, speriaţi. 

În mod surprinzător, această sectă a iudaismului devine 
religie oficială câteva secole mai târziu. Problema constă în 
a descoperi dacă bazele pe care aceasta se întemeiază au sau 
nu legătură cu ceea ce realmente a făcut lisus din Nazaret sau, 
dimpotrivă, se datorează abilei redactări a unor texte scrise la 
cel puţin patruzeci de ani de la aceste întâmplări. 

În orice altă situaţie, aceste surse ar fi luate în considerare 
cu mare precauţie de către un cititor obiectiv. Totuși, aici ni 
se spune că apostolii dobândiseră o putere specială din partea 
Sfântului Duh și că, odată cu trecerea timpului, responsabilii 
Bisericii s-au bucurat de puteri și cunoștințe pe care cu toţii ni 
le dorim. Și, datorită acestor puteri speciale, au fost capabili 
să discearnă care erau sursele corecte și care nu, dintre toate 
scrierile referitoare la lisus. Cu mâna unui chirurg abil, Părin- 
tii Bisericii au tranșat textele scrise despre lisus și au decis: 
cronicarii Matei, Marcu, Luca și loan erau cei acreditați pentru 
a povesti tot ceea ce a spus și a făcut lisus. Restul scrierilor, 
după cum au decis ei, reprezentau texte eretice pe care trebuiau 
să le ţină ascunse. 

Și, prin aceste surse, a ajuns la noi figura lui lisus din 
Nazaret. Este evident că nu ne aflăm în fața unui om oarecare 
si nici în faţa unei povești oarecare. Însă oare această evidență 
constă în faptul că lisus era un om într-adevăr deosebit sau 
versiunile interesate ale acelora care s-au ascuns si s-au ferit în 
momentul crucificării au decis că astfel stau lucrurile? 

Oricum ar fi, dintr-un motiv sau altul, numărul de cărți si 
de teorii care au apărut cu privire la lisus este atât de mare 
încât, doar pentru acest lucru, trebuie să recunoaștem că ne 
găsim în fața unui fenomen extraordinar si, în același timp, 
docil, maleabil: astăzi este un om, a doua zi este un zeu; astăzi 
este celibatar, a doua zi aflăm că s-ar fi căsătorit cu Maria 

Magdalena si ar fi avut un fiu; acum știm cá a trăit și a murit pe 
cruce pentru a învia a treia zi; apoi aflăm că și-a găsit sfârșitul 
în Kashmir sau în sudul Galiei... Ce să credem? 

„Vor fi zile când Mă veți căuta și nu Mă veţi găsi“, spune 
lisus în scrierea apocrifă Evanghelia după Toma. Și așa ne aflăm 
astăzi: căutându-L și negăsindu-L. 

bestse er 


Ştiaţi că... 

„anumite pasaje din Evanghelii sunt inspirate de 
mituri egiptene? 

..pe baza unora dintre manuscrisele de la Marea 
Moartă se pot stabili asemănări izbitoare între co- 
munitatea esenienilor şi cea a primilor creştini? 

.. multi cercetători şi teologi de renume consideră că 
lisus si loan Botezătorul ar fi avut legături strânse 
cu comunitatea esenienilor de la Qumran? 


În Chipul neştiut al lui lisus, Mariano Fernândez Urresti 
vă invită să redescoperiti, prin prisma unor teorii con- 
troversate, momentele-cheie din viața celui care a mar- 
cat istoria umanităţii. Surprinzătoarea cercetare 
istorică aprofundează trei aspecte din viaţa lui lisus din 
Nazaret: anii petrecuţi în Egipt, presupusa origine ese- 
niană, enigma morții Sale şi a mormântului despre care 


unii susțin că s-ar afla la Rennes-le-Cháteau, un sat din 
Pirineii francezi. Aici, la sfârşitul secolului al XIX-lea, se 
spune că preotul paroh Francois Berénger Sauniere 
a făcut o descoperire arheologică extraordinară. Să fi 
fost vorba de mormântul lui lisus? 


O investigaţie istorică surprinzătoare şi neliniştitoare, 
care vă va schimba percepţia asupra religiei. 

